
PIRMAS SKYRIUS 
Padavėjas orakulas 
Jis vis Hek tenai eina 
Dvasinio suartėjimo institucija 


Fabianas sėdėjo „Špalteholco“ kavinėje ir skaitė vakarinių laik- 
raščių antraštes: „Anglų lėktuvas sprogo virš Bovė“, „Strich- 
ninas buvo laikomas greta lęšių“, „Devynmetė mergaitė iššoko 
pro langą“, „Vėl nepavyko išrinkti premjero“, „Žmogžudystė 
Lainco zoologijos sode“, „Skandalas miesto socialinės rūpybos 
skyriuje“, „Dirbtinis balsas liemenės kišenėje“, „Rūro anglių 
apyvarta mažėja“, „Dovanos reicho geležinkelio direktoriui 
Noimanui“, „Drambliai ant šaligatvio“, „Įtampa kavos rinkose“, 
„Skandalas dėl Klaros Bov“, „Šimtas keturiasdešimt tūkstančių 
metalo pramonės darbininkų žada streikuoti“, „Nusikaltėlių 
drama Čikagoje“, „Derybos su Maskva dėl medienos dempin- 
g0“, „Štarhembergo jėgeriai maištauja“. Kaip ir kasdien. Nieko 
ypatinga. 

Jis gurkštelėjo kavos ir nustėro. Ji buvo su cukrumi. Nuo to 
laiko, kai prieš dešimt metų triskart per savaitę Oranienburgo 
Vartų studentų valgykloje springdamas rijo makaronus su sa- 
charinu, jis negalėjo pakęsti saldumo. Skubiai užsidegęs ciga- 
retę pasišaukė padavėją. 

— Kuo galiu būti naudingas? - paklausė tas. 

— Atsakykite man į vieną klausimą. 

— Prašau. 


— Ar maneeiti tenai, ar neiti? 

— Kur, pone? 

— Jūs turite ne klausti, o atsakyti. Eiti man ar neiti? 

Padavėjas pasikrapštė paausį. Paskui atsistojo nuo vienos 
plokščios pėdos ant kitos ir sumišęs atsakė: 

— Manau, kad geriau bus neiti. Atsarga gėdos nedaro, pone. 

Fabianas linktelėjo galvą. 

— Gerai. Tada eisiu! Sąskaitą. 

— Bet juk patariau jums neiti! 

— Kaip tik todėl ir eisiu! Prašom sąskaitą. 

— Ojei būčiau pataręs eiti, tada būtumėte nėjęs? 

— Tada irgi būčiau ėjęs. Sąskaitą! 

— Nieko nesuprantu! - piktai burbtelėjo padavėjas. - Kodėl 
jūs manęs išvis klausėte? 

— Kad aš žinočiau, - atsakė Fabianas. 

— Puodelis kavos, sumuštinis, penkiasdešimt, trisdešimt, aš- 
tuoniasdešimt, devyniasdešimt pfenigų, - padeklamavo anas. 

Fabianas padėjo ant stalo markę ir išėjo. Jis nesuprato, kur 
esąs. Jeigu įlipi Vitenbergo aikštėje į pirmą autobusą, prie Pots- 
damo tilto persėdi į tramvajų, nepasižiūrėjęs į jo numerį, o po 
dvidešimties minučių išlipi, nes prieš tave staiga atsisėda po- 
nia su Frydricho Didžiojo fizionomija, tai išties gali nežinoti, 
kur esi. 

Jis nusekė paskui tris skubiai žengiančius darbininkus ir kliu- 
vinėdamas už storų lentų palei statybų tvoras ir pilkus ny- 
kius valandinius viešbučius išėjo prie Janovico tilto geležinke- 
lio stoties. Traukinyje išsiėmė adresą, kurį jam buvo davęs 
Bertuchas, jo kontoros viršininkas: „Šliuterio gatvė Nr. 33, po- 
nia Zomer“. Jis nuvažiavo iki Zoologijos sodo. Joachimštalio 
gatvėje kažkokia ant plonų kojų silpnai bestovinti panelė pa- 
klausė, ar jis nepalaikytų jai draugijos. Jis atsisakė pasiūlymo, 
pagrasė pirštu ir pasišalino. 

Miestas buvo panašus į mugę. Namų frontonai išdažyti 
tokiomis margomis ugnimis, kad žvaigždėms danguje beliko 


tik gėdytis. Virš stogų pasigirdo lėktuvo kriokimas. Ir staiga 
ėmė lyti aliumininiais taleriais. Praeiviai žvalgėsi į viršų, juo- 
kėsi ir lankstėsi. Fabianas probėgšmais prisiminė pasaką, kur 
maža mergytė pasikelia marškinėlius, norėdama sugauti iš dan- 
gaus krintančias monetas. Paskui nuėmė nuo kieto svetimos 
skrybėlės krašto vieną talerį. „Ateikite į egzotišką barą No- 
lendorfo aikštėje Nr. 3, gražios moterys, nuogos skulptūros, ta- 
me pačiame pastate „Kondoro“ pensionas“, - buvo parašyta ant 
jo. Fabianui staiga pasirodė, kad jis skrenda tame lėktuve ir iš 
viršaus mato save, jauną vyriškį Joachimštalio gatvėje, tarp jud- 
rios minios, žibintų ir vitrinų šviesoje, karštligiškos nakties su- 
maišty. Koks mažas tas vyriškis! O juk tai jis pats. Jis perėjo 
Kurfiurstendamo alėją. Ant vieno frontono sukosi šviečianti 
figūra, turkiukas su elektriniais akių obuoliais. Kažkas staiga 
smarkiai kaukštelėjo iš užnugario į Fabiano bato kulną. Jis pik- 
tai atsigręžė. Pasirodo, jog tai būta tramvajaus. Konduktorius 
nusikeikė. 

— Atsargiau! - riktelėjo policininkas. 

Fabianas nusiėmė skrybėlę ir pasakė: 

— Pasistengsiu. 


Šliuterio gatvėje duris atidarė liliputas su žalia livrėja, pasily- 
pėjo kopėtaitėmis, padėjo svečiui nusirengti ir dingo. Vos tiktai 
pasišalinus žaliajam mažyliui, iš kitapus užuolaidos atšlamė- 
jo stambi ponia, matyt, pati ponia Zomer, ir pasakė: 

— Gal malonėsite užeiti į mano kabinetą? 

Fabianas nusekė paskui ją. 

— Jūsų klubą man rekomendavo toksai ponas Bertuchas. 

Ji pavartė sąsiuvinį ir linktelėjo galvą: 

— Bertuchas, Frydrichas Georgas, kontoros viršininkas, 40 
metų, vidutinio ūgio, brunetas, gyvena Karlo gatvėje Nr. 9, 
mėgsta muziką, teikia pirmenybę lieknoms, ne vyresnėms kaip 
dvidešimt penkerių metų blondinėms. 

— Teisingai! 


— Ponas Bertuchas pas mane lankosi nuo spalio mėnesio ir 
per tą laiką buvo penkis kartus. 

— Tai kalba jūsų įstaigos naudai. 

— Stojimo mokestis - dvidešimt markių. Kiekvienas apsi- 
lankymas dar dešimt. 

— Štai trisdešimt markių. - Fabianas padėjo pinigus ant sta- 
lo. Apkūnioji ponia įkišo juos į stalčių, paėmė plunksnakotį 
ir tarė: 

— Jūsų duomenys? 

— Fabianas Jakobas, 32 metų, be pastovios profesijos, šiuo 
metu reklamos specialistas, Šaperio gatvė Nr. 17, nesveikos šir- 
dies, plaukai rusvi. Kas jus dar domina? 

— Ar turite kokių nors pageidavimų ponioms? 

— Nenorėčiau apsiriboti. Esu linkęs prie blondinių, tačiau 
patirtis kalba prieš jas. Man patinka stambios moterys. Bet ne- 
nusiteikęs ir prieš mažas. Palikite tą skiltį neužpildytą. 

Kažkur grojo gramofonas. Apkūnioji ponia pakilo ir rimtai 
pareiškė: 

— Prieš mums įeinant į salę turiu supažindinti jus su mūsų 
svarbiausiomis taisyklėmis. Į klubo narių suartėjimus žiūri- 
ma labiau teigiamai negu neigiamai. Ponios turi tokias pat tei- 
ses kaip ir ponai. Apie klubo buvimą, jo adresą ir įpročius re- 
komenduojama sakyti tiktai pasitikėjimą keliantiems žmonėms. 
Nepaisant idealių klubo tikslų, už buvimą jamė mokama iš- 
kart. Klubo patalpose nė vienai porai negalima atsiskirti. Po- 
ros, pageidaujančios vienumos, privalo palikti klubą. Mūsų klu- 
bas padeda užmegzti ryšius, tačiau pačių ryšių palaikymui 
netarnauja. Klubo nariai, atsitiktinai čia sutikę pažįstamų, pra- 
šomi tai tučtuojau pamiršti, nes tik taip galima išvengti nerei- 
kalingų komplikacijų. Ar jūs mane supratote, pone Fabianai? 

— Kuo puikiausiai. 

— Tuomet prašau eiti su manimi. 

Svečių buvo apie keturiasdešimt. Pirmame kambaryje lo- 
šiamas bridžas. Greta buvo šokama. Ponia Zomer pasodino 


naująjį narį prie laisvo stalo, pasakė, jog į ją bet kada galima 
kreiptis, ir pasišalino. Fabianas atsisėdo, paprašė padavėjo at- 
nešti konjako su sodos vandeniu ir apsidairė. Gal čia švenčia- 
mas kieno nors gimtadienis? 

— Tie žmonės atrodo romesni, negu iš tikrųjų yra, - pasakė 
maža juodaplaukė panelė ir atsisėdo greta jo. Fabianas pasiūlė 
jai cigaretę. 

- Jūs, regis, simpatingas, - pasakė ji. - Esat gimęs gruodžio 
mėnesį. 

— Vasario. 

— Aha! Žuvų ženklas su keliais vandenio lašais. Gan šalto 
būdo. Jūs atėjote tik iš smalsumo? 

— Atomų teoretikai tvirtina, kad ir pačias smulkiausias ma- 
terijos daleles sudaro apie jas be perstogės aplinkui besisu- 
kančios elektros energijos masės. Kaip jūs manote, ar toks po- 
žiūris hipotezė, ar atitinka tikrąją padėtį? 

— Pasirodo, jūs dar ir įžeidus? —- sušuko toji ypata. - Tačiau 
tai nesvarbu. Jūs atėjote čia norėdamas susirasti moterį? 

Jis kilstelėjo pečius į viršų. 

— Tai oficialus pasiūlymas? 

— Nesąmonė! Aš buvau dusyk ištekėjusi, kol kas man to pa- 
kanka. Šeima kaip saviraiškos forma man netinka. Tačiau vy- 
rai mane labai domina. Kiekvieną, kurį matau ir kuris man pa- 
tinka, aš įsivaizduoju kaip vyrą. 

— Tikiuosi, tikrąja to Žodžio prasme. 

Ji nusijuokė tarsi žagsėdama ir uždėjo jam ant kelio ranką. 

— Be abejo! Ne veltui sakoma, kad mano vaizduotė pernelyg 
tiesmuka. Jeigu vakaro metu jums kils noras palydėti mane na- 
mo, tai žinokite, jog mano butas, kaip ir aš, mažas, tačiau nuo- 
latinis. 

Jis nuėmė svetimą neramią ranką nuo savo kelio ir pasakė: 

— Viskas įmanoma, bet dabar aš noriu apžiūrėti šią įstaigą. 

Tačiau jam tai nepavyko. Kai atsistojo ir pasisuko, prieš jį 
stypsojo didelė kaip pagal užsakymą ponia, kuri tarė: 

— Tuoj prasidės šokiai. 

Ponia buvo aukštesnė už jį, be to, blondinė. Juodaplaukė 
pleputė, paklusdama klubo taisyklėms, išgaravo. Padavėjas pa- 
leido gramofoną. Prie stalų kilo sujudimas. Prasidėjo šokiai. 

Fabianas įdėmiai stebėjo blondinę. Ji buvo blyškaus infan- 
tiliško veido ir atrodė drovesnė, negu buvo galima spręsti iš 
šokio. Jis tylėjo ir jautė, kad netrukus bus pasiektas tas tylos 
laipsnis, kai pradėti pokalbį, netgi patį tuščiausią, nebeįma- 
noma. Laimė, jis užlipo jai ant kojos. Ji prabilo. Ir parodė jam 
„dvi ponias, kurios neseniai apskaldė viena kitai ausis ir suplė- 
šė drabužius dėl vieno vyro. Papasakojo, kad ponia Zomer pa- 
laiko ryšį su žaliuoju liliputu, ir pareiškė, jog pati apie tokį 
dalyką net nedrįsta pagalvoti. Pagaliau paklausė, ar jis dar 
norįs pasilikti; ji jau išeinanti. Jis išėjo kartu. 


Kurfiurstendamo alėjoje ji pasimojo taksi, pasakė adresą ir pri- 
vertė jį atsisėsti šalia. 

— Bet aš turiu tik dvi markes, - pareiškė jis. 

— Tai nesvarbu, - atsakė ji ir riktelėjo vairuotojui: - Išjunkite 
šviesą! 

Tapo tamsu. Automobilis trūktelėjo ir pajudėjo. Jau ties pir- 
mu posūkiu ji užgriuvo ant jo ir įkando į apatinę lūpą. Jis tren- 
kėsi smilkiniu į stogo atramą, susiėmė už galvos ir pasakė: 

— Oi! Nebloga pradžia. 

— Nebūk toks jautrus, - įsakė ponia ir toliau jį atakavo. 

Jam ataka buvo per staigi. Be to, skaudėjo pakaušį. Fabia- 
nas negalėjo atsakyti tuo pačiu. 

— Kol mane pasmaugsit, aš dar norėčiau parašyti vieną 
laišką, — sukriokė jis. 

Ji sudavė jam į raktikaulį, nusijuokė, nė trupučio nepakeis- 
dama minos, pereidama visą gamą nuo „do“ iki „si“ ir atgal, ir 
dusino jį toliau. Jo pastangos gintis buvo suprantamos aiškiai 
neteisingai. Jis ėmė maldauti likimą sumažinti posūkių skaičių. 
Ir likimas pasigailėjo. 

Kai automobilis pagaliau sustojo, blondinė pasipudravo 
veidą, sumokėjo vairuotojui ir jau prie durų pasakė: 

— Pirma, tavo veidas visas išterliotas raudonomis dėmėmis, 
ir antra, tu išgersi pas mane puodelį arbatos. 

Jis nusivalė nuo skruostų lūpų dažus ir tarė: 

— Jūsų pasiūlymas daro man garbę, bet aš turiu rytoj anksti 
būti kontoroje... 

— Nesiutink manęs. Tu liksi pas mane. Tarnaitė tave paža- 
dins. 

— Bet aš neatsikelsiu. Ne, aš turiu miegoti namie. Septintą 
ryto laukiu skubios telegramos. Šeimininkė ją atneš į kambarį 
ir tol purtys, kol pabusiu. 

— Iš kur jau dabar žinai, kad gausi telegramą? 

— Aš net Žinau, kas joje bus parašyta. 

— O kas? 

— „Ropškis iš lovos. Tavo ištikimas draugas Fabianas“. Fa- 
bianas esu aš. 
geltona žibintų šviesa. Gatvė buvo labai tyli. Be garso į tamsą 
nubėgo katė. O kad dabar galėtų nueiti palei tuos pilkus na- 
mus!. 

— Ta istorija apie telegramą pramanyta, ar ne? 

— Keista, bet ne, - atsakė jis. 

— Ko atėjai į klubą, jei tavęs nedomina tolesnė eiga? - piktai 
paklausė ji ir atrakino duris. 

— Aš sužinojau adresą ir man pasidarė smalsu, aš jau toks. 

— Tad pirmyn! - pasakė ji. - Smalsumui ribų nėra. 

Durys už jų užsitrenkė. 


ANTRAS SKYRIUS 


Esama labai įkyrių ponių 
Advokatas neturi nieko prieš 
Elgetavimas gadina būdą 


Lifte buvo veidrodis. Fabianas išsitraukė nosinę ir ėmė valytis 
nuo veido raudonas dėmes. Jo kaklaraištis buvo persikreipęs. 
Smilkinys degė. Blyškioji blondinė žiūrėjo į jį iš viršaus. 

— Ar žinote, kas yra megera? - paklausė jis. 

Ji apkabino jį. 

— Žinau, bet aš esu gražesnė. 

Ant durų buvo parašyta: „Mol“. 

Atidarė tarnaitė. 

— Atneškite mums arbatos. 

— Arbata jau jūsų kambaryje. 

— Gerai. Eikite miegoti! 

Fabianas nusekė paskui moterį. Ji nusivedė jį tiesiai į mie- 
gamąjį, įipylė arbatos, padėjo konjako, cigarečių ir plačiu mostu 
pasiūlė: 

— Vaišinkis! 

— Dieve mano, na ir tempas! 

— Kur? - paklausė ji. 

Jis praleido jos klausimą pro ausis. 

— Jūsų pavardė Mol? 

— Netgi Irena Mol, kad baigę gimnaziją Žmonės galėtų pasi- 
juokti, sėskis. Aš tuojau ateisiu. 

Jis sulaikė ją ir pabučiavo. 

— Na matai, pamažu išsijudini, - pasakė ji ir pasišalino. 

Jis gurkštelėjo arbatos ir išgėrė taurę konjako. Paskui ap- 
slopinta. Sienos —- vien veidrodžiai. Jis išgėrė dar vieną taurę 
konjako ir priėjo prie lango. Jis buvo be grotų. 

Ką ta moteris ketina su juo daryti? Fabianas buvo trisde- 
šimt dvejų metų ir aną naktį uoliai pasidarbavęs, bet ir šis 
vakaras jį ėmė jaudinti. Jis išgėrė dar vieną konjako ir pasitry- 
nė rankas. 

Ji seniai domino jausmų skalės vingiai, taip sakant, iš smal- 
sumo. Kad pažintum, reikia pačiam viską išbandyti. Tiktai ta- 
da galima apie juos spręsti. Ir kaip chirurgui atverti savo paties 
sielą. 

— Taip, o dabar tas mažas berniukas bus suvalgytas, - pasa- 
kė blondinė. Ji buvo su juodų nėrinių pižama. Jis atsitraukė 
žingsnį atgal. Bet ji suriko „valio!“ ir taip šoko jam ant kaklo, 
kad Fabianas neteko pusiausvyros, pargriuvo ir kartu su ponia 
atsisėdo ant žemės. 

— Argi ji ne siaubinga! - staiga pasigirdo balsas. 

Fabianas nustebęs pakėlė į viršų akis. Tarpduryje, apsi- 
rengęs pižama, stovėjo menkas ilganosis žmogelis ir žiovavo. 

— Ko jums čia reikia? — paklausė Fabianas. 

— Atsiprašau, pone, bet aš negalėjau žinoti, kad jūs jau šliau- 
žiosite su mano Žmona po kambarį. 

— Su jūsų Žmona? 

Įsibrovėlis linktelėjo, baisingai nusižiovavo ir papriekaiš- 
tavo: 

— Irena, kam gi tu statai poną į tokią nepatogią padėtį! Jei- 
gu jau nori, kad aš pasižiūrėčiau į tavo naują laimikį, tai bent 
padoriai pristatyk. O dabar - ant kilimo! Ponui tai aiškiai ne- 
malonu. Be to, aš jau miegojau, kai tu mane pažadinai... Aš esu 
Molis, pone, advokatas, be to, - jis plačiausiai nusižiovavo, — 
be to, vyras šios asmenybės, kuri jus dabar prispaudusi. 


14 


Fabianas nustūmė nuo savęs blondinę, atsistojo ir susitvar- 
kė plaukus: 

— Jūsų Žmona laiko vyrų haremą? Aš esu Fabianas. 

Molis priėjo prie jo ir padavė ranką. 

— Man labai malonu susipažinti su tokiu simpatišku jaunu 
žmogumi, viena vertus, įprastomis, o antra vertus, neįprasto- 
mis aplinkybėmis. Tačiau tai priklauso nuo pažiūrų. Jeigu jums 
neramu, tai, žinokit, aš prie to pripratęs. Prašom sėstis. 

Fabianas atsisėdo. Irena Mol įsitaisė ant ranktūrio, paglostė 
Fabianą ir pasakė vyrui: 

— Jeigu jis tau nepatinka, aš nutraukiu sutartį. 

— Bet jis man patinka, - atsakė advokatas. 

- Jūs kalbate apie mane taip, lyg aš būčiau trupininio pyra- 
go gabalas ar žaisliukas, - tarė Fabianas. 

— Tu ir esi žaisliukas, mažyli, - sušuko ponia ir priglaudė jo 
galvą prie savo krūtinės su juodomis grotomis. 

— Po šimts perkūnų! - suriko jis. - Malonėkite nuo manęs 
atstoti! 

— Nepykink savo svečio, miela Irena, - pasakė Molis. - Aš 
dabar su juo nueisiu į savo kabinetą ir pasakysiu kas reikia. Tu 
pamiršti, kad jam viskas turi atrodyti keista. Aš paskui jį vėl 
tau grąžinsiu. Labanakt. 

Advokatas padavė Žmonai ranką. 

Ji užlipo ant savo žemos lovos, pastovėjo nusiminusi ir vie- 
niša tarp pagalvių ir pasakė: 

— Labanakt, Moli, saldžių sapnų. Bet neužkankink jo savo 
kalbomis, man jo dar reikės. 

— Gerai, gerai, - prižadėjo Molis ir išsivedė svečią. 

Jie įsitaisė kabinete. Advokatas užsidegė cigarą, pasipurtė 
nuo šalčio, užsidengė kelius kupranugario vilnų antklode ir 
ėmė vartyti kažkokią bylą. 

— Aš čia visai niekuo dėtas, - pasakė Fabianas, - tačiau tai, 
ką jūs leidžiate savo Žmonai, viršija viską. Ar ji dažnai kelia jus 
iš miego, kad įvertintumėte jos meilužius? 

— Labai dažnai, pone. Iš pradžių aš raštu išsireikalavau šią 
teisę. O po pirmų mūsų vedybinio gyvenimo metų sudarėme 
sutartį, kurios 4-asis paragrafas toks: „Sutarties partnerė įsi- 
pareigoja pirma pristatyti kiekvieną Žmogų, su kuriuo ji nori 
užmegzti intymius santykius, savo vyrui, ponui daktarui Fe- 
liksui Moliui. Jeigu jis nepritaria jos pasirinkimui, ponia Irena 
Mol turi tučtuojau atsisakyti savo ketinimų. Už kiekvieną šio 
paragrafo pažeidimą baudžiama perpus sumažinant mėnesinį 
išlaikymą“. Sutartis labai įdomi. Gal man ją perskaityti in ex- 
tenso*? 

Molis išsiėmė iš kišenės rašomojo stalo raktą. 

— Prašom nesivarginti! — sulaikė jį Fabianas. - Man tiktai 
įdomu, kaip jums išvis atėjo mintis sudaryti tokią sutartį. 

— Mano žmoną kamavo košmariški sapnai. 

— Ką? 

— Na, ji sapnavo. Sapnavo klaikius dalykus. Matyt, todėl, 
kad jos seksualiniai poreikiai augo proporcingai mūsų vedy- 
biniams metams, iš čia ir sapnai, apie kurių turinį jūs, pone, 
laimė, dar nieko nežinote. Aš nusišalinau, o ji ėmė vedžiotis į 
savo miegamąjį kinus, imtynininkus ir šokėjas. Kas gi man be- 
liko? Ir tada mes sudarėme tą sutartį. 

- Arjums neatrodo, kad veiksmingesnis ir skoningesnis būtų 
kitas vaistas? — nekantriai paklausė Fabianas. 

— Pavyzdžiui, koks, pone? - advokatas išsitiesė krėsle. 

— Pavyzdžiui, dvidešimt penki per vakarą? 

— Bandžiau. Bet mane tai pernelyg skaudino. 

— Aš jus puikiai suprantu. 

— Ne! - sušuko advokatas. - Jūs to nesuprasite! Irena labai 
stipri, pone. 

Molis nuleido galvą. Fabianas ištraukė iš stovinčios ant ra- 
šomojo stalo vazos baltą gvazdiką ir įsikišo jį į švarko kilpą, 
pakilo, pavaikščiojo po kambarį, pataisė pakrypusius paveiks- 


* Visą (lot.). 


16 


lus. Galbūt tam senam škrabalui net patiko gauti nuo savo Žmo- 
nos į kailį. 

— Aš einu namo, - pasakė Fabianas. - Duokite man durų 
raktą! 

— Jūs rimtai? — išsigandęs paklausė Molis. - Bet Irena jūsų 
laukia. Pasilikite, dėl Dievo meilės! Ji padūks, pamačiusi, kad 
jūs išėjote! Manys, kad aš išvariau. Pasilikite, maldauju! Ji taip 
džiaugėsi. Padarykite jai tą mažą malonumą! 

Šeimininkas pašoko ir įsikibo į svečio švarką. 

— Neišeikite. Jūs nesigailėsite. Jūs dar ateisite. Jūs tapsite 
mūsų draugu. Ir aš žinosiu, kad Irena gerose rankose. Padary- 
kite tai dėl manęs. 

— Galbūt jūs dar pasiūlysite man mėnesinį mokestį? 

— Apie tai būtų galima pakalbėti, pone. Aš nesu skurdžius. 

— Duokite man raktą, ir kuo greičiau! Aš tokioms pareigoms 
netinku. 

Daktaras Molis atsiduso, pagraibė stalčiuje, padavė Fabia- 
nui raktų ryšulį ir pasakė: 

— Labai gaila, jūs man nuo pat pradžių patikote. Pasilaiky- 
kite raktus kelias dienas. Galbūt apsigalvosite. Aš, šiaip ar taip, 
džiaugčiausi jus vėl pamatęs. 

Fabianas burbtelėjo: „Labanakt“, tyliai perėjo koridorių, pa- 
siėmė skrybėlę ir paltą, pravėrė duris, atsargiai jas išėjęs uždarė 
ir nurūko laiptais žemyn. Gatvėje giliai įkvėpė ir pakraipė galvą. 
Čia apačioje pro šalį ėjo žmonės ir nė nenutuokė, kas dedasi už 
tų sienų! Stebuklingas gebėjimas matyti per sienas ir užuolai- 
das buvo smulkmena, palyginti su gebėjimu ramiai priimti tai, 
ką matai. 

„Aš esu labai smalsus“, - pasakė jis tai blondinei, o dabar 
bėga, užuot patenkinęs savo smalsumą Molių šeima. Jis pa- 
klojo trisdešimt markių. Dvi dar turi kišenėje. Vadinasi, pava- 
karieniauti nepavyks. Švilpiniuodamas leidosi klaidžioti tam- 
siomis nepažįstamomis alėjomis ir netyčia atsidūrė priešais 
Herštrasės geležinkelio stotį. Nuvažiavo iki Zoologijos sodo, 

tenai įšoko į metro, išlipo Vitenbergo aikštėje ir Špichernštrasė- 
je vėl išlindo iš požemio pasaulio po atviru dangumi. 

Jis nuėjo į savo nuolatinę kavinę. Ne, daktaras Labudė jau 
išėjęs. Jis laukęs iki vienuoliktos. Fabianas atsisėdo, užsisakė 
kavos ir užsirūkė. 

Šeimininkas, toksai ponas Kovalskis, pasiteiravo, kaip jo 
brangi sveikata. Beje, šįvakar nutikęs labai įdomus dalykas. 
pirmas atkreipęs dėmesį padavėjas Nytenfiūras. 

— Tenai, prie to apskrito stalo, sėdėjo jauna pora. Abu labai 
gyvai kalbėjosi. Moteris vis glostė vyro ranką. Ji juokėsi, užde- 
gė jam cigaretę ir buvo kaip reta maloni. 

— Tai juk visai nekeista. 

— Palaukite, mielas pone Fabianai. Palaukite! Ta moteris, gra- 
žuolė, reikia pasakyti, tuo pat metu flirtavo su ponu, sėdinčiu 
prie gretimo stalo. Ir kaip! Nytenfiūras mane nepastebimai pri- 
vedė prie jų. Vaizdas buvo tiesiog pritrenkiantis. Tas tipas jai 
pagaliau kyštelėjo raštelį. Ji perskaitė, linktelėjo galvą, savo 
ruožtu brūkštelėjo kelis žodžius ir numetė ant gretimo stalo. 
Tuo pat metu kalbėdamasi su savo draugu, jam kažką pasako- 
dama ir jį tuo aiškiai džiugindama, - aš esu matęs labai mitrių 
moterų, tačiau ta simultanininkė nepralenkiama. 

— Kodėl jis tai pakentė? 

— Luktelėkite, pone Fabianai. Tuoj sužinosite! Taigi mes irgi 
stebėjomės, kodėl jis kenčia. Jis patenkintas sėdėjo šalia, kvailai 
šypsojosi, o tuo metu, kai ji linktelėjo ponui prie gretimo stalo, 
net uždėjo jai ant peties ranką. Tas taip pat linktelėjo, davė kaž- 
kokį ženklą, mes net išsižiojome. Nytenfiūras paskui priėjo prie 
jų, nes jie norėjo susimokėti. 

Ponas Kovalskis užvertė į viršų savo stambią galvą ir gar- 
siai nusikvatojo. 

— Tai kurgi čia šuo pakastas? 

— Tas vyras, su kuriuo ji sėdėjo, buvo aklas! 

Šeimininkas nusilenkė ir nuėjo garsiai juokdamasis. Fabianas 

nustebęs palydėjo jį akimis. Žmonijos pažanga buvo negin- 
čijama. 

Prie durų kilo triukšmas. Nytenfiūras ir jo padėjėjas bandė 
išstumti į lauką kažkokį apskurėlį. 

— Nešdinkitės iš čia. Kiek galima prašinėti, tiesiog bjauru, — 
šnypštė Nytenfiūras, o jo padėjėjas purtė išblyškusį ir nė žo- 
džio netariantį Žmogų. 

Fabianas pašoko, pribėgo prie jų ir šūktelėjo padavėjams: 

— Tučtuojau atstokit nuo pono! 

Tie nenoromis pakluso. 

— Štai ir jūs, - pasakė Fabianas ir padavė elgetai ranką. - 
Man labai gaila, kad jus pažemino. Atleiskite, ir prašom prie 
mano stalo. - Jis nusivedė tą nesusivokiantį, kas čia darosi, 
žmogų į savo kampą, paprašė atsisėsti ir paklausė: - Ko jūs 
norėtumėte? Gal bokalo alaus? 

— Jūs labai malonus, - pasakė apskurėlis. - Bet aš nenoriu, 
kad jūs turėtumėte per mane nemalonumų. 

- Štai valgiaraštis. Išsirinkite ką norite. 

— Ką jūs! Jie pakels mane nuo stalo ir išmes pro duris. 

— Neišmes! Susitverkite! Jūs nedrįstate kaip Žmogus sėdėti 
ant kėdės vien dėl to, kad jūsų švarkas sulopytas ir kad urzgia 
pilvas? Pats esat kaltas, kad jūsų niekur neįleidžia pro duris. 

— Kai esi dveji metai be darbo, į viską imi žiūrėti kitaip, — 
pasakė elgeta. - Aš miegu nakvynės namuose. Ir gaunu dešim- 
ties markių pašalpą. Mano skrandis sugedęs nuo to, kad val- 
giau pernelyg daug juodųjų ikrų. 

— Kokia jūsų profesija? 

— Banko tarnautojas, jeigu neklystu. Aš jau ir kalėjime pa- 
buvęs. Dieve, kiek visko tenka patirti. Viena, ko dar nesu pa- 
tyręs, tai savižudybė. Tačiau tai dar priešaky. 

Vyrutis sėdėjo ant kėdės krašto, drebančiomis rankomis prisi- 
dengęs liemenės iškirptę, kad nebūtų matyti purvinų marškinių. 

Fabianas nežinojo, ką jam sakyti. Jis permetė galvoje kelis 
sakinius. Nė vienas netiko. Tad atsistojo ir pasakė: 

— Luktelkite, padavėjas, matyt, laukia, kad jo pakviesti at- 
eitų delegacija. 

Jis skubiai priėjo prie baro, subarė vyriausiąjį padavėją, pa- 
ėmė už parankės ir atitempė prie stalo per visą kavinę. Elgeta 
buvo dingęs. 

— Aš rytoj sumokėsiu! - riktelėjo Fabianas, išbėgo iš kavinės 
ir apsidairė. Elgetos niekur nebuvo matyti. 


— Ko jūs ieškote? — paklausė kažkas. 

Tai buvo Miunceris, redaktorius Miunceris. Jis užsisegė paltą, 
užsidegė cigaretę ir pasakė: 

— Kokia nesąmonė! Aš galėjau lengvai laimėti tą partiją. 
Šmalnaueris žaidė kaip begemotas. Bet man reikėjo išeiti į nak- 
tinę pamainą. Vokiečių tauta rytoj rytą nori žinoti, kiek per tą 
laiką, kai ji miegojo, buvo gaisrų. 

— Jūs juk politikos skyriaus redaktorius, - nusistebėjo Fabia- 
nas. 

— Gaisrų būna visokių, —- atsakė Miunceris. —- Ypač nakčia. 
Taip jau yra. Žinote ką, eime su manimi! Jums pagaliau reikia 
pamatyti mūsų cirką. 

Miunceris įlipo į mažą automobilį, Fabianas įsitaisė šalia. 

— Ar seniai įsigijote automobilį? —- paklausė jis. 

— Aš jį pirkau iš mūsų prekybos skyriaus redaktoriaus. Jam 
buvo per brangu jį išlaikyti, - atsakė Miunceris. - Jis visuomet 
labai niršta pamatęs, kaip aš lipu į jo buvusią brangenybę. Tai 
netgi įdomu. Ar žinote, kad važiuojate su manimi savo rizika? 
Jeigu nusisuksite sprandą, atsakysite pats. 

Ir jie nuvažiavo. 


TREČIAS SKYRIUS 
Keturiolika žuvusių Kalkutoje 
„Teisingiausia daryti tai, kas neteisinga 
Sraigės šliaužia ratu 


Koridorius buvo tuščias. Prekybos skyriuje degė šviesa, bet vi- 
duje niekas nesėdėjo, durys buvo atviros. 

— Gaila, kad Malmis jau išėjęs, - apgailestaudamas pasakė 
Miunceris. - Jis vėl nepamatė savo automobilio. Luktelėkite, 
nagi pasiklausykime, kas dedasi pasaulyje. 

Jis staigiai atlapojo duris, kaukšėjo rašomosios mašinėlės, 
iš prie sienos surikiuotų telefono kabinų, tarsi iš tolo, sklido 
stenografininkių balsai. 

— Ar yra ko nors svarbaus? - riktelėjo Miunceris į tą triukšmą. 

— Reicho kanclerio kalba, - atsakė viena moteris. 

— Taip ir maniau, - tarė redaktorius, - tas tipas su savo ple- 
palais man sumaus visą pirmą puslapį. Ar turite pilną tekstą? 

— Antra kabina jau priiminėja antrą trečdalį. 

— Tučtuojau į mašiną ir paskui man! - paliepė Miunceris, 
užtrenkė duris ir nusivedė Fabianą į politikos skyrių. Jiems 
rengiantis, jis parodė į rašomąjį stalą: 

- Jūs tiktai pažiūrėkite, kas čia darosi! Tikra popierių lavi- 
na! 

Jis pasirausė ką tik gautų pranešimų krūvoje, kelis lyg koks 
siuvėjas apkarpė ir padėjo į šalį. Likusius sumetė į popierių 
krepšį sakydamas: 

— Marš į krepšiuką! 

Paskui paskambino, paprašė livrėją apsirengusio pasiunti- 
nio atvežti butelį Mozelio vyno, dvi taures ir davė pinigų. Pa- 
siuntinys tarpduryje susidūrė su susijaudinusiu jaunu vyriš- 
kiu. 

— Ką tik skambino viršininkas, - pasakė jis vos gaudydamas 
kvapą. — Turėjau išbraukti iš vedamojo straipsnio penkias ei- 
lutes. Gavus naujų žinių, jos jau paseno. Aš kaip tik iš rinkyk- 
los, kur liepiau tas penkias eilutes išmesti. 

- Jūs tikras patrakėlis, - pasakė Miunceris. - Supažindinu: 
daktaras Irgangas, būsima garsenybė. Irgangas* - slapyvardis, 
pone Fabianai. 

Jie padavė vienas kitam ranką. 

— Tačiau, - sumurmėjo Irgangas sumišęs, - skiltyje liko pen- 
kios tuščios eilutės. 

- Ir ką tokiu avariniu atveju reikia daryti? - paklausė Miun- 
ceris. 

— Užpildyti skiltį, - atsakė praktikantas. 

Miunceris linktelėjo galvą. 

— Surinkta nieko nėra? 

Jis pasirausė tarp atspaudų. 

— Ne. Prasti reikalai. 

Jis permetė akimis pranešimus, kuriuos ką tik buvo atidėjęs 
į šalį, ir papurtė galvą. 

— Galbūt dar ateis kas nors tinkama, - pasiūlė palaukti jau- 
nuolis. 

— Jums reikėjo tapti šventuoju atsiskyrėliu, - pasakė Miun- 
ceris. - Arba kardomojo kalėjimo kaliniu, arba šiaip žmogumi, 
turinčiu marias laiko. Jeigu reikia Žinios ir jos nėra po ranka, ji 
sugalvojama. Žiūrėkite! 

Jis atsisėdo, greitai negalvodamas parašė kelias eilutes ir pa- 
davė lapą jaunuoliui: 


* Irrgang (vok.) - klejojimas, bastymasis, painus kelias, labirintas. 


22 


— Va, o dabar pasiskubinkite, maketuotojau. Jeigu neužteks, 
išretinkite eilutes. 

Ponas Irgangas perskaitė, ką buvo parašęs Miunceris, tyliai 
ištarė: „O Aukščiausiasis“, - susmuko, tarsi jam būtų pasidarę 
bloga, ant gulimosios kėdės, į patį šlamančių užsienietiškų laik- 
raščių krūvos vidurį. 

Fabianas pasilenkė prie lapo, virpančio Irgango rankoje, ir 
perskaitė: „Kalkutoje vykusiuose gatvių susirėmimuose tarp 
musulmonų ir induistų, nors policija ir greit įvedė tvarką, ke- 
turiolika Žmonių žuvo ir dvidešimt du buvo sužeisti. Ramybė 
visiškai atstatyta“. 

Į kambarį vilkdamas šlepetėmis apmautas kojas įėjo senis ir 
padėjo priešais Miuncerį keletą mašinėle rašytų lapų. 

— Kanclerio kalbos tęsinys, - sumurmėjo jis. - Pabaigą gau- 
sime po dešimties minučių. 

Ir iškėblino pro duris. Miunceris suklijavo tuos šešis kol 
kas turimos kalbos lapus, paversdamas juos viduramžiškų 
transparantu, ir ėmė redaguoti. 

— Paskubėk, - tarė jis, šnairomis dirstelėjęs į Irgangą. 

— „Bet Kalkutoje nebuvo jokių neramumų, - paprieštara- 
vo Irgangas. Paskui nunarino galvą ir paikai tarė: - Keturiolika 
žuvusių. 

— Nebuvo neramumų? - paklausė pasipiktinęs Miunceris. — 
O kaip jūs tai įrodysite? Kalkutoje visada vyksta neramumai. 
Galbūt mums parašyti, kad Ramiajame vandenyne vėl pasiro- 
dė gyvatė? Įsidėmėkite štai ką: pranešimai, kurių melagingu- 
mo neįmanoma nustatyti arba įmanoma tik po kelių savaičių, 
yra teisingi. O dabar žaibiškai išnykite, antraip nusikankinsi- 
te, pildydamas miesto dalį. 

Jaunuolis išskubėjo. 

- Ir šitoks nori būti žurnalistu, - sudejavo Miunceris ir dūsau- 
damas ėmė braukyti mėlynu pieštuku reicho kanclerio kalbą. — 
Su mėgėjiškais reportažais iš kasdieninio gyvenimo jis dar su- 
sidorotų. Tačiau jų mums, deja, nereikia. 

- Ir jūs be niekur nieko nugalabijate keturiolika induistų, o 
dar dvidešimt du paguldote į Kalkutos miesto ligoninę? - pa- 
klausė Fabianas. 

Miunceris dorojo kanclerio kalbą. 

— O ką daryti? - paklausė jis. - Beje, kam gailėti tų Žmonių? 
Juk jie visi gyvi, visi trisdešimt šeši, ir jaučiasi kuo puikiau- 
siai. Patikėkite, mano mielas, tai, ką mes prirašome, nėra taip 
bloga, palyginti su tuo, ko neparašome. - Ir vėl išbraukė pusę 
puslapio kanclerio kalbos. - Viešąją nuomonę labiau veikia 
pranešimai, ne straipsniai, o labiausiai tai, kai nėra nei to, nei 
ano. Bet patogiausia tada, kai išvis jokios viešosios nuomonės 
nėra. 

— Tuomet uždarykite savo laikraštį, - pasakė Fabianas. 

— O iš ko mes gyvensime? - paklausė Miunceris. - Be to, ką 
mes tada veiksime? 

Tuo metu atėjo pasiuntinys su livrėja ir atnešė vyną bei tau- 
res. Miunceris įpylė ir pakėlė savąją taurę. 

— Už tuos keturiolika žuvusių indų! - sušuko jis ir išgėrė. 
Ir vėl užsipuolė kanclerį. - Mūsų aukščiausias valstybės as- 
muo vėl pripliauškė nesąmonių! - pareiškė jis. - Tai tiesiog 
mokyklinis rašinys tema: „Vandenys, kuriuose ateityje plau- 
kios Vokietija ir nepaskęs“. Šeštoje klasėje jis gautų trejetą. — 
Jis atsigręžė į Fabianą ir paklausė: - Ir kaip pavadinti tokį juo- 
kingą straipsnį? 

— Man labiau įdomu, ką jūs parašysite apačioje. 

Anas vėl patraukė gurkšnį, lėtai paskalavo burnoje vyną, 
nurijo ir atsakė: 

— Nė vieno skiemens. Nė vieno žodžio. Mums nurodyta ne- 
smogti vyriausybei į nugarą. Jeigu peikiame ją, kenkiame sau, 
jeigu tylime, padedame vyriausybei. 

— Aš turiu pasiūlymą, - tarė Fabianas. —- Girkite ją! 

— O ne, - sušuko Miunceris. - Mes padorūs Žmonės. Svei- 
kas, Malmi! 

Tarpduryje stovėjo lieknas elegantiškas ponas. Jis linktelėjo 
galva. 

— Nepykite ant jo, - tarė Fabianui prekybos skyriaus redak- 
torius. - Jis dvidešimt metų dirba žurnalistu ir jau tiki tuo, ką 
pats meluoja. Jo sąžinę slegia dešimt minkštų patalų, o ant jų 
neteisuolio miegu miega ponas Miunceris. 

Senasis pasiuntinys vėl atnešė rašomąja mašinėle primar- 
gintus puslapius. Miunceris čiupo klijus, paklijavo kalbą, re- 
daguodamas toliau. 

— Jūs smerkiate savo kolegą už nejautrumą? - paklausė Fa- 
bianas poną Malmį. - Ką jūs be jo darytumėte? 

Prekybos skyriaus redaktorius nusišypsojo, tiesa, tiktai lū- 
pomis. 

— Aš taip pat meluoju, - pasakė jis. - Tačiau Žinau tai. Aš 
žinau, kad sistema neteisinga. Pas mus ūkyje tai ir aklas ma- 
to. Tačiau aš su atsidavimu tarnauju neteisingai sistemai. Mat 
neteisingoje sistemoje, kuriai atiduodu savo kuklų talentą, 
visos neteisingos priemonės yra teisingos, o teisingos, žino- 
ma, neteisingos. Aš esu geležinio nuoseklumo šalininkas, be 
to, esu... 

— Cinikas, - įsiterpė Miunceris nepakeldamas galvos. 

Malmis trūktelėjo pečiais. 

— Sakyčiau, bailys. Tai būtų dar tikriau. Mano būdas visais 
atžvilgiais atsilieka nuo proto. Aš dėl to nuoširdžiai gailiuosi, 
bet nieko negaliu padaryti. 

Įėjo daktaras Irgangas, jaunasis praktikantas, ir ėmė su 
Miunceriu aptarinėti, kokius naujausio pašto pranešimus iš- 
mesti ir kokius įdėti. Iš tiesų buvo įvykę du gaisrai. Be to, 
Ženevoje ištartos kelios miglotos frazės apie vokiečių mažumą 
Lenkijoje. Žemės ūkio ministras pagrasino pakelsiąs Rytų El- 
bės dvarininkams muitus. Miesto prekybos valdybos direkto- 
rių bylos tyrimas netikėtai pasukęs kita linkme. 

— O kaip mes pavadinsime reicho kanclerio kalbą? - paklau- 
sė Miunceris. - Nagi, ponai. Dešimt pfenigų už gerą pavadi- 

nimą. Jį jau reikia atiduoti rinkėjams. Jeigu matricos vėluos, 
mums vėl pakels vėją spaudėjas. 

Jaunuolis taip įtemptai susimąstė, kad jo net kakta išrasojo. 

— „Kancleris reikalauja pasitikėjimo“, - pasiūlė jis. 

— Vidutiniška! — pareiškė Miunceris. - Paimkite stiklinę ir 
išgerkite gurkšnį vyno! 

Jaunuolis paklausė jo patarimo tarsi įsakymo. 

— „Vokietija, arba širdies tingumas“, - tarė.Malmis. 

— Nekalbėkite nesąmonių! - sušuko politikos skyriaus re- 
daktorius. Paskui didelėmis raidėmis mėlynu pieštuku užrašė 
eilutę virš rankraščio ir sušuko: —- Dešimt pfenigų mano. 

— Ką gi jūs parašėte? — paklausė Fabianas. 

Miunceris paspaudė skambučio mygtuką ir patetiškai ištarė: 

— „Optimizmas privalomas, sako kancleris!“ 

Pasiuntinys išnešė popierius. Prekybos skyriaus redaktorius 
kyštelėjo ranką kišenėn ir be žodžių padėjo ant stalo dešimt pfe- 
nigų. 

Jo kolega nustebęs pakėlė galvą. 

— Tuo aš pradedu akciją, kuri mums skubiai reikalinga, — 
pareiškė Malmis. 

— Kokią akciją? 

— Grąžinti jums pinigus, kuriuos išleidote mokslui, - atsakė 
Malmis; politikos skyriaus praktikantas Irgangas negarsiai nu- 
sijuokė. Paskui puolė prie suskambėjusio telefono. 

— Vienas prenumeratorius nori kažką sužinoti, - pasakė jis 
po valandėlės, uždengęs ranka mikrofoną. - Jie ten sėdi alinėje 
ir susiginčijo, kaip reikia sakyti „filologas“ ar „filologas“. 

Miunceris paėmė iš jo ragelį. 

— Luktelėkite, - pasakė jis. - Mes jums tuojau atsakysime, 
pone. - Paskui pamojo Irgangui ir sušnabždėjo: - Į literatūros 
skyrių. 

Jaunuolis tučtuojau išdūmė, grįžo atgal ir trūktelėjo pečiais. 

— Aš ką tik sužinojau: reikia sakyti „filologas“. Prašom. La- 
banakt. 

Miunceris padėjo ragelį, pakraipė galvą ir įsigrūdo į kišenę 
Malmio monetą. 

Po to jie sėdėjo mažoje vyninėje netoli laikraščio redakcijos. 
Miuncerio paprašytas vienas rinkėjas eidamas namo užnešė jam 
skiltis, kad patikrintų, ar viskas gerai. Jis pyktelėjo dėl dviejų 
rašybos klaidų, o pavadinimu pirmame puslapyje pasidžiau- 
gė. Paskui prie jų stalo priėjo Štromas, teatro kritikas. 

Ir jie ėmė uoliai gerti. Irgangas, jaunasis praktikantas, jau 
beveik kalbėjosi su dievais. Štromas, kritikas, lygino kelis gar- 
sius režisierius su vitrinų dekoratoriais, dabartinis teatras jam 
atrodė kapitalizmo žlugimo simptomas, ir kai kažkas leptelėjo, 
kad nėra dramaturgų, Štromas pareiškė, kad vienas kitas yra. 

- Jūs jau gerokai kauštelėjęs, - pasakė Miunceris vos apvers- 
damas liežuvį, ir Štromas be jokios priežasties nusikvatojo. 


Tuo tarpu Fabianas, nepasakysi, kad laisva valia, klausėsi Mal- 
mio aiškinimų apie trumpalaikes paskolas. 

— Pirma, valstybė ir ekonomika dar plačiau atveria duris už- 
sienio kapitalui, - dėstė redaktorius, - antra, užtenka vieno 
„įtrūkimo, ir visas kromelis sugrius. Jeigu vieną dieną iš apy- 
vartos bus išimtos didelės sumos, visiems mums bus amen, ir 
bankams, ir koncernams, ir valstybei. 

— Bet laikraštyje jūs apie tai nieko nerašote, - pasakė Irgan- 
gas. 

'— Aš padedu nuosekliai daryti tai, kas neteisinga. Visa, kas 
įgyja gigantiškas formas, gali žavėti, netgi kvailumas. - Mal- 
mis pasižiūrėjo į jaunuolį. — Eikite greičiau iš čia, jūsų apran- 
ga netvarkinga. - Irgangas padėjo ant stalo galvą. - Pereikite į 
sporto skyrių, - patarinėjo Malmis. - Tas žanras bus lengves- 
nis jūsų švelniai prigimčiai. 

Praktikantas atsistojo, nusvyravo per salę prie galinių durų 
ir dingo. 

Miunceris sėdėjo ant sofos ir staiga apsiverkė. 

— Aš esu kiaulė, - sumurmėjo jis. 

— Perdėm rusiška atmosfera, - tarė Štromas. - Alkoholis, sa- 
vigrauža, suaugusių vyrų ašaros. 

Jis buvo sujaudintas ir paglostė politikui plikę. 

— Aš esu kiaulė, - murmėjo anas. Ir laikėsi savo. 

Malmis šyptelėjo Fabianui. 

— Valstybė remia nepelningą stambųjį ūkį. Valstybė remia 
sunkiąją pramonę. Ji tiekia savo gaminius menkomis kainomis 
į užsienį, tačiau mūsų valstybės viduje parduoda didesnėmis 
negu pasaulinės rinkos kainomis. Žaliavos pernelyg brangios, 
fabrikantai nemoka algų; valstybė spartina masių perkamo- 
sios galios smukimą mokesčiais, kurių nedrįsta užkrauti tur- 
tingiesiems; kapitalas ir taip milijardais plaukia į užsienį. Ar- 
gi tai ne nuoseklu? Ar beprotybė neturi priemonių? Čia bet 
kokiam gurmanui nutįis seilė! 

— Aš esu kiaulė, - sumurmėjo Miunceris, atkišta apatine lūpa 
gaudydamas ašaras. 

- Jūs pervertinate save, gerbiamasis, - pasakė prekybos sky- 
riaus redaktorius. 

Miunceris, toliau sriūbaudamas, nutaisė įsižeidusį veidą. 
Jis buvo labai įžeistas, kad jam neduodama jaustis tuo, kuo 
save laiko, tiesa, tiktai būdamas įkaušęs. 

Malmis su malonumu toliau aiškino padėtį. 

— Technika spartina gamybos augimą ir mažina darbininkų 
skaičių. Masių perkamajai galiai gresia greitoji džiova. Ame- 
rikoje deginami grūdai ir kava, kad nekristų jų kaina. Prancūzi- 
joje vynuogių augintojai dejuoja dėl pernelyg gausaus derliaus. 
Ar galite tai įsivaizduoti?! Žmonės raunasi plaukus, kad žemė 
pernelyg naši! Per daug grūdų, tuo tarpu kiti neturi ko ėsti! 
Jeigu Žaibas netrenks į tokį pasaulį, tai galas bet kokioms is- 
torinėms pranašystėmis. 

Malmis atsistojo, truputį pasvyravo ir pabeldė į taurę. Ap- 
linkiniai sužiuro į jį. 

— Ponai, - sušuko jis, - aš noriu pasakyti kalbą. Kas prieš, 
tegu atsistoja. 

Miunceris sunkiai pakilo. 

— Tegu atsistoja, - toliau šaukė Malmis, - ir išeina iš čia. 

Miunceris vėl atsisėdo. Štromas nusijuokė. 

Ir Malmis pradėjo kalbą: 

- Jeigu tai, kuo dabar serga mūsų gerbiamas pasaulis, būtų 
taikoma atskiram asmeniui, mes sakytume: jam paralyžius. Ir 
jums visiems, be abejo, žinoma, kad nuo šios be galo nemalo- 
nios ligos, kaip ir nuo jos pasekmių, gali padėti tiktai radika- 
lus būdas, kuris arba išgydys, arba pražudys ligonį. O kas da- 
roma mūsų žemės rutuliui? Jis gydomas ramunėlių arbata. Visi 
žino, kad tas gėrimas naudingas, tik nieko nepadeda. Bet užtat 
neskauda. Laukime ir gerkime arbatą, galvoja Žmonės, ir taip 
einama prie tokio visuotinio smegenų suminkštėjimo, kad ge- 
riau nė nereikia. 

— Baikite tuos bjaurius medicininius palyginimus! - sušuko 
Štromas. - Mano skrandis jų nevirškina. 

— Gerai, atsisakome medicininių palyginimų, - sutiko Mal- 
mis. — Mes nepražūsime dėl to, kad vienas kitas mūsų amži- 
ninkas be galo niekšingas, ir dėl to, kad kai kurie iš jų tapatūs 
tiems, kurie valdo pasaulį. Mes pražūsime nuo bendros dvasi- 
nės prabangos. Mes norime permainų, bet nenorime keistis pa- 
tys. „O ką kiti darys?“ - galvoja kiekvienas, supdamasis krėsle. 
Tuo tarpu pinigai iš ten, kur jų yra, keliauja tenai, kur jų trūksta. 
Spekuliacijoms ir procentų kėlimui nematyti galo, o pagerėji- 
mui - pradžios. 

—- Aš esu kiaulė, - sumurmėjo Miunceris, pakėlė taurę ir pri- 
kišo prie burnos, bet negėrė. Taip ir liko sėdėti. 

— Kraujas užnuodytas, - sušuko Malmis. - Mes tenkinamės 
tuo, kad ant kiekvienos žemės rutulio vietos, kur pasireiškia 
uždegimas, užklijuojame pleistrą. Ar galima pagydyti nuo krau- 
jo užkrėtimo? Negalima. Ligonis vieną dieną gauna galą, visas 
apklijuotas pleistrais. 

Teatro kritikas nusibraukė nuo kaktos prakaitą ir maldauja- 
mai pasižiūrėjo į oratorių. 

— Velniop medicininius palyginimus, — tarė Malmis. - Mes 
žūstame nuo savo širdžių tingumo. Aš esu ekonomistas ir aiš- 
kinu jums: bandymai įveikti dabartinę krizę ekonominėmis prie- 
monėmis neatnaujinus sielos yra šarlatanizmas! 

— Siela pagal save susikuria kūną, - pareiškė Miunceris ir 
parvertė taurę. Ir ėmė garsiai kūkčioti, staiga suvokęs apverk- 
tiną dabartinės padėties mastą. Ir Malmis, kad perrėktų kolegą, 
turėjo pakelti balsą: | 

— Jūs sakysite, jog esama dviejų masinių judėjimų. Tie žmo- 
nės, nesvarbu, ar jie pultų iš dešinės, ar kairės, nori pagydyti 
nuo kraujo užkrėtimo, ligoniui kirviu kapodami galvą. Kraujo 
užkrėtimo tada, aišku, nebebus, tačiau nebeliks ir paties ligo- 
nio, tai yra toks gydymas pernelyg radikalus. 

Ponui Štromui galutinai įgriso ligos vaizdai, ir jis spruko pro 
duris. Prie kampinio stalo sunkiai pakilo storulis, pabandė pa- 
sukti į kalbėtoją galvą, bet kaklas buvo per storas, ir jis pasakė 
nukreipęs veidą į priešingą pusę: 

— Jums reikėjo tapti gydytoju. - Po to vėl klestelėjo ant kė- 
dės. Ten jį staiga apėmė baisus įniršis ir jis užbaubė: - Mums 
reikia pinigų. Pinigų. Ir dar kartą pinigų! 

Miunceris linktelėjo ir sušnabždėjo: 

— Montekukolis taip pat buvo kiaulė. 

Ir raudojo toliau. 

Storulis prie kampinio stalo vis negalėjo nusiraminti. 

— Tiesiog juokinga, - burbėjo jis. - Dvasinis atsinaujinimas, 
širdies tingumas, mirk iš juoko. Duokite mums pinigų, ir mes 
pasveiksime. Ir tada galėsime pasijuokti! 

Dabar Miunceris tyliai knarkė, jis miegojo. 

Priešais jį sėdėjusi tokio pat storumo moteris paklausė: 

— Bet iš kur mes tuos pinigus gausime, Artūrai? 

— Ar taves klausiau? - užriko tas vėl įsiutęs. Paskui nusi- 
ramino, sulaikė už skverno praeinantį padavėją ir pasa- 
kė: - Atneškite dar vieną kotletą drebučiuose, taip pat acto ir 
aliejaus. 

Malmis parodė pirštu į storulį ir paklausė: 

— O ką aš sakiau? Kas norės rizikuoti galva dėl tokių idiotų? 
Aš tai ne. Todėl toliau meluojama. Teisinga yra daryti neteisin- 
ga. 

Miunceris buvo patogiai įsitaisęs, gulėjo ant sofos ir parpė, 
nors dar nemiegojo. 

- Ir vis dėlto jūsų automobilis priklauso man, - kriuktelėjo 
jis, nukreipęs lėliukes į Malmį. 

Netrukus sugrįžo Štromas ir Irgangas. Jie atėjo susikibę už 
rankų ir atrodė taip, lyg sirgtų gelta. 

— Aš negaliu gerti alkoholio, - atsiprašydamas paaiškino 
Irgangas. Juodu atsisėdo. 

- Pasigailėjimo verta pokarinė karta, - burbtelėjo Štromas. 

Tas teatro kritikas bet kokias, net savaime suprantamas ir 
nė kiek neginčijamas, tiesas sugebėjo išsakyti taip, kad jos at- 
rodė neįtikėtinos ir ginčytinos. Jeigu jis su tokiu pigiu patosu 
būtų pareiškęs, kad dukart du yra keturi, Fabianas tuojau būtų 
ėmęs abejoti daugybos lentele. Nusigręžęs nuo Štromo, jis ėmė 
erdvę, paskui, pasijutęs stebimas, krūptelėjo, dirstelėjo į Fabianą 
ir pasakė: 

— Reikėtų labiau suimti save į nagą, nuo gėrimo imi neval- 
dyti liežuvio. 

Fabianas pakilo ir atsisveikindamas padavė kiekvienam žur- 
nalistui ranką, prekybos skyriaus redaktoriui - paskutiniam. 

— Gal jūs ir teisus, - pasakė Malmis ir liūdnai šyptelėjo. 

— Aš, atrodo, kauštelėjau, - pasakė Fabianas nakčiai stovė- 
damas prie durų. Jis mėgo šią ankstyvą girtumo stadiją, kai 
žmogui atrodo, kad jis jaučia, kaip sukasi žemė. Medžiai ir na- 
mai ramiai tebestovi vietose, žibintai dar nesidvejina, bet žemė 
sukasi, pagaliau tai jauti! Tačiau šiandien jo ir tai nedžiugino. 
Jis ėjo su savo įkaušimu gretimai, dėdamasis neturįs su juo 
nieko bendra. Koks vis dėlto juokingas tas rutulys, nesvarbu, 
ar jis sukasi, ar ne! Jis prisiminė vieną Domjė piešinį, kuris va- 

dinosi „Pažanga“. Domjė buvo nupiešęs lape keletą sraigių, 
šliaužiančių viena paskui kitą. Tokiu tad tempu vystosi žmo- 
nija! Tačiau sraigės šliaužė ratu! 

Ir tai buvo baisiausia. 


KETVIRTAS SKYRIUS 


Cigaretė didumo sulig Kelno katedra 
Poniai Holfeld smalsu 
Mebliuoto kambario gyventojas skaito Dekartą 


Kitą rytą Fabianas atėjo į darbą pavargęs. Be to, jį kamavo pagi- 
rios. Fišeris, jo kolega, darbą pradėjo nuo pusryčių. 

— Kaip jums pavyksta amžinai būti tokiam alkanam? - pa- 
klausė Fabianas. - Jūs uždirbate mažiau už mane. Esate vedes. 
Banke pinigų neturite. O valgote tiek, kad ir aš nuo to pasiso- 
tinu. 

Fišeris baigė kramtyti kąsnį. 

— Mūsų visa šeima tokia, - paaiškino jis. - Mes, Fišeriai, 
garsėjam apetitu. 

— Jūsų šeimai reikėtų pastatyti paminklą, - užjautė Fabia- 
nas. 

“Fišeris neramiai muistėsi ant kėdės. 

— Kad nepamirščiau, Kuncė nupiešė skelbimų seriją, ku- 
riai mums reikia parašyti rimuotus dvieilius. Tai jau jūs pa- 
darysite. 

- Jūsų pasitikėjimas daro man garbę, - atsakė Fabianas, — 
bet aš dar nebaigęs rašyti antraščių fotomontažams. Tad jūs į 
tą laiką ir pamiklinkite plunksną, antraip už ką ateityje pus- 
ryčiausite pats ir jūsų didžiai gerbiama šeima? 

Jis pasižiūrėjo pro langą į cigarečių fabriką ir nusižiovavo. 
Dangus buvo pilkas kaip dviračių takelio asfaltas. Fišeris ėmė 

vaikščioti po kambarį ieškodamas rimų ir nutaisęs nepatenkintą 
veidą. 

Fabianas išvyniojo plakatą, pritvirtino jį smeigtukais prie 
sienos, atsistojo toliausiame kambario kampe ir įsispitrijo į pla- 
katą, kuriame buvo Kelno katedros nuotrauka, o šalia jos pla- 
kato autorius buvo pastatęs cigaretę, dydžiu nė kiek nenusi- 
leidžiančią katedrai. Jis parašė: „Niekas nepralenks... Tokia 
aukšta... Pranokstanti aukščiu bet ką... Nepralenkiama...“ Vyk- 
dė savo pareigą, nors ir nesuprato, kam to reikia. 

Fišeris nerado rimų ir ramybės. Jis pradėjo šneką. 

— Bertuchas sako, kad vėl bus atleista žmonių. 

— Galimas daiktas, - sumurmėjo Fabianas. 

— O kąjjūs darysite, jei atsidursite už durų? - paklausė anas. 

— Manote, kad aš nuo pat savo konfirmacijos vien tiktai gy- 
riau prastas cigaretes? Jeigu mane iš čia išnešdins, pasiieško- 
siu naujo darbo. Koks skirtumas, vienu daugiau ar mažiau. 

— Papasakokite ką nors apie save, - paprašė Fišeris. 

- Infliacijos laikais aš valdžiau vienos akcinės bendrovės bir- 
žos popierius. Man reikėjo dukart per dieną paskaičiuoti jų 
vertę, kad Žmonės žinotų savo kapitalo dydį. 

— O paskui? 

— Paskui už tam tikrą valiutos sumą nusipirkau žalėsių par- 
duotuvę. 

— Kodėl būtent žalėsių? 

— Todėl, kad mes buvome alkani! Iškaboje buvo parašyta: 
„Daktaro Fabiano delikatesų parduotuvė“. Anksti rytą, kai 
būdavo dar tamsu, aš su išklerusiu rankiniu vežimėliu dardė- 
davau į turgų. 

Fišeris atsistojo. 

— Ką? Tai jūs dar ir daktaras? 

— Aš apsigyniau tais pačiais metais, kai dirbau mugės rašt- 
vedžiu. 

- Ir kaip vadinosi jūsų disertacija? 

— Ji vadinosi „Ar Heinrichas fon Kleistas buvo mikčius?“ Iš 

pradžių norėjau remdamasis stiliaus pavyzdžiais įrodyti, kad 
Hansas Saksas buvo pilnapadis. Bet paruošiamieji darbai per 
ilgai užtruko. Viskas. Geriau rašykite! 

Jis nutilo ir ėmė vaikštinėti palei plakatą. Fišeris smalsiai į 
ji dirsčiojo. Bet nedrįso daugiau kalbinti. Jis dūsaudamas su- 
kiojosi kėdėje ir žvalgėsi į savo užrašus. Pagaliau ryžosi rimuoti 
„rūkyti“ su „mąstyti“, išlygino popierių, gulintį prieš jį, ir 
pasikliaudamas įkvėpimu primerkė akis. 

Tada suskambėjo telefonas. Jis pakėlė ragelį ir pasakė: 

— Taip, jis čia. Luktelėkite, daktaras Fabianas tuoj prieis. - Ir 
tarė Fabianui: - Jūsų draugas Labudė. 

Fabianas paėmė ragelį: 

— Labas, Labude, kas naujo? 

— Nuo kada tave tie cigaretininkai vadina daktaru? 

— Aš išsiplepėjau. 

— Taip tau ir reikia. Ar gali šiandien pas mane ateiti? 

— Galiu. 

— Į antrą butą. Iki. 

— Iki, Labude. 

Jis padėjo ragelį. Fišeris nutvėrė jį už rankovės. 

— Tas ponas Labudė juk jūsų draugas. Tad kodėl nesikrei- 
piate į jį vardu? 

— Kad jis neturi, — atsakė Fabianas. —- Tėvai pamiršo savo 
laiku duoti jam vardą. 

— Jis išvis neturi vardo? 

— Įsivaizduokite, ne! Jau keleri metai nori atgaline data jį 
įsigyti, bet policija neleidžia. 

— Jūs šaipotės iš manęs? - šūktelėjo Fišeris įsižeidęs. 

Fabianas draugiškai paplojo jam per petį ir pasakė: 

- Jūs viską pastebite. 

Paskui vėl sutelkė dėmesį į Kelno katedrą, brūkštelėjo ke- 
lias eilutes ir nunešė direktoriui Breitkoptfui. 

— Būtų gerai, kad sugalvotumėte kokį konkursėlį, - pasakė 
direktorius. - Jūsų prospektas mažmenininkams labai patiko. 

Fabianas linktelėjo galva. 

— Mums reikia kažko naujo, - toliau kalbėjo direktorius, — 
konkurso ar ko nors panašaus. Tačiau tai turi nieko nekainuo- 
ti, suprantate? Stebėtojų taryba neseniai pareikalavo perpus su- 
mažinti išlaidas reklamai. Ką tai reiškia jums, matyt, pats su- 
prantate, ar ne? Taigi kibkite į darbą, jaunasis drauge! Ir kuo 
greičiau atneškite man ką nors nauja. Bet kartoju: jūsų projek- 
tas turi būti kuo pigesnis. Sėkmės! 

Fabianas išėjo. 

Kai pavakare grįžo į savo kambarį - aštuoniasdešimt mar- 
kių per mėnesį, su rytmečio kava, už šviesą mokėti atskirai, — 
ant stalo rado motinos laišką. Išsimaudyti negalėjo, nebuvo šil- 
to vandens. Tad tik nusiprausė, pasikeitė baltinius, apsirengė 
pilkąjį kostiumą, paėmė motinos laišką ir atsisėdo prie lango. 
Gatvės triukšmas kaip lietaus šuorai barbeno į langus. Ketvir- 
tame aukšte kažkas mokėsi skambinti pianinu. Greta senas pa- 
sipūtęs finansų patarėjas šaukė ant savo žmonos. Fabianas at- 
plėšė voką ir perskaitė: 


Mano mielas brangus berniuk! 


Iš pat pradžių noriu tave nuraminti: gydytojas sakė, kad nieko baisaus 
nėra. Kažkas su liaukomis negerai. Tačiau pagyvenusiems žmonėms taip 
dažnai būna. Taigi dėl manęs nesirūpink. Iš pradžių aš labai nervinau- 
si. Bet mūsų senasis Lemanas padarys kas reikia. Vakar buvau truputį 
nuėjusi į Rūmų sodą. Gulbės jau turi jauniklių. Parko kavinėje už ka- 
vos puodelį paprašė septyniasdešimties pfenigų, koks įžūlumas. 

Ačiū Dievui, skalbimas jau baigėsi. Ponia Hazė paskutiniu momentu 
atsisakė. Man atrodo, kad jai kraujas išsiliejo į smegenis. Rytoj rytą nešiu 
dėžutę į paštą. Šįsyk geriau supakuosiu ir aprišiu tvirčiau negu andai. 
Kelyje visko gali nutikti. Micė tupi ant mano kelių, ji ką tik suėdė gaba- 
liuką kaklelio, o dabar baksi man snukiu ir trukdo rašyti. Jeigu tu vel, 
kaip aną savaitę, įdėsi į laišką pinigų, aš tau nutampysiu ausis. Mums 
visko užtenka, 0 tau pačiam reikia pinigų. 

Negi tau išties patinka reklamuoti cigaretes? Tie lapeliai, kuriuos at- 
siuntei, man labai patiko. O ponia Tomas pasibaisėjo, kad tu rašai tokius 

dalykus. Bet ji sakė, kad ne tu del to kaltas. Kas šiandien nenori mirti iš 
bado, o kas to nori, negali laukti, kol jam pro kaminą įkris geras darbas. 
Be to, aš pasakiau, kad tik laikina, ką tu darai. 

Tėvas po truputį dirba. Bet jam, atrodo, su stuburu bėda! Vaikšto per- 
sikreipęs. Teta Marta vakar atnešė iš sodo tuziną kiaušinių. Vištos deda 
gerai. Puikią turiu seserį. Tiktai va su vyru labai nesutaria. Mano mielas 
berniuk, o kad tau vėl pavyktų ištrūkti namo. Buvai per Velykas. Kaip 
bėga laikas. Tarsi turi vaiką, o jo beveik nematai. Per metus susitinkam 
tik kelias dienas. Rodos, sesčiau į traukinį ir atvažiuočiau. Kaip gera bu- 
vo anksčiau! Beveik kiekvieną vakarą prieš eidama gulti aš peržiūriu nuo- 
traukas ir atvirukus. Ar atsimeni, kaip mes su kuprinėmis ėjome į žy- 
gius? Kartą grįžome tik su vienu pfenigu kišenėje. Mane visada suima 
juokas, kai tai prisimenu. 

Na, iki pasimatymo, mano mielas sūnau. Prieš Kalėdas turbūt jau ne- 
susitiksim. Ar tu vis dar taip vėlai eini gulti? Perduok gerų dienų Labu- 
Tėvas siunčia labų dienų. Karštai bučiuoju ir sveikinu 

Tavo mama. 


Fabianas padėjo laišką į stalčių ir pažvelgė gatvėn. Kodėl jis 
čia, svetimame, Dievo užmirštame kambaryje, pas našlę Hol- 
feld, kuriai anksčiau nereikėjo laikyti nuomininkų? Kodėl ne- 
sėdi namie, pas savo motiną? Ko jam reikia šiame mieste, šioje 
išprotėjusioje akmeninių kubelių dėžėje? Kad rašytų vingrias 
nesąmones, jog Žmonija rūkytų daugiau negu anksčiau? Euro- 
pos žlugimo juk gali laukti ir ten, kur gimė. Viskas per tai, kad 
jis įsivaizduoja, jog Žemės rutulys suksis, kol Fabianas į jį žiūrės. 
Tas juokingas poreikis dalyvauti! Kiti turi profesiją, daro kar- 
jerą, veda, įtaiso savo Žmonoms vaikus ir mano, kad taip rei- 
kia. Ojis, beje, savo noru, stovi už tvoros, žiūri ir tarpais galuo- 
jasi iš nevilties. Europoje dabar didžioji pertrauka. Mokytojų 
nėra. Tvarkaraštis dingęs. Senasis žemynas nepereis į kitą klasę. 
Kitos klasės nėra! 

Į duris pabeldė jo šeimininkė, našlė Holfeld, ji įėjo į kam- 
barį ir pasakė: 

— Pardon, aš maniau, kad jūsų dar nėra. - Ji priėjo arčiau. — 
Ar girdėjote vakar naktį, kaip triukšmavo ponas Tregeris? Jis 
vėl buvo atsivedęs moterų. Į ką panaši jo sofa! Aš jį išvary- 
siu, jeigu tai darsyk pasikartos. Ką pamanys naujoji nuominin- 
kė, gyvenanti gretimame kambaryje? 

- Jeigu ji dar tiki gandru, tai jai niekuo nepadėsi. 

— Bet, pone Fabianai, mano butas ne lindynė! 

— Miela ponia, žinia, jog nuo tam tikro amžiaus žmonėms 
kyla norų, nesutampančių su butų šeimininkių dorovinėmis 
nuostatomis. 

Ponia Holfeld neteko kantrybės. 

— Bet jis juk buvo atsivedęs mažiausiai dvi! 

— Ponas Tregeris - gašlys, miela ponia. Bus geriausia, jei pa- 
sakysite jam, kad atsivestų per naktį tik vieną ponią, ne dau- 
giau. O jeigu jis neklausys, tai mes paprašysime dorovės poli- 
ciją, kad jį iškastruotų. 

— Aš stengiuosi neatsilikti nuo laiko, - gan išdidžiai pareiš- 
kė ponia Holfeld ir priėjo dar arčiau. - Papročiai smarkiai pasi- 
keitė. Ir prie jų reikia taikytis. Aš daug ką suprantu. Juk aš 
pagaliau ne tokia jau sena. 

Ji jau stovėjo visai arti jam už nugaros. Fabianas nematė, bet 
jos niekieno neįvertinta krūtinė, matyt, kilnojosi iš susijaudini- 
mo. Kuo toliau, tuo blogiau. Nejau iš tiesų nėra kam ja užsiim- 
ti? Naktimis ji, matyt, stovi basa priešais komivojažieriaus Tre- 
gerio duris ir pro rakto skylutę priiminėja jo orgijų paradą. Ji 
pamažu eina iš proto. Kartais žiūri į Fabianą taip, lyg norėtų 
numauti kelnes. Anksčiau tokio tipo poniutės tapdavo davat- 
komis. Jis atsistojo ir pasakė: 

— Gaila, kad jūs neturite vaikų. 

— Gerai, išeinu. - Ponia Holfeld sutrikusi smuko iš kamba- 
rio. 
bianas priėjo prie stalo. Ant jo krūvelėmis gulėjo knygos ir bro- 
šiūros. Virš jų, ant sienos, kabojo siuvinėtas užrašas: „Tik vieną 

valandėlę“. Įsikėlęs gyventi, jis nuėmė jį nuo sofos ir pakabino 
virš knygų. Kartais kurią nors paėmęs, perskaitydavo vieną kitą 
puslapį. Tai beveik niekada nekenkė. 

Ir dabar vieną paėmė. Dekartą. Brošiūrėlė vadinosi „Filosofi- 
jos pagrindų apmąstymai“. Buvo praėję šešeri metai, kai ją skai- 
tė. Apie ją Dryšas galėjo paklausti per žodinį egzaminą. Šešeri 
metai kartais būna nemažas laiko tarpas. Kitoje gatvės pusėje ka- 
bojo užrašas: „Haimas Pinesas. Perku ir parduodu kailius“. 

Nejau tai viskas, ką prisimena apie anuos laikus? Laukda- 
mas, kol pakvies egzaminuotojas, Fabianas su kito kandidato 
cilindru ant galvos vaikštinėjo po koridorių ir išgąsdino švei- 
corių. Kandidatas Fogtas tada susikirto ir išvažiavo į Ame- 
riką. 

Jis atsisėdo ir atskleidė brošiūrą. Ką jam pasakys Dekartas? 
„Aš jau prieš daugelį metų pastebėjau, kiek melagingų da- 
lykų jaunystėje priiminėjau už gryną pinigą ir kaip abejotina 
buvo tai, ką stačiau ant tokio pamato. Todėl maniau, kad kartą 
gyvenime turiu viską iš pagrindų sugriauti ir vėl pradėti, jei- 
gu noriu sukurti ką nors tvirta ir nelaikina. Tačiau tas uždavi- 
nys man atrodė toks didelis, kad aš laukiau brandaus, moksli- 
niams tyrimams tinkamo amžiaus. Todėl taip ilgai nesiryžau, 
kad dabar kaltinčiau save, jog jaučiausi be galo kaltas, jei laiką, 
kuris man dar liko veikti, gaiščiau abejonėms. Dabar visa tai 
man išėjo į naudą. Mano siela atsikračiusi bet kokių rūpesčių, 
ir aš įgijau laiko ramiems apmąstymams. Tad dabar atsiskiriu 
nuo pasaulio, kad rimtai ir laisvai griaučiau visus savo anks- 
tesnius įsitikinimus“. 

Fabianas pasižiūrėjo į gatvę, į autobusus, kurie lyg dramb- 
liai su riedučiais važiavo Kaizerio alėja, ir trumpam užmerkė 
akis. Paskui pervertė ir permetė akimis įvadą. Dekartui buvo 
keturiasdešimt penkeri, kai jis paskelbė savo revoliuciją. Buvo 
truputį dalyvavęs Trisdešimties metų kare. Mažas žmogelis 
su didele galva. „Atsikračiusi bet kokių rūpesčių“. Revoliuci- 
ja vienatvėje. Olandijoje. Prieš langus tulpių lysvės. Fabianas 

nusijuokė, padėjo filosofą į šalį ir apsivilko paltą. Koridoriuje 
sutiko poną Tregerį, komivojažierių, be galo mylintį moteris. 
Jie nusilenkė vienas kitam. 


Labudės antrasis butas buvo centre. Apie jį nedaug kas žinojo. 
Jis čia persikeldavo, kai imdavo nervinti prašmatnūs Vakarų 
dalies kvartalai, kilmingi giminaičiai, aukštuomenės ponios ir 
telefonas. Ir atsidėdavo moksliniams ir socialiniams polinkiams. 

— Kur tu buvai aną savaitę? —- paklausė Fabianas. 

— Apie tai paskui. 

— O kaip jaučiasi panelė sužadėtinė? 

— Ačiū, gerai, - atsakė Labudė ir gurkštelėjo iš priešais sto- 
vinčios taurės konjako. - Aš buvau Hamburge. Leda tau per- 
duoda gerų dienų. 

— Ką nors girdėjai apie slaptąjį tarėją? Jis perskaitė tavo 
darbą? 

— Ne. Neturi laiko, vis gynimai, egzaminai, paskaitos, semi- 
narai ir senato posėdžiai. Kol jį perskaitys, man barzda iki ke- 
lių užaugs. 

Labudė įsipylė ir išgėrė. 

— Nesinervink. Tie tipeliai virs iš koto, kai pamatys, kaip tu 
pagal Lesingo kūrinius atkūrei jo mąstymo eigą ir protą, kurio 
jie iki tavęs niekada nesuprato ir vaizdavo kaip nuo tikrovės 
atitrūkusį kosminį protą. 

— Bijau, kad jie pernelyg nustebs. Kad aš psichologiškai 
žiūriu į kanonizuotą mirusio rašytojo logiką, nurodau jo logi- 
nes klaidas ir savarankiškai vertinu jas kaip reikšmingus daly- 
kus, kad parodau genialaus žmogaus asmenybę, svyruojančią 
tarp dviejų epochų, remdamasis seniai paruoštu pardavimui 
klasiku, juos tik supykins. Palaukime. Duokime seniui saksui 
ramybę. Aš penkerius metus jį skrodžiau, ardžiau ir vėl dėjau 
krūvon! Irgi mat užsiėmimas suaugusiam Žmogui, tarsi kokio- 
je šiukšlių dėžėje knistis aštuonioliktame amžiuje! Atsinešk 
taurę! 

Fabianas paėmė iš spintos likerio taurę ir įsipylė. Labudė 
spoksojo priešais save nieko nereginčiomis akimis. 

- Šįryt aš mačiau, kaip Valstybinėje bibliotekoje suėmė vieną 
profesorių. Sinologą. Kuris jau metai kaip vogė ir pardavinėjo 
retus bibliotekos spaudinius ir paveikslus. Jis išbalo kaip dro- 
bė, kai jį suėmė, ir atsisėdo ant laiptų. Jam davė šalto vandens. 
O paskui išvežė. 

— Jis pasirinko ne tą profesiją. Kam jam reikėjo mokytis ki- 
niškai, jeigu paskui ėmė kniaukti? Prasti reikalai, jeigu jau pra- 
deda vogti net filologai. 

— Išgerk ir einam! - šūktelėjo Labudė. 

Pro turgaus halę, per tūkstantį bjaurių kvapų jie atėjo į au- 
tobusų stotelę. 

— Važiuosim pas Hauptą, - pasakė Labudė. 


PENKTAS SKYRIUS 


Rimtas pokalbis šokių salėje 
Panelė Paula slapčia skutasi 
Ponia Mol svaido taurės 


Haupto salėse, kaip ir kiekvieną vakarą, buvo „Paplūdimio šven- 
tė“. Lygiai dešimtą iš galerijos žąsele nusileido pora tuzinų gat- 
vės merginų. Jos buvo su margais maudymosi kostiumais, golfo 
kojinėmis ir aukštakulniais bateliais. Taip apsirengusios neturė- 
jo mokėti už įėjimą ir dar galėjo gauti taurę dykai. Tokių leng- 
vatų prireikė sumažėjus įstaigos pajamoms. Merginos iš pradžių 
šoko tarpusavyje, kad vyrai galėtų jas apžiūrėti. 

Muzikos lydima apkūnių moteriškų formų apžvalga jaudino 
prie barjero besigrūdančius komivojažierius, buhalterius ir maž- 
menininkus. Šokių tvarkdarys riktelėjo, jog laikas rinktis panas, 
ir tai buvo tuojau padaryta. Pirmiausia buvo išgraibytos storiau- 
sios ir įžūliausios merginos. Nišos kaipmat prisipildė. Prie baro 
sėdinčios panelės pasidažė lūpas. Orgija galėjo prasidėti. 

Labudė ir Fabianas sėdėjo prie pertvaros. Jie mėgo šią užeigą, 
nes buvo iš kito rato. Jų staliuko telefono lentelė be perstogės 
švytėjo. Aparatas čirškė. Jiems skambino. Labudė nukėlė ragelį 
ir padėjo jį po stalu. Jie vėl galėjo ramiai kalbėtis, nes triukš- 
mas, muzika, juokas ir dainos jiems nė kiek netrukdė. 

Fabianas papasakojo apie naktinę pamainą redakcijoje, apie 
cigarečių fabriką, apie ėdrūnus Fišerius ir Kelno katedrą. Labudė 
pasižiūrėjo į draugą ir pasakė: 

— Tau reikia pagaliau prasimušti. 

— Aš juk nieko nemoku. 

— Tu daug ką moki. 

— Tai tas pats, - pasakė Fabianas. - Aš moku daug ką ir nie- 
ko nenoriu. Kam gi man muštis? Dėl ko? Tarkim, kad aš iš tiesų 
imčiau vykdyti kokią nors funkciją. Bet kurgi ta sistema, kurio- 
je galėčiau ją vykdyti. Jos nėra, taigi viskas beprasmiška. 

— Kodėl, pavyzdžiui, galima uždirbti pinigų. 

— Aš ne kapitalistas. 

— Kaip tik todėl. - Labudė trumpai nusijuokė. 

— Sakydamas, kad nesu kapitalistas, turiu minty, jog man 
stinga finansininko gyslelės. Kam man tie pinigai? Ką aš su jais 
daryčiau? Kad būtum sotus, prasimušti nereikia. Man ir kitiems 
tas pats, ar aš rašinėju adresus, ar plakatams eiles, ar pardavi- 
nėju raudonuosius kopūstus. Argi tai darbas suaugusiam Žmo- 
gui? Koks skirtumas, ar kopūstai parduodami urmu, ar po tru- 
putį? Kartoju, aš ne kapitalistas! Man nereikia procentų, man 
nereikia pridedamosios vertės. 

Labudė pakraipė galvą. 

— Tu neveiklus. Kas uždirba pinigų ir jų nemėgsta, gali juos 
iškeisti į valdžią! 

— Kam man ta valdžia? - paklausė Fabianas. - Žinau, tu jos 
sieki. Bet kam man valdžia, jeigu aš jos nenoriu? Valdžios ir 
pinigų siekimas yra broliai, bet man jie negiminės. 

 — Valdžią galima panaudoti kitiems. 

— Kas tai daro? Vienas ją panaudoja sau, kitas savo šeimai, 
vienas valdančiai klasei, kitas tiems, kurių šviesūs plaukai, dar 
kitas tiems, kurių ūgis viršija du metrus, šeštas, kad ant žmo- 
nių kailio išbandytų matematinę formulę. Aš spjaunu į pinigus 
ir valdžią! 

Fabianas trenkė kumščiu į pertvarą, bet ji buvo minkšta ir 
aptraukta pliušu. Smūgio nebuvo girdėti. 

— O, kad būtų toks sodininkystės ūkis, apie kokį aš svajoju! 
Tai aš suriščiau tave už kojų ir rankų, nugabenčiau tenai ir pri- 

versčiau pasodinti gyvenimo tikslo medį! - Labudė buvo rim- 
tai susirūpinęs ir uždėjo ranką draugui ant peties. 

— Aš pasistengsiu. Gerai? 

— O kam nuo to bus geriau? 

— O kam turi būti geriau? - paklausė Fabianas. - Tu nori val- 
džios. Tu nori, svajoji suburti smulkiąją buržuaziją ir jai vado- 
vauti. Tu nori valdyti kapitalą ir suteikti pilietines teises prole- 
tariatui. Be to, nori prisidėti prie kultūringos valstybės kūrimo, 
valstybės, kuri būtų velnioniškai panaši į rojų. O aš sakau 
tau: Žmonės ir tavo rojuje daužys vieni kitiems snukius! Jau ne- 
kalbant apie tai, kad jis niekuomet nebus sukurtas... Aš Žinau 
vieną tikslą, bet jo, deja, nepavadinsi tikslu. Norėčiau mokyti 
žmones padorumo ir proto. O kol kas domiuosi, ar jie tam gabūs. 

Labudė pakėlė taurę ir sušuko: 

— Linkiu sėkmės! - Jis išgėrė, padėjo taurę ir pasakė: - Pirma 
reikia sukurti teisingą sistemą, o paskui Žmonės prie jos prisi- 
taikys. 

Fabianas gėrė ir tylėjo. 

Labudė karštai kalbėjo toliau: 

- Tu juk sutinki, ar ne? Žinoma, kad sutinki. Tačiau tau la- 
biau patinka skiesti apie nepasiekiamą tobulą tikslą, užuot troš- 
kus netobulo, bet pasiekiamo. Tu neturi ambicijų, štai kur bė- 
da. 

— Tai laimė. Įsivaizduok, kad penki milijonai mūsų bedar- 
bių nesitenkintų vien pašalpomis. Įsivaizduok, kas būtų, jeigu 
jie turėtų ambicijų! 

Tuo metu prie pertvaros palinko dvi ponios. Viena buvo stora 
ir šviesiaplaukė, jos krūtinė gulėjo ant pliušo kaip ant padėklo. 
Kita buvo liesa, ir žiūrint į jos veidą atrodė, kad jos kojos turi 
būti kreivos. 

— Pavaišinkite mus cigarete, - pasakė blondinė. 

Fabianas atkišo pakelį, Labudė davė ugnies. Moterys rūkė, 
laukdamos žvilgčiojo į juos, ir liesoji po kiek laiko gergždžiančiu 
balsu pareiškė: 

— Tai šitaipos. 

— Gal ir degtine pavaišinsite? — paklausė storoji. 

Jie keturiese nuėjo prie baro. Kelią tenai supo kartoniniai 
vynuogių lapai ir didžiulės kartoninės vynuogių kekės. Jie at- 
sisėdo kampe. Ant sienos buvo nupiešta Kaubo pilis. Fabianas 
pagalvojo apie Bliucherį. Labudė užsakė likerio. Moterys ėmė 
šnabždėtis. Matyt, dalijosi kavalierius. Mat netrukus storoji 
blondinė užmetė ranką Fabianui ant sprando, kitą uždėjo ant 
šlaunies, apskritai elgėsi kaip namie. Liesoji vienu mauku iš- 
gėrė savo taurę, čiuptelėjo Labudei už nosies ir kvailai sukike- 
no. 

— Viršuje yra nišų, - pasakė ji, išlygino ant šlaunų mėly- 
nas triko kelnes ir mirktelėjo. 

— Kodėl jūsų rankos tokios šiurkščios? — paklausė Labudė. 

Ji pagrasino jam pirštu. 

— Ne dėl to, ką manai, - sušuko ji, net springdama iš išdy- 
kumo. 

— Paula anksčiau dirbo konservų fabrike, - pasakė blondi- 
nė, paėmė Fabiano ranką ir tol braukė ja sau per krūtis, kol spe- 
neliai išpampo ir sukietėjo. 

— O paskui eisim į viešbutį? — paklausė ji. 

— Aš visur nusiskutusi, - pareiškė blondinė ir buvo aiškiai 
linkusi tai parodyti. Labudei vos pavyko ją sulaikyti. 

„— Po.to miegas geresnis, - pasakė blondinė ir ištiesė savo 
diktas kojas. 

Lota prie baro pilstė gėrimus. Ponios gėrė taip, lyg būtų sa- 
vaitę nieko nevalgiusios. Muzika čia buvo vos girdėti. Prie ba- 
ro sėdėjo milžiniškas tipas ir lakė vyšninę. Jo plaukai beveik 
siekė nugarą. Už Kaubo pilies degė elektros lemputė it saulė 
apšviesdama Reiną. 

— Viršuje yra nišų, - vėl pakartojo liesoji, ir jie užlipo tenai. 
Labudė užsakė šaltų užkandžių. Kai lėkštės su mėsa ir dešra 
atsidūrė ant stalo, ponios užmiršusios viską pasaulyje ėmė kirsti. 
Apačioje, salėje, vyko gražiausios figūros konkursas. Ponios su 

striukais maudymukais ėjo ratu, mojuodamos rankomis ir vi- 
liokiškai šypsodamosis. Vyrai stovėjo kaip galvijų turguje. 

— Pirmas prizas —- didelė saldainių dėžė, - pareiškė Paula 
kramtydama, - kuri ją gaus, turės vėl atiduoti administratoriui. 

— Aš geriau pavalgysiu, be to, jie visad sako, kad mano ko- 
jos per storos, - pasakė blondinė. - Tuo tarpu už storas kojas 
nieko geriau nėra. Aš kartą praleidau vakarą su rusų kuni- 
gaikščiu, tai jis ir dabar tebesiuntinėja man atvirukus. 

— Nesąmonė! - burbtelėjo Paula. - Kiekvienas vyras nori ko 
nors kito. Aš pažinojau vieną poną, inžinierių, tai jam patiko 
džiovininkės. O Viktorijos draugas kuprotas, ir ji sako, kad be 
tos kupros negalėtų gyventi. Ir nieko čia nepadarysi. Man at- 
rodo, kad svarbiausia suprasti ko nori. 

— Tai jau taip, - pareiškė storulė ir pasismeigė paskutinį deš- 
ros gabaliuką. Salėje kaip tik buvo paskelbta nugalėtoja. Or- 
kestras užgrojo tušą. Administratorius įteikė nugalėtojai didelę 
saldainių dėžutę. Mergina laiminga jam padėkojo, nusilenkė 
plojantiems ir šaukiantiems svečiams ir dingo su savo dovana, 
matyt, nunešė grąžinti į kontorą. 

— Kodėl gi jūs nebedirbate savo konservų fabrike? - paklau- 
sė Labudė priekaištingai. 

Paula atstūmė tuščią lėkštę, persibraukė ranka per pilvą ir 
atsakė: 

— Pirma, tas fabrikas buvo ne mano, 0 antra, mane atleido. 
Laimė, kai ką Žinojau apie direktorių. Jis buvo suvedžiojęs ke- 
turiolikmetę. Suvedžiojęs, galbūt per stipriai pasakyta. Bet jis 
tuo tikėjo. Ir aš jam skambinau kas dvi savaitės ir reikalavau 
penkiasdešimties markių, antraip, girdi, visiems papasakosiu. 
O kitą dieną nueidavau į kasą ir pasiimdavau pinigus. 

— Tai juk šantažas! - sušuko Labudė. 

— Advokatas, kurį direktorius užsiundė ant manęs, irgi taip 
sakė. Aš turėjau pasirašyti kažkokį popiergalį, gavau šimtą 
markių, ir sudie mano pensijai iki gyvos galvos. O dabar aš čia 
ir gyvenu ta diena. 

— Baisu, - pasakė Labudė Fabianui, - baisu, kiek daug direk- 
torių piktnaudžiauja savo tarnybine padėtimi. 

Storulė riktelėjo: 

— Klausyk, ką tu čia šneki. Jeigu aš būčiau vyras, be to, fab- 
riko direktorius, tai visąlaik piktnaudžiaučiau. - Po to brūkšte- 
lėjo ranka Fabianui per galvą, pakštelėjo į lūpas, paėmė jo ranką 
ir uždėjo ją ant savo sotaus pilvo. Labudė nuėjo šokti su Paula. 
Jos kojos iš tiesų buvo kreivos. 

Gretimoje nišoje viena ponia garsiai girtu balsu dainavo: 


Ak, meilė, ta užmačia, 
Jai reikalinga tik apačia. 


Storulė pasakė: 

— Ta tai bent diegas. Ji nemūsiškė, ateina čionai su brangiau- 
siais kailiniais, o po jais tiktai permatomi apatiniai. Sako, kad ji 
turtinga, gyvena Vakarų pusėje ir yra ištekėjusi. Atsiveda į 
nišą jaunų bernų, moka už juos ir taip išsidirbinėja, kad net 
sienos raudonuoja. 

Fabianas atsistojo ir virš pusaukštės sienos pažvelgė į gre- 
timą nišą. 

Tenai su žaliu šilkiniu maudymosi kostiumu sėdėjo aukšta 
stotinga ponia ir plėšdama dainas nurenginėjo reichsvero ka- 
reivį, kuris iš paskutiniųjų priešinosi. 

— Nagi! - šaukė ji. - Nebūk toks ištižėlis! Parodyk pažymėjimą! 

Tačiau dorasis pėstininkas ją atstūmė. Fabianas prisiminė 
garsiąją Egipto ministro žmoną, kuri taip pat begėdiškai lindo 
prie vargšo Juozapo, gabaus Abraomo proanūkio. Ponia su ža- 
liu maudymuku pakilo, paėmė šampano taurę ir nusvirdulia- 
vo prie turėklų. 

Tai buvo ne ponia Potifar, o ponia Mol. Ta pati Irena Mol, 
kurios buto raktas gulėjo jo palto kišenėje. 

Ji svyruodama stovėjo prie turėklų, paskui iškėlė į viršų siaurą 
taurę ir sviedė ją į salę. Taurė sudužo ant parketo. Muzikantai 

Ponia Mol atkišo ranką ir suriko: 

— Ir tai vadinasi vyrai! Vos prisilieti, o jie jau susileidę! Tad 
štai ką aš jums pasakysiu, didžiai gerbiamos ponios, aš siūlau 
visą šią gaują įkišti už grotų! Didžiai gerbiamos ponios, mums 
reikia vyrų bordelių! Kas už tai, tegu pakelia ranką! 

Ji karštai trenkė sau į krūtinę ir ėmė žagsėti. Salėje pasigir- 
do juokas. Administratorius jau lipo į viršų. Irena Mol ėmė 
verkti. Jos blakstienų tušas sušlapo ir su ašaromis tekėdamas 
žemyn išliniavo skruostus. 

— Padainuokim! - šaukė ji kūkčiodama ir žagsėdama. - Pa- 
dainuokim apie rojalį! — Ir išskėtusi į šalis rankas užplėšė: 


Žmogus tai tik nartus žvėris 
Ir vis artumo nori jis. 

Ateik, ateik, oi negaliu, 
Pagrok manim kaip rojaliu. 
Tu visąnakt be atvangos, 
Kas tau daugiau... 


Administratorius užėmė jai burną, ji tai suprato visai kitaip 
ir puolė jam ant kaklo. Ir tuo metu pamatė į ją žiūrintį Fabianą, 
ištrūko iš administratoriaus glėbio ir suriko: 

— Aš juk tave pažįstu! — ir norėjo pulti prie jo. Bet reichsvero 
kareivis, į tą laiką jau atsitokėjęs, nutvėrė ją ir prievarta pasodi- 
no ant kėdės. Salėje vėl grojo muzika ir sukosi poros. 

Labudė tos scenos metu atsiskaitė, davė Paulai ir storulei 
truputį pinigų, nutvėrė Fabianą už parankės ir išsivedė. 

Drabužinėje jis paklausė: 

- Ji tikrai tave pažįsta? 

— Taip, - atsakė Fabianas, - jos pavardė Mol, 0 vyras advo- 
katas ir moka kiek nori tiems, kurie su ja miega. Tų keistuolių 
buto raktus aš tebeturiu kišenėje. Štai jie. 

Labudė atėmė iš jo raktus, šūktelėjo: 

— Aš tuojau grįšiu! - ir nubėgo su skrybėle ir paltu atgal. 


ŠEŠTAS SKYRIUS 


Dvikova prie Brandenburgo muziejaus 
Kada bus kitas karas? 
Gydytojas išmano diagnostiką 


Jiems atsidūrus gatvėje, Labudė piktai paklausė: 

— Tarp tavęs ir tos beprotės kas nors buvo? 

— Ne, aš tik buvau jos miegamajame, kur ji nusirengė. Ir ta- 
da pasirodė vyras, tvirtinęs, kad jinai jo Žmona, ir prašė manęs 
nesijaudinti. Paskui parodė man keistą sutartį, kurią juodu yra 
sudarę... Paskui aš išėjau. 

— O kodėl pasiėmei raktus? 

— Todėl, kad durys buvo užrakintos. 

— Siaubinga boba, - pasakė Labudė. - Ji gulėjo girta ant sta- 
lo, ir aš įkišau raktus į jos rankinuką. 

— Ji tau nepatiko? — paklausė Fabianas. - Formos vis dėlto 
įspūdingos, o įžūlus konfirmantės snukutis atrodo labai ne- 
deramai. 

- Jeigu ji būtų bjauri, tai seniai būtum atidavęs raktus duri- 
ninkui. —- Labudė nusivedė draugą šalin. Jie lėtai įsuko į šalu- 
tinę gatvę, praėjo pro paminklą ponui Šulcei-Deličui, ir pro 
Brandenburgo muziejų, kur vijokliais apaugusioje nišoje niūro- 
jo Akmeninis Rolandas; Šprės upėje dejavo garlaivis. Jie susto- 
Dangus virš Frydrichštato degė. 

— Mielas Štefanai, — tyliai pasakė Fabianas, - mane jaudina 
tai, kaip tu manimi rūpiniesi. Bet aš nesu nelaimingesnis už 

mūsų laiką. Tu nori padaryti mane laimingesnį už jį? Tau ne- 
pavyks, nors ir parūpintum man direktoriaus vietą, milijoną 
dolerių ar padorią moterį, kurią aš galėčiau mylėti, arba ir vie- 
na, ir antra, ir trečia. 

Upe pasroviui plaukė juoda valtelė su raudonu žibintu prie- 
kyje. Fabianas uždėjo ranką draugui ant peties. 

— Kai aš pirma sakiau, jog leidžiu laiką smalsiai stebėdamas, 
ar šis pasaulis gabus dorai, tai buvo tik pusė tiesos. Aš trinuosi 
niekuo rimtai neužsiimdamas dar dėl vienos priežasties. Aš tri- 
nuosi ir vėl laukiu, kaip tada per karą, kai žinojome: „Mus da- 
bar pašauks.“ Prisimeni? Mes rašėme diktantus ir rašinius, dė- 
damiesi, jog mokomės, bet iš tiesų visiems buvo nusispjaut, ar 
mes mokomės, ar ne. Juk mus turėjo pašaukti į karą. Argi mes 
nesėdėjome tada po stikliniu gaubtu, iš kurio lėtai, bet nuola- 
tos traukiamas oras? Ir mes spurdėjome, bet spurdėjome ne iš 
išdykumo, o todėl, kad mums trūko oro. Ar prisimeni? Mes nie- 
ko nenorėjome praleisti, ir mus kamavo pavojingas gyvenimo 
alkis, nes kiekvienąsyk mums atrodė, kad galbūt tai paskutinė 
mūsų vakarienė. 

Labudė atsirėmė į turėklus ir žiūrėjo žemyn į Šprės vande- 
nis. Fabianas susijaudinęs vaikščiojo pirmyn ir atgal, tarsi po 
savo kambarį. 

— Ar tu tai prisimeni? - kalbėjo jis. - O po pusės metų mes 
jau buvome pasiruošę išvykti į karą. Aš gavau aštuonias paras 
atostogų ir nuvažiavau į Gralį. Nuvažiavau ten todėl, kad kartą 
buvau lankęsis vaikystėje. Buvo ruduo, ir aš liūdnai klaidžio- 
jau minkšta alksnynų žeme. Baltija tarsi ėjo iš proto, o atosto- 
gautojus galėjai suskaičiuoti pirštais. Daugmaž pakenčiamų mo- 
terų buvo gal dešimt, ir aš su šešiomis iš jų permiegojau. 
Artimiausia ateitis buvo numačiusi paversti mane kraujine deš- 
ra. Ką gi man reikėjo iki tol veikti? Skaityti knygas? Tobulėti? 
Stengtis užsidirbti pinigų? Aš sėdėjau didelėje laukimo salėje, 
ir ta salė vadinosi Europa. Traukinys turėjo važiuoti po aštuonių 
dienų. Aš tai žinojau. Bet kur važiuoti ir kas manęs laukia, ne- 
žinojo niekas. Dabar mes vėl sėdime laukimo salėje, ji vėl vadi- 


50 


nasi Europa! Ir mes vėl nežinome, kas bus. Mes gyvename ta 
diena, krizės galo nematyti! 

— Po velnių! - sušuko Labudė. - Jeigu visi galvos kaip tu, 
tai gyvenimas niekad nejeis į vėžes! Galbūt aš nesuprantu, kad 
dabar viskas laikina? Manai, kad nepasitenkinimas tai tavo pri- 
vilegija? Bet aš vis tiek stengiuosi veikti protingai, o ne stebėti 
iš šono. 

— Protingieji neateis į valdžią, - atsakė Fabianas, - o teisin- 
gieji tuo labiau. 

— Ak šitaip? —- Labudė priėjo prie draugo ir abiem rankom 
nutvėrė jį už palto apykaklės. - Bet kodėl jiems vis dėlto nepa- 
bandyti? 

Tą akimirką abu išgirdo šūvį ir šūksnį, o netrukus dar tris 
šūvius kitoje pusėje. Labudė puolė į tamsą ir per tiltą nukūrė 
Brandenburgo muziejaus pusėn. Vėl driokstelėjo šūvis. 

— Čia tai bent! - sumurmėjo Fabianas pats sau taip pat bėg- 
damas ir stengdamasis, nors skaudėjo širdį, pasivyti Labudę. 

Prie Brandenburgo muziejaus Rolando kojų sėdėjo vyras, 
mojavo revolveriu ir šaukė: 

— Na palauk, kiaule! 

Ir vėl šovė kiton pusėn gatvės į nematomą priešininką. Te- 
nai išsilakstė žibintas. Ant šaligatvio žvangėdami pasipylė stik- 
lai. Labudė atėmė iš jo ginklą, o Fabianas paklausė: 

— Kodėl jūs šaudote sėdėdamas? 

"— Nes man kliuvo į koją, - burbtelėjo vyras. Jis buvo jaunas, 
kresnas ir su kepure. - Ak, koks galvijas, - užbaubė jis, - bet aš 
žinau, kas tu toks. - Ir pagrasino į tamsą. 

— Kiaurai peršauta blauzda, - pasakė Labudė, atsiklaupė, iš- 
sitraukė iš palto kišenės nosinę ir bandė laikinai aprišti žaizdą. 

— Viskas prasidėjo alinėje, - dejavo sužeistasis. - Jis išterlio- 
jo ant staltiesės svastiką. Tada aš žodį. Jis žodį. Ir aš užvelėjau 
jam per ausį. Šeimininkas išmetė mus pro duris. Tas tipas se- 
kė paskui mane ir tyčiojosi iš Internacionalo. Aš neiškentęs at- 
sigręžiau, ir tada jis šovė į mane. 


51 


— Arjūs bent nepakeitėte nuomonės? - paklausė Fabianas ir 
dė čiupinėjo jo žaizdą. 

— Kulkos tenai nėra, - pasakė Labudė. - Nejau čia nevažinė- 
ja automobiliai? Kaip kaime. 

— Net policininko nėra, - pagailestavo Fabianas. 

— To dar man trūko! - Sužeistasis bandė atsistoti. - Kad jie 
vėl įkištų už grotų proletarą, kuris buvo toks įžūlus, kad leido- 
si peršaunamas nacio? 

Labudė jį sulaikė, vėl pasodino ant žemės ir paprašė draugą 
surasti taksi. Fabianas perbėgo per gatvę, pasuko už kampo ir 
pasileido tamsia krantine. 

Gretimame skersgatvyje stovėjo taksi automobiliai. Jis liepė 
vairuotojui važiuoti prie Brandenburgo muziejaus, prie Rolan- 
do, girdi, laukia keleiviai. Automobilis dingo tamsoje. Jis pats 
nuėjo pėsčiomis, stengdamasis kvėpuoti giliai ir lėtai. Jo širdis 
daužėsi kaip pašėlusi. Garsiai plakė po švarku. Tvinksėjo, kalė 
smilkiniuose. Jis sustojo ir nusišluostė kaktą. Ak, tas prakeik- 
tas karas! Tas prakeiktas karas! Tiesa, jis atsipirko tik sugadin- 
ta širdimi, palyginti lengvai išsisuko, bet užteko ir to. Provin- 
cijoje, sako, esama daugelio namų, kur vis dar guli sumaitoti 
kareiviai. Vyrai be galūnių, vyrai su baisiais veidais, be nosių, 
be burnų, gailestingosios seselės, kurių jau niekas negali iš- 
gąsdinti, pila toms suluošintoms būtybėms maistą per plonus 
stiklinius vamzdelius, kuriuos smeigia į klaikiai užrandėjusias 
skyles ten, kur anksčiau būta burnų. Burnų, kurios galėjo juok- 
tis, kalbėti ir šaukti. 

Fabianas pasuko už kampo. Ir atsidūrė prie muziejaus. Prie- 
šais jį stovėjo taksi. Jis užmerkė akis ir prisiminė tas baisias 
nuotraukas, kurias buvo matęs ir kurios kartais jam iškildavo 
prieš akis sapnuose ir gąsdindavo. Ak, tie vargani į Dievą pa- 
našūs padarai! Jie vis dar gulėjo tuose nuo pasaulio atskirtuose 
namuose, negalėdami net patys pavalgyti ir priversti toliau gy- 
venti. Juk juos nužudyti - nuodėmė. Bet buvo teisinga nude- 

ginti jiems veidus liepsnosvaidžiais. Šeimos nieko nežinojo apie 
tuos vyrus, tėvus ir brolius. Joms buvo pasakyta, kad jie dingę 
be žinios. Nuo to laiko praėjo jau penkiolika metų. Žmonos vėl 
ištekėjo. Ir velionis, kur nors Brandenburgo provincijoje maiti- 
namas per stiklinį vamzdelį, gyveno namuose tiktai gražios nuo- 
traukos pavidalu, virš sofos su gėlių puokšte šautuvo vamzdy- 
je, o po ja sėdėjo jo įpėdinis ir gardžiai kirto kukulius. Kada bus 
kitas karas? Kada vėl jo sulauksim? 

Staiga kažkas riktelėjo: 

- Ei! 

Fabianas atsimerkė ir ėmė dairytis, kas čia šaukia. Tas žmo- 
gus gulėjo ant Žemės, pasirėmęs alkūne, kitą ranką prispaudęs 
prie sėdynės. 

— Kas jums atsitiko? 

— Aš esu antras, - atsakė vyras. - Man irgi kliuvo. 

Fabianas plačiai išsižergęs atsistojo priešais ir nusijuokė. Iš 
kitos pusės, atsimušęs į muziejaus sieną, atsklido aidas. 

— Atsiprašau, - sušuko Fabianas, - suprantu, kad neman- 
dagu juoktis. 

Vyras sulenkė koją per kelį, nutaisė skausmingą veidą, pa- 
sižiūrėjo į rankas, kurios buvo visos kruvinos, ir piktai iškošė 
pro dantis: 

— Kaip norite. Bet ateis diena, kai jums praeis noras juoktis. 

— Ko ten stovi? - šūktelėjo Labudė ir nepatenkintas perėjo 
per gatvę. 

— Ak Štefanai, - atsakė Fabianas, - čia sėdi antras dvikovi- 
ninkas su kulka dūlėje. 

Jie pasišaukė vairuotoją, pernešė nacionalsocialistą į kitą gat- 
vės pusę ir pasodino į automobilį šalia partnerio komunisto. 
Paskui įlipo patys ir liepė važiuoti į artimiausią ligoninę. Auto- 
mobilis pajudėjo. 

— Ar labai skauda? - paklausė Labudė. 

— Kentėti galima, - atsakė abu vienu metu ir niūriai dėbtelė- 
jo į viens kitą. 

— Tautos išdavikas! - pasakė nacionalsocialistas. Jis buvo di- 
desnis už darbininką, truputį geriau apsirengęs ir panėšėjo į 
komivojažierių. 

— Darbininkų išdavikas! - pasakė komunistas. 

— Žemesnė rasė! - riktelėjo vienas. 

— Beždžionė! - nenusileido antras. 

Komivojažierius griebėsi kišenės. 

Labudė nutvėrė jį už riešo. 

— Atiduokite revolverį! - paliepė jis. 

Anas pasipriešino. Fabianas ištraukė ginklą ir įsikišo kišenėn. 

— Ponai, - pasakė jis, - kad Vokietijoje susidariusi nepa- 
kenčiama padėtis, mums aišku visiems. O kad dabar bandoma 
atvira diktatūra įamžinti visiškai nepriimtinus dalykus, yra nuo- 
dėmė, už kurią netrukus susilauksim bausmės. Tačiau bepras- 
miška daryti viens kitam skyles atkampiausiose kūno dalyse. 
Jeigu būtumėte pataikę geriau ir dabar važiuotumėte į lavoninę, 
o ne į ligoninę, tuo irgi ne ką būtumėte pasiekę. Jūsų partija, - 
jis turėjo galvoje fašistą, — žino tiktai su kuo kovoja, bet ir tai 
nelabai. O jūsų partija, - tarė darbininkui, - jūsų partija... 

— Mes kovojame su proletariato išnaudotojais, - pareiškė 
tas, - o jūs esate buržua. 

— Teisingai, - sutiko Fabianas, - aš esu smulkus buržua, ir 
tai šiandien baisus keiksmažodis. 

Komivojažieriui skaudėjo žaizdą, jis sėdėjo palinkęs į šoną 
ant sveikos dugno pusės ir stengėsi neliesti savo galva prieši- 
ninko galvos. 

— Proletariatas — tai sąjunga, paremta bendrais interesais, — 
pasakė Fabianas. — Tai didžiausia sąjunga, paremta bendrais 
interesais. Ir kovoti už savo teises yra jūsų pareiga. Ir aš esu 
jūsų pusėje, nes mes turime bendrą priešą, nes esu už teisin- 
gumą. Aš jūsų draugas, nors jums į tai nusispjaut. Bet, mielas 
pone, net ir kai jūs ateisite į valdžią, žmonijos idealas liks nuo- 
šalėje ir toliau raudos. Juk žmonės netampa geri ir protingi vien 
todėl, kad jie vargšai. 

— Mūsų vadai... - pradėjo šneką darbininkas. 

— Apie juos geriau nekalbėkime, - nutraukė jį Labudė. 

Automobilis sustojo. Fabianas paskambino prie ligoninės 
vartų. Atidarė durininkas. Pasirodė sanitarai ir nunešė paėmę 
iš automobilio sužeistuosius. Budintis gydytojas paspaudė 
draugams rankas. 

— Jūs atvežėte man du politikus? — paklausė jis šypsodama- 
sis. - Šįvakar mums buvo atgabenti iš viso devyni ligoniai, 
tarp jų vienas su peršautu pilvu. Vien tiktai darbininkai ir tar- 
nautojai. Ar jums dar nekrito į akį, kad visi jie daugiausia iš 
priemiesčių ir vieni kitus pažįsta? Šios politinės šaudynės kaip 
du vandens lašai panašios į šokių peštynes. Tiek viena, tiek 
kita yra mūsų vokiško gyvenimo grimasos. Apskritai regisi, 
kad jie nori sumažinti bedarbių skaičių viens kitą šaudydami. 
Keistas savitarpio pagalbos būdas. 

— Žmonių nerimą galima suprasti, - pasakė Fabianas. 

- Taip, žinoma, - linktelėjo gydytojas. - Mūsų žemynas ser- 
ga bado šiltine. Ligonis jau pradeda klejoti ir blaškytis. Likite 
sveiki! - Vartai užsidarė. 

Labudė sumokėjo vairuotojui ir paleido jį. Draugai tylomis 
ėjo greta. Staiga Labudė sustojo ir pasakė: 

— Aš dar negaliu eiti namo. Klausyk, važiuojame į anoni- 
minį kabaretą. 

— O kas tai? 

- Aširgi nežinau. Mitrus vyrukas, sako, pririnkęs puspročių 
ir verčia juos dainuoti ir šokti. Moka jiems kelias markes, o tie 
leidžiasi publikos plūstami ir išjuokiami. Galbūt jie to net ne- 
pastebi. Sako, kad ten visuomet pilna žmonių. Betgi tai ir su- 
prantama. Tenai eina tie, kuriems patinka, jog yra žmonių la- 
biau pamišusių už juos. 
virš kurios blyksėjo Didieji Grįžulo ratai. 

— Mes gyvename didžiu metu, - pasakė jis, - ir jis kasdien 
didėja. 


SEPTINTAS SKYRIUS 


Bepročiai scenoje 
Paskutinė Paulio Miulerio kelionė 
Vonių fabrikantas 


Priešais kabaretą buvo daug lengvųjų automobilių. Rudabarz- 
dis vyras su stručio plunksnomis papuošta skrybėle ir didžiu- 
le alebarda stovėjo prie užeigos durų ir šaukė: 

— Prašom, prašom į šitą durnyną! 

Labudė ir Fabianas įėjo į vidų, paliko drabužinėje paltus ir 
ilgai ieškoję perpildytoje ir prirūkytoje patalpoje rado vietos 
prie kampinio staliuko. 

Siūbuojančioje scenoje strykčiojo kvailai šypsanti mergina. 
Matyt, šokėja. Ji buvo su klaikiai žalia pačios pasisiūta sukne- 
le, turėjo rankoje dirbtinių gėlių vainiką ir vienodais laiko tar- 
pais švysčiojo į orą save ir jį. Į kairę nuo scenos prie išderinto 
pianino sėdėjo bedantis senis ir skambino „Vengrų rapsodiją“. 

Sunku buvo suvokti, ar šokis ir skambinimas kuo nors su- 
siję. Svečiai, visi be išimties elegantiškai apsirengę, gėrė vyną, 
garsiai kalbėjosi ir juokėsi. 

— Panele, jus skubiai kviečia prie telefono! - suriko vienas 
plikas ponas, iš pažiūros mažiausiai generalinis direktorius. Kiti 
ėmė dar garsiau juoktis. Šokėja nesidavė išmušama iš vėžių ir 
toliau strykčiojo ir šypsojosi. Paskui muzika nutilo. Rapsodija 
baigėsi. Mergina scenoje piktai dėbtelėjo į pianistą ir strykčio- 
jo toliau, šokis dar buvo nebaigtas. 

— Mama, tavo vaikas verkia! — suspiegė ponia su monokliu. 

- Jūsų irgi, - atkirto kažkas prie tolimo stalo. 

Ponia atsigręžė. 

— Aš neturiu vaikų. 

- Ir labai gerai! - šūktelėjo kažkas iš salės galo. 

— Tylos! - suriko kažkas kitas. Replikos baigėsi. 

Mergina tebešoko, nors jai jau seniai turėjo skaudėti kojas. 
Pagaliau ji pati nusprendė, kad užteks, baigė šokį nevykusiu 
kas. 

Storas ponas su smokingu atsistojo. 

— Puiku, labai puiku! Rytoj galite ateiti pas mane dulkinti 
kilimų! 

Publika triukšmavo ir plojo. Mergina be perstogės tūpčiojo 
ir lankstėsi. Tada iš užkulisio išlindo kažkoks vyriškis, nutem- 
pė smarkiai besipriešinančią šokėją nuo scenos ir pats priėjo 
prie rampos. 

— Bravo, Kaligula! - sušuko ponia, sėdinti prie pirmos eilės 
stalų. 

Kaligula, apvalainas jaunas žydas su raginiais akiniais, krei- 
pėsi į poną, sėdintį šalia šaukusios moters. 

— Čia jūsų žmona? - paklausė jis. 

Ponas linktelėjo. 

— Tai pasakykite savo Žmonai, kad ji užsičiauptų! - paliepė 
Kaligula. 

Publika ėmė ploti. Vyras pirmoje eilėje paraudo. Jo žmona 
pasijuto pamaloninta. 

— Tylos, avinai! - sušuko Kaligula ir iškėlė rankas. Stojo ty- 
la. - Šokis buvo puikus, ar ne? 

— Taip! - ėmė baubti visi. 

— O dabar pamatysite dar geresnį numerį. Aš išleisiu į 
sceną tokį Paulį Miulerį. Jis iš Tolkevico. Tai toks kaimas Sak- 
sonijoje. Paulis Miuleris kalba Saksonijos tarme ir tariasi esąs 
poetas. Jis padeklamuos jums baladę. Pasiruoškit blogiausiam. 

Paulis Miuleris iš Tolkevico, kiek suprantu, yra pamišęs. Aš ne- 
gailiu pinigų, kad geriausios pajėgos pasirodytų mano kabare- 
te. Kadangi negaliu pakęsti, jog pamišėliai sėdėtų tik salėje. 

— To jau per daug! - suriko vienas svečias rapyros randais 
subjaurotu veidu. Jis pašoko ir pasipiktinęs pasitaisė švarką. 

— Į vietą! - sukomandavo Kaligula ir susiraukė. - Ar žinote, 
kas jūs esate? Idiotas. 

Buvęs studentas tiesiog duso iš pykčio. 

— Beje, - toliau kalbėjo kabareto šeimininkas, - beje, žodį 
„idiotas“ aš pavartojau ne norėdamas įžeisti, o tik apibūdinti. 

Publika juokėsi ir plojo. Besipiktinantį randuotą poną jo 
pažįstami pasodino ant kėdės ir ėmė raminti. Kaligula paėmė į 
ranką skambutį, paskambino kaip naktinis sargas ir užriko: 

— Pauli Miuleri, pasirodyk! 

Ir dingo. 

Iš užkulisių išlindo ištįsęs, be galo perblyškęs žmogus su- 
driskusiomis drapanomis. 

— Sveikas, Miuleri! - pratrūko šaukti svečiai. 

— Jis per greitai augo, - pasakė kažkas. 

Paulis Miuleris nusilenkė nutaisęs įžūliai rimtą veidą, per- 
sibraukė per plaukus ir užsiėmė rankomis akis. Jis kaupėsi. Pas- 
kui staiga atitraukė rankas nuo veido, atkišo jas į priekį, išskėtė 
pirštus, išsprogino akis ir ištarė: 

— „Paskutinė kelionė“, autorius Paulis Miuleris. 

Ir žengė dar vieną Žingsnį į priekį. 

— Nenukrisk! - suriko ponia, kuriai Kaligula buvo liepęs už- 
sičiaupti. 

Tačiau Paulis Miuleris tyčia žengė dar žingsniuką, panieki- 
namai pasižiūrėjo iš viršaus į publiką ir vėl ištarė: 

— „Paskutinė kelionė“, autorius Paulis Miuleris. 

Grafas Šteinas, griežtas vyras, 

Savo dukterį vis spyrė 

Nemyleti karininko, 

Nes jis kitą jai išrinkęs. 

Tada kažkas iš publikos sviedė į sceną gabaliuką cukraus. 
Paulis Miuleris pasilenkė, įsidėjo cukrų į kišenę ir nelaimę 
pranašaujančiu balsu deklamavo toliau: 

Ir jai liko tiktai bėgti, 

Slapta į mašiną sėsti 

Ir išrūkt vėlai nakčia, 

O mirtis štai jau ir čia. 

Į sceną vėl nukrito cukraus gabaliukas. Matyt, salėje sėdėjo 
nuolatiniai svečiai, Žinantys artistų įpročius. Kiti pasekė jų 
pavyzdžiu ir ėmė tiesiog bombarduoti cukrumi Miulerį, kuris 
nuolatos lankstėsi ir rinko cukraus gabaliukus. 

Tolesnį deklamavimą lydėjo nuolatinis tūpčiojimas. Miule- 
ris taip pat bandė gaudyti į jį lekiantį cukrų burna. Jo veidas 
darėsi vis grėsmingesnis, o balsas niūresnis. Iš jo deklamuo- 
jamų žodžių darėsi aišku, kad tą baisiąją naktį ne vien grafai- 
tė važiavo automobiliu, norėdama kuo greičiau atsidurti myli- 
mojo glėbyje, bet ir tas sėdėjo savo automobilyje ir artinosi prie 
pilies, kurioje manė esant panelę, tuo tarpu ta skubėjo pas jį. 
Kadangi mylimieji važiavo tuo pačiu keliu, kadangi, be to, bu- 
vo be galo lietinga, ūkanota naktis ir eilėraštis vadinosi „Pas- 
kutinė kelionė“, tad norom nenorom piršosi mintis, jog jų auto- 
mobiliai susidurs. Paulis Miuleris išsklaidė paskutines abejones. 

— Užčiaupk burną, antraip iš tavo makaulės pasipils pjuve- 
nos! - užbaubė kažkas. Tačiau autokatastrofa buvo neišvengiama. 

Jis užmiršęs viską lėkė, 

Tik į priekį, tik į priekį, 

Rūkas didelis tvyrojo, 

Jiedu į viens kitą plojos, 

Riksmas, klyksmas, dundesys, 

Žuvo ji ir žuvo jis. 

- Ir ką gijie daugiau darys! - sušuko kažkas. Žmonės šaukė 
ir plojo. Jiems įgriso Paulis Miuleris, ir jie nebenorėjo Žinoti, 
kuo baigėsi tragedija. 

Jis deklamavo toliau. Tačiau tebuvo matyti, kaip juda bur- 
na. Girdėti nieko negalėjai, „Paskutinės kelionės“ pabaigą pra- 
rijo likusiųjų gyvų keliamas triukšmas. Liesąjį baladžių kūrėją 
apėmė įniršis. Jis nušoko nuo scenos ir taip papurtė už pečių 
vieną ponią, kad jai iš burnos į mėlyno šilko sterblę iškrito ci- 
garetė. Ji klykdama pašoko. Jos palydovas taip pat atsistojo ir 
ėmė plūstis. Atrodė, lyg lotų šuo. Paulis Miuleris pastūmė ka- 
valierių, ir tas pargriuvo ant kėdės. | 

Čia pasirodė Kaligula. Jis buvo įsiutęs, grieždamas danti- 
mis kaip koks Žvėrių tramdytojas, nutvėrė žmogų iš Tolkevi- 
co už kaklaryšio ir ištempė į artistų kambarį. 

— Tfu, velnias! —- nusispjovė Labudė, - apačioje - sadistai, 
viršuje — pamišėliai. 

- Ši sporto šaka tarptautinė, - tarė Fabianas, - Paryžiuje tas 
pats dedasi. Tenai žiūrovai šaukia: „Tiuje-le“*, tada iš užkuli- 
sio išlenda milžiniška medinė ranka ir pašalina vargšą iš aki- 
račio. Išnyksta kaip dūmas. 

— Tas tipelis vadina save Kaligula. Jis daug ką išmano. Net 
Romos istoriją. - Labudė atsistojo ir patraukė prie durų. Jam 
buvo gana. Fabianas taip pat pakilo. Ir tada kažkas trenkė jam 
per petį. Jis atsigręžė. Priešais jį stovėjo tas randuotas vyras, jis 

— Kaip gyveni, seni? 

— Ačiū, neblogai. 

— Kaip aš džiaugiuosi tave sutikęs, seni! - Buvęs studentas 
džiugiai kumštelėjo Fabianui į krūtinę ir pataikė į vieną sagą. 
— Eime iš čia, - pasakė Fabianas, - toliau mušimės lauke! 

Ir prasibrovęs pro kėdes išėjo į vestibiulį. 

— Mano mielas; - pasakė jis Labudei, kuris kaip tik vilkosi 
paltą, - dingstam greičiau iš čia. Ką tik toks tipas mane be per- 
stogės tujino. 

Jie pasiėmė skrybėles. Bet buvo jau vėlu. 


* Užmušk jį! (Pranc.) 

Vyras su randais stūmė priešais save strazdanotą moterį, lyg 
ji pati negalėtų paeiti, ir kalbėjo jai: 

- Žiūrėk, Meta, tas žmogus buvo pirmas mūsų klasės moki- 
nys. —- O Fabianui pasakė: - Tai mano Žmona, senuk. Taip sa- 
kant, mano geresnioji pusė. Mes gyvename Remšeide. Aš spjo- 
viau į asesorystę ir tapau savo uošvio dalininku. Mes gaminame 
vonias. Jeigu tau reikia, gausi už didmeninę kainą! Cha cha! 
Taip, aš gyvenu gerai. Ačiū. Laimingai vedęs. Butas dviejų 
šeimų name, už jo didelis sodas, kišenės netuščios, ir vaiką tu- 
rime, bet neseniai. 

— Jis tokio didumo, - atsiprašydama pasakė Meta ir ranko- 
mis parodė, kokio dydžio vaikas. 

— Užaugs, - paguodė Labudė. 
rankę. 

— Nagi, seni, - vėl varė savo buvęs studentas, - tai dabar tu 
papasakok, ką visą tą laiką veikei. 

— Nieko ypatingo, - atsakė Fabianas. - Šiuo metu darau tarp- 
planetinę raketą. Noriu pasižiūrėti, kas dedasi Mėnulyje. 

— Puiku! - sušuko vyriškis, vedęs vonių fabriką. - Vokietija 
pirma visų! O kaip sekasi tavo broliui? 

- Jūs tiesiog apipylėte mane džiugiomis naujienomis, po- 
ne, - pasakė Fabianas. - Broliuko aš visada norėjau. Bet leiski- 
te nekukliai paklausti: „Kur jūs mokėtės gimnazijoje?“ 

 —- Marburge, kurgi kitur? 

Fabianas apgailestaudamas gūžtelėjo pečiais. 

— Tai, matyt, nuostabus miestas, bet aš, deja, tenai niekad 
nesu buves. 

— Tuomet labai atsiprašau, - karktelėjo anas. - Apsirikau, 
labai panašus, prašom nesupykti. - Jis kaukštelėjo kulnais, pa- 
liepė: - Einam, Meta! - ir pasišalino. Meta sutrikusi pasižiūrėjo 
į Fabianą, linktelėjo Labudei ir nusekė paskui vyrą. 

— Koks mulkis! - piktinosi Fabianas. - Priskrenta prie 
visiškai nepažįstamų Žmonių ir plekšnoja per petį. Įtariu, 

kad šito Kaligulos kabarete toks kabinėjimasis įeina į pro- 
gramą. 

— Nemanau, - tarė Labudė. - Tos vonios tikrai neišgalvotos 
ir baisingai mažas vaikas taip pat. 

Jie ėjo namų link. Labudė liūdnai žiūrėjo į šaligatvį. 

— Kokia neteisybė, —- pasakė jis po valandėlės. - Tas buvęs 
asesorius turi butą, sodą, profesiją, strazdanotą žmoną ir visa 
kita. O tokie kaip mes vegetuojam lyg paskutiniai valkatos, be 
pastovaus darbo, be nuolatinių pajamų, be tvirto tikslo ir net 
be nuolatinės draugės. 

— Tu juk turi Ledą. 

— O labiausiai mane siutina tai, - kalbėjo toliau Labudė, - 
kad toks tipas turi nuosavą, paties padarytą vaiką. 

— Nepavydėk, - tarė Fabianas, - tas teisiškai praprusęs vo- 
nių fabrikantas išimtis. Kas iš tų, kuriems dabar trisdešimt, 
gali vesti? Vienas neturi darbo, kitas neteks jo rytoj. Trečias dar 
nėra jo turėjęs. Mūsų valstybė dabar nepasiruošusi priimti nau- 
jas kartas. Kam sumautai sekasi, tas lieka vienas, užuot dalijęsis 
savo nesėkmėmis su Žmona ir vaiku. O kas vis dėlto įtraukia 
kitus į tokią avantiūrą, tas elgiasi mažų mažiausiai neatsakin- 
gai. Aš nežinau, kas yra pasakęs, jog pasidalintas vargas - pusė 
vargo, bet jeigu tas plepys dar gyvas, tai aš linkiu jam, kad gautų 
du šimtus markių per mėnesį ir turėtų išmaitinti aštuonias bur- 
nas. Ir tegu dalina savo vargą aštuoniems, kol pajuoduos. 

— Beje, kodėl tave tai jaudina? Tėvas juk tau duoda pinigų. O 
kai turėsi venia legendi*, tai prisidursi dar kelis grašius. Tada vesi 
Ledą ir jau niekas nesutrukdys mėgautis tėvystės džiaugsmais. 

— Be ekonominių, yra ir kitų sunkumų, - pasakė Labudė, 
sustojo ir pasimojo taksi. - Nesupyk, bet dabar aš noriu pabūti 
vienas. Ar gali rytoj ateiti pas mano tėvus? Aš tau turiu daug 
ką papasakoti. 


* Teisę dėstyti aukštojoje mokykloje. 

Jis kažką įspraudė draugui į ranką ir įlipo į laukiantį auto- 
mobilį. 

— Apie Ledą, taip? - paklausė Fabianas pro atvirą langą. 

Labudė linktelėjo ir nuleido galvą. Automobilis pajudėjo. Fa- 
bianas palydėjo jį akimis. 

— Aš ateisiu! — šuktelėjo jis. 

Tačiau automobilis buvo jau toli, ir raudona švieselė galėjo 


sy) O sa 


turi rankoje. Tai buvo penkiasdešimties markių banknotas. 


AŠTUNTAS SKYRIUS 
Studentai užsiiminėja politika 
Vyresnysis Labudė mėgsta gyvenimą 
Antausis ant Alsterio kranto 


Labudės tėvai gyveno Grunevalde, didelėje graikiškoje švento- 
vėje. Tiesą sakant, tai buvo ne šventovė, o vila. Ir jie ten beveik 
negyveno. Motina nuolatos buvo išvykusi, paprastai į pietus, į 
užmiesčio namą prie Lugano. Pirma, Lugano ežeras jai patiko 
labiau negu Grunevaldo. Ir antra, Labudės tėvui atrodė, kad 
trapiai jo žmonos sveikatai pietuose būti naudinga. Jis labai my- 
lėjo savo žmoną, ypač tada, kai jos nebuvo. Kuo didesnis atstu- 
mas juos skyrė, tuo labiau. 

Jis buvo garsus advokatas. Kadangi jo klientai turėjo daug 
pinigų ir daug bylų, tai ir jis turėjo daug bylų ir daug pinigų. 
Profesijos, kurią mėgo, teikiamas jaudulys jo netenkino. Beveik 
kiekvieną naktį jis praleisdavo lošimo klubuose. Jis negalėjo 
pakęsti namuose tvyrančios ramybės. Ir priekaištingos žmo- 
nos akys varydavo į neviltį. Kadangi abu bijojo viens kitą su- 
tikti, tai kiek įmanydami vengė vilos. Štefanas, jų sūnus, no- 
rėdamas susitikti su tėvais, turėdavo eiti į priėmimus, kuriuos 
jie rengdavo žiemą. O kad jam tie vakarai metai po metų darė- 
si vis labiau atkarūs ir jis pagaliau liovėsi į juos vaikščiojęs, tai 
tėvus pamatydavo tik atsitiktinai. 

Daugiausia apie tėvą jis sužinojo iš vienos jaunos aktorės. 
Sutiko ją viename kaukių baliuje, ir ji labai smulkiai papasa- 

kojo apie žmogų, kuris ją tuomet rėmė. Lengvabūdės moterys 
kartais bando įsitaisyti meilužį pasakodamos jam apie inty- 
mias buvusių šeimininkų puses ir įpročius. Kalbantis paaiš- 
kėjo, kad ji pasakoja apie teisės tarėją Labudę, ir Štefanas kuo 
greičiau spruko iš baliaus. 

Fabianas nemėgo lankytis Grunevaldo viloje. Manė, jog tu- 
rėti tokius namus yra grynas pinigų mėtymas. Jis išvis negalė- 
jo įsivaizduoti, kad įmanoma atsikratyti jausmo, jog esi tik 
svečiuose, kai tave supa tokia prabanga. Ir be viso kito puikiai 
suprato, kodėl Labudės tėvai taip nutolo nuo vienas kito tame 
name muziejuje. 

— Baisu, - pasakė jis draugui, sėdinčiam prie rašomojo sta- 
lo, - kiekvienąsyk, kai aš čionai ateinu, man atrodo, kad jūsų 
tarnas lieps įsispirti į fetrines šlepetes ir pradės vedžioti po pilį. 
Jeigu tu man pasakytum, kad didysis kunigaikštis jojo į Ferbe- 
lino mūšį ant šio krėslo, tai aš, matyt, patikėčiau. Beje, ačiū už 
pinigus. 

Labudė numojo ranka. 

— Tu juk žinai, kad aš jų turiu daugiau negu reikia. Nekal- 
bėkime apie tai. Aš pasikviečiau tave čionai tam, kad norėjau 
papasakoti, kas atsitiko Hamburge. 

Fabianas atsistojo ir persėdo ant sofos. Dabar jis buvo už 
Labudės nugaros, ir draugui nereikėjo kalbant į jį Žiūrėti. 

Abu žvelgė pro langą, į žalius medžius ir raudonus vilų 
stogus. Langas buvo atviras, ir kartais atskrisdavo koks paukš- 
davo vidun ir vėl grįždavo į sodą. Be to, buvo girdėti, kaip 
kažkas grėbliu lygina žvyruotus takus. Labudė sėdėjo įrėmęs 
pastėrusias akis į artimiausio medžio šakas. 

— Rasovas man parašė, kad didžiausioje Hamburgo univer- 
siteto auditorijoje įvairių politinių pažiūrų studentams skai- 
tys paskaitą tema „Tradicija ir socializmas“. Ir pasiūlė būti ko- 
referentu, per diskusiją papasakoti apie savo politinius planus. 
Aš nuvažiavau tenai. Paskaita prasidėjo. Rasovas papasakojo 

studentams apie kelionę į Rusiją, savo įspūdžius ir pokalbius 
su rusų menininkais ir mokslininkais. Socialistinių pažiūrų 
studentų atstovai jį nuolatos nutraukinėjo. Po jo kalbėjo vie- 
nas komunistas, kuriam savo ruožtu trukdė buržuazinių pa- 
žiūrų atstovai. Tada atėjo mano eilė. Aš bendrais bruožais 
apibūdinau Europos kapitalizmą ir paraginau buržuazinį jau- 
nimą imtis ryžtingų veiksmų ir sustabdyti žlugimą iš visų 
pusių, pasyviai ar aktyviai, gresiantį mūsų žemynui. Šis jau- 
nimas, kalbėjau aš, artimiausiu metu ims reikštis politikoje, ga- 
myboje, žemėvaldoje ir prekyboje, tėvai viską nugyveno, ir 
mūsų užduotis pertvarkyti žemyną: tarptautinėmis sutartimis, 
savanorišku asmeninio pelno mažinimu, kapitalizmo ir techni- 
kos suvaržymu iki protingų ribų, socialinių reformų plėtimu, 
auklėjimo kultūros ir mokymo lygio kėlimu. Aš sakiau, kad šis 
naujas frontas, tokia konstruktyvi klasių sąveika įmanoma, nes 
jaunimas, bent jau jo elitas, atsisakys begalinio egoizmo, be to, 
jam užteks proto pasirinkti ne neišvengiamą katastrofą, o 
grąžinti sistemą į, taip sakant, organišką būseną. Jeigu jau ne- 
galima apsieiti be viešpataujančios klasės, kalbėjau aš, ar ne ge- 
riausia būtų pasirinkti mūsiškę, jaunimo klasę. Kraštutinių pa- 
žiūrų atstovams mano kalba, kaip visada, sukėlė juoką. Bet kai 
Rasovas pasiūlė sudaryti iniciatyvinę buržuazinių radikalų 
grupę, tam vis dėlto buvo pritarta. Grupė buvo sukurta. Mes 
parašėme kreipimosi projektą, kuris bus išsiuntinėtas visiems 
Europos universitetams. Rasovas, aš ir dar keli ketiname važi- 
nėti po Vokietijos aukštąsias mokyklas, skaityti paskaitas ir burti 
panašias grupes. Tikimės sudaryti savotišką bloką su socialis- 
tinių pažiūrų studentais. Kai sukursime grupes visuose univer- 
sitetuose, šios savo ruožtu ims veikti kitus intelektualinius su- 
sivienijimus. Mūsų veikla pamažu įsisiūbuoja. Vakar aš tau apie 
tai nepasakojau, nes Žinau, koks tu skeptikas. 

— Džiaugiuosi, - pasakė Fabianas. - Labai džiaugiuosi, kad 
tu gali imtis savo plano. Ar jau užmezgei ryšį su Laisvųjų 
demokratų grupe? Kopenhagoje susikūręs „Europos klubas“, 

turėk tai galvoje. Ir nepyk ant manęs už tai, kad abejoju dabar- 
tinio jaunimo gerumu. Ir neširsk, kad netikiu, jog protas ir val- 
džia kada nors sukurs šeimą. Deja, čia esama tik antinomijos. 
Aš esu tikras, kad žmonija, kokia ji yra, turi tik dvi galimybes. 
Arba nesitenkindama savo likimu išsižudyti, kad pagerėtų pa- 
dėtis, arba, priešingai, tiesa, tai grynai teorija, susitaikyti su sa- 
vimi ir pasauliu, ir tada pasidaryti galą iš nuobodulio. Efektas 
bus tas pats. Kokia nauda iš pačios tobuliausios sistemos, jeigu 
žmogus kiaulė? O ką sakė Leda? 

— Nieko nesakė. Kadangi jos tenai nebuvo. 

— O kodėl? 

- Ji nežinojo, kad aš Hamburge. 

Fabianas nustebęs pakilo, bet paskui vėl tylomis atsisėdo. 

Labudė išskėtė rankas ir įsistvėrė į stalo kampus. 

— Aš norėjau Ledą nustebinti. Norėjau ją slapta pasekti. Mat 
man buvo kilęs įtarimas. Jeigu per mėnesį būni kartu tiktai 
dvi dienas ir vieną naktį, tuomet toks ryšys ima irti, o jeigu 
taip trunka metų metus kaip mums, tai galų gale iš jo nieko 
nelieka. Ir tai mažai ką turi bendra su partnerių savybėmis, tai 
įvyksta, ir tiek. Prieš kelis mėnesius aš kartą užsiminiau, kad 
ji pasikeitė. Tada ji ėmė apsimetinėti. Kažką vaizduoti. Apsika- 
binimai geležinkelio stotyje, švelnios kalbos, aistra lovoje, vis- 
kas buvo vien vaidyba. 

Labudė iškėlė į viršų galvą. Ir kalbėjo labai tyliai. 

— Aišku, kad žmonės nutolsta nuo vienas kito. Nebežino 
viens kito rūpesčių. Nežino, su kuo kitas susipažįsta. Nepa- 
stebi, kaip kitas keičiasi ir kodėl taip yra. Susirašinėti bepras- 
miška. Atvažiuoji, pasibučiuoji, nueini į teatrą, paklausi kas 
naujo, permiegi naktį ir vėl išsiskiri. Po mėnesio vėl ta pati 
nesąmonė. Dvasinis artumas, paskui lova, viskas pagal kalen- 
dorių, su laikrodžiu rankoje. Neįmanoma, ji - Hamburge, aš - 
Berlyne, meilę žudo geografija. 

Fabianas paėmė cigaretę ir taip atsargiai brūkštelėjo degtuką, 
lyg būtų bijojęs įskaudinti dėžutę. 

— Paskutiniais mėnesiais aš kiekvieno tokio susitikimo bijo- 
jau. Kiekvienąsyk, kai Leda užsimerkusi gulėjo greta, kai vir- 
pėdama raitėsi po manim ir laikė glėbyje, aš norėjau nuplėšti 
jos veidą lyg kaukę. Ji melavo. Bet ką norėjo apgauti? Tik mane 
ar ir save pačią? Kadangi ji nenorėjo nieko aiškinti, nors aš laiš- 
kuose nesyk prašiau, buvau priverstas padaryti tai, ką pada- 
riau. Tą vakarą, kai mes įkūrėme iniciatyvinę grupę, aš greitai 
atsisveikinau su Rasovu ir kitais ir nuėjau prie namo, kur gyve- 
na Leda. Langai buvo tamsūs. Galbūt ji jau miegojo. Bet man 
logika nerūpėjo. Aš ėmiau laukti. 

Labudės balsas virpėjo. Jis pagraibė po stalą, nutvėrė kelis 
pieštukus ir ėmė juos ritinėti tarp delnų. Tolesnį pasakojimą 
lydėjo tylus medžio kaukšėjimas. 

— Gatvė, kurioje ji gyvena, plati ir apstatyta tiktai iš vienos 
pusės. Kitoje pusėje gėlių lysvės, pievelės, takai ir krūmai, o už 
jų Alsteris. Priešais namą yra suolas. Aš atsisėdau tenai, trau- 
kiau cigaretę po cigaretės ir laukiau. Kai tiktai kas nors imdavo 
artintis gatve, manydavau, jog tai Leda. Taip aš prasėdėjau nuo 
dvyliktos nakties iki trijų ryto, kūriau piktus pokalbius ir vaiz- 
davausi audringas scenas. O laikas ėjo. Tuoj po trijų prie namo 
privažiavo taksi automobilis. Iš jo išlipo aukštas lieknas vyras ir 
sumokėjo vairuotojui. Tada iš automobilio iššoko moteris, pribėgo 
prie durų, atrakino jas, įėjo vidun, palaikė duris, kol įėjo vyras, ir 
vėl užrakino iš vidaus. Automobilis nuvažiavo atgal į miestą. 

Labudė atsistojo. Jis numetė pieštukus ant rašomojo stalo, 
greitai kelis kartus perėjo per kambarį ir sustojo toliausiame 
kampe priešais pat sieną. Jis žiūrėjo į apmušalų raštą ir ve- 
džiojo juo pirštu. 

— Tai buvo Leda. Jos langai nušvito. Aš mačiau, kaip už 
užuolaidų judėjo du šešėliai. Svetainėje šviesa užgeso. Ir nu- 
švito miegamasis. Balkono durys buvo praviros. Kartais aš gir- 
dėjau Ledos juoką. Tu juk Žinai, kaip skambiai ji juokiasi. Kar- 
tais įsiviešpataudavo visiška tyla, name ir aplink mane gatvėje, 
ir aš tegirdėdavau, kaip plaka mano širdis. 

Čia atsilapojo durys ir įėjo teisės tarėjas Labudė, be skrybė- 
lės ir palto. 

- Sveikas, Štefanai! - pasakė jis, priėjo arčiau ir padavė sūnui 
ranką. - Seniai nesimatėm, ką? Buvau kelias dienas išvažiavęs. 
Reikėjo atsipalaiduoti. Nervai, nervai. Ką tik grįžau. Kaip seka- 
si? Prastai atrodai. Turi rūpesčių? Kas nors naujo apie diserta- 
ciją? Nieko? Na, ir ilgai jie ten kuičiasi. Ar mama neatsiuntė 
laiško? Tegu dar pabūna kokias dvi savaites. Ta vieta ne veltui 
vadinama „Rojum““. Jai ten gerai. Sveiki, pone Fabianai. Rimtai 
šnekatės, ką? Svarstote, ar gyvenimas po mirties tęsiasi? Tarp 
mūsų kalbant - ne. Viską reikia padaryti iki mirties. Taigi dar- 
bo į valias. Ir dieną, ir naktį. 

— Fricai, kur tu dingai? - atsklido iš laiptinės moteriškas 
balsas. 

Teisės tarėjas trūktelėjo pečiais. 

— Na štai, prašom. Maža dainininkė, didelis talentas, be dar- 
bo. Atmintinai moka visas arijas. Ilgainiui išūžia ausis. Na, iki. 
Geriau linksminkitės, užuot gelbėję žmoniją. Kaip jau sakiau, 
gyvenimą reikia nugyventi iki mirties. Galėčiau smulkiai nu- 
pasakoti kaip. Nebūk toks rimtas, sūnau. 

Jis padavė abiem ranką ir išėjo užtrenkdamas duris. 

Labudė po laiko užsiėmė ausis, priėjo prie rašomojo stalo, 
valandėlę pagalvojo ir pasakojo toliau: 

— Apie penktą pradėjo lyti. Po šešių nustojo. Dangus nu- 
švito ir prasidėjo diena. Miegamajame tebedegė šviesa. Rytui 
brėkštant tai atrodė keistai. Septintą tas vyras išėjo. Jis švilpte- 
lėjo, išlindęs pro duris, ir pasižiūrėjo į viršų. Leda stovėjo su 
japonišku chalatu balkone ir mojo jam. Jis taip pat pamojo. Ji 
akimirką praskleidė chalatą, kad jis darsyk pamatytų jos kūną. 
Jis pasiuntė jai oro bučinį. Man net bloga pasidarė. Jis švilpi- 
niuodamas nuėjo gatve. Aš nuleidau galvą. Viršuje balkono du- 
rys užsidarė. 

Fabianas nežinojo, kaip jam elgtis, ir toliau sėdėjo ant sofos. 
Staiga Labudė užsimojo ir trenkė kumščiu į stalą. 

— Lederga! - suriko jis. 

Fabianas pašoko nuo sofos, bet Labudė pamojo ranka ir ra- 
miai pasakė: 

— Nieko. Klausyk toliau. Per pietus aš paskambinau. Ji apsi- 
džiaugė, kad aš vėl atvažiavau. Tiktai kodėl neparašiau. Ar ne- 
galėčiau ateiti penktą! Moksliniai darbuotojai dabar anksčiau 
baigia darbą. Iki penkių aš blaškiausi po uosto kvartalą. Pas- 
kui nuvažiavau pas ją. Ji buvo padėjusi ant stalo arbatos ir py- 
rago ir švelniai mane pasitiko. Aš gėriau arbatą ir plepėjau viso- 
kius niekus. Paskui ji ėmė automatiškai nusirenginėti, apsisiautė 
chalatą ir atsigulė ant sofos. Tada aš paklausiau, ką ji pasakytų, 
jeigu mes nutrauktume ryšį. Ji paklausė, kas man darosi. Juk 
jau nuspręsta, kad mes susituoksime, kai tiktai aš apginsiu di- 
sertaciją. Gal aš jos nebemylįs? Aš pasakiau, kad dabar kalba- 
ma ne apie tai. Dėl mūsų vis didėjančio nutolimo, dėl kurio ji 
kalta, mūsų santykius, manding, derėtų nutraukti. 

Ji pasirąžė, davė chalatui nuslysti nuo peties ir vaikišku balsu 
pasakė, jog aš toks šaltas. O dėl nutolimo, tai labiau kaltas aš 
negu ji, kaip rodo ši nedviprasmiška padėtis. Ji sutiko, kad sun- 
ku nutiesti dvasinį tiltą tarp Hamburgo ir Berlyno. Ir su seksu 
ne viskas gerai. Jeigu ji geidžianti manęs, tai manęs nėra, o kai 
aš esu, meilė būna panaši į pietus, kuriuos privalai valgyti, 
nesvarbu, ar esi alkanas, ar ne. Bet kai mes susituoksime, vis- 
kas bus gerai. Beje, aš turįs nesupykti. Prieš kelias savaites ji 
pasidariusi nedidelę operaciją. Kadangi norėjusi pagimdyti 
mūsų vaikus kaip mano Žmona, o ne anksčiau. Apie tą mažą 
nelaimę ji man nieko nesakiusi, nes nenorėjusi gąsdinti. Bet da- 
bar ji jau vėl rikiuotėje. Kodėl aš prie jos neprisėdu? Ji pasiil- 
gusi. | 

— Nuo ko buvo tas likviduotas vaikas? — paklausiau aš. Ji 
atsisėdo ir nutaisė įžeistą veidą. 

— Ir kas buvo tas vyras, kuris šiąnakt su tavim miegojo? — 
paklausiau aš vėl. 

— Tau vaidenasi, - pasakė ji. - Tu pavyduliauji, tai kvaila. 

Aš trenkiau jai antausį ir išėjau. Ji pasileido paskui mane, 
laiptais nusekė iki durų. Ir stovėjo tenai su plevėsuojančiu cha- 
latu, šeštą vakaro, ir šaukė, kad pasilikčiau. Bet aš išbėgau ir 
nuvažiavau į stotį. 

Fabianas priėjo prie Labudės ir uždėjo jam ant pečių rankas. 

— Kodėl tu man vakar to nesakei? 

- Na, aš kaip nors susitvarkysiu, - pasakė Labudė. - Šitaip 
man meluoti! 

— Bet ką ji turėjo daryti? Pasakyti tiesą? 

— Aš nenoriu apie tai daugiau galvoti. Atrodo, lyg būčiau 
po sunkios ligos! 

— Tu tebesergi, - pasakė Fabianas. - Tu ją tebemyli. 

— Teisybė, - sutiko Labudė. - Bet esu ir ne su tokiais susi- 
tvarkęs kaip aš. 

— O jeigu ji tau parašys? 

— Tarp mūsų viskas baigta. Aš penkerius metus gyvenau 
tuščiomis viltimis; gana. Blogiausio aš tau dar nepasakiau. Ji 
nemyli manęs, ir niekada nemylėjo! Tiktai dabar, kai padėtas 
taškas, viskas sueina. Tiktai dabar, kai ji gulėjo greta manęs ir 
šaltakraujiškai melavo, aš supratau, kas vyko per tuos metus. 
Per penkias minutes viską supratau. Ir pasiunčiau į archyvą! — 
Labudė stumtelėjo draugą prie durų. —- O dabar einam. Mes 
pakviesti pas Rutą Reiter. Eime, man reikia už daug ką atsi- 
griebti. 

— Kas yra Ruta Reiter? 

— Aš šiandien su ja susipažinau. Ji turi ateljė ir yra skulpto- 
rė, jeigu galima tikėti jos žodžiais. 

— Aš visuomet svajojau tapti pozuotoju, - pasakė Fabianas 
ir apsivilko paltą. 


DEVINTAS SKYRIUS 


Keistos merginos 
Kandidatas į anapus lieka gyvas 
Kavinė vadinasi „Kuzina“ 


— Pagaliau sulaukėme vyrų! - sušuko Reiter. - Prašom patogiau 
įsitaisyti. Kulp ką tik dejavo, kad taip toliau negalima. Ji jau dvi 
dienos neturėjo vyro, o paskutinis buvo tikra nelaimė. Ji yra madų 
modeliuotoja, o tas tipas, be mažos paslaugos, būtų jai nedavęs 
užsakymo. Be to, jis buvo beveik impotentas, sakė ji. 

— Tie patys bjauriausi, - pasakė Labudė. - Jie vis bando, ban- 
do, norėdami įsitikinti, ar nepraėjo galia. 

Jis pasižiūrėjo į merginą, kurios pavardė buvo Kulp. Ji sė- 
dėjo ant gulimosios kėdės aukštai iškėlusi kojas ir mojo jam. 

Labudė atsisėdo šalia Kulp. Fabianas nesiryždamas delsė. 
Patalpos viduryje, po lempa, priešais skulptūrų eilę, stovėjo 
negrabaus darbo medinis stalas, o ant jo sėdėjo nuoga tamsia- 
plaukė moteris. Reiter įsitaisė ant taburetės, paėmė eskizų blok- 
notą ir ėmė piešti. 

— Aktas vakaro šviesoje, - paskelbė nepakeldama galvos, — 
tai panelė Zelov. Pakeisk pozą, brangioji! Atsistok, kojos plačiai, 
liemenį pasuk stačiu kampu į dešinę. Va taip, rankas sukry- 
žiuok virš galvos. Stop! 

Nuogoji moteris, kurios pavardė buvo Zelov, pakilo ir plačiai 
išžergusi kojas atsistojo ant stalo. Ji buvo puikiai sudėta ir abe- 
jingomis, liūdnomis akimis žvelgė priešais save. 

— Duokite ko nors gerti, barone, man šalta, - staiga pasakė ji. 

- Iš tiesų, panelė Zelov visa pašiurpusi, - patvirtino Fabia- 
nas. Jis buvo priėjęs arčiau ir stovėjo priešais pozuotoją kaip 
meno žinovas priešais bronzinę moters skulptūrą. 

— Liesti draudžiama! - Skulptorės balsas nuskambėjo labai 
piktai. 

Panelė Kulp, Labudės glėbyje besiraivanti kaip šiltoje vo- 
nioje, šūktelėjo Fabianui: 

— Nekišk nagų. Ji pavydi. Jų ryšys tvirtas. 

— Valdyk liežuvį! - burbtelėjo Reiter. - Labude, jeigu norite 
atlikti su Kulp ką nors neatidėliotina, tai nesivaržykite. Aš tu- 
riu tiktai šią vieną patalpą, bet ji visko mačiusi. 

Labudė pasakė turįs dorovinių abejonių. 

— Ko tik tame pasaulyje nėra, - liūdnai tarė Kulp. 

Reiter trumpam pakėlė nuo bloknoto galvą ir pasižiūrėjo į 
Fabianą. 

- Jeigu jūs irgi domitės Kulp, tai prašau! Tiktai išsitraukite 
iš kišenės grašį. Labudės herbas, o jūsų skaičius. Kulp išmes 
į viršų monetą, ir tai ją uždegs. Kieno viršus, tam ir pirmenybė. 

— Kokia didi tiesa! - sušuko Kulp. - Bet, klausyk, grašį? Tu 
mane nupiginai! 

Fabianas mandagiai įterpė, kad jis nemėgsta azartinių lo- 
šimų. 

Nuogoji moteris treptelėjo koja. 

— Gerti! 

— Batenberg, greta tavo krėslo stovi staliukas, o ant jo dži- 
nas. Nešk jį čionai. 

— Mielai, - atsakė kažkieno balsas. Už statulų suskambo stik- 
las. Paskui į lempos apšviestą ratą išėjo nematyta mergina ir 
padavė nuogai pozuotojai pripiltą taurę. 

Fabianas apstulbo. 

— Kiekgi moteriškių čia yra? - paklausė jis. 

- Aš vienintelė, - atsakė panelė Batenberg ir nusijuokė. 


("LL T) 

to rato. Mergina vėl nuėjo už skulptūrų. Jis nusekė paskui ją. Ji 
atsisėdo į krėslą. Jis atsistojo greta gipsinės Dianos, apkabino 
gus į moderno stiliaus frontonų skliautus ir vedutas. Jo ausis 
pasiekė šeimininkės balsas: 

— Paskutinė poza, brangioji. Liemenį į priekį, kelius su- 
lenk, užpakalį išriesk, rankos ant kelių, gerai, taip stovėk! 

O dirbtuvės priekinėje dalyje buvo girdėti trumpi spigūs 
šūksniai. Panelei Kulp, atrodo, trūko oro. 

— Kaipgi jūs atsidūrėte šioje kiaulidėje? - paklausė Fabianas. 

— Ruta Reiter ir aš esame iš vieno miesto. Mes ėjome į tą 
pačią mokyklą. Andai netyčia susitikome gatvėje. O kad aš dar 
tik neseniai Berlyne, tai ji mane pasikvietė apšviesti. Aš pasku- 
tinįsyk čia. Jau pakankamai sužinojau. 

— Malonu girdėti, - pasakė jis. - Aš ne toks jau dorovės sau- 
gotojas, bet mane vis tiek liūdina, kai matau, kad moteris gyve- 
na žemiau savo lygio. 

— Aš ne angelas, pone. Mūsų metas angelams nepalankus. 
Bet ką daryti? Jeigu vyras mums patinka, mes jam atsiduoda- 
me. Atsisakome visko, kas buvo anksčiau, ir ateiname pas jį. 
„Štai aš“, - sakome maloniai šypsodamosi. „Taip, - sako jis, — 
čia tu“, — ir pasikaso paausį. Viešpatie, galvoja jis, jos dar man 
trūko. Mes lengva širdimi dovanojame jam tai, ką turime. O jis 
keikiasi. Tų dovanų jam nereikia. Iš pradžių keikiasi tyliai, 
paskui garsiai. Ir mes jaučiamės vienišos kaip niekad anksčiau. 
Man dvidešimt penkeri, ir mane jau paliko du vyrai. Paliko 
kaip skėtį, kuris tyčia kur nors pamirštamas. Jūsų netrikdo 
mano atvirumas? 

— Daugelio moterų dalia tokia. Mes, jauni vyrai, turim į va- 
lias rūpesčių, o laiko tik tiek, kad užtenka vien malonumams, 
bet ne meilei. Šeimos sąvoka miršta. Mes turime tik dvi gali- 
mybes parodyti, jog suvokiame atsakomybę. Arba vyriškis pri- 
siima atsakomybę už moters ateitį, bet po savaitės netenka darbo 

ir suvokia, kad pasielgė neatsakingai. Arba nesiryžta suvokda- 
mas savo atsakomybę sugadinti kitam Žmogui gyvenimo, ir jei- 
gu moteris dėl to tampa nelaiminga, pamato, kad ir šis sprendi- 
mas buvo neatsakingas. Tai antinomija, kurios anksčiau nebuvo. 

Fabianas atsisėdo ant palangės. Priešais buvo apšviestas lan- 
gas. Jis pasižiūrėjo į varganai apstatytą kambarį. Prie stalo sė- 
dėjo moteris, pasirėmusi ranka galvą. O priešais ją stovėjo vy- 
ras, mojuojantis rankomis, piktai žiopčiojantis, paskui jis griebė 
nuo vagio kepurę ir išėjo. Moteris atitraukė rankas nuo veido ir 
įrėmė akis į duris. Paskui nuleido ant stalo galvą, lėtai, ramiai, 
lyg laukdama krintančio kirvio smūgio. Fabianas atsigręžė ir 
pasižiūrėjo į merginą, sėdinčią šalia jo krėsle. Ir ji matė sceną 
kitoje gatvės pusėje ir liūdnai žiūrėjo į jį. 

— Dar viena, netapusi angelu, - pasakė jis. 

— Antras vyras, kurį aš mylėjau ir dėl to buvau jam našta, 
vieną vakarą išėjo iš namų išmesti į pašto dėžutę laiško. Jis 
nulipo laiptais ir negrįžo. - Ji pakraipė galvą, tarsi vis dar ne- 
suprasdama to, kas įvyko. — Aš tris mėnesius laukiau, kad jis 
grįžtų. Juokinga, ar ne? Paskui jis atsiuntė atviruką iš Santja- 
go, su daug nuoširdžių sveikinimų. Mano motina pasakė: „Tu 
kekšė!“, ir kai aš priminiau, kad ji pirmą vyrą turėjo aštuonio- 
likos, o pirmo vaiko susilaukė devyniolikos, pasipiktinusi suri- 
ko: „Tai buvo visai kas kita!“ Aišku, kad tai buvo visai kas kita. 

— Kodėl jūs atvažiavote į Berlyną? 

* Anksčiau moteris dovanojo save ir buvo saugoma kaip do- 
vana! Šiandien už ją mokama ir ji vieną dieną kaip ir kiekviena 
nupirkta ir panaudota prekė išmetama. Mokėti grynais vyrams 
atrodo pigiau. 

— Anksčiau tokia dovana buvo kas kita negu prekė. Šian- 
dien dovana yra nieko nekainuojanti prekė. Ir tai kelia pirkėjui 
įtarimą. Čia kažkas ne taip, galvoja jis. Ir paprastai neapsirin- 
ka. Kadangi moteris jam vėliau pateikia sąskaitą. Staiga jis turi 
mokėti dorovinę dovanos kainą. Sielos valiuta. Iki pat gyveni- 
mo galo. 

— Būtent, - pasakė ji. - Būtent taip vyrai galvoja. Bet kodėl 
tada jūs pavadinote šią dirbtuvę kiaulide? Čia esančios mote- 
rys juk tokios panašios į tas, kokių jūs norite! Argi ne? Aš Žži- 
nau, ko jums trūksta iki visiškos laimės. Mes turime ateiti ir 
išeiti, kada jūs to norite. Bet turime verkti, kai jūs mus išvaro- 
te. Ir džiaugtis, kada jūs mums pamojate. Jūs norite, kad mei- 
lė būtų prekė, tačiau prekė turi būti įsimylėjusi. Jums — visos 
teisės ir jokių pareigų, mums - visos pareigos ir jokių teisių, 
taip atrodo jūsų rojus. Tačiau to per daug! - Panelė Batenberg 
nusišnypštė ir kalbėjo toliau: - Jeigu mes negalime jūsų išlai- 
kyti, tai ir nėra ko mylėti. Jeigu jūs norite mus pirkti, tai ir 
brangiai mokėkite. 

Ji nutilo. Jos skruostais ritosi smulkios ašaros. 

— Ir dėl to jūs atvažiavote į Berlyną? —- paklausė Fabianas. 

Ji be garso verkė. 

Jis priėjo ir paglostė jos pečius. 

- Jūs ir apie reikalus nieko neišmanote, - pasakė jis ir pasi- 
žiūrėjo tarp gipsinių figūrų į kitą dirbtuvės dalį. Nuoga po- 
zuotoja sėdėjo ant stalo ir gėrė džiną. Skulptorė pasilenkė prie 
nuogos moters ir ėmė bučiuoti jos truputį atsikišusį pilvą ir 
krūtinę. Zelov tuo tarpu išgėrė savo taurę ir abejingai paglostė 
draugei nugarą. Viena bučiavo, kita gėrė, ir nė viena, rodės, ge- 
rai nesuprato, ką daro kita. O toliau, ant gulimosios kėdės, gu- 
lėjo Kulp ir Labudė, susisukę į šnabždantį gumulą. 

Prie durų kažkas paskambino. Reiter išsitiesė ir sunkiais 
žingsniais nuėjo įleisti. Zelov užsitraukė kojines. Pro duris įėjo 
stambus vyras. Jis sunkiai kvėpavo, buvo su medine koja ir 
vaikščiojo su lazda. 

— Ar Kulp yra? - paklausė jis. 

Reiter linktelėjo galvą. Vyriškis išsitraukė iš kišenės kelis 
banknotus, padavė juos skulptorei ir pasakė: 

— Visi kiti valandai išeikite. Zelov irgi galėtum man palik- 
ti. - Jis susmuko ant kėdės ir per jėgą nusijuokė. - Ne, ne, baro- 
ne, aš pajuokavau. 

Kulp išsiropštė iš kėdės, apsitampė suknelę ir padavė jam 
ranką. 

— Sveikas, Vilhelmi, tai vis dar gyvas? 

Vilhelmis nusišluostė nuo kaktos prakaitą ir papurtė galvą. 

- Bet ilgai netrauksiu. Antraip pinigai baigsis greičiau, ne- 
gu aš pakratysiu kojas. 

Jis jai taip pat padavė kelis banknotus. 

— Zelov! - riktelėjo jis. - Neišlak viso džino! Ir greičiau renkis. 

- Eikite į „Kuziną“. Aš irgi paskui ateisiu, - pasakė Kulp. Ir 
papurtė už peties Labudę. - Ei, brangusis, tau reikia nešdintis. 
Čia atėjo toks vienas, kuriam gydytojai prišnekėjo, kad jis dar 
šį mėnesį mirs. Jis laukia mirties kaip mes savo dienų. Aš 
jam padėsiu penkiolika minučių palaukti, ir ateisim pas jus. 

Labudė atsistojo. Reiter pasiėmė paltą, Fabianas su panele 
Batenberg išlindo iš už statulų. Zelov jau buvo spėjusi apsi- 
rengti. Kandidatas į anapus ir Kulp pasiliko. 

— Reikia tikėtis, kad jis nesumuš jos taip kaip anąsyk, - pa- 
sakė ant laiptų skulptorė. - Jį siutina tai, kad kiti gyvens il- 
giau. 

— Ji nieko prieš, jai patinka gauti į kailį, - pasakė Zelov. — 
Be to, už tuos savo paišymus ji gauna tiek, kad nei išgyventi, 
nei numirti neišgali. 

— Gerus turim darbus! - Reiter piktai nusijuokė. 

„Kuzina“ buvo klubas, kuriame daugiausia lankėsi mote- 
rys. Jos šoko vienos su kitomis. Susikabinusios sėdėjo ant mažų 
žalių sofų. Žiūrėjo viena kitai į akis. Gėrė degtinę, kai kurios 
buvo su smokingais ir iki pat viršaus užsegtomis palaidinė- 
mis, kad būtų kuo daugiau panašios į vyrus. Šeimininkę visi 
vadino „kuzina“, kaip ir patį klubą, ji rūkė juodus cigarus ir 
tarpininkavo užmezgant pažintis. Vaikščiojo nuo vieno stalo 
prie kito, sveikinosi su svečiais, pasakojo riebius anekdotus ir 
lakė kaip vežikas. 

Labudei, atrodo, buvo gėda Fabiano ir paties savęs. Jis pa- 
šoko su pozuotoja, paskui atsisėdo su ja prie baro, atsukęs drau- 

gui nugarą. Ruta Reiter pavyduliavo, bet tvardėsi. Ji tik ret- 
karčiais dirsčiojo į barą, sėdėjo išbalusi ir daug gėrė. Paskui pri- 
sigretino prie kito stalo ir ėmė tenai šnekėti su pagyvenusia po- 
nia, kuri buvo baisingai išsidažiusi ir juokdamasi taip kudakavo, 
kad atrodė, jog tuojau padės kiaušinį. 

— Aš vis dar negaliu pamiršti mūsų pokalbio, - pasakė Fa- 
bianas panelei Batenberg. - Ar jūs iš tiesų manote, kad visos 
šios moterys iš prigimties nenormalios? Ana va ta blondinė daug 
metų buvo vieno aktoriaus draugė, kol jis jos staiga neišvarė. 
Po to ji įsidarbino vienoje kontoroje ir miegojo su jos prokuris- 
tu. Pagimdė vaiką ir pralaimėjo bylą. Prokuristas neprisipaži- 
no, kad jis tėvas. Vaikas buvo atiduotas į kaimą. Blondinė gavo 
darbą kitur. Bet ji, bent jau kol kas, nebegali žiūrėti į vyrus, ir 
ne vienai, kuri čia sėdi, nutiko panašiai. Viena neranda vyrų, 
kita randa jų per daug, trečia klaikiai bijo pasekmių. Čia sėdi 
daug moterų, kurios tik pyksta ant vyrų. Zelov, kuri tenai kiūkso 
su mano draugu, viena iš tų. Ji tiktai todėl lesbietė, kad kita 
lytis ją pažemino. 

— Gal palydėtumėte mane namo? - paklausė panelė Batenberg. 

— Jums čia nepatinka? 

Ji papurtė galvą. 

Tuomet atsidarė durys ir į salę svirduliuodama įėjo Kulp. 
Ji sustojo priešais stalą, prie kurio sėdėjo skulptorė, ir pravėrė 
burną. Ji nešaukė, ji nieko nepasakė..Tik susmuko ant grindų. 

Moterys smalsaudamos apsupo ją. Kuzina atnešė viskio. 

— Vilhelmis ją vėl sumušė, - pasakė Reiter. 

—- Tegyvuoja vyrai! - sušuko viena mergina ir isteriškai nu- 
sijuokė. 

— Atveskite iš galinio kambario gydytoją! - sušuko Kuzina. 

Moterys ėmė lakstyti. Pianistas, toks pat sąmojingas kaip ir 
girtas, ėmė skambinti Šopeno „Laidotuvių maršą“. 

— Tai čia gydytojas? - paklausė panelė Batenberg. 

Pro šonines duris įėjo aukšta liesa ponia vakarine suknele ir 
baltu, panašiu į nupudruotą kaukolę veidu. 

— Taip, tai medicinos mokslus baigęs vyras, - atsakė Fabia- 
nas. - Jis kadaise net buvo korporantas. Matote, koks randuo- 
tas po pudra veidas? Dabar jis morfinistas ir turi policijos lei- 
dimą rengtis moteriškai. Jis gyvena iš to, kad išrašinėja morfijaus 
receptus. Vieną dieną jį nutvers, ir tada jis nusinuodys. 

Kulp nunešė į galinį kambarį. Gydytojas su vakarine sukne- 
le nuėjo iš paskos. Skulptorė pakvietė šokti pozuotoją, smar- 
kiai prispaudė ją prie krūtinės ir ėmė kažką karštai aiškinti. Vi- 
siškai girta Zelov jos beveik nesiklausė ir užmerkė akis. Staiga 
ištrūko iš skulptorės glėbio, svirduliuodama perėjo šokių aikš- 
telę, užtrenkė pianino dangtį su tokia jėga, kad instrumentas 
net sudejavo, ir užbaubė: 

— Ne! 

Stojo kapų tyla. Skulptorė viena stovėjo šokių aikštelėje 
mėšlungiškai sugniaužusi rankas. 

— Ne! - darsyk užbaubė Zelov. - Gana! Užteks! Aš noriu 
vyro! Vyro noriu! Nelįsk prie manęs, gašli ožka! - Ji nutraukė 
Labudę nuo baro kėdės, pabučiavo, užsivožė ant galvos skry- 
bėlę ir išsitempė Fabiano draugą, tam vos spėjus pasigriebti 
„paltą. 

— Tegyvuoja mažytis skirtumas! - riktelėjo ji, ir jie dingo už 
durų. 

— Matyt, bus geriausia išeiti. 

Fabianas pakilo, paklojo ant stalo pinigus ir padėjo Baten- 
berg apsirengti. Kai jie išėjo, Ruta Reiter, dar vadinama baronu, 
tebestovėjo šokių aikštelėje. Niekas nedrįso prie jos artintis. 


DEŠIMTAS SKYRIUS 


Nedorovingumo topografija 
Meilė niekada nesibaigs! 
Tegyvuoja mažytis skirtumas! 


— Nejau tas Žmogus jūsų draugas? - paklausė Batenberg gatvėje. 

- Jūs jo nepažįstate! - Jį supykino jos klausimas, kaip ir paties 
atsakymas. Abu tylėdami ėjo greta. Po valandėlės jis pasakė: 

— Labudei nepasisekė. Jis nuvažiavo į Hamburgą ir pamatė, 
kaip būsima Žmona jį apgaudinėja. Jis mėgsta viską iš anksto 
organizuoti. Jo šeimyninis gyvenimas buvo apskaičiuotas iki 
penkto skaičiaus po kablelio. O per vieną naktį paaiškėjo, kad 
viskas ne taip. Jis nori kuo greičiau pamiršti ir kol kas bando 
tai daryti horizontaliu būdu. 

Jie sustojo priešais vieną parduotuvę. Tokią vėlyvą valandą 
ji vis dar buvo ryškiai apšviesta, ir suknelės, palaidinės ir la- 
kuoti diržai tarp tamsių namų gulėjo vitrinoje lyg kokioje ma- 
žoje, saulės nutviekstoje saloje. 

— Ar galite pasakyti, kiek dabar valandų? - paklausė kaž- 
kas šalia jų. Panelė Batenberg išsigando ir įsikibo palydovui į 
ranką. | 

— Dešimt po dvyliktos, - atsakė Fabianas. 

— Labai ačiū. Tuomet man reikia skubėti. - Juos užkalbines 
jaunas vyras pasilenkė ir ėmė atsidėjęs knebinėtis su batraiščiu. 
Paskui išsitiesė ir nedrąsiai šypsodamasis paklausė: - Gal atsi- 
tiktinai turite dvidešimt nereikalingų pfenigų? 

— Atsitiktinai turiu, - tarė Fabianas ir padavė jam dvi mar- 
kes. 

— O, tai puiku. Labai jums ačiū, pone. Dabar man nereikės 
miegoti Gelbėjimo armijos nakvynės namuose. - Nepažįstama- 
sis atsiprašydamas trūktelėjo pečiais, kilstelėjo skrybėlę ir sku- 
biai nuėjo. 

- Išsilavinęs Žmogus, — tarė panelė Batenberg. 

— Taip, pirma pasiklausė laiko ir tik paskui paprašė išmal- 
dos. 

Jie ėjo toliau. Fabianas nežinojo, kur gyvena mergina. Jis lei- 
dosi vedamas, nors pažinojo miestą geriau už ją. 

— Blogiausia visoje toje istorijoje tai, - pasakė jis, - kad La- 
budė per vėlai, tiktai po penkerių metų, pastebėjo, jog Leda, 
moteris iš Hamburgo, jo niekada nemylėjo. Apgaudinėjo jį ne 
todėl, kad juodu retai matėsi. Ji apgaudinėjo jį, nes niekada ne- 
mylėjo. Jis patiko jai kaip žmogus, tačiau buvo ne jos skonio. 
Būna ir priešingai. Žmogus visiškai atitinka tavo skonį, bet 
negali jo pakęsti. . 

— Oar nebūna taip, kad Žmogus visiškai atitiktų tavo skonį? 

— Tokio laimingo sutapimo sunku tikėtis, - atsakė Fabianas. — 
O kas, be karingos nuostatos, atvedė jus į šią Sodomą ir Go- 
morą? 

— Aš esu referentė, — atsakė ji. - Mano diplominis darbas 
apie tarptautinę kino teisę, ir viena Berlyno kino kompanija ke- 
tina mane priimti į savo sutarčių skyrių. Už šimtą penkias- 
dešimt markių per mėnesį. 

— Geriau tapkite kino artiste! 

- Jeigu kas, tai ir tapsiu, - ryžtingai pareiškė ji. 

Ir abu nusijuokė. Jie ėjo Geisbergo gatve. Nakties tylą tik 
retkarčiais sutrikdydavo koks nors automobilis. Darželiuose 
kvepėjo gėlės. Vieno namo tarpuvartėje bučiavosi įsimylėjėlių 
pora. 

- Čia, pasirodo, net mėnulis šviečia, - tarė tarptautinės kino 
teisės žinovė. 

Fabianas spustelėjo jos ranką. 

— Beveik kaip namie, ar ne? - paklausė jis. - Bet jūs klystate. 
Mėnulio šviesa ir gėlių kvapas, tyla ir provinciališkos glamo- 
nės tarpuvartėje - tai apgaulė. Ana toje aikštėje yra kavinė, kur 
kinai linksminasi su Berlyno kekšėmis. Vien tiktai kinai. O prie- 
kyje yra užeiga, kur išsikvepinę homoseksualūs vyrukai šoka 
su elegantiškais aktoriais ir išsipusčiusiais anglais, rodydami 
ką gali ir skelbdami savo kainą, bet paskui už viską sumoka 
šviesiai nusidažiusi senė, kuriai už tai bus leista eiti su jais. 
Dešinėje prie kampo yra viešbutis, kuriame gyvena tik japo- 
nai, o šalia restoranas, kur Rusijos ir Vengrijos žydai vieni iš 
kitų skolinasi pinigus ar kitaip mulkina. Viename skersgatvy- 
je yra pensionas, kuriame popiet parsidavinėja nepilnametės 
gimnazistės, šitaip prisidurdamos kišenpinigių. Prieš pusę 
metų kilo skandalas, kurį buvo sunku užglaistyti; vienas pa- 
gyvenęs ponas kambaryje, į kurį užėjo ketindamas pasisma- 
ginti, rado nuogą šešiolikmetę, kaip, beje, ir tikėjosi, tik, deja, 
ji buvo jo duktė, o tojis nesitikėjo... Kadangi šis didžiulis mies- 
tas pastatytas iš akmenų, jis beveik nepasikeitęs. O jo gyven- 
tojai seniai prilygsta bepročiams. Rytuose klesti nusikaltimai, 
centre - apgavystės, šiaurėje - skurdas, vakaruose - ištvirkavi- 
mas, ir visur laikosi pražūtis. 

— O kas bus po jos? 

Fabianas nusiskynė šakelę, išlindusią pro tvoros grotas, ir 
atsakė: 

— Bijau, kad įsigalės kvailumas. 

— Mieste, iš kurio aš čionai atvažiavau, jis jau įsigalėjęs, — 
pasakė mergina. - Bet ką daryti? 

- Jeigu Žmogus iš prigimties optimistas, jam gresia neviltis. 
Aš esu melancholikas, man nieko neatsitiks. Nusižudyti nesu 
linkęs, nes nesuprantu to įkarščio, su kuriuo kiti daužo galva 
sieną, kol neatlaiko galva. Aš stebiu ir laukiu. Aš laukiu, kol 
nugalės padorumas, ir tada pasiūlysiu savo paslaugas. Mieloji 
panele, aš jūsų dar visai nepažįstu. Vis dėlto, arba galbūt todėl, 

noriu supažindinti jus su savo darbine hipoteze, kaip elgtis su 
žmonėmis, kuri, beje, jau sėkmingai išbandyta. Tai teorija, ku- 
ria remtis nereikėtų. Tačiau praktiškai ji duoda visiškai neblogų 
rezultatų. 

— Ir kokia ta jūsų hipotezė? 

— Bet kokį Žmogų čia, be vaikų ir senių, reikia laikyti pa- 
mišėliu, kol bus neginčijamų įrodymų, kad yra priešingai. Kliau- 
kitės tuo, ir greit įsitikinsite, kokia tai naudinga mintis. 

— Gal man pradėti nuo jūsų? - paklausė ji. 

— Aš to prašau, - atsakė jis. 

Jie tylėdami perėjo Niurnbergo aikštę. Tiesiai prieš juos su- 
stojo automobilis. Mergina krūptelėjo. Jie įsuko į Šaperio 
gatvę. Apleistuose soduose kniaukė rujojančios katės. Palei ša- 
ligatvių kraštus augo medžiai, metantys šešėlius ant Žemės ir 
užstojantys dangų. 

— Aš jau namie, - pasakė ji ir sustojo prie namo, pažymėto 
septynioliktu numeriu. Namo, kuriame gyveno ir Fabianas! Jis 
nuslėpė nuostabą ir paklausė, ar negalima būtų vėl susitikti. 

— Jūs to tikrai norite? 

— Su viena sąlyga: kad jūs to taip pat norite. 

Ji linktelėjo ir akimirką padėjo jam ant peties galvą. 

- Šis miestas toks didelis, - sušnabždėjo ji ir nesiryždama 
nutilo. - Ar nesuprasite neteisingai, jeigu aš jus pusvalandžiui 
pasikviesiu pas save? Kambarys man dar toks svetimas. Nei 
žodžio susijusio su juo, nei kokio nors prisiminimo, nes aš ja- 
me dar su niekuo nekalbėjau, nieko tokio, ką galėčiau prisiminti. 
Naktimis priešais langus siūbuoja juodi medžiai. 

Fabianas garsiau, negu norėjo, pasakė: 

— Mielai užeisiu. Atrakinkite duris. 

Ji įkišo į spyną raktą ir pasuko jį. Bet prieš pastumdama du- 
ris darsyk pasakė: 

— Aš labai bijau, kad jūs manęs neteisingai nesuprastumėte. 

Jis pastūmė duris ir įjungė laiptinėje šviesą. Ir išsigando, 
kad galbūt išsidavė. Bet merginai nekilo įtarimo, ir ji, užraki- 

nusi duris, nuėjo pirma. Jis nusekė iš paskos mėgaudamasis tuo, 
kaip šiandien slapčia įėjo į tą namą. Kažin kuriame aukšte ji 
gyvena? Ji sustojo kaip tik priešais jo šeimininkės, našlės Hol- 
feld, duris ir jas atrakino. 

Koridoriuje degė šviesa. Dvi merginos rožiniais marškinė- 
liais žaliu balionu Žaidė futbolą. Jos išsigando ir ėmė iš baimės 
kikenti. Panelė Batenberg sustojo kaip nudiegta. Tualeto durys 
atsidarė ir pasirodė ponas Tregeris, gašlusis komivojažierius, 
su pižama. 

— Geriau rakinkite savo haremą, - burbtelėjo Fabianas. 
užsirakino. Fabianas netyčia uždėjo ranką ant savo kambario 
durų rankenos. 

— Dėl Dievo meilės, - sušnabždėjo panelė Batenberg. - Tenai 
gyvena kažkas kitas. 

— Pardon, - pasakė Fabianas ir koridoriumi pasekė paskui ją 
į gretimą kambarį. Jis nusiėmė skrybėlę, nusivilko paltą ir pa- 
dėjo ant sofos. Ji savo paltą pakabino į spintą. 

— Baisi skylė, - pasakė ji šypsodamasi. - Už aštuoniasde- 
šimt markių per mėnesį. 

— Aš moku tiek pat, - paguodė jis. 

Už sienos pasigirdo triukšmas. Nepatenkintos girgždėjo čiu- 
žinio spyruoklės. 

— O kaimynystė už dyką, - pasakė ji. 

— Pragręžkite sienoje skylę ir imkite pinigus už žiūrėjimą. 

— Ak, kaip aš džiaugiuosi. - Ji patrynė rankas, lyg stovėtų 
priešais degantį židinį. - Kai būnu viena, man ši svetainė at- 
rodo daug bjauresnė. Aš jums labai dėkinga. Ar nenorite pasi- 
žiūrėti į tuos kraupius medžius? 

Jie priėjo prie lango. 

— Šiandien net medžiai atrodo mielesni, — pasakė ji. Paskui 

Jis švelniai prisitraukė ją ir pabučiavo. Ji atsakė tuo pačiu. 

— Dabar tu manysi, kad aš tave dėl to čia pasikviečiau. 

- Žinoma, kad manysiu, - atsakė jis. - Bet tu pati to nežino- 
jai. 

— Kuo gi tu vardu? - paklausė jis. 

— Kornelija. 

Jie gulėjo greta lovoje, jis užsimerkęs rankomis glostė jos 
veidą, kad pajustų jo bruožus, ir susirūpinęs paklausė: 

— Ar dar prisimeni, kaip mes šįvakar sėdėjome dirbtuvėje, 
už gipsinių deivių, ir tu man sakei, kad nori bausti vyrus už 
jų egoizmą? 

Ji apibėrė smulkiais bučiniais jo ranką. Paskui giliai įkvėpė 
ir atsakė: 

— Mano ketinimai nė kiek nepasikeitė. Tačiau tau darau 
išimtį. Man atrodo, lyg aš tave mylėčiau. 

Jis atsisėdo. Bet ji vėl pasiguldė jį šalia. 

— Pirma, kai mes glamonėjomės, aš verkiau! - sušnabždėjo 
ji. Ir prisiminus tai, jos akys vėl prisipildė ašarų, bet ji nusi- 
šypsojo pro jas, ir jis po ilgo laiko vėl pasijuto beveik laimin- 
gas. 

— Aš verkiau, nes myliu tave. Tačiau tai, kad myliu tave, 
mano reikalas, girdi? Tai neturi tavęs jaudinti. Tu gali ateiti ir 
išeiti, kada nori. Kai ateisi, aš džiaugsiuosi, kai išeisi, neliūdė- 
siu. Aš tau pažadu. - Ji prisislinko prie jo, prisiglaudė visu kūnu 
taip, kad jiems užėmė kvapą. 

- Va taip, - sušuko ji, - o dabar aš noriu valgyti! 

Jis nutaisė tokį nustebusį veidą, kad ji nusijuokė. 

Ir paaiškino jam: 

— Taip jau yra, jeigu aš ką nors myliu, norėjau pasakyti, jei- 
gu mane kas nors pamyli, tu, manau, supranti, ką norėjau pa- 
sakyti? Tai po to visuomet baisingai noriu valgyti. Tačiau yra 
vienas bet. Aš neturiu ko valgyti. Aš nežinojau, kad šiame bai- 
siame mieste taip greitai šitaip išalksiu. 

Ji gulėjo ant nugaros ir šypsojosi luboms ir jų gipsinėms 
angelų galvutėms. 

Fabianas atsistojo ir pasakė: 

— Tuomet turėsim įsilaužti. 

Paskui iškėlė Korneliją iš lovos, atidarė duris ir ištempė ją 
besispyriojančią į koridorių. Ji gynėsi, bet jis tvirtai ją suėmė, 
ir juodu, kaip iš akies traukti Adomas ir Ieva, nužygiavo kori- 
doriumi iki Fabiano durų. 

— Koks siaubas! - dejavo ji ir vis bandė ištrūkti. 

Bet jis paspaudė rankeną ir įsitempė merginą vidun. Ji gai- 
liai kaleno dantimis. Jis įjungė šviesą, nusilenkė ir iškilmingai 
pareiškė: 

— Ponas daktaras Fabianas džiaugiasi matydamas savo me- 
nėse panelę daktarę Batenberg. - Tada griuvo į savo lovą ir iš 
malonumo suleido dantis į pagalvę. 

— Ne! - ištarė ji jam už nugaros. - Negali būti. - Bet paskui 
patikėjo ir ėmė šokti pliauškutį. 

Jis atsistojo ir priėjo prie jos. 

— Gal malonėtum taip garsiai nepliaukšėti sau per šlaunis? - 
oriai paprašė jis. 

— Šokant pliauškutį kitaip neįmanoma, - atsakė ji ir šoko 
toliau su tokiu pat užsidegimu ir įkarščiu. Paskui iškilmingai 
priėjo prie stalo, atsisėdo ant kėdės, pasitaisė suknelę, nors aiš- 
kiai buvo be nieko, ir pareikalavo: 

— Prašau paduoti valgiaraštį. 

Jis ėmė nešti lėkštes, peilius, šakutes, duoną, dešrą ir sau- 
sainius ir, kol jinai valgė, vaidino paslaugų vyriausiąjį pada- 
vėją. Vėliau ji ėmė raustis jo knygų lentynoje, pasikišo po deši- 
ne ranka kelias patikusias knygas, atkišo jam kairę ir didingai 
paliepė: 

- Tučtuojau parvežkite mane atgal į mano apartamentus. 

Prieš išjungdami šviesą jie dar susitarė, kad ji kitąryt ža- 
dins jį tampydama už ausies, kol pabus. O vakare vėl ketino 
susitikti namie. Kas pirmas pareis, tegu šalia savo durų ranke- 
nos pieštuku nubraižo kryžių. Abu sutarė, kad reikia kiek įma- 
noma stengtis, jog našlė Holfeld nieko nesuuostų. 


86 


Po to Kornelija išjungė šviesą. Ji įsitaisė šalia jo ir pasakė: 

— Eikš. 

Jis ėmė glostyti jos kūną. Ji suėmė jo galvą rankomis, pri- 
glaudė lūpas prie burnos ir sušnabždėjo: 

— Eikš! Ką ten šaukė Zelov? Tegyvuoja mažytis skirtumas. 


VIENUOLIKTAS SKYRIUS 


Netikėtumas fabrike 
Kroicbergas ir keistuolis 
Gyvenimas - blogas įprotis 


Kitą rytą Fabianas atėjo į kontorą prieš penkiolika minučių iki 
darbo pradžios. Švilpiniuodamas permetė akimis apmatus kon- 
kurso, kurio iš jo reikalavo direkcija. 

Fabrikas turėjo patiekti didmeninei prekybai šimtą tūks- 
tančių pigių cigarečių pakelių. Jie turėjo būti numeruoti ir kiek- 
viename privalėjo būti šešios įvairių rūšių cigaretės be užrašo. 
Pirkėjai turėjo atspėti, kiek šešių žinomų firmos rūšių cigarečių 
yra pakelyje. Žmogus, nusipirkęs vieną pakelį ir norėdamas 
išspręsti užduotį bei laimėti prizą, privalėjo pirkti dar bent še- 
šis jau seniai pardavinėjamų cigarečių pakelius, taigi šešis ir tą 
vieną su rinkiniu. Jeigu atsiras šimtas tūkstančių norinčių, tai 
automatiškai bus parduota šeši šimtai tūkstančių kitų pakelių, 
o iš viso septyni šimtai tūkstančių. Be to, toks masalas, gerai 
išreklamuotas, turėtų padidinti bendrą pardavimų skaičių. Ir 
Fabianas ėmė skaičiuoti. 

Įėjo Fišeris ir riktelėjo: 

— Čia tai bent! - ir smalsiai pasižiūrėjo kolegai per petį. 

— Konkurso projektas, - paaiškino Fabianas. 

Fišeris apsivilko pilką liustrinį švarką, kurį dėvėjo konto- 
roje, ir paklausė: 

— Ar paskui galėsiu parodyti savo dvieilius? 

- Gerai. Šiandien mane traukia lyrika. 

Kažkas pabeldė į duris. Į kambarį įslinko pagyvenęs, šlu- 
buojantis kurjeris, dar vadinamas „pilnapadystės išradėju“. Jis 
niūriai padėjo ant Fabiano rašomojo stalo geltoną voką ir vėl 
pasišalino. Voke buvo Fabiano dokumentai, čekis centrinei ka- 
sai ir trumpas tokio turinio laiškas: 


Labai gerbiamas pone, firma yra priversta jums pranešti, kad nuo šios 
dienos jūs atleidžiamas. Mėnesio gale mokamą algą jūs jau šiandien gali- 
te atsiimti kasoje. Mes leidome sau prideti rekomendaciją ir taip pat nori- 
me pridurti, jog laikome jus itin kvalifikuotu reklamos specialistu. Jūs 
atleidžiamas tik todėl, kad stebėtojų taryba nusprendė sumažinti rekla- 
mai skirtas lėšas. Dėkojame jums už nuopelnus mūsų įmonei ir linkime 
kuo geriausios kloties. 


Parašas. Ir viskas. 

Fabianas valandėlę sėdėjo nė nekrustelėdamas. Paskui atsi- 
stojo, apsirengė, įsikišo voką į palto kišenę ir pasakė Fišeriui: 

— Iki pasimatymo. Linkiu sėkmės. 

— Kurgi jūs einate? 

— Mane atleido. 

Fišeris pašoko. Jis visas pažaliavo. 

— Ką jūs sakote?! Klausykite, tai man vėl pasisekė! 

- Jūsų alga mažesnė, - pasakė Fabianas. - Todėl ir paliko. 

Fišeris priėjo prie atleisto kolegos prakaituotu delnu pareikšti 
užuojautos. 

— Laimė, jūs išliekate ramus. Esat tikras vyras, be to, jūs ne- 
turite ant savo sprando žmonos. 

Staiga į kambarį įėjo direktorius Breitkopfas, stabtelėjo pa- 
matęs, kad Fišeris ne vienas, bet paskui vis dėlto palinkėjo labo 
ryto. 

— Labą rytą, pone direktoriau, - atsakė Fišeris ir dusyk nusi- 
lenkė. Fabianas apsimetė, kad nemato Breitkopfo, ir pasigręžęs 
į kolegą pasakė: 

— Ant stalo guli mano konkurso projektas. Palieku jums. 

Taip taręs išėjo iš savo veiklos vietos ir kasoje atsiėmė du 
šimtus septyniasdešimt markių. Prieš išeidamas į gatvę aki- 
mirką pastovėjo tarpuvartėje. Pro šalį dardėjo sunkvežimiai. Te- 
legramų nešiotojas nušoko nuo dviračio ir nuskubėjo į priešais 
esantį pastatą. Gretimas namas buvo apstatytas pastoliais. Ant 
jų stovėjo tinkuotojai ir tinkavo pilką suskeldėjusią sieną. Ištisa 
virtinė margų baldų furgonų lėtai suko į gretimą gatvę. Grįžo 
telegramų nešiotojas, greitai apžergė dviratį ir nuvažiavo. Fa- 
bianas, stovėdamas pavartėje, kyštelėjo ranką į kišenę, pasitik- 
rino, ar tenai tebėra pinigai, ir pagalvojo: „Kas manęs laukia?“ 
Ir patraukė vaikštinėdamasis per miestą, nes jam jau neberei- 
kėjo dirbti. 

Jis suko po miestą, per pietus atsigėrė Ašingerio kavinėje 
kavos, nes nenorėjo valgyti, ir bastėsi po miestą, nors būtų no- 
rėjęs kur nors nulįsti į didžiausią tankmę. Bet kurgi tu čia rasi 
mieste tą tankmę? Jis ėjo ir ėjo dildydamas padais savo siel- 
vartą. Belle Alliance gatvėje pažino namą, kuriame gyveno du 
semestrus, kai buvo studentas. Jis stovėjo tenai kaip senas ka- 
dai nematytas pažįstamas, kuris sutrikęs laukia, ar su juo pa- 
sisveikinsi, ar ne. Fabianas užlipo laiptais ir pasižiūrėjo, ar te- 
nai tebegyvena senoji slaptojo tarėjo našlė. Bet prie durų kabojo 
lentelė su kita pavarde. Jis apsigrįžęs nuėjo. Senoji ponia buvo 
visa Žila ir labai graži. Jis prisiminė jos taisyklingą kvailą veidą. 
Infliacijos metais jis neturėjo pinigų susimokėti už kurą. Todėl 
susisupęs į paltą kiūtodavo, rašydamas darbą apie Šilerio do- 
rovinę-estetinę sistemą. Sekmadieniais senoji ponia jį kartais pa- 
sikviesdavo pietų ir pasakodavo apie plataus savo pažįstamų 
rato šeimyninius reikalus. Tada ir dabar jis amžinai buvo varg- 
šas ir turėjo visas galimybes toks likti. Skurdas jau buvo tapęs 
jo blogu įpročiu, kaip kitam sėdėjimas susikūprinus ar nagų 
kramtymas. 


Vakar naktį, prieš užmigdamas, jis dar pagalvojo: „Galbūt vis 
dėlto reikėtų pasėti šiame mieste kelias garbėtroškos sėklas, 

nes jos čia taip greitai suveši; galbūt reikėtų truputį rimčiau 
žiūrėti į save ir dedantis, kad viskas gerai sukrypusiame šio 
pasaulio pastate, įsitaisyti jaukų trijų kambarių butą; galbūt nuo- 
dėmė mylėti gyvenimą ir nepalaikyti su juo rimto ryšio! Korne- 
lija, referentė, gulėjo šalia ir miegodama tebelaikė jo ranką. Rytą 
ji sakė, jog vidurnaktį krūptelėjusi ir atsibudusi. Kadangi jis at- 
sisėdęs lovoje ir energingai pareiškęs: „Aš priversiu reklamą 
švytėti!“ Ir tada vėl atsigulęs. 

Jis lėtai užlipo į Kroicbergo kalną ir atsisėdo ant suolo, pa- 
geidaujamo puoselėti. Prie jo buvo pritvirtinta lentelė: „Piliečiai, 
saugokite savo turtą!“ Magistratas buvo patvirtinęs labai dvi- 
prasmišką raginimą ir, matyt, žinojo, ką daro. Fabianas įsižiūrė- 
jo į milžinišką vieno medžio kamieną. Jo žievė buvo išvagota 
tūkstančio vertikalių raukšlių. Netgi medžiai turėjo rūpesčių. 
Du maži mokinukai praėjo pro suolą. Vienas, laikydamas už 
nugaros rankas, pasipiktinęs paklausė: 

— Argi tai galima kęsti? 

Kitas prieš atsakydamas patylėjo: 

— Visai gaujai nepasipriešinsi, - pagaliau pasakė jis. 

Ką jie toliau kalbėjo, Fabianas jau nebegirdėjo. 

Iš kitos pusės pasirodė keista figūra: senas ponas su balta 
ožiška barzdele ir blogai sudėtu skėčiu. Vietoj palto buvo apsi- 
siautęs seną žalsvą peleriną, o ant galvos kūpsojo kieta pilka 
skrybėlė, kuri prieš daugelį metų, matyt, buvo juoda. Senu- 
kas su pelerina priėjo prie suolo, sveikindamasis kažką sumur- 
mėjo, atsisėdo šalia Fabiano, rūpestingai atsikosėjo ir ėmė smė- 
lyje skėčiu braižyti ratus. Vienam iš ratų nubraižė dantis ir 
sujungė jo centrą su kito rato centru tiese, vis labiau sunkino 
savo brėžinį visokiomis kreivėmis ir linijomis, šalia ir viršuje 
rašė formules, skaičiavo, braukė, vėl skaičiavo, pabraukė vieną 
skaičių dusyk ir paklausė: 

— Jūs ką nors suprantate apie mašinas? 

— Deja, ne - atsakė Fabianas. - Jeigu kas nors paprašo manęs 
prisukti gramofoną, gali būti tikras, kad jis jau nebegros. Žieb- 

tuvėliai mano rankose neužsidega. Aš po šiai dienai elektros 
srovę, spręsdamas pagal pavadinimą, laikau skysčiu. Ir nieka- 
da nesuprasiu, kaip galima vienoje elektra varomos metalinės 
kameros pusėje suguldyti paskerstus jaučius, o kitoje gauti skar- 
dines su troškinta jautiena. Beje, jūsų pelerina man primena 
internato laikus. Mes kiekvieną sekmadienį su tokiomis pele- 
rinomis ir žaliomis kepurėmis žygiuodavome Martino Liuterio 
bažnyčion į mišias. Per pamokslą miegodavome visi, tik ne 
tas, kuris turėjo mus pažadinti, kai vargonininkas pradės groti 
choralą ar ateis auklėtojas. 

Fabianas žiūrėjo į kaimyno peleriną ir juto, kaip ji žadina 
prisiminimus. Jam prieš akis iškilo išblyškęs storas direkto- 
rius, kaip jis kasryt, prieš maldą atverčia giesmyną, pritupia ir 
persibraukia ranka kelnes, kad įsitikintų, ar ant jų nėra nuo- 
dėmingos žemės likučių. Ir matė save patį vakare išsėlinantį 
pro internato vartus ir bėgantį tamsiomis gatvėmis, pro karei- 
vines, per pratybų aikštę; užlekia aukštyn nuomojamo namo 
laiptais, paspaudžia skambutį. Ir girdi už durų drebantį savo 
motinos balsą: „Kas ten?“ Girdi ir kaip pats uždusęs šaukia: 
„Čia aš, mama! Tiktai norėjau sužinoti, ar tau šiandien jau ge- 
riau!“ 

Senasis ponas tol vedžiojo per smėlį savo blogai sudėto 
skėčio galu, kol nutrynė visus skaičiavimus. 

— Jeigu jau nieko nesuprantate apie mašinas, tai galbūt su- 
prasite mane, - pasakė jis. - Aš esu vadinamasis išradėjas, pen- 
kių mokslo akademijų garbės narys. Technika man turi būti 
dėkinga už ženklią pažangą. Aš padėjau tekstilės pramonei ga- 
minti penkiskart daugiau gelumbės negu anksčiau. Iš mano ma- 
šinų pasipelnė daug žmonių, netgi aš. - Senasis ponas atsikosė- 
jo ir nervingai papešiojo savo smailią barzdelę. - Aš išradinėjau 
taikias mašinas ir nepastebėjau, kad tai patrankos. Pastovus ka- 
pitalas nuolatos augo, įmonių našumas didėjo, bet, pone, ma- 
žėjo darbininkų skaičius. Mano mašinos buvo patrankos, ku- 
rios guldė ištisas armijas. Jos atėmė duoną iš šimtų tūkstančių 

žmonių. Kai buvau Mančesteryje, mačiau, kaip raitoji policija 
vaikė atleistus darbininkus. Jiems daužė kardais per galvas. 
Vieną jaunutę merginą sutrypė arklys. Ir kaltas buvau aš. - Se- 
nasis ponas nusmaukė ant pakaušio savo kietą skrybėlę ir atsi- 
kosėjo. - Kai sugrįžau, šeima paskyrė man globą. Jiems nepati- 
ko, kad aš pradėjau dovanoti pinigus ir aiškinau, jog daugiau 
nenoriu turėti nieko bendra su mašinomis. Ir aš išėjau iš namų. 
Jie turi pinigų, gyvena mano name prie Štarnbergo ežero, o aš 
jau pusė metų kaip dingęs be žinios. Aną savaitę laikraštyje per- 
skaičiau, kad mano duktė pagimdė vaiką. Taigi aš tapau sene- 
liu ir kaip koks paskutinis valkata bastausi po Berlyną. 

— Amžius nuo proto neapsaugo, - tarė Fabianas. - Deja, ne 
visi išradėjai tokie sentimentalūs. 

— Aš jau norėjau važiuoti į Rusiją ir tenai pasiūlyti savo pa- 
slaugas. Tačiau be paso neįmanoma. Ir jeigu pasisakyčiau pa- 
vardę, tai juo labiau neišleistų. Mano vidinėje švarko kišenėje 
naujų audimo staklių brėžiniai ir skaičiavimai, tokios staklės 
duotų forų bet kokioms ankstesnėms. Šioje sulopytoje kiše- 
nėje milijonai. Bet aš verčiau mirsiu iš bado. - Senasis ponas 
išdidžiai plekštelėjo sau per krūtinę ir vėl atsikosėjo. - Šiąnakt 
nakvosiu Jorko gatvės devyniasdešimt trečiame name. Prieš 
pat uždarant vartus įeisiu į namą. Jeigu durininkas paklaus, 
pas ką einu, pasakysiu, kad pas Griunbergus. Jie gyvena penk- 
tame aukšte. Šeimos galva - vyresnysis pašto tarnautojas. Aš 
užlipsiu į viršų, praeisiu pro Griunbergų šeimos butą ir už- 
lipsiu aukšto laiptais. Tenai ir atsisėsiu. Galbūt durys bus atvi- 
ros. Kartais kur nors guli senas čiužinys. O paskui anksti rytą 
dingsiu. 

- Iš kur jūs pažįstate tuos Griunbergus? 

— Iš adresų knygos, - atsakė išradėjas. - Man juk reikia pa- 
sakyti kokio nors namo gyventojo pavardę, jeigu durininkas 
paklaus, pas ką atėjau. Kitą rytą melas paprastai iškyla aikštėn. 
Tačiau amžius gyvuojantis reikalavimas gerbti žilą plauką da- 
vė vaisių ir veikia net durininkus. Be to, aš kasdien keičiu ad- 

resus. Žiemą vienoje privačioje mokykloje dėsčiau fiziką. Deja, 
mano pamokos virto prieš technikos stebuklus nukreiptu kur- 
su. Tatai nepatiko nei mokiniams, nei direktoriui. Ir aš tris mė- 
nesius šildžiausi pašto skyriuose. Dabar pašto skyrių nebe- 
reikia. Šilta. Tad ištisas valandas sėdžiu geležinkelio stotyse 
stebėdamas žmones: išvažiuojančius, atvažiuojančius ir pasi- 
tinkančius. Tai labai įdomu. Aš sėdžiu ten ir džiaugiuosi, kad 
esu gyvas. 

Fabianas užrašė savo adresą ir padavė senukui. 

— Nepameskite jo. Jeigu durininkas kada nors išvarys iš laip- 
tinės, ateikite pas mane. Galėsite miegoti ant mano sofos. 

Senasis ponas perskaitė raštelį ir paklausė: 

— O ką sakys jūsų šeimininkė? 

Fabianas trūktelėjo pečiais. 

— Dėl to, kad aš kosėju, galite nesijaudinti, - pasakė senis. — 
Kai naktimis sėdžiu tamsiose laiptinėse, aš išvis nekosėju. Val- 
dausi, kad negąsdinčiau namo gyventojų. Keistas gyvenimo 
būdas, ar ne? Aš pradėjau nuo nieko, paskui praturtėjau, o da- 
bar vėl esu paskutinis vargeta, tačiau tai nesvarbu. Kaip bus, 
taip. Man kaip ir saulei tas pats, ar ji mane šildo mano terasoje 
Leoni, ar čia, ant Kroicbergo kalno. 

Senasis ponas atsikosėjo ir ištiesė kojas. Fabianas atsistojo ir 
pasakė, kad jam jau reikia eiti. 

— O kokia jūsų profesija? — paklausė išradėjas. 

— Bedarbis, — atsakė Fabianas ir nudrožė alėja, vedančia į 
Berlyno gatves. 

Vakare parėjo po daugelio valandų žygio vos pastovėda- 
mas ant kojų namo, norėjo tuojau papasakoti Kornelijai, kaip 
jam nepasisekė. Jis jaudinosi, jau vien pagalvojęs apie būsimą 
sceną. Bet gal buvo vien alkanas. 

Ponia Holfeld, šeimininkė, sugriovė jo planus. Ji laukė jo ko- 
ridoriuje ir be jokio reikalo paslaptingai, bet toks jau jos būdas, 
pašnibždėjo, kad atėjęs Labudė. Labudė sėdėjo Fabiano kamba- 
ryje, jam, matyt, skaudėjo galvą. Jis atėjęs apsiprašyti, kad vakar 

vakare neatsisveikinęs paliko stalą ir užeigą. O faktiškai norėjo 
visai ko kito. Jam rūpėjo sužinoti, ką apie tą istoriją su Zelov 
mano Fabianas. 

Labudė buvo labai dorovingas žmogus ir visados manė, kad 
jo garbė reikalauja savo biografiją rašyti be klaidų ir tiesiai į 
švarraštį. Būdamas vaikas jis niekados nebraižė sugeriamojo 
popieriaus. Jo dorovė buvo tvarkos meilės pasekmė. Hambur- 
ge patirtas nusivylimas pažeidė jo tvarkos sistemą ir pačią do- 
rovę. Sielos tvarkaraštis buvo sujauktas. Jo būdas neteko tu- 
rėklų. Ir dabar jis, mėgęs turėti tikslų ir negalėjęs be jų apsieiti, 
atėjo pas Fabianą, betiksliškumo specialistą. Tikėjosi iš jo iš- 
mokti, kaip nerimaujant išlikti ramiam. 

— Tu prastai atrodai, - pasakė Fabianas. 

— Aš visą naktį nesudėjau nė bluosto, — prisipažino drau- 
gas. - Toji Zelov niūri ir prasta bobšė. Ji gali valandų valandas 
sėdėti ant sofos ir murmėti visokias kiaulystes, tarsi melsdama- 
si. Negali klausyti. O alkoholio maukia tiek, kad vien žiūrėda- 
mas prisilaki. Paskui staiga prisimena, kad yra su vyru viena, 
ir tada tik laikykis. Ir elgiasi ne kaip normali moteris, bet les- 
biete aš jos irgi nelaikau. Man atrodo, nors tai ir keistai skam- 
ba, kad ji homoseksuali. 

Fabianas davė draugui išsikalbėti. Ir kad jis niekuo nesiste- 
bėjo, anas pagaliau apsiramino. 

— Rytoj važiuoju dviem dienom į Frankfurtą, — išeidamas 
pasakė Labudė. - Rasovas irgi ten bus, mes norime įkurti ini- 
ciatyvinę grupę. Tuo tarpu ta mergina tegu pagyvena bute nu- 
meris du. Pastaraisiais mėnesiais jai labai sumautai sekėsi. Te- 
gu pagaliau Žmoniškai išsimiega. Iki, Jakobai. 

Ir išėjo. 

Fabianas nuėjo pas Korneliją. Ką ji pasakys išgirdusi, kad 
jis atleistas? Bet tenai sėdėjo Ruta Reiter, skulptorė, ji atrodė taip 
prastai, kad nė nenustebo, jį pamačiusi, ir išklojo, ką jau buvo 
plačiai išdėsčiusi Batenberg: mažoji Kulp nuvežta į Charitė li- 
goninę. Jai kažkas pažeista viduje, o Vilhelmis, kandidatas į 

anapus su medine koja, nuo vakar guli dirbtuvėje, dūsta, 
šnopščia ir vaduojasi mirtimi. 

Kornelija išėmė iš savo lagamino kelis puodukus, lėkštes, 
atnešė šiek tiek maisto ir dailiai padengė stalą. Ji turėjo net baltą 
staltiesę ir gėlių puokštę. Reiter pareiškė jau išeinanti. Bet va 
dar ko norėjusi paklausti: ar kas nors nežino, kur gyvena jau- 
nasis Labudė. Buvo aišku, kad ji tik dėl to buvo atėjusi. Tikėjosi 
per savo mokyklos draugę sužinoti Fabiano adresą, o per Fa- 
bianą, kur gyvena Labudė, nes Grunevaldo vilos tarnai jai nie- 
ko negalėję pasakyti. 

— Aš Žinau, kur jis gyvena, - atsakė Fabianas. - Be to, prieš 
kelias minutes jis sėdėjo mano kambaryje. Bet adreso negaliu 
duoti. 

— Jis buvo čia? - sušuko skulptorė. - Iki! 

Ir išlėkė. 

— Ji negali be Zelov, - pasakė Kornelija. 

- Ji negali gyventi nežeminama, - atsakė Fabianas. 

— O aš galiu. - Ji pabučiavo jį ir pasodino prie stalo, kad 
Fabianas galėtų pasigėrėti, kaip ji ruošia vakarienę. - Tau pa- 
tinka? — paklausė. 

— Nuostabu. Labai gražu. Beje, būk tokia gera ir iš anksto 
pasakyk, kada man gėrėtis. Tu su nauja suknele? Ar aš jau matęs 
tuos auskarus? Ar tu vakar buvai persiskyrusi plaukus per vi- 
durį? Aš nepastebiu to, kas man patinka. Man viską reikia pirš- 
tu parodyti. 

— Tu pilnas trūkumų, - sušuko ji. - Kiekvieno atskirai aš 
nekenčiu, o visus krūvoj myliu. 

Valgant ji papasakojo, kad rytoj pradės dirbti. Šiandien 
buvusi pristatyta daugeliui kolegų, dramaturgų, gamybos va- 
dovų ir direktorių ir papasakojo apie tą keistą didelį namą, 
knibždėte knibždantį svarbių žmonių, lakstančių iš vienos 
konferencijos į kitą ir kaišiojančių pagalius į ratus garsinio 
kino atsiradimui. Fabianas nusprendė vėliau pasakyti savo 
bėdą. 

Kai jie baigė valgyti, ji padėjo į šalį lėkštę su dviem sumušti- 
niais ir šypsodamasi pasakė: 

— Neliečiama atsarga. 

— Tu paraudai, - sušuko jis. 

Ji linktelėjo. 

— Kartais tu vis dėlto pastebi, kas verta nuostabos. 

Jis pasiūlė pasivaikščioti. Ji apsirengė. O jis į tą laiką sume- 
tė, kaip reikėtų pranešti apie atleidimą. Bet jiems nepavyko 
pasivaikščioti. Kai išėjo į lauką, kažkas už nugarų kostelėjo ir 
palinkėjo labo vakaro. Tai buvo išradėjas su pelerina. 

- Jūs taip patraukliai apibūdinote savo sofą, kad aš šįvakar 
praradau bet kokį norą trūnyti ant laiptų ar palėpėje, - pasakė 
jis. - Todėl apsukau ratą apie Jorko gatvę ir atėjau čionai. Aš, 
tiesa, priekaištauju sau, kad jus apsunkinu, nes juk pagaliau 
jūs pats bedarbis. 

— Tu bedarbis? - paklausė Kornelija. - Tai tiesa? 

Senasis ponas įniko atsiprašinėti, manęs, kad panelė žinanti. 

- Širyt išgirdau. - Fabianas paleido Kornelijos ranką. - Atsi- 
sveikinant gavau du šimtus septyniasdešimt markių. Jei sumo- 
kėsiu už butą į priekį, mums liks šimtas devyniasdešimt mar- 
kių. Vakar mane tai būtų prajuokinę. 

Paguldę senąjį poną ant sofos ir pastatę šalia lempą, nes jis 
norėjo toliau tęsti savo slaptos mašinos skaičiavimus, jie palin- 
kėjo jam labos nakties ir nuėjo į Kornelijos kambarį. Fabianas 
dar grįžo ir atnešė svečiui kelis sumuštinius. 

— Aš jums pažadu nekosėti, - sušnabždėjo senis. 

— Galite kosėti. Jūsų kaimynas ne tiek sau leidžia, o šeimi- 
ninkė, tokia ponia Holfeld, pakenčia, nors jai anksčiau nereikė- 
jo nuomoti kambarių. Tiktai nežinau, ką rytoj darysim. Šeimi- 
ninkė labai vertina savo baldus ir labai supyktų pamačiusi, kad 
ant jos sofos visą naktį miegojo nepažįstamas žmogus. Labos 
nakties. Aš jus rytoj pažadinsiu. Iki tol ką nors būsiu sugalvojęs. 

— Labanakt, jaunasis drauge, — atsakė senis ir išsitraukė iš 
kišenės savo brangiuosius popierius. - Linkėjimų sužadėtinei. 

Kornelija atrodė tokia laiminga, kad Fabianas nusistebėjo. 
Po valandos ji jau surijo neliečiamą atsargą. 

— Ak, gyvenimas toks puikus, - pasakė ji. - Ką tu manai apie 
ištikimybę? 

— Pirma sukramtyk ir tik paskui sakyk skambius žodžius! - 
kusią ant lovos merginą. — Man atrodo, kad aš laukiu progos 
būti ištikimas, bet iki vakar netikėjau, kad dar galiu toks būti. 

— Tai juk meilės prisipažinimas, - tyliai pasakė ji. 

- Jeigu dabar imsi bliauti, aš numausiu tau kelnes ir išper- 
siu kailį! - pasakė jis. 

Ji išsirito iš lovos, apsimovė savo rožines kelnaites ir atsi- 
stojo priešais Fabianą, šypsodamasi pro ašaras. 

— Aš bliaunu, - sumurmėjo ji. - Dabar ištesėk pažadą. - Ir 
pasilenkė prie jo. Jis įsitraukė ją į lovą. 

— Mano mielas, mielas, mielas! Dėl nieko nesirūpink! - pasa- 
kė ji. 


DVYLIKTAS SKYRIUS 


Išradėjas spintoje 
Nedirbti gėda 
Motinos gastrolinis spektaklis 


Kai kitą rytą norėjo pažadinti išradėją, tas jau buvo atsikėlęs, 
nusiprausęs ir apsirengęs, sėdi sau prie stalo ir skaičiuoja. 

— Ar gerai išsimiegojote? 

Senis buvo puikiai nusiteikęs ir paspaudė jam ranką. 

— Ta sofa idealiai tinka miegojimui, - pasakė jis ir paglostė 
rudą sofos atlošą, tarsi tai būtų arklio nugara. - Man dabar jau 
nešdintis? 

— Aš jums noriu pasiūlyti vieną dalyką, - tarė Fabianas. — 
Kai aš maudysiuosi, šeimininkė atneš į kambarį pusryčius, ir 
ji neturi tada jūsų pamatyti, antraip kils triukšmas. Kai ji išeis, 
vėl maloniai prašau. Tada galėsite ramiai pabūti dar kelias va- 
landas. Aš, beje, jus paliksiu vieną, nes man reikia ieškotis dar- 
bo. 

— Nieko tokio, - pareiškė senis. - Aš pavartysiu knygas, jei- 
gu jūs nieko prieš. Bet kur man lįsti, kai jūs maudysitės? 

— Manau, kad į spintą, —- atsakė Fabianas. — Spinta, kaip 
būstas, iki šiol daugiausia pasirodydavo komedijose apie šei- 
myninę neištikimybę. Sulaužykime papročius, gerbiamas sve- 
ty! Arjūs priimate mano pasiūlymą? 

klausė: 


— Arjūs labai ilgai maudotės? 

Fabianas nuramino jį, nustūmė savo antrąjį kostiumą į šalį 
ir paprašė svečią vidun. Senasis ponas apsisiautė peleriną, už- 
sidėjo skrybėlę, pasikišo po pažastimi skėtį ir įsiropštė į 
spintą, kuri subraškėjo per visas sandūras. 

— Ojeigu ji mane čia ras? 

— Tuomet aš pirmą kito mėnesio dieną turėsiu išsikraustyti. 

Išradėjas atsirėmė į skėtį, linktelėjo ir pasakė: 

— O dabar nešdinkitės į vonią! 

Fabianas užrakino spintą, dėl visa ko įsidėjo į kišenę raktą 
ir šūktelėjo koridoriuje: 

— Ponia Holfeld, pusryčius! 

Kai įėjo į prausyklą, vonioje jau sėdėjo ir šypsojosi visa mui- 
luota Kornelija. 

— Nutrink man nugarą, - sušnabždėjo ji, - nes mano ranky- 
tės labai trumpos. 

- Švara tampa malonumu, - tarė Fabianas ir išmuilino jai 
nugarą. Vėliau ji atsilygino jam tuo pačiu. Galop jie sėdėjo viens 
priešais kitą vonioje ir žaidė „jūra banguoja“. 

— Siaubas, —- pasakė Fabianas, - mano spintoje dabar tūno 
išradėjų karalius ir laukia išvadavimo. Man reikia skubėti. 

Jie išlipo iš vonios ir trynė viens kitą, kol paraudo oda. Ta- 
da išsiskyrė. 

— Pasimatysim vakare, - sušnabždėjo ji. 

Jis pabučiavo ją. Atsisveikino su jos akimis, jos burna ir kak- 
lu, kiekviena kūno dalimi atskirai. Paskui nubėgo į savo kam- 
barį. Pusryčiai jau buvo patiekti. Jis atrakino spintą. Senasis 
ponas išlipo nutirpusiomis kojomis ir atsigriebdamas ilgai ko- 
sėjo. | 

— Dabar bus antra komedijos dalis, - pasakė Fabianas, išėjo 
į koridorių, atidarė laiptinės duris, vėl jas užtrenkė ir sušuko: — 
Kaip aš džiaugiuosi, dėde, kad tu mane aplankei! Nagi ženk 
vidun! - Nepaliaudamas džiaugtis jis įsivedė tariamą asmenį 
į savo kambarį ir linktelėjo nustebusiam išradėjui. - Tai va, 

dabar jūs pas mane jau oficialiai. Prašom sėstis. Štai jums ant- 
ras puodukas. 

- Ir aš jums, žinoma, dėdė. 

— Giminystės ryšiai šeimininkes visuomet veikia ramina- 
mai, - paaiškino Fabianas. 

— O kava gera. Ar galiu paimti bandelę? - Senasis ponas jau 
buvo bepamirštąs spintą. — Jeigu man nebūtų paskirta globa, 
aš jums užrašyčiau visą savo turtą, gerbiamas pone sūnėne, - 
pasakė jis ir ėmė iškilmingai valgyti. 

— Jūsų hipotetinis pasiūlymas daro man garbę, - pasakė Fa- 
bianas. 

Naujajam dėdei primygtinai prašant, jie susidaužė kavos 
puodeliais ir sušuko: 

— Į sveikatą! 

— Aš myliu gyvenimą, - prisipažino senis ir kiek sutriko. — 
Ypač po to, kai tapau vargšas. Kartais iš džiaugsmo, rodos, 
kandžiočiau saulės šviesą ar parkų orą. Ar Žinote, kodėl taip 
yra? Aš dažnai galvoju apie mirtį, o kas dabar apie ją galvoja? 
Niekas negalvoja apie mirtį. Kiekvieną ji užklumpa iš netyčių, 
kaip geležinkelio ar kokia nors kita nenumatyta katastrofa. To- 
kie kvaili pasidarę Žmonės. Aš kasdien galvoju apie mirtį, nes 
ji kasdien gali pamoti. O kad galvoju apie ją, tai myliu gyve- 
nimą. Tai puikus išradimas, o apie išradimus aš išmanau. 

— O apie žmones? 

- Žemės rutulys apsikrėtęs niežais, - burbtelėjo senis. 

— Mylėti gyvenimą ir neapkęsti Žmonių, tai retai kada gerai 
baigiasi, - pasakė Fabianas ir atsistojo. Jis paliko svečią tebege- 
riantį kavą, paprašė ponios Holfeld netrukdyti dėdės ir nuėjo į 
savo rajono darbo biržą. 

Aplankęs tris valdininkus, tai yra po dviejų valandų, jis 
sužinojo, kad atėjo ne tuo adresu, kad jam reikia kreiptis į Va- 
karų filialą, specialiai užsiiminėjantį kontorų tarnautojų rei- 
kalais. Jis nuvažiavo autobusu į Vitenbergo aikštę ir nuėjo į 
nurodytą vietą. Pasirodė, jog informacija buvo klaidinga. Jis pa- 

kliuvo į bedarbių medicinos seselių, vaikų darželių auklėtojų 
ir stenografių būrį ir kaip vienintelis vyras sukėlė didelį susi- 
domėjimą. 

Jis išėjo į gatvę ir už kelių namų rado įstaigą, panašią į 
vartotojų sąjungos parduotuvę, ten dabar buvo darbo biržos 
filialas, į kurį jam ir reikėjo kreiptis. Kitapus buvusio prekys- 
talio sėdėjo tarnautojas, o priešais jį stovėjo ilga bedarbių tar- 
nautojų eilė, kurie viens po kito rodė savo korteles, o jis jas 
žymėjo. 

Fabianas nusistebėjo, kaip rūpestingai tie bedarbiai buvo ap- 
sirengę, kai kurie net, galima sakyti, elegantiškai, ir sutikęs juos 
Kurfiurstendame, tikrai būtum palaikęs savanoriais dykūnais. 
Galbūt šie Žmonės rytinį vizitą į registratūrą siejo su pasi- 
vaikščiojimu po prašmatnių parduotuvių gatves. Juk pasto- 
vėti priešais vitrinas nieko nekainuoja, ir kas supras, ar žmo- 
gus neįstengia nieko nusipirkti, ar nenori? Jie buvo su išeiginiais 
drabužiais ir teisingai darė, nes kas gi daugiau turi tiek išeigi- 
nių dienų kaip jie? 

Rimti ir tiesūs stovėjo jie išsirikiavę eilėje ir laukė, kada vėl 
galės įsidėti į kišenę korteles. Po to ėjo į lauką tarsi iš kokio 
dantų kabineto. Kartais tarnautojas imdavo bartis ir atidėdavo 
kortelę į šalį. Parankinis nunešdavo ją į gretimą patalpą. Te- 
nai didingai sėdėjo inspektorius ir prašė, kad nereguliariai re- 
gistratūroje besilankantys žmonės pasiteisintų. Kartais pro du- 
ris išeidavo panašus į durininką Žmogus ir ką nors pašaukdavo. 

Fabianas ėmė skaityti ant sienų kabančius skelbimus. Buvo 
draudžiama nešioti raiščius. Perduoti kitiems asmenims tram- 
vajaus persėdimo bilietus ir jais toliau naudotis. Provokuoti po- 
litinius debatus ir juose dalyvauti. Buvo pranešama, kur už tris- 
dešimt pfenigų galima labai sočiai papietauti. Kad pakeistos 
kontrolės dienos asmenims, kurių pavardės prasideda tokio- 
mis ir tokiomis raidėmis. Kokių profesijų atstovų pasikeitė 
kontorų adresai ir informavimo laikas. Buvo pranešama. Buvo 
draudžiama. Draudžiama. Pranešama. 

Įstaiga pamažu tuštėjo. Fabianas padėjo priešais tarnautoją 
savo dokumentus. Ir tas pasakė, kad reklamos specialistai čia 
paprastai nesilanko ir patarė Fabianui kreiptis į kontorą, ap- 
tarnaujančią laisvų profesijų atstovus, mokslininkus, meninin- 
kus. Ir pasakė adresą. 

Fabianas nuvažiavo autobusu į Aleksandro aikštę. Buvo jau 
beveik vidurdienis. Kontoroje rado labai mišrią draugiją. Spren- 
džiant pagal skelbimus, tai galėjo būti gydytojai, teisininkai, in- 
žinieriai, diplomuoti agronomai ir muzikos mokytojai. 

— Aš dabar krizių skyriuje, - kalbėjo mažas ponas. - Ir gau- 
nu dvidešimt keturias su puse markės. Kiekvienam mano šei- 
mos nariui per savaitę tenka dvi markės septyniasdešimt du 
pfenigai, o per dieną - 38 pfenigai. Aš apskaičiavau tai chro- 
niškai neturėdamas ką veikti. Jeigu ir toliau taip bus, imsiu plėš- 
ti. 

- Jeigu tai būtų taip lengva, - atsiduso jo kaimynas, trum- 
paregis jauniklis. - Netgi vogti reikia mokėti. Aš metus atpy- 
liau kalėjime. Tiesą sakant, draugija ten nekokia. 

— Man į tai nusispjaut, - karštai pareiškė mažasis ponas. — 
Mano žmona negali įdėti vaikams į mokyklą net duonos plu- 
tos. Aš negaliu į tai daugiau žiūrėti. 

— Tarsi vogimas turėtų kokią nors prasmę, - pasakė aukštas 
diktas Žmogus, rymąs prie lango. - Kai smulkus buržua neturi 
ko ėsti, jis. tuojau virsta liumpenproletaru. Kurgi jūsų klasinė 
sąmonė, mažas šlykštus padare? Ar vis dar nesuvokiate, kur 
jūsų vieta? Padėkite paruošti politinę revoliuciją. 

— Iki tol mano vaikai numirs iš bado. 

- Jeigu sėsite už vogimą, jūsų gerbiami ponai vaikai numirs 
dar greičiau, - tarė vyras prie lango. 

Trumparegis jauniklis nusijuokė ir apgailestaudamas patrau- 
kė pečiais. 

— Mano padai visiškai suplyšę, - pasakė mažasis ponas. — 
Jeigu aš čia kasdien vaikščiosiu, po savaitės neturėsiu batų, o 
važinėti nėra už ką. 

— Argi jūs negaunate batų iš socialinio? — paklausė trumpa- 
regis. 

— Mano kojos labai jautrios, - paaiškino mažasis ponas. 

— Tai pasikarkite! - pasiūlė žmogus prie lango. 

— Tam jo kaklas per jautrus, - įsiterpė Fabianas. 

Jauniklis padėjo ant stalo kelias monetas ir suskaičiavo sa- 
vo turtą. 

— Pusė pinigų visuomet išeina skelbimams. Perki pašto 
ženklą. Kitą įdedi, kad atsiųstų atsakymą. Per savaitę po dvi- 
dešimtsyk perrašinėju ir tvirtinu visokias pažymas. Niekas at- 
gal mano dokumentų neatsiunčia. Ir atsakymo nė vieno nega- 
vau. Jie ten savo kontorose, matyt, renka mano ženkliukus. 

— Bet valdžia daro, ką gali, - pasakė žmogus prie lango. — 
Tarp kita ko, įsteigė nemokamus piešimo kursus bedarbiams. 
Tai tikra malonė, ponai. Pirma, išmoksti piešti obuolius ir žlėg- 
tainius, o antra, tuo pasisotini. Meninis mokymas kaip mais- 
tas. 

Mažasis ponas, matyt, visiškai neturintis humoro jausmo, 
liūdnai burbtelėjo: 

— Man jų nereikia. Aš pats braižytojas. 

Tada laukimo kambaryje pasirodė vienas tos kontoros tar- 
nautojas ir Fabianas, jau įsigijęs karčios patirties, paklausė, ar 
jis tiesingai pataikė. Tarnautojas paprašė parodyti rajono dar- 
bo biržos pažymėjimą. 

— Jūs dar neužsiregistravęs? Jums tai reikia padaryti pir- 
miausia. 

— Vadinasi, dabar aš turiu eiti ten, kur prieš penkias valan- 
das pradėjau savo turnė? 

Bet tarnautojas jau buvo išgaravęs. 

— Su tavimi mandagiai kalbama, - pasakė jauniklis, - bet nie- 
kuomet negali būti tikras, ar esi teisingai informuojamas. 

Fabianas autobusu nuvažiavo į savo rajono darbo biržą. Jis 


Kai atvažiavo, birža buvo uždaryta. 

— Nagi parodykite man savo popierius, - pasakė durinin- 
kas. - Galbūt aš galėsiu jums padėti. 

Fabianas padavė tam geram Žmogui visą pluoštą popierių. 

— Aha, - tarė durininkas juos kruopščiai išstudijavęs. - Jūs 
net ne bedarbis. 

Fabianas klestelėjo ant bronzinio stulpelio, puošiančio tar- 
puvartį. 

— Jums dabar tam tikra prasme iki mėnesio pabaigos apmo- 
kėtos atostogos. Juk gavote iš firmos pinigus? 
 Fabianas linktelėjo. 

— Tad ateikite po dviejų savaičių, - pasiūlė durininkas. - Iki 
tol pabandykite laimę skaitydamas skelbimus laikraščiuose. 
Viltis menka, bet visko būna. 

— Laimingos kelionės, - burbtelėjo Fabianas, atsiėmė popie- 
rius ir nudrožė į Tyrgarteną, kur ketino suvalgyti kelias ban- 
deles, tačiau galop sušėrė jas gulbėms, iškylaujančioms su jau- 
nikliais Naujajame ežere. 

Pavakare grįžęs namo, savo kambaryje rado motiną. Ji sė- 
dėjo ant sofos ir, padėjusi į šalį knygą, pasakė: 

— Stebiesi, ar ne, vaikeli? 

Jie apsikabino. Ji kalbėjo toliau: 

— Man reikėjo pažiūrėti, ką tu veiki. Tėvas į tą laiką pabus 
parduotuvėje. Aš nerimavau dėl tavęs. Tu neatsakinėji į mano 
laiškus. Dešimt dienų nieko nerašei. Aš nežinojau, kur dėtis, 
Jakobai. 

Jis atsisėdo šalia motinos, glostė jos rankas ir aiškino, kad 
jam viskas gerai. 

Ji tiriamai jį apžiūrinėjo. 

— Aš ne laiku? 

Jis papurtė galvą. Ji atsistojo. 

— Skalbinius jau padėjau į spintą. Tavo šeimininkė kartais 
galėtų patvarkyti. Ar jai tai per žema? Spėk, ką aš tau atve- 
žiau. - Ji atidarė pintą krepšį ir ėmė krauti ant stalo ryšulius. — 
Svarą kraujinės dešros, - pasakė ji, - pirktos Plačiojoje gatvėje, 

tu žinai. Šaltą pjausnį. Deja, čia negalima naudotis virtuve, ant- 
raip aš tau pašildyčiau. Kumpio. Pusę saliamio dešros. Teta Mar- 
ta perduoda gerų dienų. Aš buvau vakar pas ją sode. Kelis ga- 
balus muilo iš parduotuvės. Kad ta prekyba bent kiek geriau 
eitų. Manau, Žmonės jau nebesiprausia. O va kaklaraištis, tau 
patinka? 

— Tu tokia gera, - pasakė Fabianas. - Bet kam dėl manęs taip 
švaistai pinigus? 

— Ką tu čia šneki, - pasakė motina ir sudėjo maistą į lėkštę. — 
Tegu tavo šeimininkė teikiasi mums išvirti truputį arbatos. Aš 
jai jau sakiau. Rytoj vakare grįžtu namo. Aš atvažiavau trauki- 
niu. Laikas kaipmat prabėgo. Mūsų kupė buvo berniukas. Mes 
tiek prisijuokėm. Kaip širdis? Tu per daug rūkai! Visur pilna 
tuščių cigarečių pakelių. 
lio ji elgėsi kaip žandaras per kratą. 

— Vakar aš prisiminiau, - pasakė jis, - kaip buvo tada, kai 
gyvenau internate, o tu sirgai, ir aš vakarais pabėgdavau vien 
tik pažiūrėti, kaip jautiesi. Kartą, prisimenu, tu stūmei priešais 
save kėdę ir rėmeisi į ją, antraip nebūtum galėjusi man atidary- 
ti. 

— Tu daug prisikentėjai per savo mamą, - pasakė ji. - Mums 
reikėtų dažniau matytis. Kaip sekasi fabrike? 

— Aš jiems pasiūliau vieną konkursą. Taip jie gali uždirbti 
ketvirtį milijono. 

— O tau moka tiktai du šimtus septyniasdešimt per mėnesį, 
tai plėšikai. 

Motina pasipiktino. Kažkas pabeldė į duris. Ponia Holfeld 
atnešė arbatą, pastatė padėklą ant stalo ir pasakė: 

- Jūsų dėdė vėl čia. 

— Tavo dėdė? - paklausė motina. 

— Aš irgi nusistebėjau, - pareiškė šeimininkė. 

— Tikiuosi, kad jums tai nepakenks, ponia Holfeld, - atsakė 
Fabianas, ir ponia Holfeld įsižeidusi pasišalino. Fabianas įsivedė 

išradėją į kambarį ir pasakė motinai: - Mama, tai senas mano 
draugas. Jis vakar miegojo ant sofos, ir aš jį pavadinau dėde, 
kad būtų mažiau šnekų. - O išradėjui tarė: — Čia mano mama, 
mielas dėde. Geriausia šio šimtmečio moteris. Prašom sėstis. 
Šiandien sofa užimta. Bet prašom ateiti rytoj, jeigu jums tai tin- 
ka. 

Senasis ponas atsisėdo, kostelėjo, užmovė savo skrybėlę ant 
skėčio rankenos ir įspraudė Fabianui į ranką voką. 

— Tučtuojau paslėpkite, - paprašė jis. - Tai mano mašina. 
Mane vejasi. Šeima vėl nori mane įkišti į beprotnamį. Matyt, 
tikisi išgauti iš manęs užrašus ir pasidaryti pinigų. 

Fabianas įsikišo voką kišenėn. 

— Jūs nori uždaryti į beprotnamį? 

— Aš nieko prieš, - pasakė senis. - Tenai ramu. Ir parkas 
nuostabus. Vyriausiasis gydytojas pakenčiamas bernas, pats tru- 
putį kvanktelėjęs ir puikiai žaidžia šachmatais. Aš jau dusyk 
ten buvau. Kai nusibos, vėl išeisiu. Atsiprašau, miela ponia, — 
pasakė jis motinai, - kad per mane turite rūpesčių. Neišsigąski- 
te, kai mane išves. Netrukus turi paskambinti. Aš pasiruošęs. 
Popieriai saugioje vietoje. Beje, aš neišprotėjęs, savo brangiai 
giminei net pernelyg protingas. Mielas drauge, brūkštelėkite 
kelias eilutes į Bergendorfo kliniką. 

Pasigirdo skambutis. 

— Jie jau čia, - šūktelėjo senis. 

Ponia Holfeld įleido du ponus. 

— Prašau man atleisti už sutrukdymą, - pasakė vienas ir nu- 
silenkė. - Mano įgaliojimai, kuriuos mielai galiu pateikti, leidžia 
išsivesti iš jūsų draugijos poną profesorių Kolrepą. Apačioje lau- 
kia automobilis. 

— Kam tos mandagybės, mielas sanitarijos tarėjau. Aš jau va- 
kar pastebėjau, kad jūs mane sekate. Sveiki, Vinkleri. Ką gi, va- 
žiuosim. Kaip gyvuoja mieloji mano šeima? 

Gydytojas trūktelėjo pečiais. 

Senis priėjo prie spintos, atsidarė ją, pasižiūrėjo vidun ir 

vėl uždarė duris. Tada priėjo prie Fabiano ir paspaudė jam 
ranką. 

— Labai jums ačiū. - Ir žengė prie durų. - Jūs turite gerą 
sūnų, - pasakė jis poniai Fabian. - Tuo ne kiekvienas gali pasi- 
girti. - Ir išėjo iš kambario. 

Gydytojas ir sanitaras išsekė jam iš paskos. Fabianas ir jo 
motina pasižiūrėjo pro langą. Prie durų stovėjo automobilis. Į 
gatvę išėjo trys vyrai. Vairuotojas padėjo senajam išradėjui ap- 
sivilkti dulkiniu, o peleriną numetė ant sėdynės. 

— Keistas Žmogus, - pasakė motina, - bet jis nepamišęs. 

Automobilis nuvažiavo. 

— O kodėl jis pasižiūrėjo į spintą? 

— Šįryt aš jį tenai buvau uždaręs, kad nerastų šeimininkė. 

Motina įpylė arbatos. 

— Bet vis tiek lengvabūdiška priimti nakvynėn svetimus žmo- 
nes. Juk visko gali atsitikti. Tikiuosi, jis tenai nesuteršė tavo 
drabužių. 

Fabianas užrašė ant voko klinikos adresą ir jį užlipino. Pas- 
kui sėdo valgyti. 

Po vakarienės pasakė: 

— Pasiruošk, eisim į kiną. 

Kol motina rengėsi, jis nuėjo pas Korneliją ir pasakė, kad at- 
važiavo motina. Draugė pavargusi gulėjo lovoje. 
dar užeisi pas mane? 

Jis pažadėjo. Garsinis filmas, kurį jie žiūrėjo, buvo banali 
teatro pjesės ekranizacija, vykusi dviem planais. Tačiau nufil- 
muota labai nešykštint lėšų, tiesiog beprotiškai prašmatniai. 
Nors padorumo sumetimais ir nebuvo rodoma, regėjosi, kad 
po lovomis stovi auksiniai naktipuodžiai. Motina vis juokėsi, 
Fabianą tai taip džiugino, kad jis ir pats ėmė jai pritarti. 

Namo ėjo pėsti. Motina buvo linksma. 

- Jeigu anksčiau būčiau buvusi tokia sveika, vaikeli, tau būtų 
buvę daug geriau, - pasakė ji po kiek laiko. 

— Man ir taip buvo neblogai, - atsakė jis. - Be to, viskas jau 
praėjo. 

Namie jie truputį pasiginčijo, kam miegoti lovoje, o kam ant 
sofos. Pagaliau Fabianas paėmė viršų. Motina paklojo jam sofą. 
Jis pasakė turįs trumpam nueiti į gretimą kambarį. 

— Tenai gyvena viena jauna panelė, ir aš su ja draugauju. 

Jis dėl visa ko atsisveikino, pabučiavo motiną ir tyliai atida- 
rė duris. 

Bet po valandėlės grįžo. 

- Ji jau miega, - pasakė ropšdamasis ant sofos. 

— Anksčiau tai būtų buvę neįmanoma, - tarė ponia Fabian. 

— Jos motina tą patį sako, - burbtelėjo sūnus ir nusigręžė į 
sieną. Staiga, prieš pat užmigdamas, jis pakilo, atšlepsėjo per 
tamsų kambarį prie lovos, pasilenkė ir pasakė kaip kadaise: 

— Saldžių sapnų, mamyte. 

- Ir tau, - atsakė ji ir atsimerkė. 

Jis to nepamatė ir tamsoje apgraibomis nuėjo prie sofos. 


TRYLIKTAS SKYRIUS 
Universalinė ir Artūras Šopenhaueris 
Atvirkščias bordelis 
Du dvidešimties markių banknotai 


Kitą rytą jį pažadino motina. 

— Kelkis, Jakobai! Pavėluosi į darbą. 

Jis greitai apsirengė, stovėdamas išgėrė kavos puodelį ir at- 
sisveikino. 

— O ašį tą laiką padarysiu čia tvarką, - pasakė ji. - Šitiek 
dulkių visur. Ir tavo palto pakaba nutrūkusi. Eik be palto. Lau- 
ke šilta. 

Fabianas atsirėmė į duris ir žiūrėjo į triūsiančią motiną. Jos 
nervingas uolumas dvelkė namais. Kambarys, rodės, buvo pil- 
nas jo, ir jis prisiminė gimtus namus. 

— Nejau negali penkias minutes pasėdėti nieko neveikda- 
ma? - paklausė jis. - Gaila, kad dabar neturiu laiko. Mes galė- 
tume nueiti į Tyrgarteną. Arba į Akvariumą. Arba liktume čia, 
ir tu man papasakotum, koks juokingas buvau mažas. Kaip ada- 
ta subraižiau lovą ir paskui atsivedžiau tave pasižiūrėti mano 
puikaus paveikslo. Arba kaip aš tau per gimimo dieną padova- 
nojau baltų ir juodų siūlų, tuziną adatų ir spusčiukų. 

— Taip pat dėžutę segtukų ir balto ir juodo šilko. Kaip šian- 
dien prisimenu, - pasakė motina ir aptampė jo švarką. - Kos- 
tiumą reikėtų išlyginti. 

— Ir žmoną turėti, ir septynis mažus mielus vaikus, - pridūrė 
jis nuspėdamas, ką ji toliau sakys. 

— Spruk į darbą! - Motina įsirėmė į šonus rankomis. - Dirbti 
sveika. Beje, aš popiet ateisiu tavęs pasitikti. Lauksiu prie durų. 
Paskui tu mane nuvesi į stotį. 

— Gaila, kad gali pabūti tiktai vieną dieną. 

Jis darsyk priėjo prie jos. 

— Aš negalėjau ištverti namie, - sumurmėjo ji. - Bet dabar 
jau geriau, tau reikia daugiau miegoti ir nežiūrėti į gyvenimą 
taip rimtai, sūneli. Nuo to lengviau nebus. 

— Dabar aš jau einu, nes dar tikrai pavėluosiu, - pasakė jis. 
nusišypsojo ir pasileido bėgti. Kai namo jau nebuvo matyti, su- 
lėtino žingsnį ir pagaliau visai sustojo. Kokias jis čia slėpynes 
žaidžia su senute! Išlėkė kaip akis išdegęs, nors neturi ką veik- 
ti. Paliko ją tenai viršuje, svetimame, bjauriame kambaryje, nors 
žinojo, kad už kiekvieną valandą, praleistą su juo, ji būtų ati- 
davusi vienerius savo gyvenimo metus. Popiet ji ateis jo pasi- 
tikti prie darbo. Jis turės suvaidinti komediją. Ji neturi sužinoti, 
kad jis atleistas. Kostiumas, kurį vilkėjo, buvo vienintelis, kurį 
per trisdešimt dvejus metus nusipirko pats. Ji visą savo gyve- 
nimą dėl jo plūkėsi ir taupė. Nejau tai niekad nesibaigs? 

Kadangi ėmė lyti, Fabianas užėjo į universalinę parduotuvę. 
Universalinės, nors jos egžistuoja visai ne dėl to, labai tinka ne- 
turinčių nei pinigų, nei skėčio Žmonių pramogai. Jis pasiklausė 
pardavėjos, kuri labai mitriai skambino pianinu. Iš maisto pro- 
duktų skyriaus jį išvarė žuvų kvapas, kurio negalėjo pakęsti nuo 
vaikystės, galbūt prisimindamas embrioninę būseną. Baldų aukš- 
te vienas jaunikaitis būtinai norėjo jam įpiršti didelę drabužių 
spintą. Ji esanti labai nebrangi, galimybė nepakartojama. Fabia- 
nas pabėgo nuo neregėtai įkyraus pardavėjo į knygų skyrių. An- 
tikvarinių knygų lentynoje aptiko Šopenhauerio rinktinę, pavartė 
ir įniko skaityti. To įtūžusio žmonijos dėdulės pasiūlymas sukil- 

ninti Europą indų medicinos pagalba, aišku, buvo beprotiškas, 
kaip ir visi kiti teigiami pasiūlymai, nesvarbu, ar juos būtų sakę 
devynioliktojo amžiaus filosofai, ar dvidešimtojo amžiaus eko- 
nomistai. Vis dėlto senis buvo nepakartojamas! Fabianas rado 
vieną tipologinį vertinimą ir perskaitė: 

„Ši skirtumą Platonas išreiškia žodžiais švyoloc ir ŠioxOMOC. 
Juos galima taikyti ir skirtingiems žmonėms, skirtingai išgyve- 
nantiems malonius ir nemalonius įspūdžius, kai vienas tik juo- 
kiasi iš to, kas kitą beveik varo į neviltį, be to, kuo abejingiau 
išgyvenami malonūs dalykai, tuo stipriau - nemalonūs, ir at- 
virkščiai. Jeigu kas nors turi vienodas galimybes baigtis lai- 
mingai ar nelaimingai, tai blogai pasibaigus ŠbvoxoAoc pyks ir 
graušis, o laimingai - nesidžiaugs; tuo tarpu ėvyoloc dėl ne- 
laimingos baigties nepyks ir nesigrauš, o dėl laimingos džiaug- 
sis. Jeigu iš dešimties sumanymų ėvox0loc pasiseks devyni, tai 
jis nesidžiaugs ir pyks, kad nepasisekė dešimtas, 0 ėvyoAoc prie- 
šingai, pasisekus vienam iš dešimties sumanymų, save guos ir 
bandys pralinksminti. 

O kad blogis dažnai sutinkamas nė kiek neatlygintinai, tai 
niūrūs ir bailūs žmonės dažnai lengviau pakelia visokias bėdas 
negu linksmi ir nerūpestingi, nors tos bėdos dažnai būna tik 
įsivaizduojamos; kadangi tas, kuris visur mato tamsias spal- 
vas ir bijo blogiausio, iš anksto imasi atsargumo priemonių, 
rečiau apsirinka, negu tas, kuris visur mato rožines spalvas.“ 

— Ką jūs norite pirkti? —- paklausė pavytusi panelė. 

— Ar turite medvilninių kojinių? - paklausė Fabianas. 

— Pirmame aukšte. 

Fabianas padėjo knygą ant prekystalio ir nulipo laiptais že- 
myn. Ar teisus Šopenhaueris, kai jis, būtent jis, supriešina kaip 
lygias šias dvi žmonių kategorijas? Ar ne jis savo psichologi- 
joje tvirtina: pasitenkinimo jutimas tai ne kas kita kaip nepasi- 
tenkinimo minimumas? Argi šia fraze jis nesuabsoliutina aiškiai 
klaidingos ėvoxolo: pažiūros? 

Porceliano ir meninės keramikos skyriuje grūdosi žmonės. 
Fabianas priėjo prie jų. Pirkėjai, pardavėjos ir žiopliai buvo ap- 
supę mažą apsiverkusią gal kokių dešimties metų mergytę su 
mokykline kuprine ir varganais drabužiais. Mergytė drebėjo vi- 
su kūnu ir persigandusi žiūrėjo į piktus, susijaudinusius suau- 
gusiųjų veidus. 

Atėjo skyriaus vedėjas. 

— Kas čia dedasi? 

— Aš nutvėriau šią įžūlią mergiūkštę! Ji pavogė peleninę, - 
atsakė viena senmergė. - Va šitą! 

Ji iškėlė į viršų margą dubenėlį ir parodė vedėjui. 

— Marš pas direktorių! - sukomandavo Žmogus su vizitiniu 
švarku. 

— Tie dabartiniai vaikai, - atsiduso išsipusčiusi žąsis. 

— Marš pas direktorių! —- suriko viena pardavėja ir nutvėrė 
mažylę už peties. Ta ėmė garsiai verkti. 

Fabianas prasibrovė pro susirinkusius. 

— Tučtuojau paleiskite mergaitę! 

— Atsiprašau, - pasakė skyriaus vedėjas. 

— Ko jūs čia kišatės? — paklausė kažkas. 

Fabianas taip pliaukštelėjo pardavėjai per rankas, kad ta 
tučtuojau paleido mergaitę, ir jis prisitraukė ją prie savęs. 

— Kodėl tu paėmei būtent peleninę? - paklausė jis. - Tu jau 
rūkai cigarus? | 

— Aš neturėjau pinigų, - atsakė mergaitė. Ir pasistiebė ant 
pirštų galų. - Šiandien mano tėtės gimtadienis. 

— Vagia todėl, kad neturi pinigų! Kuo toliau, tuo gražiau, — 
įsiterpė išsipusčiusioji Žąsis. 

— Parašykite mums čekį, - pasakė Fabianas pardavėjai. — 
Mes perkame šią peleninę. 

— Bet ją reikia nubausti! - pareiškė skyriaus vedėjas. 

Fabianas priėjo prie jo. 

- Jeigu jūs nepriimsite mano pasiūlymo, aš išdaužysiu visą 
jūsų porcelianą. 

Ponas su vizitiniu švarku trūktelėjo pečiais, pardavėja para- 
šė čekį ir nunešė peleninę į išdavimo vietą. Fabianas priėjo prie 
kasos, sumokėjo ir paėmė ryšulėlį. Paskui palydėjo mergytę iki 
durų. 

— Imk savo peleninę, - tarė jis. - Bet gerai žiūrėk, kad nesu- 
dužtų. Gyveno kartą mažas berniukas, jis nupirko didelį mo- 
linį puodą, norėdamas jį padovanoti mamai per Kūčias. Kai 
atėjo metas, berniukas paėmė puodą ir puolė prie pravirų durų. 
Eglutė pasakiškai žibėjo. „Va, mama, čia tau... - ištarė jis ir no- 
rėjo pasakyti: - Čia tau puodas“. Bet puodas tiktai pokšt ir su- 
byrėjo atsitrenkęs į duris. „Va, mama, čia tau rankena“, - pa- 
sakė tada berniukas, nes tiktai rankena liko jo rankoje. 

Mergytė pasižiūrėjo į jį, suspaudė ryšulėlį abiem ranko- 
mis ir pasakė: 

— Bet peleninė be rankenos. 

Ji tūptelėjo ir nubėgo. Paskui atsigręžė, šūktelėjo: „Labai 
ačiū!“ ir dingo. 

Fabianas išėjo į gatvę. Jau nebelijo. Jis atsistojo prie šaligat- 
sustojo. Sena apsikrovusi pirkiniais ponia sunkiai pasislinko 
ant sėdynės ir norėjo išlipti. Fabianas atidarė duris, padėjo po- 
niai nulipti nuo paminos, mandagiai nukėlė skrybėlę ir pasi- 
traukė į šalį. 

— Prašau! - pasakė kažkas šalia jo. Tai buvo ta pati sena po- 
nia. Ji kažką įspraudė jam į delną, linktelėjo ir nuėjo į univer- 
salinę. Fabianas atgniaužė delną. Jame buvo vienas grašis*. Jis 
netyčia užsidirbo grašį. Negi jau atrodo kaip elgeta? 

Jis įsidėjo monetą kišenėn, tyčia vėl priėjo prie šaligatvio 
krašto ir atidarė dar vieno automobilio dureles. 

— Prašau! - pasakė kažkas ir vėl davė grašį. 

„Tai virsta profesija, - pamanė Fabianas ir po ketvirčio va- 
landos jau buvo uždirbęs šešiasdešimt penkis pfenigus. „Jeigu 


* Dešimties pfenigų moneta (vert. past.). 

dabar pro šalį eitų Labudė ir pamatytų literatūrologiją baigusį 
durininką“,- pagalvojo jis. Bet ši mintis jo neišgąsdino. Tik mo- 
tinos nebūtų norėjęs sutikti, ir Kornelijos. 

— Ar galiu sušelpti? - paklausė viena moteris ir padavė jam 
gan stambią monetą. Tai buvo ponia Irena Mol. - Aš tave jau 
kadai stebiu, mano mielas, - pasakė ji ir piktdžiugiškai išsišie- 
pė. - Mes vis susitinkame. Tau taip sumautai sekasi? Tu pasi- 
karščiavai nepriimdamas mano vyro pasiūlymo ir raktus galė- 
jai pasilaikyti. Aš laukiau tavęs, tikėdamasi išvysti savo guolyje. 
Tavo santūrumas mane jaudina. Va padėk nešti pirkinius. Ar- 
batpinigių jau gavai. 

Fabianas leidosi apkraunamas ryšuliais ir tylomis nusekė 
jai iš paskos. 

— Kuo aš galiu tau padėti? - paklausė ji susimąsčiusi. - Dar- 
bo netekai, taip? Aš nekerštinga. Į Molį, deja, jau negalima 
dėti vilčių. Jis išplaukė laivu į Prancūziją ar kažkur kitur. Ir 
dabar pas mus gyvena kriminalinė policija. Molis savinosi jo 
notariatui patikimus pinigus. Jau daug metų, niekad nebūčiau 
patikėjusi. Mes jo neįvertinome. 

- Iš ko jūs dabar gyvenate? - pasidomėjo Fabianas. 

— Ašatidariau pensioną. Dideli butai dabar pigūs. Baldus man 
padovanojo senas pažįstamas, tiksliau, mes susipažinom nese- 
niai, O pažįstamas senas. Jo žinioje tiktai kelios durų „akutės“. 

— Ir kas gyvena tame jūsų apžvelgiamame pensione? 

- Jauni vyrai, mano mielas. Butas ir maistas už dyką. Be to, 
gauna trisdešimt procentų pajamų. 

— Kokių pajamų? 

— Mano jaunų nekrikščionių vyrų sąjungą labai myli aukš- 
tuomenės ponios. Ne visuomet gražios ir lieknos, o kad jos ka- 
daise buvo jaunos, niekas netiki. Bet jos turi pinigų. Ir moka 
tiek, kiek liepiu. Ir ateina pas mane, net jeigu reikia savo vyrus 
apvogti ar nugalabyti. Mano pensiono gyventojai uždirba pi- 
nigų. O baldų pirklys žiūri. Ponios tenkina savo aistras. Tris 
jaunus vyrus iš manęs jau nupirko. Jie dabar turi pinigų, savus 

butus ir draugužių, aišku, slapta. Vieną, vengrą, įsigijo pramo- 
nininko žmona. Jis gyvena kaip princas. Jeigu nekvailios, po 
metų bus susikrovęs turtą. Tada galės pasiųsti velniop tą išple- 
rusią sene. 

— Vadinasi, vyrų bordelis, - pasakė Fabianas. 

— Tokia įstaiga dabar gyvybingesnė negu paprasti viešieji 
namai, - paaiškino Irena Mol. - Be to, aš nuo pat mažų dienų 
svajojau turėti kažką panašaus. Aš labai patenkinta. Turiu pi- 
nigų, beveik kiekvieną dieną priimu naują darbuotoją, ir kiek- 
vienas, kuris nori gyventi pensione, turi išlaikyti savotišką sto- 
jamąjį egzaminą, parodydamas, ką gali. Aš priimu ne visus! 
Tikrų talentų maža. Įgimtų gabumų pasitaiko dažniau. Aš 
ruošiuosi organizuoti tobulinimosi kursus. 

Ji sustojo. 

— Mes atėjome. 

Pensionas buvo dideliame elegantiškame nuomojamame 
name. 

— Noriu tau pasiūlyti vieną dalyką. Į pensiono gyventojus 
tu netinki, mano mielas. Tu pernelyg išrankus ir jau per senas 
tam darbui. Mano klientūra labiau nori dvidešimtmečių. Be 
to, tu perdėtai išdidus. Aš tave galėčiau panaudoti kaip sekre- 
torių. Man po truputį reikės įsivesti normalią apskaitą. Tu ga- 
lėtum dirbti mano privačiuose apartamentuose ir ten pat gy- 
venti. Ką pasakysi? 

- Štai jūsų pirkiniai, - tarė Fabianas. - Bijau, kad man tuoj 
pasidarys bloga. 

Tą akimirką iš namo išėjo du jaunuoliai. Jie buvo puikiai 
apsitaisę, stabtelėjo, pamatę ponią Mol, ir nusiėmė kepures. 

— Gastonai, tau šiandien laisva diena? - paklausė ji. 

— Mekis pakvietė apžiūrėti automobilio, kurį jam žada pado- 
vanoti septintas numeris. Po dvidešimties minučių aš sugrįšiu. 

— Gastonai, tučtuojau eik į savo kambarį. Kas čia per tvarka? 
Tegu Mekis vienas eina. Marš atgal! Trečią valandą turi ateiti 
dvyliktas numeris. Iki tol turi pamiegoti, nagi! 

Jaunuolis grįžo į namą, antrasis, darsyk nusilenkęs, nuėjo 
savo keliu. 

Ponia Mol tarė Fabianui: 

— Tai vėl spyriojiesi? — Ji paėmė ryšulius. - Duodu tau sa- 
vaitę apsigalvoti. Adresą dabar žinai. Pamąstyk. Jeigu nori mirti 
iš bado, prašau. Be to, padarytum man asmeninę paslaugą. Tik- 
rai. Kuo labiau spyriojiesi, tuo labiau man knieti. Gali neskubė- 
ti, aš nenuobodžiauju. 

Ji nuėjo į namą. 

— Tai ribojasi su būtinybe, - sumurmėjo Fabianas apsigręžda- 
mas. 

Vienoje smuklėje jis suvalgė dešrelę su bulvių salotomis. 
Kartu perskaitė tenai iškabintus laikraščius ir užsirašė siūlo- 
mus darbus. Po to priplėkusioje popieriaus parduotuvėje nusi- 
pirko reikiamų dalykų ir sukurpė keturis prašymus priimti į 
darbą. Įmetęs juos į pašto dėžutę, nusprendė, kad jau metas. 
Ir pavargęs nupėdino prie cigarečių fabriko. 

- Jūs vėl pas mus? - paklausė sargas. 

— Aš susitaręs čia susitikti su motina, - atsakė Fabianas. 

Sargas pamerkė akį. 

— Pasikliaukite manimi. 

Fabianui buvo nemalonu, kad sargas perprato, kokią kome- 
diją jis čia vaidina. Ir greit nuėjo į administracijos pastatą, atsi- 
sėdo prie lango ir kas penkios minutės žvilgčiojo į laikrodį. 
Išgirdęs žingsnius, prisiplodavo prie lango rėmo. Darbas bai- 
gėsi po penkių minučių. Tarnautojai skubėjo namo. Niekas jo 
nepastebėjo. Jis jau buvo beišlendąs iš slėptuvės, kai vėl išgir- 
do artėjančius žingsnius ir balsus. 

— Aš rytoj informuosiu direkciją apie jūsų sugalvotą kon- 
kursą, mielas Fišeri, - pasakė vienas balsas. — Idėja gera, jus 
ims vertinti. 

— Jūs labai malonus, pone direktoriau, - atsakė kitas balsas. — 
Iš tiesų aš tą projektą tik paveldėjau iš daktaro Fabiano. 

— Paveldas tokia pati nuosavybė kaip ir bet kokia kita, pone 

Fišeri! - Direktoriaus balsas sugriežtėjo. - Jums nepatinka ma- 
no pasiūlymas? Jūs nenorite, kad jums būtų pridėta algos? Na 
matote. Be to, tą projektą reikia truputį pataisyti. Kai tiktai pa- 
teiksite medžiagą, jos pagrindu aš padiktuosiu sekretorei eks- 
pozė. Patikėkite, jis sukels furorą, tas mūsų projektas. Dabar 
galite eiti namo. Jums gerai. 

— „Tiktai meistras visad plūkias“. Šileris, - tarė Fišeris. 

Fabianas išėjo iš nišos. Fišeris išsigandęs atšoko žingsnį 
atgal. Direktorius Breitkopfas atsisegė apykaklę. 

— Aš nustebau mažiau negu jūs, - pasakė Fabianas ir nuėjo 
prie laiptų. 

— Antaijis jau čia, - pasakė sargas, kalbėjęsis su Fabiano mo- 
tina. Ji buvo pasidėjusi ant žemės lagaminą. Ant jo gulėjo kelio- 
ninis krepšys, rankinukas ir skėtis. Ji linktelėjo sūnui. 

— Na, ar gerai padirbėjai? - paklausė. 

Sargas geraširdiškai šyptelėjo ir įlindo į savo aptvarą. 

Fabianas padavė motinai ranką. 

— Mes turime dar pusvalandį, - pasakė jis ir paėmė jos daik- 
tus. 

Padėję daiktus kampinėje vietoje (viduriniame vagone, nes 
ponia Fabian manė, jog tai sumažina žūties galimybes per ka- 
tastrofą), ėmė vaikštinėti palei kupė šen ir ten. 

— Nenueikim taip toli. - Ji sulaikė sūnų už rankovės. - Laga- 
miną gali pavogti. Tik nusisuksi, ir nebėr. 

Galop Fabianas pasidarė dar įtaresnis negu motina ir vis 
žvilgčiojo pro langą į bagažo tinklą. 

— Jau galiu važiuoti, - pasakė motina, - pakabą prisiuvau. 
Kambarys vėl žmoniškai atrodo. Ponia Holfeld dedasi įžeista. 
Bet tu nekreipk dėmesio. 

Fabianas nubėgo prie vežiojamo bufeto ir atnešė sumušti- 
nių su kumpiu, sausainių pakelį ir du apelsinus. 

— Koks tu išlaidus, vaikeli, - pasakė ji. 

Jis nusijuokė, nuėjo į kupė, slapčia įkišo jai į rankinuką dvi- 
dešimties markių banknotą ir vėl išėjo į peroną. 

— Kada tu pagaliau parvažiuosi? — paklausė ji. - Aš vaišin- 
siu tave viskuo, ką mėgsti, kasdien vis kuo kitu, ir mes nueisi- 
me į tetos Martos sodą. Parduotuvėje juk beveik nėra darbo. 

— Atvažiuosiu, kai tik galėsiu, - pažadėjo jis. 

Iškišusi galvą per kupė langą ji pasakė: 

— Lik sveikas, Jakobai. Jeigu čia nesisektų, tai susirink savo 
penkis daiktus ir važiuok namo. 

Jis linktelėjo galvą. Jie pasižiūrėjo į vienas kitą ir nusišyp- 
sojo, kaip šypsomasi peronuose, panašiai kaip pas fotografą, 
tiktai kad aplink nebuvo nė vieno fotografo. 

— Laimingai tau, laimingai, - sušnabždėjo jis. - Kaip gerai, 
kad mane aplankei. 

Ant stalo stovėjo gėlės. Šalia gulėjo vokas. Jis atidarė jį. Iš- 
krito dvidešimties markių banknotas ir raštelis. 

„Nors ir mažai, bet su meile, Tavo mama“, buvo parašyta 
jame. O apatiniame kampe pridurta: „Pirmiausia suvalgyk 
pjausnį. Dešra pergamentiniame popieriuje išsilaikys kelias 
dienas“. 

Jis įsidėjo dvidešimties markių banknotą į kišenę. Dabar 
motina sėdi traukinyje ir tuojau turi aptikti kitą dvidešimties 
markių banknotą, kurį jis įdėjo jai į rankinuką. Matematiš- 
kai žiūrint rezultatas buvo nulinis. Juk dabar jie turėjo tą pačią 
sumą kaip ir pirma. Tačiau geri darbai nesiprastina. Dorovinės 
lygtys sprendžiamos kitaip negu aritmetinės. | 

Tą patį vakarą Kornelija paprašė jo šimto markių. Filmų 
koncerno koridoriuje ji sutikusi Makartą. Jis atėjo pas varžovus 
derėtis dėl nuomos ir ją užkalbino. Sakė, kad tokio tipo moters 
kaip ji jau seniai ieškąs. Aišku, jo firmos filmui. Ji turinti rytoj 
ateiti pas jį į kontorą. Tenai taip pat būsią filmo direktorius ir 
režisierius. Galbūt ją išbandysią. 

- Aš turiu rytojui nusipirkti naują megztinį ir skrybėlę, Fa- 
bianai. Žinau, kad tu beveik neturi pinigų. Bet aš negaliu pra- 
leisti šios progos. Įsivaizduok, jei aš staiga tapčiau kino artiste! 
Ar gali įsivaizduoti? 

— Galiu, - atsakė jis ir atidavė jai savo paskutinę šimtinę. — 
Tikiuosi, ji tau atneš laimę. 

— Man? - paklausė ji. 

— Mums, - pasitaisė jis jai įsiteikdamas. 


KETURIOLIKTAS SKYRIUS 


Kelias be durų 
Panelės Zelov liežuvis 
Laiptai su kišenvagiais 


Tą naktį Fabianas regėjo sapną. Galbūt jis sapnuodavo dažniau, 
negu manė, tačiau tą naktį jį pažadino Kornelija, ir jis įsiminė 
tą sapną. Kas dar prieš kelias dienas galėjo jį pažadinti iš 
sapnų? Kas būtų jį baikščiai purtęs už peties iki Kornelijos? 
Jis buvo miegojęs su daugeliu moterų ir merginų, tai tiesa, bet 
šalia jų? 

Sapne jis ėjo begaline gatve. Namai buvo be galo aukšti. Gat- 
vė - visiškai tuščia, namai neturėjo nei langų, nei durų. Ir dan- 
gus buvo aukščiau ir labiau svetimas, lyg žvelgiant iš gilaus 
šulinio. Fabianas buvo alkanas, ištroškęs ir mirtinai pavargęs. 
Jis matė, kad gatvė nesibaigia, bet ėjo ir ėjo, norėdamas pasiekti 
jos galą. 

— Tai beprasmiška, - pasakė kažkas. 

Jis apsidairė. Už jo stovėjo senasis išradėjas su sušaudyta 
pelerina, su prastai suglaustu skėčiu ir papilkėjusia kieta skry- 
bėle. 

— Laba diena, pone profesoriau, - sušuko Fabianas. - O aš 
maniau, kad jūs beprotnamyje. 

— Čia jis ir yra, - pasakė senis ir sudavė skėčio rankena į 
vieno namo sieną. Pasigirdo skardinis garsas, ir atsidarė var- 
tai, kurių nebuvo. 

— Mano naujausias išradimas, - pasakė profesorius. - Leis- 
kite, mielas sūnėne, man eiti pirmam, nes čia mano namai. 

Fabianas nusekė paskui jį. Durininko vietoje tupėjo direkto- 
rius Breitkopfas, laikėsi už pilvo ir stenėjo: 

— Aš gimdysiu. Sekretorė vėl nepasisaugojo! 

Po to trissyk sudavė sau per plikę, kuri suskambėjo kaip gon- 
gas. 

Profesorius įkišo direktoriui į gerklę blogai suglaustą skėtį 
ir išskleidė jį. Breitkopfo galva susprogo kaip balionas. 

— Labai ačiū, - pasakė Fabianas. 

— Nėra už ką, - atsakė išradėjas. - Ar jau matėte mano ma- 
šiną? 

Jis paėmė Fabianą už rankos ir išvedė laukan per koridorių, 
kuriame degė melsva neono šviesa. 

Prieš juos stūksojo mašina, didumo sulig Kelno katedra. Prie- 
šais ją stovėjo pusnuogiai darbininkai su kastuvais ir metė šim- 
tus tūkstančių mažulyčių vaikų į milžinišką katilą, kuriame degė 
raudona liepsna. 

— Pažiūrėkite iš kitos pusės, - pasakė išradėjas. Ir jie konve- 
jeriu pervažiavo pilką kiemą. —- Va, - pasakė senis ir parodė į 
viršų. 

Fabianas pakėlė galvą. Didžiuliai, įkaitę Besemerio konver- 
teriai leidosi žemyn, automatiškai virto ant šono ir pylė savo 
turinį ant horizontalaus veidrodžio. Turinys buvo gyvas. Vy- 
rai ir moterys krito ant blizgančio stiklo, stojosi ir lyg pakerėti 
žiūrėjo į savo čia pat esantį, bet nepasiekiamą atspindį. Kai 
kurie linksėjo savo atspindžiams lyg pažįstamiems. Vienas iš- 
sitraukė iš kišenės pistoletą ir šovė. Ir kliudė, nors taikėsi savo 
atspindžiui tiesiai į širdį, savo kojos nykštį. Jo veidas persi- 
kreipė iš skausmo. Kitas sukosi ratu. Matyt, norėjo atsigręžti į 
savo atspindį nugara, bet jam vis nesisekė. 

— Per dieną šimtas tūkstančių! —- pareiškė išradėjas. - O aš 
juk sutrumpinau darbo laiką ir įvedžiau penkių darbo dienų 
savaite. 

— Vien tik pamišėliai? — paklausė Fabianas. 

— Tai terminologijos dalykas, - atsakė profesorius. - Lukte- 
lėkite, atsakė sankaba. - Jis priėjo prie mašinos ir pakrapštė 
įkišęs į vieną skylę skėčiu. Staiga skėtis dingo, paskui dingo 
pelerina, ji įsitraukė paskui save senį. Jis dingo. Jo mašina jį 
prarijo. 

Fabianas konvejeriu grįžo per pilką kiemą atgal. 

— Įvyko nelaimė! - riktelėjo jis vienam pusnuogiui darbi- 
ninkui. Ir čia iš katilo iškrito vaikas. Jis buvo su raginiais aki- 
niais ir laikė rankutėje blogai sudėtą skėtį. Darbininkas užka- 
bino vaiką kastuvu ir šveitė atgal į liepsnojantį katilą. Fabianas 
vėl pervažiavo kiemą ir ėmė laukti po siūbuojančiu Besemerio 
konverteriu pasirodant atnaujinto savo seno draugo. 

Bet veltui. Vietoj jo iš vienos didžiulės apsiverčiančios dė- 
žės iškrito jis pats, antras Fabianas, bet su pelerina, skėčiu ir 
skrybėle, atsistojo su kitomis figūromis ir, kaip jos, įsispoksojo 
į savo atspindį. Prie jo padų, galva žemyn, veidrodyje kabojo 
trečias Fabianas ir spoksojo į viršų, antrajam Fabianui į veidą. 
Šis parodė nykščiu per petį į mašiną ir pasakė: 

— Mechaninis sielų perkėlimas. Kolrepo išradimas. 

Tada priėjo prie tikrojo Fabiano, stovinčio kieme, įėjo į jį ir 
dingo. | 

— Kaip čia buvęs, - pripažino Fabianas, paėmė skėtį iš ma- 
šininio Žmogaus, kuris nematomai buvo jį užpildęs, pasitaisė 
peleriną ir vėl tapo vienintelis savęs egzempliorius. 

Jis pažiūrėjo į blizgantį veidrodį. Žmonės staiga ėmė smegti 
į jį tarsi į permatomą pelkę. Jie žiopčiojo, lyg rėktų iš baimės, 
bet nieko nebuvo girdėti. Pagaliau visai dingo po veidrodžio 
paviršiumi. Jų atspindžiai lyg žuvys spruko galvomis pirmyn 
šalin, vis mažėjo ir visai dingo. Dabar apačioje stovėjo tikri žmo- 
nės, ir atrodė, lyg jie būtų sustingę gintare. Fabianas priėjo prie 
pat jų. Ir tai, ką pamatė, buvo jau nebe atspindys. Virš nugrimz- 
dusių padarų buvo vien tiktai stiklo plokštė, ir jie toliau gyve- 
no. Fabianas atsiklaupė ir pasižiūrėjo žemyn. 

Riebios, nuogos moterys, rūpesčių raukšlių išraižytais kū- 
nais, sėdėjo prie stalų ir gėrė arbatą. Jos buvo su skylėtomis 
kojinėmis ir pintomis skrybėlaitėmis ant galvų, blizgančiomis 
apyrankėmis ir auskarais. Viena senė buvo įsivėrusi į nosį auk- 
sinį žiedą. Prie kitų stalų sėdėjo stori, pusnuogiai, plaukuoti 
kaip gorilos vyrai su cilindrais, kai kurie su violetinėmis apa- 
tinėmis kelnėmis, visi su dideliais cigarais tarp putlių lūpų. 
Vyrai ir moterys godžiai žiūrėjo į uždangą. Ji buvo atitraukta 
į šalį, ir jauni išsidažę vaikinai su prigludusiais prie kūno tri- 
ko lyg besimaivančios manekenės išdidžiai perėjo per pakylą. 
Paskui juos, taip pat su triko, sekė merginos, jos dirbtinai šyp- 
sojosi ir įkyriai rodė savo apvalainumus. Fabianas kai kurias 
pažino, ten buvo ir Kulp, skulptorė, Zelov ir Paula iš Haupto 
įstaigos. 

Senosios moterys ir vyrai pakėlė prie akių teatrinius žiūro- 
nus, pašoko, puolė link pakylos, kliūdami už stalų ir kėdžių, 
daužė viens kitą, kad prasibrautų į priekį, ir žvengė kaip ru- 
jojantys arkliai. Storos papuošalais apsikarsčiusios bobos trau- 
kė nuo pakylos vaikinus, klykdamos vertė juos ant žemės, klau- 
pėsi maldaudamos, skėtė storas kojas, traukė nuo rankų pirštų 
ir iš ausų spenelių briliantus ir kišo juos kekšiškai šypsan- 
tiems padarams. Seni vyrai savo beždžioniškomis rankomis 
stvarstė merginas, taip pat vaikinus, glėbesčiavo, mėlynijo iš 
susijaudinimo, jeigu pavykdavo nutverti. Apatinės kelnės, iš- 
sprogusios venos, kojinių laikikliai, suplėšyti spalvoti triko, 
sios dažytos burnos, rudos lieknos rankos, mėšlungio trauko- 
mos kojos nuklojo žemę lyg gyvas persiškas kilimas. 

— Tavo Kornelija irgi čia, - pasakė ponia Irena Mol. Ji sėdėjo 
šalia jo ir šlamštė mažus jaunus vyrus, imdama juos iš didelės 
saldainių tūtos. Pirmiausia nuplėšdavo nuo jų drabužius. Ir 
atrodė, lyg ji vyniotų nuo šokoladinių saldainių popierėlius. 
Fabianas ėmė dairytis Kornelijos. Visiems tarsi paklaikusiems 
duodantis apačioje, ji viena stovėjo ant pakylos ir gynėsi ano 

storo Žiauraus vyro, kuris viena ranka pražiodęs jai burną kita 
kišo į ją savo cigarą, degančiu galu į priekį. 

— Jam beprasmiška priešintis, - pasakė ponia Mol, graiby- 
dama ranka po savo tūtą. - Tai Makartas, kino pramonininkas. 
Pinigų turi kaip šieno. Jo Žmona nusižudė. 

Kornelija susvyravo ir sykiu su Makartu griuvo į krūvą tarp 
kitų. 

- Šok paskui ją, - paragino Mol. - Bet tu bijai, kad nesutrūktų 
stiklas tarp tavęs ir kitų. Tu laikai pasaulį vitrina. 

Kornelijos jau nebuvo matyti. Užtat dabar Fabianas išvydo 
kandidatą į mirtininkus Vilhelmį. Jis buvo nuogas, su protezu 
vietoj kairės kojos. Sėdėjo ant lovos su baldakimu ir tarsi per 
bangas plaukė spurdančių Žmonių kūnais. Jis mojavo savo laz- 
da ir trankė per galvą ir rankas įsikibusiai į lovą Kulp, kol ta 
visa kruvina pasileido ir nugrimzdo į gelmę. 

Vilhelmis pririšo prie lazdos virvelę, apvyniojo ja banknotą 
ir užmetė savo meškerę. Žmonės po juo šokinėjo lyg žuvys į 
orą, stvarstė banknotą, nuilsę krito žemyn ir vėl šoko į viršų. Ir 
štai! Viena moteris nutvėrė banknotą burna. Tai buvo Zelov. Ji 
spigiai sukliko. Kabliukas pervėrė jai liežuvį. Vilhelmis traukė 
virvutę, Zelov, perkreiptu veidu, artinosi prie lovos. Bet už jos 
išniro skulptorė, apkabino draugę abiem rankom ir patraukė 
atgal. Liežuvis toli išsikišo iš burnos. Vilhelmis ir skulptorė trau- 
kė merginą, kiekvienas į savo pusę. Liežuvis vis ilgėjo, ištyso 
lyg kokia raudona guma ir, rodės, tuoj tuoj nutrūks. Vilhelmis 
sunkiai pūtavo ir juokėsi. 

— Nuostabu! - sušuko Irena Mol. - Panašu į virvės traukimą. 
Mes gyvename sporto amžiuje. - Ji suglamžė tuščią tūtą ir pa- 
sakė. - Dabar aš tave surysiu. 

Ir nuplėšė jam peleriną. Jos pirštai ėmė čeksėti kaip žirklės 
ir perkirpo kostiumą. Jis trenkė jai skėčio rankena per galvą. Ji 
susverdėjo ir paleido jį. 

— Aš juk tave myliu, - sušnabždėjo ji ir apsiverkė. 

Ašaros lyg muilo burbuliukai tekėjo iš jos akių kampučių, 
vis didėjo ir mirguliuodamos kilo į viršų. 

Fabianas atsistojo ir nuėjo toliau. 

Jis atsidūrė didelėje salėje be sienų. Daugybė laiptų pakopų 
vedė iš vieno salės galo į kitą. Ant kiekvienos pakopos stovėjo 
žmonės. Jie dėmesingai žvelgė į viršų ir kraustė viens kitam 
kišenes. Kiekvienas apvaginėjo kitą. Kiekvienas slapta kraustė 
pirma jo stovinčio Žmogaus kišenes, ir kol jis tai darė, jį apvagi- 
nėjo stovintis už nugaros. Salėje viešpatavo rimtis. Tačiau visi 
judėjo. Uoliai vogė ir davėsi apvagiami. Ant pačio žemiausio 
laipto stovėjo dešimtmetė mergytė ir traukė iš pirma jos sto- 
vinčio vyro palto kišenės margą peleninę. Staiga ant viršutinės 
pakopos atsidūrė Labudė. Jis iškėlė rankas, pasižiūrėjo žemyn 
ir sušuko: 

— Draugai! Bendrapiliečiai! Padorumas turi nugalėti! 

— Aišku! - choru suriko visi, kraustydami kitų kišenes. 

— Kas su manimi sutinka, tepakelia ranką! - užriko Labudė. 

Visi pakėlė vieną ranką, o kita toliau vogė. Tiktai mažoji mer- 
gytė ant apatinės pakopos pakėlė abi rankas. 

— Ačiū jums, - pasakė Labudė susijaudinusiu balsu. - Brėkš- 
ta žmogiškojo orumo era. Nepamirškite šios valandos! 

— Tu kvailys! - suriko Leda, atsistojo šalia Labudės ir užsi- 
traukė paskui save aukštą gražų vyrą. 

— Mano geriausi draugai yra didžiausi mano priešai, - liūdnai 
ištarė Labudė. - Man tas pats. Bet išmintis nugalės, net jeigu aš 
ir Žūsiu. 
stogai. Ir visur stovi niūrūs tipai su revolveriais ir automatais. 

Žmonės ant laiptų krito pasliki, bet vogė toliau. Pokšėjo 
šūviai. Žmonės mirė laikydami rankas svetimose kišenėse. Laip- 
tai buvo nusėti lavonais. 

— Jų negaila, - pasakė Fabianas savo draugui. - Eime iš čia! 

Bet Labudė tebestovėjo kulkų lietui lyjant. 

— Manęs irgi, - sušnabždėjo jis, atsigręžė į langus ir stogus ir 
pagrūmojo jiems kumščiu. 

Pro stoglangius ir nuo kraigų žemyn lėkė kulkos. Persisvėrę 
pro langus kabojo sužeistieji. Ant vieno kraigo grūmėsi du 

atletiški vyrai. Smaugė ir kandžiojo vienas kitą, kol vienas su- 
sverdėjo ir abu nugarmėjo žemyn. Pasigirdo, kaip pokštelėjo į 
žemę tuščios galvos. Salės palubėje skraidė lėktuvai ir mėtė ant 
namų liepsnojančius deglus. Stogai ėmė degti. Pro langus vir- 
to žali dūmai: 

— Kodėl žmonės taip daro? —- Mergaitė iš universalinės pa- 
lietė Fabiano ranką. 

- Jie nori pastatyti naujus namus, - atsakė jis. Paskui paėmė 
mergaitę ant rankų ir lipdamas per lavonus ėmė leistis laiptais 
žemyn. Pusiaukelėje sutiko mažą vyrą. Jis stovėjo, rašė į blok- 
notą skaičius ir skaičiavo judindamas lūpas. 

— Ką jūs čia veikiate? —- paklausė Fabianas. 

— Pardavinėju likučius, - atsakė tas. - Lavonas kainuoja tris- 
dešimt pfenigų, už mažiau susinešiojusius prašau penkiais 
pfenigais daugiau. Ar jūs įgaliotas derėtis? 

— Eikite po velnių! — suriko Fabianas. 

— Vėliau, - atsakė mažasis Žmogus ir skaičiavo toliau. Laiptų 
apačioje Fabianas pastatė mergaitę ant žemės. 

— O dabar eik namo, - pasakė jis. 

Mergaitė nubėgo šokinėdama ant vienos kojos ir dainuo- 
dama. 

Jis vėl užlipo laiptais. 

— Aš neuždirbu nė pfenigo, - sumurmėjo mažasis žmogus, 
kai jis vėl ėjo pro šalį. Fabianas skubėjo. Viršuje griuvo namai. 
Iš griuvėsių krūvų veržėsi liepsnų liežuviai. Degančios sijos 
suiro ir be garso griuvo lyg į vatą. Tebedrioksėjo paskiri šūviai. 
Žmonės su dujokaukėmis ropojo per griuvenas. Susitikę jie 
tučtuojau pakeldavo automatus, prisitaikydavo ir šaudavo. Fa- 
bianas apsidairė. Kur Labudė? 

— Labude! - suriko jis. - Labude! 

— Fabianai, - pasigirdo kažkieno balsas, - Fabianai! 

— Fabianai! - šaukė Kornelija purtydama jį už peties. 

Jis pabudo. 

— Kodėl tu šauki Labudę? - Ji perbraukė jam ranka per kaktą. 

— Aš sapnavau, - pasakė jis. - Labudė Frankfurte. 

— Gal man uždegti šviesą? - paklausė ji. 

— Ne, pasistenk greičiau užmigti, Kornelija, tau rytoj reikia 
gerai atrodyti. Labanakt. 

— Labanakt, - atsakė ji. 

Po to abu ilgai gulėjo neužmigdami. Kiekvienas žinojo, kad 
kitas nemiega, bet abu tylėjo. 


PENKIOLIKTAS SKYRIUS 
Jaunas žmogus, koks jis turi būti 
Apie geležinkelio stočių prasmę 
Kornelija rašo laišką 


Kitą rytą, Kornelijai išėjus į darbą, jis atsisėdo prie atdaro lan- 
go. Ji laikė po pažastimi portfelį ir žvaliai žengė. Ji turėjo darbą. 
Ji uždirbo pinigų. Jis sėdėjo prie lango ir leidosi kutenamas sau- 
lės. Ji švietė šiltai, ir atrodė, kad pasaulyje viskas gerai, niekas 
jo netrikdo. 

Kornelija greitai dingo iš akių. Jis negalėjo jos pašaukti at- 
"gal. Jeigu būtų tai padaręs, jeigu būtų persisvėręs per langą ir 
pasakęs: „Grįžk atgal, aš nenoriu, kad tu dirbtum, aš nenoriu, 
kad tu eitum pas Makartą!“, ji būtų atsakiusi: „Ką čia šneki? 
Duok man pinigų arba netrukdyk“. Ir daugiau negalėdamas 
sau niekuo padėti jis parodė saulei liežuvį. | 

— Ką jūs ten darote? - paklausė ponia Holfeld. Ji buvo nepa- 
stebimai įėjusi į kambarį. 

Fabianas nerūpestingai atsakė: 

— Gaudau muses. Jos šiemet didelės ir traškios. 

— Jūs neinate į darbą? 

— Aš išėjau į atsargą. Kito mėnesio pirmą dieną finansų mi- 
nisterijos ataskaitose būsiu minimas kaip nenumatytas nuostolis. 

Jis uždarė langą ir atsisėdo ant sofos. 

— Netekote darbo? - paklausė šeimininkė. 

Jis linktelėjo ir išsitraukė iš kišenės pinigų. 

— Štai aštuoniasdešimt markių už kitą mėnesį. 

Ji greitai pasičiupo pinigus ir pasakė: 

— Nereikėjo taip skubėti, pone Fabianai. 

— Priešingai. - Jis pažėrė ant stalo paskutinius banknotus ir 
monetas ir suskaičiavo, kas jam liko. - Jeigu nuneščiau savo 
kapitalą į banką, per metus gaučiau tris markes procentų, - 
pasakė jis. -- Vargu ar apsimoka. 

Šeimininkei atsirišo liežuvis. 

— Vakar laikraštyje vienas inžinierius siūlė sumažinti Vidur- 
žemio jūros vandens lygį dviem šimtais metrų, tuomet iškiltų 
daug naujų žemių, kaip prieš ledynmetį, jas būtų galima ap- 
gyvendinti ir išmaitinti milijonus žmonių. Be to, supylus kelis 
nedidelius pylimus, būtų galima nutiesti tiesioginę geležinke- 
lio liniją Berlynas-Kapštatas! - Ponia Holfeld tebebuvo įkvėp- 
ta inžinieriaus idėjos ir kalbėjo labai karštai. 

Fabianas taip plojo per sofos atramą, kad net dulkės pakilo. 

- Čia tai bent! - sušuko jis. - Pirmyn, prie Viduržemio jūros. 
Sumažinkime jos lygį! Jūs vyktumėte kartu, ponia Holfeld? 

— Mielai. Nuo savo povestuvinės kelionės ten daugiau ne- 
buvau. Puikios vietos. Genuja, Nica, Marselis, Paryžius. Pary- 
žius, beje, ne prie Viduržemio jūros. - Ji pakreipė pokalbį kita 
linkme: - Bet panelė daktarė turbūt labai nusiminė? 

— Gaila, kad ji jau išėjo, būtume galėję paklausti. 

— Puiki mergina, tokia prakilni, man ji panaši į Rumunijos 
karalienę, kai buvo jauna. 

— Atspėjote. —- Fabianas pakilo ir nuvedė šeimininkę prie 
durų. - Ji karalienės duktė. Bet tegu tai lieka tarp mūsų. 

Po pietų jis sėdėjo didelio laikraščio leidykloje ir laukė, kada 
ponas Zaharijas galės jį priimti. Ponas Zaharijas buvo pažįsta- 
mas, po vieno pokalbio apie reklamos prasmę jam pasakęs: „Jei- 
gujums manęs reikės, ateikite“. Fabianas išsiblaškęs vartė laik- 
raščius, puošiančius laukiamojo salę, ir galvojo apie tą pokalbį. 
Zaharijas tuomet entuziastingai pritarė H. G. Velso minčiai, kad 
krikščioniškoji bažnyčia suklestėjo iš dalies dėl sumanios pro- 

pagandos; jis taip pat visiškai pritarė Velso teiginiui, kad atėjo 
metas naudoti reklamą ne vien muilo ir kramtomosios gumos 
vartojimo didinimui, bet pagaliau pajungti ir idealų skleidimui. 
Fabianas pasakė, kad auklėjimo poveikis Žmonijai labai abejo- 
tinas dalykas; be to, neaišku, ar propagandistas gali auklėti tautą 
ir ar auklėtojas gali būti propagandistas; proto galima išmokyti 
labai ribotą skaičių Žmonių, be to, tie jau ir taip protingi. Juodu 
su Zahariju tiesiog susikirto, kol priėjo išvadą, kad jų ginčas 
pernelyg akademiškas, nes abu galimi rezultatai - idealistinio 
auklėjimo pergalė ar pralaimėjimas - itin brangiai kaštuoja, o 
idealams pinigų niekas nemėto. 

Koridorių labirintais veikliai lakstė kurjeriai. Iš metalinių 
vamzdžių dunksėdamos krito kartoninės tūtos. Be perstogės 
skambėjo budėtojo telefonas. Lankytojai ateidavo ir išeidavo. 
Darbuotojai bėgiojo iš vieno kabineto į kitą. Vienas redakcijos 
vedėjas, lydimas valdinių štabo, nubildėjo laiptais žemyn. 

— Ponas Zaharijas jūsų laukia. 

Kurjeris nuvedė jį iki durų. Zaharijas karštai paspaudė Fa- 
bianui ranką. Tam jaunam žmogui buvo būdinga tai, kad jis 
"viską darė be galo įkvėptai. Jį visąlaik buvo apėmusi euforija. 
Tiek valydamasis dantis, tiek kalbėdamas, tiek leisdamas pini- 
gus ar duodamas viršininkams pasiūlymus jis visuomet nėrėsi 
iš kailio. Jo visiškas humoro nesupratimas užkrėsdavo bet ką, 
kas su juo bendraudavo. Pokalbis apie kaklaraiščio mazgus ga- 
lėjo tapti svarbiausia dabarties tema. Ir viršininkai, aptarinė- 
dami su Zahariju reikalus, jusdavo, koks be galo svarbus jų 
darbas, jų laikraštis ir vieta. Jis pats nesulaikomai kilo aukštyn. 
Leidyklai jis buvo katalizatorius, jį supantiems žmonėms - sti- 
mulas. Jis buvo tapęs nepamainomu ir jau dabar, būdamas dvi- 
dešimt aštuonerių metų, gavo du tūkstančius penkis šimtus 
markių algos. Fabianas jam išdėstė savo reikalą. 

— Laisvų vietų nėra, - pasakė Zaharijas, - o aš jums labai 
norėčiau padėti. Be to, esu tikras, kad mes puikiai sutartume. 
Ką gi mums daryti? - Jis suspaudė rankomis smilkinius kaip 

pranašautojas, laukiantis proto prašviesėjimo. - O ką jūs, jeigu 
aš jus priimčiau kaip asmeninį darbuotoją ir mokėčiau iš savo 
kišenės? Toks žmogus kaip jūs man būtų reikalingas. Čia per 
dieną iš manęs tikimasi tuzino idėjų. Aš juk ne automatas! Ką 
aš padarysiu, kad kitų galvos prasčiau veikia? Jeigu ir toliau 
taip bus, mano smegenys virs miltais. Aš neseniai nusipirkau 
mažą simpatišką automobiliuką, šešių cilindrų „Šteirą“ su spe- 
cialiu kėbulu. Mes galėtume kasdien keliom valandom išvažiuo- 
ti į gamtą ir pamąstyti. Aš mėgstu vairuoti, tai ramina nervus. 
Aš jums galėčiau mokėti tris šimtus markių, o kai tiktai atsi- 
rastų laisva vieta, ji būtų jūsų. Na kaip? 

Fabianui dar nespėjus atsakyti, jis kalbėjo toliau: 

— Ne, negerai. Paskui sakys, kad Zaharijas turi baltąjį negrą. 
Nė vienu iš tų tipų negalima pasitikėti. Visi jie stovi su kir- 
viais už durų, pasiruošę suskaldyti man makaulę. Ką gi mums 
daryti? Ar jums niekas neateina į galvą? 

Fabianas atsakė: 

— Aš galėčiau atsistoti Potsdamo aikštėje su didele lenta ant 
pilvo, kur būtų parašyta: „Šis jaunas vyras dabar niekur ne- 
dirba, bet išbandykite jį ir įsitikinsite, kad jis moka viską“. 
Taip pat galėčiau šį tekstą užrašyti ant didelio oro baliono. 

— Jeigu jūs rimtai, tai puiki idėja! - sušuko Zaharijas. - Bet ji 
nieko neverta, nes jūs ja netikite. Jūs rimtai žiūrite tiktai į išties 
rimtus dalykus, o gal ir į juos ne. Tai tragedija. Su savo gabu- 
mais jūs šiandien jau būtumėte direktorius. 

Su pranašesniais už save žmonėmis jis naudodavo labai ra- 
finuotą triuką: visiškai pripažindavo jų pranašumą ir tiesiog 
primygtinai jį pabrėždavo. 

— Kas man iš to, kad aš gabesnis? - liūdnai paklausė Fabianas. 

Šio retorinio klausimo Zaharijas nelaukė. Gana, kad pats bu- 
vo atviras. O čia ateina kažkoks tipas, klausia patarimo ir dar 
plėšo akis. 

— Gaila, kad jūs įsižeidėte dėl mano žodžių, - pasakė 
Fabianas. - Aš nenorėjau jūsų įžeisti. Aš pernelyg gerai manau 

apie savo talentus. Jų užtenka kaip tik tam, kad numirtum iš 
bado. O taip striuka, kad aš galėčiau jais didžiuotis, man bus 
tik po dviejų savaičių. 

Zaharijas atsistojo ir pabrėžtinai mandagiai palydėjo jį iki 
laiptų. 

- Paskambinkite man rytoj, apie dvyliktą, ne, man tada kon- 
ferencija, tarkim, po dviejų. Galbūt ką nors sugalvosiu. Sėk- 
mės. 


Fabianas mielai būtų paskambinęs Labudei, tačiau tas buvo 
Frankfurte. Bet jokia mada nebūtų jam pasakojęs apie savo 
rūpesčius. Labudė pats jų turėjo į valias. Jis tik norėjo išgirsti 
pažįstamą balsą, ir viskas. Tarp draugų netgi pokalbis apie 
gamtą gali padaryti stebuklą. Motina buvo išvažiavusi. Tas keis- 
tas senas išradėjas su savo pelerina dabar keliauja į beprot- 
namį. Kornelija nusipirko naują skrybėlę, kad patiktų keliems 
kino veikėjams. Fabianas buvo vienas. Kodėl negalima, bent jau 
laikinai, pabėgti nuo savęs? Nors jis be jokio tikslo slankiojo po 
centrą, netrukus atsidūrė priešais namą, kuriame dirbo Korne- 
lija. Pyktelėjęs ant savęs nuėjo toliau ir pastebėjo, kad žvilgčio- 
ja į visas skrybėlių parduotuves. Ar ji tebėra darbe? Ar jau ma- 
tuojasi skrybėles ir megztinius? 

Anhalto geležinkelio stotyje nusipirko laikraštį. Žmogus, 
sėdėjęs kioske, jam pasirodė malonus. 

— Sakykite, ar jums nereikia padėjėjo? - paklausė Fabianas. 

— Aš pats netrukus imsiu mokytis megzti kojines, - atsakė 
kioskininkas, — prieš metus apyvarta buvo dviguba ir tai ne 
kažin kas išeidavo. Dabar žmonės laikraščius skaito tik kir- 
pyklose ir kavinėse. Kepėju reikėtų būti. Valgyklose dar niekas 
dykai duonos nedalija. 

— Neseniai kažkas pasiūlė, kad valstybė tiektų duoną į na- 
mus, kaip vandenį vamzdžiais, - pasakė Fabianas. - Tad atsar- 
giai, vieną dieną net ir duonos kepimas neapsaugos jūsų nuo 
bado. 

— Ar norite sumuštinio? - paklausė kioskininkas. 

— Savaitę dar kaip nors išsiversiu, - pasakė Fabianas, padė- 
kojo ir nuėjo į geležinkelio stotį. Ir ėmė studijuoti traukinių 
eismo tvarkaraštį. Gal nusipirkti už paskutinius pinigus bi- 
lietą ir išbildėti pas motiną? Bet galbūt Zaharijas rytoj bus ką 
nors sugalvojęs? Išėjus iš geležinkelio stoties ir pamačius gat- 
vių virtines ir namų blokus, tą neviltį keliantį, negailestingą 
labirintą, jam ėmė suktis galva. Jis atsirėmė šalia kelių nešikų 
į sieną ir užsimerkė. Bet dabar jį kamavo ir triukšmas. Atro- 
dė, lyg tramvajai ir autobusai važinėtų po jo skrandį. Fabia- 
nas apsigręžė, nuėjo į laukimo salę ir padėjo ten galvą ant kie- 
to suolo. Po pusvalandžio pasidarė geriau. Jis nuėjo į tramvajų 
stotelę, parvažiavo namo, krito ant sofos ir tuojau užmigo. 

Pabudo vakare. Buto durys greitai užsitrenkė. Gal Kornelija 
sugrįžo? Ne, kažkas greitai nubėgo laiptais. Jis nuėjo į kitą 
kambarį ir išsigando. 

Spinta buvo atidaryta. Ir tuščia. Lagaminai dingę. Fabianas 
uždegė šviesą, nors dar tiktai temo. Ant stalo, prispaustas va- 
za, kur gėlės laukė, kada bus išmestos, gulėjo laiškas. Jis link- 
telėjo galva, paėmė laišką ir grįžo į savo kambarį. 

„Mielas Fabianai, - rašė Kornelija, - ar ne geriau bus, jeigu 
aš išeisiu per anksti, negu per vėlai? Aš ką tik stovėjau šalia 
Tavęs prie sofos. Tu miegojai, ir Tu miegi dabar, kai aš Tau ra- 
šau. Aš mielai pasilikčiau, bet įsivaizduok, kad aš taip pada- 
riau! Dar kelios savaitės, ir Tu pasijusi nelaimingas. Tave slegia 
ne neturtas, o mintis, kad neturtas gali tiek daug reikšti. Kol 
buvai vienas, Tau nieko negalėjo atsitikti, kad ir kas. Ir toliau 
taip bus. Ar Tu labai liūdi? 

Jie nori mane parodyti kitame filme. Rytoj pasirašau sutartį. 
Makartas išnuomojo man du kambarius. Be to neapsieisi. Jis 
kalbėjo apie tai taip, kaip apie centnerį briketų. Jam penkiasde- 
šimt metų, ir jis atrodo kaip per gerai apsitaisęs imtynininkas 
pensininkas. Jaučiuosi taip, lyg būčiau parsidavusi anatomijai. 
O jeigu dabar ateičiau į Tavo kambarį ir pažadinčiau Tave? Aš 

nekelsiu Tavęs. Aš nepražūsiu. Įsivaizduosiu, kad mane apžiūri- 
nėja gydytojas. Tegu, ką padarysi. Iš šito purvo išsikapstyti ga- 
lima tik išsipurvinus! O mes juk norime išsikapstyti! 

Aš rašau: mes! Supranti mane? Dabar palieku Tave, kad 
likčiau su Tavimi. Ar Tu tebemylėsi mane? Ar dar norėsi į ma- 
ne žiūrėti ir galėsi apkabinti, nepaisydamas to kito? Rytoj po 
pietų, nuo keturių valandų, aš lauksiu Tavęs Šotenhamlio ka- 
vinėje. Kas bus man, jeigu Tu neateisi? Kornelija.“ 

Fabianas sėdėjo tyliai tyliai. Vis labiau temo. Skaudėjo širdį. 
Jis laikė apgniaužęs krėslo bumbulus, tarsi priešindamasis kaž- 
kam, kas nori jį išsitempti. Jis susitvardė. Laiškas gulėjo ant 
grindų ir švytėjo tamsoje. 

— Aš juk norėjau pasikeisti, Kornelija, - ištarė Fabianas. 


ŠEŠIOLIKTAS SKYRIUS 
Fabianas leidžiasi ieškoti nuotykių 
Šūviai Vedinge 
Dėdulės Pelės lunaparkas 


Tą patį vakarą jis nuvažiavo metro į šiaurinę miesto dalį. Jis 
stovėjo prie vagono lango ir spoksojo į juodą tunelį, kuriame 
tik retkarčiais šmėsteldavo lemputės. Jis spoksojo į judrius po- 
žeminių stočių peronus. Traukiniui išlindus iš tunelio, spok- 
sojo į pilkas namų eiles, į niūrius skersgatvius ir apšviestus kam- 
barius, kur nepažįstami žmonės sėdėjo aplink stalus ir laukė 
savo lemties. Spoksojo į blykčiojančias geležinkelio bėgių virti- 
nes, kuriomis jis važiavo; į tarpmiestines geležinkelio stotis, ku- 
riose raudoni miegamieji vagonai dūsaudami laukė tolimų ke- 
lionių; į nebylią Šprė, į ryškiai šviečiančius reklaminius užrašus 
ant teatrų fasadų ir bežvaigždį violetinį dangų virš miesto. 
Fabianui atrodė, lyg tiktai jo akys ir ausys važiuotų per Ber- 
lyną, o jis pats būtų toli toli. Jo žvilgsnis buvo įdėmus, bet šir- 
dis nieko nejautė. Jis ilgai sėdėjo savo mebliuotame kambaryje. 
Kažkur šiame žvilgsniu neaprėpiamame mieste paklusniai už- 
simerkusi gulėjo Kornelija su penkiasdešimtmečiu vyru. Kur ji 
buvo? Įmanydamas jis būtų nuplėšęs visų namų sienas, kad 
tik juos rastų. Kur Kornelija? Kodėl pasmerkė jį neveikimui? 
Kodėl padarė tai kaip tik tomis retomis akimirkomis, kai jis troš- 
ko veiklos? Ji nepažinojo jo. Ji ryžosi pasielgti neteisingai, užuot 
pasakiusi jam: „Tu pasielk teisingai!“ Ji manė, kad jis verčiau 

iškęs tūkstantį smūgių, negu pats pakels ranką. Ji nežinojo, kad 
jis trokšta tarnauti ir būti atsakingas. Bet kur tie Žmonės, ku- 
riems jis būtų norėjęs tarnauti? Kur Kornelija? Ji guli po storu 
senu vyru ir leidžiasi verčiama kekše, kad jos mielas Fabianas 
ramiai galėtų nieko neveikti. Ji kilniaširdiškai grąžino jam laisvę, 
nuo kurios neseniai buvo išlaisvinusi. Atsitiktinumas atvedė į 
jo rankas Žmogų, dėl kurio pagaliau panoro veikti, ir tas pats 
žmogus jį vėl išstūmė į nenorimą, prakeiktą laisvę. Likimas pa- 
dėjo abiem, o dabar jiems jau nebuvo galima padėti. Tą aki- 
mirką, kai darbas įgijo prasmę, nes jis rado Korneliją, neteko 
darbo. O dėl to, kad neteko darbo, neteko Kornelijos. 

Ištroškęs jis paėmė į rankas indą, bet padėjo į šalį, nes jis 
buvo tuščias. Ir tada, kai jau beveik prarado viltį, likimas su- 
teikė jam malonę ir indas prisipildė. Jis pasilenkė prie jo, norė- 
damas pagaliau atsigerti. 

„Ne, - pasakė tada likimas, - tu nenorėjai laikyti jo ranko- 
je“, ir indas buvo išmuštas jam iš rankų, o vanduo per rankas 
nutekėjo ant žemės. 

Valio! Dabar jis laisvas. Fabianas taip garsiai ir piktai nusi- 
juokė, kad kiti keleiviai išsigandę nuo jo truputį pasislinko į 
šalį. Jis išlipo iš traukinio. Koks skirtumas kur, juk jis laisvas. 
Kornelija, velniai žino kur, su kažkuo miegojo dėl karjeros.ar 
kad apimtų neviltis, ar dėl vieno ir antro. Plento gatvėje, poli- 
cijos kareivinių kieme, pro atvirus vartus jis matė žalius auto- 
mobilius su įjungtomis šviesomis. Policininkai lipo į automobi- 
lius ir stovėjo, ryžtingi, nebylioje kolonoje. Keletas automobilių 
nudardėjo šiaurės pusėn. Fabianas nuėjo paskui juos. Gatvės 
buvo pilnos Žmonių. Automobilius lydėjo šūksniai. Lėkdami 
iš paskos lyg akmenys. Policininkai žiūrėjo tiesiai priešais save. 

Vedingo aikštėje jie atitvėrė išėjimą į Reinikendorfo gatvę, 
kuria artinosi darbininkų būriai. Raitoji policija kitapus gran- 
dinės laukė įsakymo pulti. Uniformuoti proletarai, su dirže- 
liais pasmakrėje, laukė civilių proletarų. Kas juos varė vienus 
prieš kitus? Darbininkai buvo jau čia pat, jų dainos vis garsėjo, 

ir policininkai lėtai pajudėjo pirmyn, per metrą vienas nuo ki- 
to. Dainavimas virto piktu baubimu. Net nematant, kas dedasi, 
iš triukšmo ir kaip jis auga, buvo justi, kad darbininkai ir poli- 
cija tenai priekyje tuojau susikibs. 


Ir netrukus šūksniai tai patvirtino. Kolonos susiėjo, ir policija 
puolė. Tada supdami savo raitelius į susidariusį vakuumą 
risčia pajudėjo arkliai, jų kanopos kaukšėjo per grindinį. Priekyje 
driokstelėjo šūvis. Išsilakstė stiklai. Arkliai pasileido šuoliais. 
Vedingo aikštėje buvę Žmonės bandė prasiveržti pro grandinę. 
Antra policininkų grandinė, užstojusi įėjimą į Reinikendorfo 
gatvę, lėtai judėjo į priekį ir valė aikštę. Ėmė lėkti akmenys. Vie- 
nas vachmistras gavo peiliu. Policija iškėlė gumines lazdas ir 
perėjo į bėgimą. Trimis sunkvežimiais atvyko paspirtis, vyrai 
šoko iš lėtai važiuojančių automobilių. Darbininkai ėmė bėgti, 
bet vėl sustojo aikštės pakraščiuose ir į ją išeinančiose gatvėse. 
Fabianas prasibrovė pro gyvą sieną. Triukšmas nutolo. Už trijų 
gatvių jau atrodė, kad visur tylu ir ramu. 

Vienoje pavartėje stovėjo kelios moterys. 

— Ei, jūs! - pašaukė viena. - Ar teisybė, kad Vedinge pešty- 
nės? 

— Jie duoda vieni kitiems į kailį, — atsakė jis ir praėjo pro 
šalį. 

— Aš nežinau, ką padarysiu, jeigu Francas vėl ten, - sušuko 
moteris. - Tegu jis man pareina namo! 

Gatvėje, tarp senų didelių nuomojamų namų, prieš akis 
netikėtai iškilo pramogų aikštė, vadinama dėdulės Pelės luna- 
parku. Vargonėlių garsai stelbė merginų balsus. Susikibusios 
už rankų jos ilga grandine vaikštinėjosi priešais vartus. Nu- 
trūktgalvius vaizduojantys vaikiai su pakreiptomis į šoną ke- 
purėmis zujo aplink jas ir įžūliai šūkaliojo. Merginos pamalo- 
nintos kikeno ir nedviprasmiškai atsikirtinėjo. 

Fabianas įėjo pro vartus. Parkas buvo panašus į didžiulę 
skalbinių džiovyklą. Šokinėjo acetileno lempų liepsnos, takai ir 

balaganai skendėjo prieblandoje. Žemė buvo lipni ir apaugusi 
dygia žole. Karuselė, dėl menkos paklausos, apkarstyta brezen- 
tais. Vyrai prastomis striukėmis, senos moterys su skaromis, 
vaikai, seniai turėję gulėti lovose, maklinėjo tarp balaganų. 

Žvangėjo laimės ratas. Žmonės stovėjo susigrūdę, jų akys 
buvo įsmeigtos į besisukantį skritulį. Jis sukosi vis lėčiau ir 
lėčiau, praėjo dar du numerius ir sustojo. 

— Dvidešimt penktas! - sušuko aptarnautojas. 

— Čia, čia! - Sena moteris su akiniais ant nosies iškėlė bilietą. 
Ji gavo prizą. Ką gi ji laimėjo? Ogi svarą gabalinio cukraus. 

Ratas vėl ėmė suktis. 

— Septynioliktas! 

— Ei, mano! - Jaunas darbininkas pamojavo bilietu. Jis gavo 
ketvirtį svaro pupelių kavos. 

— Motinai atiduosiu! - pasakė jis patenkintas ir pasišalino. 

— O dabar didysis prizas! Laimėtojas galės jį pasirinkti! 

Ratas pasiūbavo, spragtelėjo, sustojo, ne, dar pasisuko per 
vieną numerį. 

— Devintas! 

— Vaje, aš laimėjau! — Mergina, fabriko darbininkė, suplojo 
rankomis. Ji ėmė skaityti loterijos sąlygas: „Didysis prizas - pen- 
ki svarai aukščiausios rūšies miltų arba svaras sviesto, arba 
trys ketvirčiai svaro pupelių kavos, arba svaras ir trys ketvirčiai 
liesų lašinių“. — Ji paprašė svaro sviesto. - Visai neblogai už 
dešimt pfenigų, - šūktelėjo ji. - Turėsiu ką parsinešti! 

— Pradėsime naują lošimą! - suriko aptarnautojas. - Kas dar 
neturi bilieto, kas nori? Jūs, močiut? Čia vargetų Monte Karlas! 
Ne už markę, ne už pusę, o tik už grašį! 

Priešais buvo panaši įstaigėlė. Tik čia prizai mėsa ir dešra, 
ir bilietas kainavo dvigubai. 

— Didysis prizas, ponai, šįkart didysis prizas yra pusė Ham- 
burgo žąsies! — spiegė mėsininkienė. — Bilietas kainuoja dvi- 
dešimt pfenigų, nagi drąsiau, žmonės! - Jos pagalbininkas 
skustuvu pjovė nuo dešros plonus griežinius ir davė ragauti 

perkantiems bilietus. Kiti varvino seilę, traukė iš piniginių du 
grašius ir dėjosi prie lošimo. 

— Ar norėtum keptos žąsienos? - paklausė vienas be kakla- 
ryšio ir apykaklės greta stovinčią moterį. 

— Gaila pinigų, - atsakė ta. - Mudviem su tavim nesiseka, 
Vilemai. 

— Tegu, - tarė vyras, - kartais visaip būna. 

Jis nupirko bilietą, įkišo moteriai į burną dešros griežinį, 
kurį už tai gavo, ir viltingai įsistebeilijo į ratą. 

— Lošimas prasideda, - suspiegė mėsininkienė. Laimės ratas 
ėmė suktis. Fabianas nuėjo toliau. „Hipodromas ir šokiai“ bu- 
vo parašyta virš didelės palapinės. Bilietas - dvidešimt pfe- 
nigų. Jis įėjo į vidų. Tenai buvo du skrituliai. Vienas paaukštin- 
tas ant polių, jame buvo šokama. Viduryje sėdėjo pučiamųjų 
kapela ir grojo taip, lyg muzikantai būtų susipykę. Merginos 
stovėjo pasirėmusios į turėklus. Jaunuoliai jas graibstė. Niekas 
nesivaržė. Kitame skritulyje buvo smėlio maniežas, kuriame, 
grojant muzikai, risnojo trys kuinai. Jiems užmigti nedavė ark- 
lininkas su cilindru, kuris mojavo botagu ir vis rėkė: „Riiis-čia!“ 
Ant mažo vienakio kuino vyriškai sėdėjo moteris. Jos sijonas 
buvo aukštai atsismaukęs virš kelių. Ji jojo smulkia risčia ir kiek- 
vienąsyk atsitrenkdama į balną juokėsi. 

Fabianas atsisėdo šalia maniežo su alaus bokalu. Raitelė pra- 
jodama pro šalį kiekvienąsyk traukėsi žemyn sijoną. Tai buvo 
beprasmiška. Sijonas tuojau vėl atsismaukdavo. Ketvirtąsyk jo- 
dama pro Fabiano stalą ji šyptelėjo ir paliko sijoną ten, kur bu- 
vo. Sukant penktą ratą širmis sustojo prie stalo ir žliba akimi 
įsispoksojo į alaus bokalą. 
nuiįakis. Arklininkas pliaukštelėjo botagu, ir širmis nubidzeno 
toliau. 

Vos tiktai nulipusi nuo arklio, moteris tarsi netyčia atsisėdo 
prie gretimo stalo, į šoną nuo Fabiano taip, kad jis matytų ją 
visu gražumu. Jo žvilgsnis užkliuvo už jos figūros, ir tada iš 

narkozės pabudo skausmas. Kur Kornelija? Ar jai bjaurus tas 
glėbys, kuriame dabar guli? Ar ji, jam dabar čia sėdint, jaučia 
malonumą svetimoje lovoje? Jis pašoko. Kėdė pargriuvo. Mo- 
teris prie gretimo stalo vėl pažvelgė jam į akis, jos išsiplėtė, 
burna persikreipė ir truputį prasivėrė, liežuvio galas sudrėki- 
no viršutinę lūpą. 

— Ar eisite su manim? - niūriai burbtelėjo Fabianas. 

Ji ėjo, ir jie, daug nešnekėdami, patraukė į „teatrą“. Tai bu- 
vo vargana lentinė pašiūrė. „Garsių auksabalsių Reino daini- 
ninkų pasirodymas“, „Rūkyti leidžiama“, „Vakarinių spektak- 
lių metu vaikai atskirų vietų neužima“. Pašiūrė buvo puspilnė. 
Žiūrovai sėdėjo su skrybėlėmis, švampė cigaretes ir tamsoje da- 
vėsi iki ašarų jaudinami be galo banalios ir melagingos roman- 
tikos, kuri jiems buvo tiekiama už trisdešimt pfenigų. Niekingi 
teatro burtai juos jaudino labiau negu jų pačių bėdos. 

Fabianas apkabino tą nepažįstamą moterį. Ji prisiglaudė ir 
ėmė sunkiai alsuoti, kad jis girdėtų. Pjesė buvo be galo liūdna. 
Šaunus studentas - jo vaidmenį atliko pats direktorius Blaze- 
manas, žilas, į šeštą dešimtį įžengęs ponas, - kiekvieną rytą 
„girtas grįždavo namo. Dėl visko kaltas buvo prakeiktas šam- 
panas. Jis dainavo studentų dainas, visaip kvailiojo, buvo ba- 
ramas durininko žmonos ir padovanojo savo paskutinį talerį 
senai podagros kamuojamai rūmų dainininkei, kad ji liautųsi 
dainavusi. 

Įvykiai keitėsi žaibo greičiu. Senoji rūmų dainininkė buvo, 
kas gi ji galėjo daugiau būti, kaip tik to penkiasdešimtmečio 
studento motina! Jis buvo jos dvylika metų nematęs, kas mė- 
nesį gaudavo pinigų ir manė, kad ji, kaip ir anksčiau, yra rūmų 
dainininkė. Ir, aišku, jos nepažino. Bet motinos akys geriau ma- 
to, ji tuojau suprato: tai jis. Tačiau dramos kulminacija dar bu- 
vo toli. Prasidėjo meilės istorija. Studentas mylėjo ir buvo my- 
limas tokios panelės Martin, gražutės siuvėjos, gyvenančios 
priešais, minančios siuvimo mašiną ir dainuojančios kaip vytu- 
rys. Elena Martin, dainuojantis vyturys, svėrė gerus du cent- 

nerius. Ji įlėkė į sceną taip, kad ta net susiūbavo, ir ėmė dainuo- 
ti su direktoriumi Blazemanu, studentu, kupletus. Pirmi pub- 
liką sužavėjusio dueto žodžiai buvo tokie: 


Ak tu varge, kaip myliu, 
Be tavęs aš negaliu! 


Jaunoji pora, sykiu sudėjus mačiusi apie šimtą pavasarių, 
sunkiai maklinėjo po kiemą, kurį vaizdavo scena. Jis pažadėjo 
ją vesti, bet ji liūdėjo: nes jis norėjo priversti senąją dainininkę 
palikti sceną. Po to jie užtraukė kitą kupletą. 

Žmonės plojo. Moteris, kurios liemenį Fabianas buvo apka- 
binęs, truputį pasigręžė, kad jis pajustų jos krūtinę. 

— Ak, kaip puiku, - pasakė ji. Matyt, turėdama galvoje pjesę. 
Salėje vėl įsiviešpatavo iškilminga tyla. Senoji, sulinkusi, po- 
dagros kamuojama rūmų dainininkė, leidusi sūnų studijuoti 
mediciną ir davusi galimybę priklausyti prašmatniai korpora- 
cijai, krypuodama išlindo iš užkulisio, sunkiai išpėdino į kie- 
mą, pakėlė smilių, pianistas tam ženklui pakluso, ir tuojau tu- 
rėjo prasidėti graudi motinos daina. 

— Einam, - pasakė Fabianas, ištraukdamas ranką iš nepažįsta- 
mosios liemenėlės. 

- Jau? - paklausė ji nustebusi, bet išsekė paskui. 

— Aš čia gyvenu, - pareiškė ji priešais didelį namą Miu- 
lerštrasėje. Ji atrakino duris. Fabianas pasakė: 

- Aš užeisiu. 

Ji ėmė priešgyniauti, bet tik dėl akių. Jis įstūmė ją į prie- 
menę. 

— Ką pasakys mano šeimininkai? Ak, koks jūs smarkus. Bet 
tyliai, gerai? 

Ant durų buvo parašyta „Heceris“. 

— Kodėl tavo kambaryje dvi lovos? - paklausė jis. 

- Ts, mus gali išgirsti, - sušnabždėjo ji. - Šeimininkai netu- 
ri kitos kur statyti. 

Jis nusirengė. 

— Negaišk, - pasakė jai. 

Bet ji įsivaizdavo, kad būtinai reikia pakoketuoti ir ėmė kaip 
senmergė maivytis. Pagaliau juodu sugulė. Ji užgesino šviesą 
ir tiktai tada visai nusirengė. 

— Luktelėk, - sušnabždėjo ji, - ir nepyk. 

Ji įjungė kišeninį žibintuvėlį, uždėjo jam ant veido nosinę 
kasos gydytojas. 

— Atleiskite, dabar atsarga gėdos nedaro, - paaiškino ji. 

Daugiau jokių kliūčių nebuvo. 

— Aš dirbu pardavėja pirštinių parduotuvėje, - pasisakė ji 
kiek vėliau. - Ar tu liksi iki ryto? - paklausė ji dar po pusvalan- 
džio. Jis linktelėjo. Ji dingo virtuvėje; jis išgirdo, kaip ji leidžia 
vandenį. Grįžusi su muilino vandens dubeniu, jį rūpestingai 
kaip gera šeimininkė nuprausė ir vėl įsilipo į lovą. 

— Ar tavo šeimininkai nieko nesakys, kad virtuvėje šildai 
vandenį? — paklausė jis. —- Neišjunk šviesos! 

Ji pasakojo visokius niekus, klausinėjo, kur jis gyvena, vadi- 
„Čia dar buvo aistringai išlinkusi pliušinė sofa, praustuvė su mar- 
murine lenta, bjauri spalvota litografija, kur jauna įmitusi mo- 
teris su naktiniais marškiniais tupėdama ant baltojo lokio kai- 
lio žaidė su rožiniu kūdikiu, ir spinta su blogai rodančiu 
veidrodžiu duryse. 

„Kur Kornelija?“ - pagalvojo jis ir vėl puolė ant nuogos išsi- 
gandusios pardavėjos. 

— Aš tavęs bijau, dievaži, - sušnabždėjo ji po to. - Tu norėjai 
mane pribaigti? Bet buvo nuostabu. 
veidą ir bučiavo. 

Kai jinai užmigo, mirtinai pavargusi, jis gulėjo nemiegoda- 
mas, vienas svetimame kambaryje, įdėmiai žvelgė į tamsą ir 
galvojo: „Kornelija, ką mes padarėme?“ 


SEPTYNIOLIKTAS SKYRIUS 


Veršienos kepenys be plėvių 
Jis pasako jai savo nuomonę 
Komivojažierius netenka kantrybės 


— Aš melavau, - pasakė moteris kitą rytą. - Aš visai nedirbu 
parduotuvėje. Ir šis butas mano. Ir mes visiškai vieni. Eikš į 
virtuve. 

Ji įpylė kavos, padarė sumuštinių, švelniai paplekšnojo jam 
per veidą, nusirišo prijuostę ir atsisėdo šalia jo prie virtuvės 
stalo. 

— Gardu? - žvaliai paklausė, nors jis nieko nevalgė. - Tu at- 
rodai išblyškęs, brangusis. Bet nenuostabu. Prisikirsk kaip rei- 
kia, kad vėl būtum didelis ir stiprus. - Ji padėjo jam ant peties 
galvą ir kaip mergiūkštė atkišo lūpas. 

— Tu bijojai, kad aš nepavogčiau tavo sofos ar neperpjaučiau 
pilvo? - paklausė Fabianas. - Tai kodėl tavo miegamajame dvi 
lovos? 

— Aš ištekėjusi, — pasakė ji. - Mano vyras vienos trikotažo 
firmos komivojažierius. Dabar jis Reino krašte. Paskui važiuos 
į Viurtembergą. Jo nebus dar mažiausiai dešimt dienų. Ar lik- 
si pas mane iki tol? 

Jis gėrė kavą ir nieko neatsakė. 

— Aš negaliu būti viena, — ryžtingai pareiškė ji, tarsi jai kas 
nors būtų papriekaištavęs. - Jo amžinai nėra namie, o kai būna, 
tai irgi menka nauda. Pabūk pas mane tas dešimt dienų. Jauskis 

kaip namie. Aš skaniai verdu. Pinigų irgi turiu. Ko norėtum šian- 
dien pietums? - Ji ėmė ruoštis baugščiai žvilgčiodama į jį. - Ar 
mėgsti veršienos kepenėles su keptomis bulvėmis? Kodėl tu tyli? 

— Arjūs turite telefoną? - paklausė jis. 

— Ne, - atsakė ji. —- Tu nori išeiti? Pasilik. Buvo taip gera. 
Gera kaip niekad. 

Ji nusišluostė rankas ir ėmė glostyti jo plaukus. 

— Aš pasilieku, - pasakė jis, - tik man reikia paskambinti. 

Ji pasakė, kad paskambinti galima Rarišo mėsinėje, ir ar jis 
negalėtų parnešti pusę svaro šviežių veršienos kepenų be plė- 
vių. Paskui davė jam pinigų, atsargiai atidarė laiptinės duris ir 
įsitikinusi, kad tenai nieko nėra, išleido. 

— Pusę svaro šviežių veršienos kepenų, bet be plėvių, - 
pasakė jis mėsinėje. Ir kol jam svėrė, paskambino Zaharijui. Te- 
lefonas buvo taukuotas. 

— Ne, - pasakė Zaharijas, - aš nieko nesugalvojau. Bet ne- 
prarandu vilties, tai būtų juokinga, mano mielas. Žinote ką, at- 
eikite rytoj vėl. Gal kas išdegs. Blogiausiu atveju valandėlę plep- 
telsime. Ar gerai? Iki. 


Fabianas paėmė veršienos kepenis. Popierius buvo kruvinas. 
Jis sumokėjo ir atsargiai nunešė mėsos paketą į namus. Kadangi 
kaimynė valė durų rankeną, užlipo į penktą aukštą. Po valan- 
dėlės grįžo atgal. Moteris, su kuria praleido naktį, atidarė jam 
net nepaskambinus ir įsitraukė vidun. 

— Ačiū Dievui, - sušnabždėjo ji. - O aš jau maniau, kad ta 
palaidaliežuvė tave pastebės. Pasėdėk svetainėje, branguti. Gal 
laikraštį paskaitysi? Aš tuo tarpu apsitvarkysiu. 

Jis padėjo grąžą ant stalo, atsisėdo svetainėje ir ėmė skaityti 
laikraštį. Moteris už sienos dainavo. Po kiek laiko ji atnešė 
cigarečių, vyšninės ir pasižiūrėjo jam per petį. 

— Pirmą valgysim, - pasakė ji. - Tikiuosi, gerai jautiesi? 

Ji išėjo iš kambario ir vėl uždainavo. Jis perskaitė policijos 
pranešimą apie neramumus Reinikendorfo gatvėje. Vachmist- 

ras, sužeistas peiliu, ligoninėje mirė. Buvo sunkiai sužeisti trys 
demonstrantai. Dar keli suimti. Laikraštis rašė apie neatsakin- 
gus elementus, kurie vis bando sukurstyti bedarbius, ir svarbų 
uždavinį, tenkantį policijai. Nieku gyvu negalima mažinti po- 
licijai skiriamų lėšų, nors tam tikri sluoksniai tai nuolatos ban- 
do padaryti. Tokie įvykiai kaip vakarykščiai aiškiai rodo pro- 
filaktinio mąstymo ir veiklos svarbą. 

Fabianas apžiūrėjo nedidelį kambarį. Baldai buvo su visais 
įmanomais išraitymais. Ant spintelės gulėjo trys albumai. Stalą 
puošė margaspalvė stiklinė lėkštė, metanti vingrius atšvaitus 
ir pridėta atvirukų. Fabianas paėmė viršutinį. Jame buvo pa- 
vaizduota Kelno katedra, ir jis prisiminė cigarečių reklamos pla- 
katą. „Miela Muke, - perskaitė jis, - kaip tu gyveni ir ar tau 
užtenka pinigų? Aš gavau gerų užsakymų ir rytoj važiuoju į 
Diuseldorfą. Sveikinu ir bučiuoju, Kurtas“. 

Jis padėjo atviruką į lėkštę ir išgėrė taurelę vyšninės. 

Per pietus, kad nenuliūdintų Mukės, suvalgė viską, kas bu- 
vo lėkštėje. Ji labai džiaugėsi, kaip džiaugiamasi, kad šuo išlai- 
žė dubenį. Po to buvo kava. 

— Ar tu nieko nenori man papasakoti apie save, branguti? — 
paklausė ji. 

— Ne, - atsakė jis ir nuėjo į svetainę. Ji atbėgo jam iš paskos. 
Jis stovėjo prie lango. 

— Eikš ant sofos, - paprašė ji. - Kad tave matyčiau. Ir nebūk 
piktas. 

Jis atsisėdo ant sofos. Ji atnešė kavos, įsitaisė šalia Fabiano 
ir atsisagstė palaidinę. 

— O dabar desertas, - pasakė ji. - Bet be kandžiojimųsi. 

Apie tris Fabianas susiruošė eiti. 

— Ar tikrai grįši? — Ji stovėjo priešais jį taisydamasi sijoną 

— Tikriausiai grįšiu, - atsakė jis. - Pažadėti negaliu. 

— Aš lauksiu išvirusi vakarienę, — pareiškė ji ir atidarė du- 
ris. - Greičiau! - sušnabždėjo ji. - Kelias laisvas. 

Jis nukurnėjo laiptais. „Kelias laisvas“, - pagalvojo jis bjau- 
rėdamasis namu, iš kurio išėjo. Jis nuvažiavo iki Didžiosios 
Žvaigždės, perėjo Tyrgarteną iki Brandenburgo vartų, vėl nu- 
klydo į parką, kur žydėjo rododendrai. Išėjo į Pergalės alėją. 
Hoencolernų dinastija ir skulptorius Begas atrodė amžini. 

Prie Šotenhamlio kavinės Fabianas apsigręžė. Apie ką čia 
dar galima kalbėti? Šaukštai popiet. Jis nuėjo toliau, į Potsda- 
mo gatvę, neryžtingai pastovėjo Potsdamo aikštėje, patraukė 
Belviu gatve į viršų ir vėl atsidūrė prie kavinės. Ir dabar įėjo į 
vidų. Kornelija tenai sėdėjo nutaisiusi tokį veidą, lyg būtų jo 
laukusi jau daugelį metų, ir mostelėjo jam. Jis atsisėdo prie 
jos. Ji paėmė jo ranką. 

— Netikėjau, kad tu ateisi, - pasakė nedrąsiai. 

Jis tylėjo ir žvelgė pro ją. 

— Aš negerai padariau, taip? — sušnabždėjo ji ir nuleido 
galvą. Į jos kavos puodelį ėmė kapsėti ašaros. Ji atstūmė jį į šalį 
ir nusišluostė ašaras. 
nių laiptų sienas buvo apgyvenusios margos papūgos ir kolib- 
riai. Paukščiai buvo stikliniai. Jie tupėjo ant stiklinių lianų ir 
šakų laukdami vakaro ir jo žiburių, kai pradės švytėti trapios 
džiunglės. 

Kornelija sušnabždėjo: 

— Kodėl tu į mane nežiūri? 

Ir prisidėjo prie burnos nosinę. Jos verksmas skambėjo taip, 
lyg kažkur toli raudotų nevilties apimtas vaikas. Kavinė buvo 
tuščia. Svečiai sėdėjo lauke priešais namą po dideliais raudo- 
nais skėčiais. Tik vienas padavėjas stovėjo netoliese. Fabianas 
pažvelgė jai į veidą. Jos antakiai virpėjo iš susijaudinimo. 

— Pasakyk pagaliau ką nors, - kimiai ištarė ji. 

Jo burna buvo išdžiūvusi. Gerklė užgniaužta. Jis sunkiai nu- 
rijo seilę. 

— Bent žodį, - pakartojo ji labai tyliai ir sunėrė ant staltiesės 
tarp nikeliuotų indų rankas. Jis tylėjo. - Kas manęs laukia? — 

sušnabždėjo ji, lyg kalbėtųsi pati su savimi ir jo čia nebūtų. — 
Kuo aš pavirsiu? 

— Nelaiminga moterimi, kuri gerai gyvena, - ištarė jis per- 
nelyg garsiai. - Tave tai stebina? Argi tu ne dėl to atvažiavai į 
Berlyną? Čia vyksta mainai. Kas nori gauti, turi atiduoti tai, ką 
turi. 

Jis valandėlę palaukė, bet ji tylėjo. Ji išsiėmė iš rankinuko 
pudrinę, bet paskui neatidariusi padėjo ant stalo. Jis jau buvo 
susitvardęs. Jo greitai pavargstantys jausmai nurimo ir užleido 
nusiaubtą kambarį ir ėmė jį abejingai ir kruopščiai tvarkyti. 

— Tu atvažiavai čionai turėdama planų, kurie išsipildė grei- 
čiau, negu galėjai tikėtis. Tu radai įtakingą Žmogų, kuris tave 
remia. Be to, yra galimybių iškilti. Aš neabejoju, kad tu susi- 
lauksi pasisekimo. Taigi jis atgaus pinigus, kuriuos bus tam tikra 
prasme į tave įdėjęs; tu ir pati imsi uždirbti pinigų ir vieną dieną 
pasakysi: „Mes atsiskaitę, pone“. 

Fabianas stebėjosi. Jis pyko ant savęs ir galvojo: „Dar trūksta, 
kad sudėčiau visus kablelius“. 
darė pudrinę, pasižiūrėjo į save mažame apskritame veidrodė- 
lyje ir persibraukė baltu dulkančiu pūkučiu per užverktą, vai- 
kiškai nustebusį veidą. Ji linktelėjo, girdi, kalbėk toliau. 

— O kas bus paskui, - pasakė jis, - kas bus paskui, kai tau 
nebereikės Makarto, iš anksto negalima pasakyti, be to, ir ne- 
reikia. Tu dirbsi, o tada iš moters mažai kas lieka. Pasisekimas 
didės, poreikiai didės, beje, pavojus nusiristi žemyn auga pri- 
klausomai nuo to, kaip aukštai kyli. Galbūt tai bus ne vieninte- 
lis pavojus, kuris tau grės. Visuomet atsiranda vyras, kuris 
pastoja moteriai kelią, ir ji turi su juo atsigulti, jeigu nori jo atsi- 
kratyti. Tu prie to priprasi, juk vienas precedentas vakar jau 
buvo. 

„Aš verkiau prieš jį, o jis mane dar muša“, - pamanė Korne- 
lija nustebusi. 

— Tačiau ateitis man nerūpi, - pasakė jis ir mostelėjo ranka, 
lyg padėdamas tašką, - aptarti galima tiktai praeitį. Tu nieko 
nepaklausei vakar išeidama. Kodėl tave dabar domina mano 
atsakymas? Tu manei, kad buvai man našta. Tu manei, kad aš 
tavęs norėjau atsikratyti. Tu manei, kad aš trokštu turėti mei- 
lužę, kuri gulėdama su kitais uždirba man pinigus. Jeigu tavo 
teisybė, vadinasi, aš šunsnukis. O jeigu aš ne šunsnukis, vadi- 
nasi, tai, ką tu padarei, buvo neteisinga. 

— Taip, tai buvo neteisinga, - pasakė ji ir atsistojo. - Lik svei- 
kas, Fabianai. 

Jis išėjo paskui ją labai savimi patenkintas. Jis įžeidė ją, nes 
turėjo tam teisę, bet ar tokio pagrindo užtenka? Tyrgarteno gat- 
vėje pasivijo ją. Jie ėjo tylėdami, gailėdamiesi savęs ir vienas 
kito. Jis dar pagalvojo: „Jeigu ji dabar paklaustų, ar galiu pas 
tave sugrįžti, ką aš atsakyčiau? Aš teturiu kišenėje penkiasde- 
šimt šešias markes“. 

— Vakar buvo taip klaiku, - staiga pasakė ji. - Jis buvo toks 
atkarus! Kas manęs laukia, jeigu tau manęs nebereikia? Dabar 
rūpesčių nebeliko, bet iš tiesų jie didesni negu pirma. Ką man 
daryti, jeigu žinosiu, kad tu manęs nebenori matyti? 

Jis paėmė ją už rankos. 

— Pirmiausia susitverk. Tai senas, bet geras receptas. Tu nu- 
sikirtai galvą, tad žiūrėk, kad tai būtų bent neveltui. Ir atleisk, 
kad aš tave įžeidžiau. 

— Taip, taip. - Ji buvo dar liūdna, bet jau vėl džiaugėsi. - O ar 
galiu po pietų ateiti pas tave? 

— Gerai, - pasakė jis. 

Ji apkabino jį vidury gatvės, pabučiavo, sušnabždėjo: „Ačiū 
tau“ ir kūkčiodama nubėgo. 

Jis sustojo. Vienas praeivis šūktelėjo: 

— Jūs turėtumėte šypsotis! 

Fabianas pasibjaurėjęs persibraukė ranka burną. Ką Korne- 
lijos lūpos lietė anksčiau? Ar jam lengviau nuo to, kad ji išsiva- 
lė dantis? Ar gali higiena pašalinti pasibjaurėjimą? 

Jis perėjo gatvę ir įsuko į parką. Dorovė geriausia kūno hi- 
giena. Išsiskalauti burną vandenilio peroksidu neužtenka. 

Ir tiktai dabar prisiminė, kur buvo praėjusią naktį. 

Jis nenorėjo grįžti į Miulerštrasę. Bet pagalvojęs apie savo 
kambarį, apie smalsaujančią našlę Holfeld, tuščią Kornelijos 
būstą, apie jo laukiančią naktį, kurią turės praleisti vienumoje, 
kai Kornelija išduos jį antrąkart, jis toliau ėjo gatvėmis, taiky- 
damas į šiaurę, į Miulerštrasę, į tą namą ir pas tą moterį, 
kurios nenorėjo matyti. Ji švytėjo. Didžiavosi, kad jis sugrįžo, 
ir džiaugėsi, kad jį vėl turi. 

— Kaip gerai, - pasakė pasitikdama. - Eime, tu, matyt, alka- 
nas. 

Ji buvo padengusi stalą svetainėje. 

— Paprastai mes valgome virtuvėje, - pasakė ji. - Tačiau kam 
tada tas trijų kambarių butas? 

Ant stalo buvo patiekta dešros, kumpio ir kamambero. Stai- 
ga ji padėjo peilį ir šakutę ant stalo, sumurmėjo: „Fokus maro- 
kus!“ ir parodė butelį Mozelio vyno. Įpylė jo į taures ir susi- 
daužė su juo. 

— Už mūsų vaiką! — sušuko ji. — Jis turi būti toks kaip tu, 
jeigu bus ne berniukas, aš tave nubausiu! 

Ji išgėrė taurę iki dugno, vėl įsipylė, jos akys blizgėjo. 

— Kokia laimė, kad aš tave sutikau, - pasakė ji ir vėl išgėrė. — 
Vynas mane baisiai jaudina. - Ir puolė jam ant kaklo. 

Tuo metu už durų barkštelėjo raktai. Koridoriuje pasigirdo 
žingsniai. Durys atsidarė. Į kambarį įėjo vidutinio ūgio kres- 
nas vyras. Moteris pašoko. Jo veidas apsiblausė. 

— Gero apetito, - pasakė jis eidamas prie žmonos. 

Ji traukėsi atgal ir, jam nespėjus nutverti, atlapojo miega- 
mojo duris, įpuolė vidun, užtrenkė duris ir užsisklendė. 

Vyras sušuko: 

— Aš tau dar įkrėsiu! 

Jis atsigręžė į Fabianą, kuris sutrikęs pakilo, ir pasakė: 

— Prašau sėstis. Aš jos vyras. 

vyras paėmė Mozelio vyno butelį, kruopščiai perskaitė etiketę 
ir prisipylė pilną taurę. Išgėrė ją ir pasakė: 

— Traukiniai dabar klaikiai perpildyti. 

Fabianas pritariamai linktelėjo. 

— Bet vynas geras. Ar jums patiko? - paklausė vyras. 

— Aš nesu balto vyno mėgėjas, - tarė Fabianas ir atsistojo. 

Anas pasekė jo pavyzdžiu. 

- Jūs jau išeinate? — paklausė. 

— Daugiau nenoriu jūsų trukdyti, - atsakė Fabianas. 

Staiga komivojažierius puolė jį ir ėmė smaugti. Fabianas jam 
trenkė kumščiu į dantis. Vyras jį paleido, atsisėdo ir susiėmė 
skruostą. 

— Labai prašau man atleisti, - liūdnai ištarė Fabianas. 

Vyras numojo ranka, raudonai nusispjovė į nosinę ir nuo 
šiol domėjosi vien tik savimi. 

Fabianas išėjo iš buto. Kur dabar? Jis parvažiavo namo. 


AŠTUONIOLIKTAS SKYRIUS 
Jis pareina iš nevilties namo 
Ko gali norėti policija? 
Liūdnas vaizdas 


Nors Fabianas ir labai tyliai atsirakino duris, ponia Holfeld jį 
pasitiko koridoriuje. Kadangi buvo jau vakaras, ji vilkėjo cha- 
latą ir buvo labai susijaudinusi. 

— Aš buvau palikusi atviras savo kambario duris, kad gir- 
dėčiau, kai jūs pareisite, - pasakė ji. — Čia buvo kriminalinė po- 
licija. Norėjo jus išsivesti. 

— Kriminalinė policija? - paklausė jis. - Kada ji buvo? 

— Prieš tris valandas, o po valandos vėl. Jūs turite nedelsda- 
mas ten nueiti. Aš, žinoma, pasakiau, kad jūs praeitą naktį ne- 
nakvojote ir kad panelė Batenberg vakar, nepasakiusi nė žo- 
džio, susirinko daiktus ir dingo. - Našlė norėjo žengti žingsnį 
arčiau, tačiau žengė atgal. - Tai baisu, - sušnabždėjo susijaudi- 
nusi. - Ką jūs ten iškrėtėte? 

— Miela ponia Holfeld, - atsakė jis. - Jūsų vaizduotė perne- 
lyg laki. Jums turbūt patiktų, kad ši maža meilės drama būtų 
su letaline baigtimi, ką? Ponia Holfeld liudija su gedulo drabu- 
žiais, abu jos nuomininkai išfotografuoti visuose laikraščiuo- 
se, žudikas Fabianas kaltinamųjų suole, neįsivaizduokite ne- 
sąmonių! 

— Manęs tai neliečia, - atsakė ji, jo atžarumas ją labai įžeidė. 
Tas Žmogus štai jau dveji metai gyvena pas ją, ir argi ji jo nepo- 

pino ir nelepino kaip sūnaus? O dabar net nelaiko reikalinga 
išlieti širdį. 

— Kur man nueiti? - paklausė jis. 

Ji padavė jam raštelį. 

Jis perskaitė adresą. 

— Na štai, - pasakė ji pergalingai. - Kodėl jūs staiga taip iš- 
balote? 

Jis atplėšė duris ir nubildėjo laiptais žemyn. Prie Niurnber- 
go aikštės susistabdė automobilį, nurodė adresą ir pasakė: 

— Važiuokite kuo greičiau. 

Senas iškleręs automobilis šokinėjo net važiuodamas asfal- 
tu. Fabianas nuleido langą. 

— Aš juk prašiau važiuoti greičiau! - sušuko jis. Paskui bandė 
rūkyti, bet jo ranka drebėjo, o vėjas užpūsdavo degtukus. Jis 
atsilošė atgal ir užsimerkė. Retsykiais atsimerkdavo ir žiūrėda- 
vo, kurjie yra. Tyrgartenas, Tyrgartenas, Tyrgartenas, Branden- 
burgo vartai. Unter den Linden. Prie kiekvieno kampo turėdavo 
sustoti. Kiekvienas šviesoforas, jiems privažiavus, degė raudo- 
na šviesa. Jam atrodė, lyg jie važiuotų per klampų, tirštą molį. 
Už Frydrichštrasės pasidarė geriau. Universitetas, opera, ka- 
tedra ir pilis pagaliau liko už nugarų. Automobilis pasuko į de- 
šinę ir sustojo. Fabianas sumokėjo ir galvotrūkčiais nulėkė į 
namą. 

" Atidarė nepažįstamas žmogus. Fabianas pasakė savo pa- 
vardę. 

— Pagaliau, - tarė nepažįstamasis. - Aš esu kriminalinės po- 
licijos komisaras Donatas. Be jūsų mes negalime pajudėti iš vie- 
tos. 

Pirmame kambaryje sėdėjo penkios jaunos moterys, prie jų 
stovėjo vienas policininkas. Fabianas pažino Zelov ir skulptorę. 

— Pagaliau, - pasakė Zelov. Kambarys buvo nusiaubtas, ant 
grindų gulėjo taurės ir buteliai. Kitame kambaryje nuo rašo- 
mojo stalo pakilo jaunas vyras. 

— Mano padėjėjas, - pristatė komisaras. 

Fabianas apsidairė ir išsigando. Ant sofos gulėjo Labudė, bal- 
tas kaip drobė, užmerktomis akimis. Labudės smilkinyje Žiojė- 
jo skylė. Plaukai nuo sukrešėjusio kraujo buvo sulipę. 

- Štefanai, - tyliai ištarė Fabianas ir atsisėdo prie negyvėlio. 
Jis uždėjo ranką ant ledinių draugo rankų ir papurtė galvą. 

— Bet, Štefanai, - pasakė jis, - taip juk nedaroma. 

Policininkai atsitraukė prie lango. 

— Daktaras Labudė jums paliko laišką, - pasakė komisaras. — 
Mes norime, kad jūs tą laišką perskaitytumėte ir supažindintu- 
mėte mus su jo turiniu, kiek jis mus gali dominti. Mes kaip ir 
jūs manome, kad jis nusižudė, ir tos penkios ponios, kurias kol 
kas laikome gretimame kambaryje, tvirtina šūvio metu buvu- 
sios gretimame kambaryje. Tačiau kai kas lieka neaišku. Jūs 
turbūt pastebėjote, kad gretimas kambarys nusiaubtas. Kaip tai 
suprasti? 

Komisaro padėjėjas padavė Fabianui voką. 

— Gal malonėkite perskaityti šį laišką? Ponios tvirtina, jog 
kambarys buvo apverstas aukštyn kojomis aiškinantis tarpu- 
savio santykius. Daktaras Labudė čia esąs niekuo dėtas. Jo net 
nebuvę, jis pasakęs, kad norįs parašyti laišką, ir nuėjęs į šį 
kambarį. 

— Ponios, kiek galima spręsti iš jų užuominų, susijusios tam 
tikra prasme neįprastais ryšiais. Man atrodo, kad tarp jų būta 
savotiškos pavydo scenos, - paaiškino komisaras. - Jos tuojau, 
ir tai rodo, kad jos yra niekuo dėtos, paskambino policijai ir 
palaukė mūsų čia, užuot išsilaksčiusios. Būkite malonus, per- 
skaitykite laišką. 

Fabianas atplėšė voką ir išėmė sulankstytą lapą. Tuo metu 
ant grindų nukrito banknotų pluoštas. Padėjėjas jį pakėlė ir 
padėjo ant sofos. 

— Mes palauksime gretimame kambaryje, - mandagiai pa- 
siūlė komisaras, ir jie paliko Fabianą vieną. Jis atsistojo ir užde- 

tik po lempa. Burna truputį praverta, apatinis žandikaulis atsi- 
knojęs. Fabianas išskleidė laišką ir perskaitė: 


Mielas Jakobai! 


Nuėjęs šiandien į institutą pasiklausti apie savo darbą, slaptojo tarėjo 
vėl neradau. Bet buvo Vekherlinas, jo asistentas, ir jis pasakė, kad mano 
disertacija atmesta. Slaptasis tarėjas apibūdinęs ją kaip visiškai nepaten- 
kinamą ir pareiškęs, kad grąžinti ją į fakultetą būtų tiktai kitų apsunki- 
nimas. Be to, esą nėra reikalo garsinti mano gėdą. Tas darbas iš manęs 
atėmė penkerius metus, penkerius metus dirbau dėl apsijuokimo, kurį 
vien tik iš gailesčio norima nuslėpti nuo kitų. 

Aš norėjau paskambinti Tau, bet man buvo gėda. Aš nemoku priimti 
paguodos, ir čia man trūksta talento. Pokalbis apie Ledą prieš kelias die- 
nas mane tuo įtikino. Tu būtum paaniškinęs, kokia mikroskopinė mano 
mokslinio žlugimo reikšmė, aš būčiau sutikęs, mes būtume vienas kitam 
pamelavę. 

Darbo atmetimas faktiškai ir psichologiškai, ypač psichologiškai, yra 
mano pražūtis. Leda mane atstūmė, universitetas mane atstumia, visur 
aš gaunu nepatenkinamus pažymius. Mano savigarbai tai per didelis 
smūgis, to per daug tiek mano galvai, tiek širdžiai, Jakobai. Manęs nepa- 
guos jokia istorinė statistika, kiek žymių žmonių buvo blogi mokiniai ir 
prasti meilužiai. 

Mano politinė iškyla į Frankfurtą irgi virto fiasko. Galop mes susimu- 
šėme. Kai vakar grįžau namo, Zelov gulėjo su skulptore mano lovoje, o 
kelios merginos laukė savo eilės. O dabar, kai aš rašau, jos gretimame 
kambaryje mėtosi taurėmis ir gėlių vazomis. Įvertinęs savo dabartinę pa- 
detį galiu pasakyti: mano dainelė sudainuota! Nuo to, ką branginau, bu- 
vau atstumtas. O tenai, kur būčiau priimtas, aš nenoriu. Nepyk ant manęs, 
mielasis, aš išsinešdinu. Europa ir be manęs gyvuos arba sužluęs, aš jai 
nereikalingas. Mes gyvename tokiu metu, kai smulkus užkulisinis tąsy- 
masis nieko nekeičia, jis tiktai paspartins žlugimą arba uždels. Mes pri- 
ėjome vieną iš istorijos posūkio taškų, kai turi įsitvirtinti nauja pasaulė- 
žiūra, visa kita yra beprasmiška. Man jau nebeužtenka jėgų kęsti patyčias 
tų profesionalių politikų, kurie savo vaistais nuvarys mūsų žemyną į ka- 
pus. Žinau, kad esu teisus, bet man to šiandien neužtenka. Aš esu tapęs 
komiška figūra, susikirtau per du svarbiausius egzaminus - meilės ir pro- 

fesijos. Tokiam, pripažink, nėra ko čia maišytis. Revolveris, kurį andai 
atėmiau iš vieno komunisto prie Brandenburgo muziejaus, susilaukė sa- 
vo valandos. Aš atėmiau jį, kad neįvyktų nelaimė. Man reikėjo tapti mo- 
kytoju, tiktai vaikai sugeba vertinti idealus. Taigi lik sveikas, Jakobai. 
Vos rimtai neparašiau: aš dažnai Tave prisiminsiu. Bet ir tam galas. Ne- 
pyk ant manęs, kad taip mus abu nuviliu. Tu vienintelis žmogus, kurį 
mylėjau, nors ir puikiai pažinodamas. Perduok linkėjimų savo tėvams, 
pirmiausia motinai. Jeigu kada atsitiktinai sutiktum Ledą, nesakyk jai, 
koks didelis smūgis man buvo jos išdavystė. Tegu mano, kad aš tik įsižei- 
džiau. Ne kiekvienam reikia viską žinoti. 

Aš prašyčiau Tavęs sutvarkyti mano reikalus, tačiau tvarkyti nėra ko. 
Buto Nr. 2 atsisakys mano tėvai, su baldais tegu daro ką nori. Knygas 
palieku Tau. Rašomojo stalčiuje pirma radau du tūkstančius markių, paimk 
jas, tai ne kažin kokia suma, bet nedidelei kelionei užteks. 

Lik sveikas, drauge. Gyvenk geriau už mane. Sėkmės. Tavo Štefanas. 


Fabianas atsargiai prisilietė prie mirusiojo kaktos. Apatinis 
žandikaulis buvo dar labiau atvipęs. Burna pražiota. 

— Kad mes gyvename, yra atsitiktinumas, o kad mirštame, - 
dėsnis, - sušnabždėjo Fabianas ir šyptelėjo draugui, lyg norė- 
damas jį paguosti. 

Komisaras atsargiai atidarė duris. 

— Atsiprašau, kad vėl trukdau. 

Fabianas padavė jam laišką. Pareigūnas jį perskaitė ir pasakė: 

— Tuomet galiu paleisti merginas. 

Jis grąžino laišką ir nuėjo į gretimą kambarį. 

— Viskas aišku, aš jūsų nebelaikau, —- sušuko jis. 

— Valandėlę, - pasigirdo moteriškas balsas, - mano silpnybė 
numirėliai. 

Visos penkios suėjo pro duris ir tylomis sustojo prie sofos. 

— Jam reikėtų parišti žandikaulį, - pagaliau pasakė viena 
mergina, kurios Fabianas nepažinojo. Skulptorė nubėgo į kitą 
kambarį ir grįžo su servetėle. Ji užveržė Labudei žandikaulį, 
kad burna susičiauptų, ir ant viršugalvio surišo servetėlės ga- 
lus mazgu. 

— Negyvėlis skaudamais dantimis, - pasakė Zelov ir piktai 
susijuokė. 

Ruta Reiter pasakė: 

— Kokia kiaulystė! Mano dirbtuvėje tūno Vilhelmis ir kas- 
numoję ranka. O šitas jaunas sveikas bernas pats pasidarė galą. 

Po to padėjėjas išstūmė jas iš kambario. Komisaras atsisėdo 
prie rašomojo stalo ir parašė ataskaitą. Jo padėjėjas grįžo at- 
gal. 

— Ar ne geriausia būtų, jeigu iškviestume automobilį ir per- 
vežtume velionį į tėvų vilą? —- paklausė jis ir pasilenkė, nes 
banknotai buvo nukritę nuo sofos ir vėl gulėjo ant grindų. Jis 
pakėlė juos ir įkišo Fabianui į kišenę. 

— O tėvams ar jau pranešta? - paklausė Fabianas. 

— Jų, deja, neradome, - atsakė padėjėjas. - Teisės tarėjas La- 
budė išvykęs į trumpą kelionę, namų tarnai daugiau nieko 
nežino. Motina - Lugane. Jai pasiųsta telegrama. 

— Na gerai, - tarė Fabianas, - nuvežkime jį namo! 

Padėjėjas paskambino į artimiausią gaisrinę. Paskui visi ty- 
lėdami palaukė, kol atvažiavo automobilis. Sanitarai paguldė 
Labudę ant neštuvų ir nunešė laiptais žemyn. Priešais namą 
stovėjo žiopliai iš gretimų pastatų. Neštuvai buvo įkelti į au- 
tomobilį, Fabianas atsisėdo šalia išsitiesusio draugo. Pareigūnai 
atsisveikino. Jis padavė jiems ranką. Sanitaras pakėlė kopėtėles 
ir uždarė duris. Fabianas ir Labudė paskutinįsyk kartu važiavo 
per Berlyną. 

Langas buvo nuleistas, tarp jo rėmų šmėstelėjo katedra. Po 
to vaizdai keitėsi. Fabianas matė Šinkelio sargybinę, universi- 
tetą, Valstybės biblioteką. Prieš kiek laiko juodu kartu čia va- 
žiavo autobusu? 

Tą patį vakarą prie Brandenburgo muziejaus juodu atėmė 
iš dviejų vaidininkų revolverį. O dabar Labudė guli ant neš- 
tuvų, važiuoja pro Brandenburgo vartus ir nieko nenori Žinoti. 
Jį tvirtai laiko du diržai. Galva truputį pasisukusi į šalį. 

— Maąstai? — tyliai paklausė Fabianas, pataisė ant pagalvės 
Labudės galvą ir neatitraukė rankos. 

„Negyvėlis skaudamais dantimis“, - pasakė Zelov. 

Automobiliui sustojus prie Grunevaldo vilos, tarnai jau lau- 
kė prie durų. Namų ekonomė kūkčiojo, tarnas oriai rodė sani- 
tarams kelią, eidamas pirma, kambarinės sekė iš paskos, liūd- 
nos, kaip ir pridera tokią valandą. Labudė buvo nuneštas į jo 
kambarį ir paguldytas ant sofos. Tarnas plačiai atvėrė langus. 

— Moteris jo pašarvoti ateis rytoj rytą, - pasakė ekonomė, 
tada jau ėmė kūkčioti ir kambarinės. Fabianas davė sanitarams 
pinigų. Jie atidavė pagarbą ir išėjo. 

— Pono teisės tarėjo vis dar nėra, - pasakė tarnas. - Neišma- 
nau, kur jis. Bet, tikiuosi, sužinos iš laikraščio. 

- Jau parašyta? - paklausė Fabianas. 

— Taip, - atsakė liokajus. - Gerbiamajai poniai jau pranešta. 
Rytoj apie pietus turėtų būti Berlyne, jeigu sveikata leis. Šiuo 
metu greitasis traukinys jau artėja prie Belinconos. 

— Eikite miegoti, - pasakė Fabianas. - Aš prie jo pabūsiu per- 
nakt. 

Jis prisitraukė prie sofos kėdę. Kiti išėjo iš kambario. Jis liko 
vienas. 

Labudės motina dabar Belinconoje? Fabianas atsisėdo prie 
draugo ir pagalvojo: „Kokia bausmė blogai motinai!“ 


DEVYNIOLIKTAS SKYRIUS 


Fabianas gina draugą 
Sudaužomas Lesingo portretas 
Vienatvė Halenzėje 


Servetėlė tiktai tariamai laikė Labudės veidą, jis keitėsi. Atro- 
dė, lyg būtų tapęs skysta klampia mase ir pamažu sunkęsis į 
savo vidų, tad ryškiai išsišovė žandikauliai. Akys giliai įkrito į 
juosvas akiduobes. Šnervės subliūško, lyg piktai šypsantis. 

Fabianas, palinkęs prie jo, galvojo: 

„Kodėl tu keitiesi? Ar nori, kad man būtų lengviau atsisvei- 
kinti? Aš norėčiau, kad tu galėtum kalbėti, nes turiu tavęs daug 
ko paklausti, mano mielas. Ar tau dabar gera? Ar tu ir dabar, 
kai esi negyvas, džiaugiesi, kad numirei? Ar gailiesi, kad taip 
pasielgei? Ar norėtum, kad atgal grįžtų tai, kas nebesugrąžina- 
ma? Anksčiau aš maniau, jog būdamas prie lavono žmogaus, 
kurį myliu, negalėsiu suvokti, kad jis negyvas. Kaip gali su- 
prasti, kad Žmogaus jau nebėra, jeigu jis guli prieš tave, su kak- 
laryšiu ir apykakle, tuo pačiu kostiumu kaip vakar? - maniau 
aš. - Kaip galima patikėti, kad Žmogus tik dėl to, jog užmiršo 
kvėpuoti, jau virtęs mėsos gabalu, kurį po trijų dienų užkas 
kaip niekam nereikalingą? - galvojau aš. - Ir argi niekas nesu- 
šuks, kada jį užkas: „Ei, padėkit, jis uždus!' Ir turiu tau prisipa- 
žinti, Štefanai, kad nebesuprantu, ko anksčiau bijojau: kaip ga- 
lima abejoti mirtimi ir jos galia? Tu esi negyvas, mano mielas, 
ir guli čia kaip prasta savo paties nuotrauka, kuri akyse gelsta. 

Ją įmes į krosnį, vadinamą krematoriumu. Tu degsi, ir niekas 
nesišauks pagalbos, aš taip pat tylėsiu“. 

Fabianas priėjo prie rašomojo stalo ir iš geltonos dėžutės, 
stovėjusios ten jau daug metų, paėmė cigaretę. Ant sienos ka- 
bojo vario raižinys, Lesingo portretas. 

— Jūs dėl to kaltas, - pasakė Fabianas vyrui su kasa ir parodė 
į Labudę. Bet Gotholdas Efraimas Lesingas nekreipė dėmesio 
į priekaištą, praėjus šimtui penkiasdešimčiai metų po jo mir- 
ties. Jis rimtai ir labai drąsiai žvelgė priešais save. Jo platus 
valstietiškas veidas nė nevirptelėjo. - Tiek to, - pasakė Fabia- 
nas, atsuko portretui nugarą ir atsisėdo prie draugo. 

— Va, - pasakė jis Labudei, - čia tai buvo vyras, - ir parodė 
sau per petį nykščiu. - Jis kandžiojosi, grūmėsi ir švaistėsi 
plunksnakočiu, lyg žąsies plunksna būtų kardas. Jis gimė, kad 
kovotų, o tu - ne. Jis net gyveno ne dėl savęs ir neturėjo asme- 
ninio gyvenimo, jam nieko sau nereikėjo. Ir kai pagaliau prisi- 
minė save, kai pareikalavo iš likimo Žmonos ir vaiko, tuomet 
viskas griuvo ant jo ir palaidojo po nuolaužomis. Ir tai buvo 
natūralu. Kas nori gyventi dėl kitų, tas turi nieko sau nenorėti. 
Jis turi būti kaip tas gydytojas, kurio laukiamasis dieną naktį 
pilnas Žmonių, o tarp jų sėdi vienas, kurio eilė niekad nepriei- 
na, bet jis niekad nesiskundžia, nes tai jis pats. Ar tu būtum 
įstengęs taip gyventi? 

Fabianas pabraukė draugui per kelį ir papurtė galvą. 

- Aš linkiu tau laimės, nes tu miręs. Tu buvai geras žmogus, 
tu buvai padorus vyras, tu buvai mano draugas, tačiau tuo, kuo 
labiausiai norėjai būti, nebuvai. Tavo tvirtumas egzistavo tik 
tavo iliuzijose, ir kai jos buvo sudaužytos, liko tik revolveris ir 
tai, kas čia dabar guli ant sofos. Matai, tuojau prasidės nuožmi 
kova, pirma dėl sviesto ant duonos, o paskui dėl pliušinės so- 
fos; vieni norės tai pasilaikyti sau, kiti - atimti, jie talžys kaip 
titanai vieni kitus ir galop suskaldys sofą, kad ji niekam ne- 
tektų. Tarp vadų stovės turgaus šaukliai, kurie baubs susigal- 
votus didžius šūkius ir svaigs nuo savo pačių balsų. Galbūt 

tarp jų bus du ar trys tikri vyrai. Jeigu jie dusyk iš eilės pasakys 
tiesą, bus pakarti. Jeigu dusyk iš eilės sumeluos, bus pakarti. 
Tavęs niekas nebūtų koręs, tu būtum mirtinai užjuoktas. Tu 
nebuvai nei reformatorius, nei revoliucionierius. Nesigraužk 
dėl to. 

Labudė gulėjo tarsi klausydamasis. Bet taip tik atrodė. Fa- 
bianas nutilo, pavargo. 

„Kodėl nepasitenkinai manydamas, kad gražu tai, kas gra- 
žu? - galvojo jis. - Tuomet nepasisekimas su ponu Lesingu tavęs 
nebūtų taip užgavęs. Tuomet tu galbūt sėdėtum Paryžiuje, 
užuot čia gulėjęs. Tuomet tavo akys būtų pramerktos ir tu lai- 
mingas žvelgtum nuo Šventosios Širdies bažnyčios į mirguliuo- 
jančius bulvarus, virš kurių oras verda. Arba mudu vaikštinė- 
tume po Berlyną. Medžiai šviežiai išdažyti, žydras dangus 
paauksuotas; merginos gardžiai paruoštos, ir jeigu kuri nors 
permiega su filmų direktoriumi, susirandi geresnę. Mano se- 
nasis išradėjas, štai kas mylėjo gyvenimą! Aš tau net nespėjau 
papasakoti, kaip jis pas mane stovėjo spintoje. Su skrybėle ant 
galvos ir skėčiu rankoje, lyg bijodamas, kad spintoje gali pliaupti 

lietus“. 


Truputį nusnūdęs, Fabianas staiga pabudo. Gatvėje buvo gir- 
dėti balsai, jis priėjo prie lango. Priešais duris stovėjo automo- 
bilis, iš namo išėjo liokajus ir atidarė dureles. Teisės tarėjas iš- 
lipo ir atkišo liokajui laikraštį. Liokajus linktelėjo galvą ir parodė 
į langą, prie kurio stovėjo Fabianas. Iš automobilio norėjo išlip- 
ti moteris, bet teisės tarėjas įstūmė ją atgal. Automobilis paju- 
dėjo. Moteris, automobiliui ją nuvežant, prispaudė prie stiklo 
veidą. Teisės tarėjas žengė į namą. Liokajus nusekė jam iš pas- 
kos, rūpestingai išskėtęs rankas, kad, jeigu kas, paremtų šeimi- 
ninką. 

Fabianas išėjo į koridorių, nes nenorėjo būti, kai tėvas pa- 
matys gulintį sūnų. Teisės tarėjas lipo laiptais stvarstydamasis 
už turėklų, o senas liokajus sekė paskui jį atkišęs į priekį ran- 


161 


ss 


jis įėjo į apšviestą kambarį. Liokajus uždarė duris ir palenkė 
galvą į priekį, kad girdėtų, jei bus reikalingas. Tačiau kamba- 
ryje buvo tylu. Fabianas ir liokajus stovėjo prieš jį, kiekvienas 
savo vietoje, nežiūrėdami į viens kitą ir įdėmiai klausydamie- 
si. Pasiruošę užjausti jie laukė kokios nors dejonės ar panašiai. 
Bet nieko neišgirdo. Už durų vykstanti scena liko neaiški. 

Pasigirdo skambutis. Liokajus įsmuko į kambarį ir vėl pa- 
sirodė koridoriuje. | 

— Ponas teisės tarėjas norėtų su jumis pasikalbėti. 

Fabianas įėjo į kambarį. Senasis Labudė sėdėjo prie stalo pa- 
rėmęs galvą rankomis. Po valandėlės jis išsitiesė, atsistojo, kad 
pasisveikintų su savo sūnaus draugu, ir dirbtinai šyptelėjo. 

— Aš nemoku sutikti tragiškų įvykių, — pasakė jis prislėgtu 
balsu. - Tas truputis užuojautos, kurį leidžia mano egoizmas, 
nuo daugybės turėtų bylų ir procesinės rutinos įgijo nenatūra- 
laus blizgesio, atspindinčio bet ką, tik ne tikrą užuojautą. - Jis 
prašyti mirusiojo. - Beprasmiška priekaištauti sau, - kalbėjo jis 
toliau. - Aš buvau ne toks tėvas, kuris gyvena dėl sūnaus. Aš 
esu malonumų ištroškęs pagyvenęs ponas, įsimylėjęs gyvenimą. 
Ir šis gyvenimas anaiptol nepraranda prasmės dėl to, kas įvy- 
ko. - Jis mostelėjo ištiesta ranka į lavoną. - Jis žinojo, ką daro. Ir 
jeigu tai laikė protingiausia, kitiems nėra ko verkti. 

— Kaip tik dėl to, kad jūs taip blaiviai kalbate, būtų galima 
pamanyti, kad priekaištaujate sau, - pasakė Fabianas. - Tai būtų 
beprasmiška. Štefano nusižudymo priežastis ne iš mūsų sfe- 
TOS. 

— Ką jūs žinote? Jis paliko laiškų? —- paklausė teisės tarėjas. 

Fabianas nutylėjo, kad gavo laišką. 

— Viską paaiškino trumpas raštelis. Slaptasis tarėjas atmetė 
Štefano darbą kaip nepatenkinamą. 

— Aš jo neskaičiau. Neturėjau kada. Jis buvo toks blogas? — 
paklausė pašnekovas. 

— Tai vienas geriausių ir originaliausių man žinomų lite- 
ratūros istorijos darbų, - atsakė Fabianas. — Štai jis. 

Fabianas paėmė rankraščio kopiją nuo knygų lentynos ir 
padėjo ant rašomojo stalo. 

Teisės tarėjas pavartė jį, paskui paskambino, liepė atnešti 
telefonų knygą ir surado numerį. 

— Aišku, dabar labai vėlu, - pasakė jis ir priėjo prie telefo- 
no, - bet nieko nepadarysi. - Telefonininkė jį sujungė. - Ar galiu 
pakalbėti su slaptuoju tarėju? - paklausė jis. - Tuomet pakvies- 
kite prie aparato maloningąją ponią. Taip, nors ji ir jau miega. 
Kalba teisės tarėjas Labudė. - Jis palaukė. - Atsiprašau, kad truk- 
dau, - pasakė jis. - Girdėjau, kad jūsų vyras išvykęs. Į Veimarą? 
Ak, į Šekspyro draugijos kongresą. Kada jis grįš? Aš leisiu sau 
rytoj aplankyti jį institute. Gal žinote, ar jis jau perskaitė mano 
sūnaus darbą? - Jis valandėlę pasiklausė, paskui atsisveikino, 
padėjo ragelį ant šakutės, atsigręžė į Fabianą ir paklausė: 

— Ar jūs ką nors suprantate? Slaptasis tarėjas neseniai per 
pietus sakė, kad darbas apie Lesingą be galo įdomus, ir jis ne- 
kantriai laukia baigiamųjų išvadų, tai yra darbo pabaigos. 
Apie Štefano mirtį dar, atrodo, nieko nežinoma. 

Fabianas susijaudinęs pašoko. 

— Jis pagyrė darbą? Argi atmetami darbai, kurie yra giriami? 

- Šiaip ar taip, dažniau priimami tokie darbai, kurie laikomi 
blogais, — atsakė teisės tarėjas. - Gal dabar paliktumėte mane 
vieną? Aš pabūsiu su savo sūnumi ir perskaitysiu rankraštį. Jis 
penkerius metus prie jo sėdėjo, ar ne? - Fabianas jam linktelėjo 
ir padavė ranką. 

— Štai kur kabo mirties priežastis, - pasakė senasis Labudė 
ir mostelėjo į Lesingo portretą. Jis nukabino portretą nuo sie- 
bino. Pasirodė liokajus. - Iššluok tą mėšlą ir atnešk pleistro, — 
paliepė teisės tarėjas. Jo dešinė ranka kraujavo. 


* - si 


palikdamas juodu vienus. 

Jis buvo pernelyg pavargęs, kad užmigtų, ir pernelyg pavargęs, 
kad liūdėtų, kaip reikėjo šią dieną. Komivojažierius, matyt, lai- 
kosi už skruosto, kokia jo pavardė, rodos, Heceris? Jo žmona 
nepatenkinta guli lovoje, Kornelija antrąsyk miega su Makar- 
tu, Fabianas regėjo įvykius kaip paveikslus, be trečio išmatavi- 
mo, toli savo atminties horizonte. Ir tai, kad Labudė kažkokioje 
viloje guli ant sofos negyvas, jam dabar buvo tik mintis. Skaus- 
mas sudegė kaip degtukas ir užgeso. Jis prisiminė mokykloje 
patyręs panašią būseną: tuomet ilgai verkė iš sielvarto, nes jam 
atrodė, kad įvyko didelė ir nepataisoma bėda, ir rezervuaras, iš 
kurio tekėjo sielvartas, išseko. Jausmai apmirė, kaip paskui po 
širdies spazmų apmirdavo pirštai. Jį užpildęs liūdesys buvo be- 
jausmis, skausmas - šaltas. 

Fabianas ėjo Karaliaus alėja. Pro Ratenau ąžuolą. Ant jo ka- 
bojo du vainikai. Prie šio gatvės kampo buvo nužudytas pro- 
tingas Žmogus. „Ratenau turėjo mirti, - kartą pasakė jam ra- 
šytojas nacionalsocialistas. — Jis turėjo mirti, dėl to kaltas jo 
įžūlumas. Jis buvo žydas ir norėjo būti užsienio reikalų mi- 
nistru. Įsivaizduokite, kad Prancūzijoje įsikurti Ouai d Orsay 
pretenduotų kolonijos negras, iš to irgi nieko neišeitų“. 

Politika ir meilė, garbėtroška ir draugystė, gyvenimas ir 
draugystė - visa tai Fabiano nejaudino. Jis ėjo visiškai užsidaręs 
savyje tamsia alėja. Virš lunaparko į dangų iškilo fejerverkas 
ir margais ugnies pluoštais ėmė leistis į žemę. Bet pusiaukelė- 
je pluoštai išsisklaidė, dingo be pėdsako, ir naujos raketos driok- 
sėdamos kilo į orą. Prie parko vartų kabojo lentelė: „Fernan- 
das, šokių maratono pasaulio čempionas, ruošiasi viršyti savo 
rekordą. Jis šoks 200 valandų. Žiūrovams užsisakyti vyno 
nebūtina“. 

Fabianas atsisėdo vienoje alinėje, prie pat Halenzės geležin- 
kelio tunelio. Aplinkinių kalbos jam atrodė visiškai beprasmiš- 
kos. Mažas iliuminuotas cepelinas su dideliu švytinčiu užrašu 
„Triumfo šokoladas“ virš galvų skrido miesto pusėn. Po tiltu 
lindo traukinys apšviestais langais. Autobusai ir tramvajai ilga 

grandine važiavo gatve. Prie gretimo stalo vyras su užkritusiu 
ant apykaklės sprandu pasakojo anekdotus ir kelios moterys, 
sėdinčios su juo, taip krykštė, lyg joms po sijonais būtų pelių. 

„Kam visa tai?“ — pagalvojo jis, greitai susimokėjo ir nuėjo 
namo. 

Ant stalo gulėjo keli laiškai. Jo prašymai priimti į darbą bu- 
vo sugrįžę. Niekur nėra laisvos vietos, buvo pranešama su pa- 
garba ir gailesčiu. Fabianas nusiprausė. Vėliau sugavo save, jog 
nejudėdamas sėdi su šlapiu rankšluosčiu prie veido ant sofos ir 
projo kraštą spokso į kilimą. Jis nusišluostė veidą, numetė rank- 
šluostį, atsigulė ir užmigo. Šviesa degė visą naktį. 


DVIDEŠIMTAS SKYRIUS 


Kornelija automobilyje 
Slaptasis tarėjas nieko nežino 
Ponia Labudė netenka sąmonės 


Kai kitą rytą pabudo ir pamatė, kad dega šviesa, jis ne iškart 
prisiminė, kas buvo vakar. Jautėsi prislėgtas ir nelaimingas, bet 
dar nežinojo kodėl. Jis užmerkė akis ir tik tada labai pamažu 
suprato, kas jį slegia. Tai, kas įvyko, iškilo atmintyje, tarsi kas 
būtų įmetęs pro langą akmenį. Jis vėl žinojo, ką buvo pamiršęs 
iš nuovargio, prisiminimai tarsi smego vis gilyn, augo ir kris- 
dami keitėsi; atrodė, lyg jų lyginamasis svoris didėtų ir jie kaip 
akmenų kruša bombarduotų širdį. Jis nusisuko į sieną ir užsiė- 
mė ausis. Ponia Holfeld, atnešusi pusryčius, nepakėlė triukšmo, 
nors rado degančią šviesą, 0 jį patį gulintį ne lovoje, bet ant 
sofos. Ji padėjo padėklą ant stalo, išjungė šviesą ir atliko visus 
kitus ligonio palatoje būtinus veiksmus. 

— Aš jums reiškiu nuoširdžiausią užuojautą, - pasakė ji, — 
ką tik skaičiau laikraštyje. Koks smūgis jums. Ir vargšams tė- 
vams. 

Jos tonas ir balsas skambėjo nuoširdžiai. Ji iš tiesų jį užjau- 
tė. To dar trūko! 

Jis susitvardė ir sumurmėjo: 

- Ačiū. 

Jis palaukė, kol ji išėjo iš kambario, paskui atsikėlė ir apsi- 
rengė. Jam reikėjo pasikalbėti su slaptuoju tarėju. Nuo vakar 

vakaro jį kamavo įtarimas, kuris, nieko nedarant, vis labiau stip- 
rėjo. Jam reikėjo nueiti į universitetą. Išėjus iš namo, prie jo pri- 
važiavo ir sustojo didelis lengvasis automobilis. 

— Fabianai! —- sušuko kažkas. 

Tai buvo Kornelija. Ji sėdėjo automobilyje ir mojo. Jam pri- 
ėjus arčiau, ji išlipo. 

— Mano vargšas Fabianas, - pasakė ji ir paglostė jo ranką. — 
Aš negalėjau ištverti iki popietės, ir jis davė man automobilį. 
Aš tavęs netrukdau? - Ji prislopino balsą. - Šoferis mus seka. — 
Ir paskui garsiau paklausė: - Kur tu susiruošei? 

— Į universitetą. Jis nusižudė todėl, kad buvo atmestas jo 
darbas. Man reikia pasikalbėti su slaptuoju tarėju. 

— Aš tave nuvešiu. Ar galiu? - paklausė ji. - Nuvežkite mus 
prie universiteto, - pasakė ji šoferiui, jie įlipo į automobilį ir 
nuvažiavo centro link. 

— Kaipgi tau sekėsi vakar vakare? - paklausė Fabianas. 

— Nekalbėk apie tai, - paprašė ji. - Visąlaik atrodė, kad man 
gresia nelaimė. Makartas man pasakojo apie vaidmenį, kurį 
reikės vaidinti; aš beveik nesiklausiau, taip mane slėgė bloga 
nuojauta. Lyg prieš audrą. 

— Kokį vaidmenį? - Į Kornelijos nuojautas jis nekreipė dė- 
mesio. Fabianas nekentė įpročio atskleisti ateitį lyg antklodę, 
o dar labiau didžiavimosi paskui, - štai, girdi, ar aš nesakiau. 
Koks nevėkšliškas ir įkyrus elgesys su likimu! Jo bjaurėjima- 
sis neturėjo nieko bendra su tuo - ar nuojauta galima, ar ne. Jis 
laikė, jog įžūlu nepaisyti to, kas dar gaubiama paslapties. Kad 
ir koks stengėsi būti gyvenime abejingas, to negalima buvo pa- 
vadinti nuolankumu likimui. 

— Labai keistas vaidmuo, - atsakė ji. - Įsivaizduok, kad pa- 
tenkintų savo iškrypėlišką vaizduotę, vyras reikalauja, jog aš 
kaip žmona nuolatos keisčiausi. Jis yra su patologiniais nukry- 
pimais ir verčia mane tai būti neprityrusia mergina, tai rafinuota 
moterimi, tai vulgaria boba, o paskui besmegene, elegantiška 
lėlyte. Ir tada jis ir žiūrovai pamato, kad aš esu visai kitas žmo- 

gus, negu pati manau. Mes abu nustebinti, nes aš nesulaiko- 
mai, vėliau prieš jo valią, keičiuosi ir per tai tampu tuo, kuo 
visuomet buvau. Pasirodo, kad iš esmės esu bjauri ir valdinga, 
ir jis tragiškai pralaimi, savo reikalavimais sukėlęs konfliktą. 

— Tai Makarto idėja? Pasisaugok, Kornelija, tas žmogus pa- 
vojingas. Jis, nors ir vers tave tik suvaidinti tas metamorfozes, 
patyliukais pats su savimi eis lažybų, kad iš tiesų tave tokia 
padarys. 

— Tai nebaisu, Fabianai. Tokie vyrai nori būti pervažiuoti. 
Tas filmas bus tarsi gyvenimo mokykla. 

Jis pasirausė kišenėse, išsiėmė pinigų pluoštą, atskaičiavo 
tūkstantį markių ir atidavė Kornelijai. 

- Še. Tuos pinigus man paliko Labudė, paimk pusę. Tai ma- 
ne nuramins. 

— Jeigu mes prieš tris dienas būtume turėję du tūkstančius 
markių, - tarė ji. 

Fabianas stebėjo šoferį, kuris nuolatos žvilgčiojo į mažą 
įgaubtą veidrodėlį sekdamas juos. 

— Tavo guvernantė dar įvažiuos į medį. Į priekį reikia 
žiūrėti, - šūktelėjo jis, ir šoferis trumpam atitraukė žvilgsnį. 

— Šiandien po pietų ateisiu be jo, - pasakė ji. 

— Aš nežinau, ar būsiu namie, - atsakė jis. 

Ji nedrąsiai glustelėjo prie jo. 

— Aš vis tiek ateisiu, gal tau manęs reikės. 


»„ - 


nuvažiavo toliau. 


Universiteto durininkas jam atidarė. Slaptojo tarėjo dar nesą, 
bet jo laukiama bet kurią akimirką. O asistentas ar esąs? Taip. 

Prieškambaryje sėdėjo teisės tarėjas Labudė ir jo žmona. Ji 
atrodė labai sena, apsiverkė, kai Fabianas su ja pasisveikino, ir 
pasakė: 

— Mes juo visai nesirūpinome. 

— Beprasmiška sau priekaištauti, - tarė Fabianas. 

- Jis juk buvo suaugęs Žmogus, - pasakė teisės tarėjas. Jo 
žmona garsiai sukūkčiojo, ir jis suraukė kaktą. - Aš šiąnakt per- 
skaičiau Štefano darbą, - ėmė pasakoti jis. - Tiesa, nelabai nu- 
situokiu apie jūsų sritį ir nežinau, ar tyrinėjimo pagrindai teisin- 
gi. Bet kad išvados protingos ir sąmojingos, nėra jokių abejonių. 

— Tyrinėjimo pagrindai taip pat be priekaištų, - pasakė Fa- 
bianas. - Darbas meistriškas. Kurgi tas slaptasis tarėjas! 

Ponia Labudė tyliai verkė. 

— Kodėl dabar, kai jis mirė, jūs norite atimti iš jo mirties prie- 
žastį? —- paklausė ji. - Eime iš čia! - Ji atsistojo ir paėmė juos už 
parankių. - Duokite jam ramybę! 

Bet teisės tarėjas pasakė: 

— Sėskis, Luiza. 

Ir tada atėjo slaptasis tarėjas. Tai buvo su senolišku elegan- 
tiškumu apsitaisęs vyras truputį išsprogusiomis akimis. Uni- 
versiteto tarnas lipo paskui jį laiptais nešdamas lagaminą. 

— Kaip baisu, - pasakė slaptasis tarėjas ir truputį palenkęs į 
šoną galvą priėjo prie Labudės tėvų. Ponia tarėjienė jam pa- 
spaudus ranką garsiai pravirko, susijaudino ir teisės patarėjas. — 

Mes pažįstami, - pasakė senasis literatūros istorikas Fabianui. 
- Jūs buvote jo draugas. 

Jis atidarė savo kabineto duris, pakvietė užeiti, akimirką at- 
siprašė ir, kol kiti tylomis sėdėjo aplink stalą, rūpestingai, lyg 
gydytojas prieš ligonių apžiūrą, ėmė plautis rankas. Tarnas laikė 
paruoštą rankšluostį. | 

Šluostydamasis slaptasis tarėjas pasakė: 

— Prašau nieko nejįleisti. - Tarnas išėjo, ir slaptasis tarėjas 
atsisėdo. - Šįryt aš nusipirkau Naumburge laikraštį, - pasakojo 
jis, - jame buvo žinia apie tragišką jūsų sūnaus mirtį. Ar neįsi- 
žeisite, jeigu aš jūsų paklausiu: kas, dėl Dievo, paskatino jūsų 
sūnų tokiam žingsniui? 

Teisės tarėjas sugniaužė į kumštį ant stalo gulėjusią ranką. 

— Ojūs nenutuokiate? 

Slaptasis tarėjas papurtė galvą: 

— Nė trupučio. 

Labudės motina pakėlė rankas ir sunėrė jas ore. Jos akys prašė 
vyrų liautis. 

Bet Labudės tėvas visu kūnu palinko į priekį: 

— Mano sūnus nusišovė dėl to, kad jūs atmetėte jo darbą. 

Slaptasis tarėjas išsitraukė iš kišenės šilkinę nosinę ir per- 
sibraukė ja kaktą. 

— Ką? - dusliai paklausė jis. 

Jis atsistojo, nužvelgė sėdinčius savo išsprogusiomis akimis, 
tarsi bijodamas, kad jie išprotėję. 

— Tai neįmanoma, - sušnabždėjo jis. 

— Deja, taip! —- sušuko teisės tarėjas. - Apsirenkite, eikite su 
mumis ir pasižiūrėkite į mūsų sūnų! Jis guli ant sofos ir yra 
negyvas kaip tiktai įmanoma. 

Ponia Labudė sėdėjo išplėstomis, sustingusiomis akimis 
spoksodama priešais save. Ji pasakė: 

— Jūs antrąsyk jį žudote. 

— Tai siaubinga, - sumurmėjo slaptasis tarėjas. Jis nutvėrė 
teisės tarėją už rankos. - Aš atmečiau darbą? Kas taip sakė? — 
sušuko jis. - Aš paleidau jį per fakultetą su pastaba, kad tai 
brandžiausias pastarųjų metų literatūros istorijos pasiekimas. 
Savo votume parašiau, kad daktaro Štefano Labudės darbas, 
be jokios abejonės, susilauks didelio specialistų susidomėjimo. 
Aš parašiau, kad daktaras Labudė padarė neįkainojamą pa- 
slaugą dabartinei literatūrologijai, aprašydamas svarbų Švie- 
čiamojo amžiaus etapą. Aš parašiau, kad dar niekuomet nebu- 
vau gavęs tokio brandaus savo mokinio darbo ir kad siūlau jį 
tuojau išleisti instituto darbų serijoje atskiru leidiniu. Kas sakė, 
kad aš atmečiau jo darbą? 

Labudės tėvai sėdėjo nejudėdami. 

Fabianas atsistojo. Jis drebėjo visu kūnu. 

— Luktelkite, - kimiai ištarė jis, — aš jį atvesiu. 

Ir nubildėjo laiptais žemyn į katalogų kambarį. Daktaras 
Vekherlinas, mokslinis universiteto bendradarbis, sėdėjo pa- 

linkęs prie kartotekos ir tvarkė korteles, kuriose buvo surašyti 
nauji universiteto įsigyti leidiniai. Jis nepatenkintas pakėlė 
galvą ir primerkė trumpareges akis. 

— Ko jums reikia? - paklausė jis. 

— Jūs tučtuojau turite eiti pas slaptąjį tarėją, - pasakė Fabia- 
nas ir, kai anas nė nekrustelėjo, tik linktelėjo galvą ir toliau vartė 
kartoteką, nutvėrė jį už pakarpos, pakėlė nuo kėdės ir pastūmė 
prie durų. 

— Ką jūs sau leidžiate? — paklausė anas, bet Fabianas, užuot 
atsakęs, trenkė jam kumščiu į veidą. Vekherlinas pakėlė ranką 
apsiginti ir nukepėstavo klupinėdamas ir daugiau nepriešta- 
raudamas viršun. Prie slaptojo tarėjo kabineto vėl stabtelėjo, 
bet Fabianas atlapojo duris. Slaptasis tarėjas ir Labudės tėvai 
krūptelėjo. Moksliniam bendradarbiui kraujavo nosis. 

— Aš turiu jums girdint kai ko paklausti šį poną, - pasakė 
Fabianas. - Daktare Vekherlinai, ar jūs vakar per pietus sakėte 
mano draugui Labudei, kad jo darbas atmestas? Ar jūs sakėte, 
kad, anot slaptojo tarėjo, atiduoti darbą į fakultetą svarstymui, 
vadinasi, be reikalo apsunkinti profesorius? Ar jūs jam sakėte, 
kad, be to, slaptasis tarėjas asmeniškai atmetė tą darbą, norė- 
damas jį apsaugoti nuo viešo apsijuokimo? 

Ponia Labudė sudejavo ir netekusi sąmonės nuslydo nuo kė- 
buvo atsitraukęs prie durų. Kiti trys vyrai, palinkę į priekį, 
laukė atsakymo. 

— Vekherlinai, - sušnabždėjo slaptasis tarėjas ir sunkiai atsi- 
rėmė į kėdės atkaltę. 

Tas perkreipė platų, išblyškusį veidą, lyg norėdamas šypte- 
lėti, ir keliskart Žioptelėjo. 

— Arilgai reikės laukti? - grėsmingai paklausė teisės tarėjas. 

Vekherlinas uždėjo ranką ant rankenos ir pasakė: 

— Aš tik pajuokavau! 

Čia suriko Fabianas, tai buvo neartikuliuotas garsas, pana- 
šus į žvėries kaukimą. Po akimirkos jis šoko į priekį ir ėmė be 

perstogės abiem kumščiais kulti Vekherliną nežiūrėdamas, kur 
duoda. Jis daužė nesąmoningai, kaip automatinis kūjis. 

— Niekše! - užriko jis ir abiem kumščiais smogė jam tiesiai 
į veidą. Vekherlinas vis dar šypsojosi, tarsi norėdamas atsi- 
prašyti. Jis pamiršo, kad laiko ranką ant rankenos ir norėjo 
sprukti iš kambario. Nuo smūgių trumpam suklupo ant kelių. 
Paskui pakilo laikydamasis už rankenos ir durys atsidarė. Tik- 
tai dabar prisiminė, ką ketino daryti, ir išpuolė pro duris į ko- 
ridorių; Fabianas išbėgo paskui jį, ir jie Žingsnis po Žingsnio 
ėmė artintis prie laiptų, vedančių į pirmą aukštą, vienas mu- 
šė, o kitas taškėsi kraujais. 

Laiptų papėdėje susirinko studentai, triukšmo privilioti iš 
auditorijų. Jie stovėjo tylėdami ir laukdami, tarsi suprasdami, 
kad tai, kas vyksta viršuje, yra teisinga. 

- Šunie! - sušvogždė Fabianas ir smogė Vekherlinui į pa- 
smakrę. Vekherlinas pargriuvo, trenkėsi pakaušiu į laiptus ir 
su triukšmu nuriedėjo žemyn. Fabianas nubėgo paskui ir norė- 
jo vėl jį pulti. Tada prišoko keli studentai ir jį sulaikė. 

— Paleiskite mane! — šaukė jis ir kaip beprotis plėšėsi iš jį 
laikančių rankų. — Paleiskite mane, aš jį užmušiu! 

Kažkas užėmė jam burną. Universiteto tarnas klūpojo prie 
gulinčiojo. Tas bandė atsistoti, bet vėl dejuodamas susmuko. 
Studentai jį nutempė į katalogų skyrių. 

Antrame aukšte, prie pat turėklų, stovėjo slaptasis tarėjas ir 
Labudės tėvas. Pro praviras duris sklido ištęstos dejonės, Šte- 
fano motina buvo atgavusi sąmonę. 

— Ak, štai kaip, tai buvo tik pokštas! - sušuko teisės tarėjas ir 
nusijuokė iš nevilties. 

Slaptasis tarėjaš svariai, lyg pagaliau radęs išeitį, pasakė: 

— Daktaras Vekherlinas atleistas. 

Studentai paleido Fabianą, jis nukorė galvą, galbūt tai turėjo 
reikšti atsisveikinimą, ir išėjo iš universiteto. 


DVIDEŠIMT PIRMAS SKYRIUS 


Teisininkė tampa kino žvaigžde 
Sena pažįstama 
Motina pardavinėja skystą muilą 


Tai buvo tik pokštas! 

Ponas Vekherlinas kvailai pajuokavo, o Labudė per tai nu- 
mirė. Tai tik iš pažiūros buvo savižudybė. Iš tiesų jo draugą 
nužudė smulkus universiteto tarnautojas. Jis lyg į stiklinę arse- 
no įbėrė jam į ausį užnuodytų žodžių. Jis juokais nusitaikė į 
Labudę ir paspaudė gaiduką. Ir iš neužtaisyto ginklo driokste- 
lėjo mirtinas šūvis. 

Einant Frydricho gatve Fabianui prieš akis tebestovėjo bai- 
liai šypsantis Vekherlino veidas, ir jis stebėdamasis galvojo: 

„Kodėl aš jį užpuoliau taip, lyg norėdamas viską sunaikin- 
ti? Kodėl 'ant jo niršau labiau, negu liūdėjau dėl beprasmiškos 
Labudės mirties? Ar žmogus, kaip kad jis netyčia sukėlęs tokią 
bėdą, labiau nusipelno užuojautos, negu neapykantos? Ar jis 
kada nors galės ramiai miegoti?“ 

Fabianas pamažu ėmė suvokti jo paskatas. Vekherlinas taip 
pasielgė ne netyčia. Jis norėjo kliudyti Labudę, ne nugalabyti 
ji, o tik sužeisti. Netalentingas varžovas atsikeršijo talentin- 
gam. Jo melas buvo sprogdiklis. Jis metė jį į Labudę ir nubėgo, 
kad iš saugaus atstumo galėtų stebėti sprogimą. 

Vekherlinas buvo atleistas ir dar gavo į kailį. Bet ar ne ge- 
riau būtų buvę, jeigu jis nebūtų praradęs savo vietos ir negavęs 

lupti? Ar nebūtų buvę geriau, jeigu Vekherlino melas būtų to- 
liau gyvavęs, nes Labudė vis tiek negyvas? Vakar draugo mir- 
tis jam sukėlė liūdesį, šiandien pasėjo abejonių viduje. Tiesa iš- 
kilo į dienos šviesą, bet kam nuo to pasidarė geriau? Gal Labudės 
tėvams, kurie dabar žino, kad jų sūnus tapo niekšybės auka? 
Prieš jiems sužinant tiesą melas neegzistavo. Dabar laimėjo tei- 
singumas ir savižudybė virto tragiškai pasibaigusiu pokštu. Fa- 
bianas pagalvojo apie Labudės laidotuves, ir jį nukrėtė šiurpu- 
lys: jis jau matė save gedulingoje eisenoje, prie karsto, greta jo — 
Labudės tėvai, kiek toliau - slaptasis tarėjas, Labudės motina 
garsiai surinka. Ji nusiplėšia juodo krepo kaspiną nuo juodos 
skrybėlės ir aimanuodama susmunka. 

— Atsargiai! — piktai pasakė kažkas šalia. Fabianas gavo 
niuksą į šoną ir sustojo. Ar jam, užuot aiškinusis, reikėjo nu- 
slėpti tai, ką padarė Vekherlinas? Gal reikėjo pasilaikyti tiesą 
sau ir apsaugoti nuo jos Labudės tėvus? Kodėl Labudė iki pat 
savo paskutinio laiško buvo toks nuodugnus, toks mylintis 
tvarką? Kodėl įvardijo savo nusižudymo motyvą? Fabianas ėjo 
toliau. Įsuko į Leipcigo gatvę. Buvo pietų metas. Kontorų tar- 
nautojai ir pardavėjos grūdosi stotelėse ir šturmavo autobusus, 
pietų pertrauka buvo trumpa. 

Jeigu ne tas Vekherlinas, jeigu Labudė būtų sužinojęs, kaip 
iš tiesų įvertintas jo darbas, jis dabar būtų gyvas; be to, pasise- 
kimas jį būtų įkvėpęs, palengvinęs nusivylimą Leda ir davęs 
impulsą jo politiniams siekiams. Kodėl jis atidavė tam darbui 
penkerius metus? Kadangi pats sau norėjo įrodyti, ką sugeba. 
Jis tikėjosi susilaukti pasisekimo, mintyse pasvėrė visus „už“ ir 
„prieš“ ir įkalkuliavo į savo raidą, ir jo apskaičiavimai buvo 
teisingi. Ir vis dėlto greičiau patikėjo Vekherlino melu, negu 
savo įsitikinimu. 

Ne, Fabianas nenorėjo būti tada, kai jo draugas bus lydimas 
į amžinybę. Jis norėjo kuo greičiau dingti iš šio miesto. Jis spok- 
sojo į pravažiuojančius automobilius. Ar tai ne Kornelija? An- 
tai, šalia to storulio? Jo širdis sustojo. Ne, tai ne ji. Jam reikia 
dingti, net dešimt arklių jo čia neišlaikys. 

Jis nuėjo į geležinkelio stotį. Net nenuvažiavo pas našlę Hol- 
feld, paliko jos kambaryje viską kaip stovi. Nenuėjo ir pas Za- 
hariją, tą pasipūtėlį ir melagį. Jis nuėjo į geležinkelio stotį. 

Greitasis traukinys važiavo po valandos. Fabianas nusipir- 
ko bilietą, laikraščių, atsisėdo laukimo salėje ir pervertė juos. 

Ekonomikos tarybos posėdyje buvo reikalaujama smarkiai 
plėsti tarptautinius ryšius. Ar tai tik gražbyliavimai? Ar pama- 
žu buvo suvokiama tai, ką žinojo visi? Suprantama, kad išmin- 
tingiausia elgtis išmintingai? Galbūt Labudė neklydo? Galbūt 
iš tiesų nereikėjo laukti, kol doroviškai pakils puolusi žmoni- 
ja? Galbūt moralisto, koks buvo Fabianas, tikslai iš tiesų pasie- 
kiami ekonominėmis priemonėmis? Ar doroviniai reikalavimai 
neįgyvendinami vien todėl, kad jie beprasmiški? Ar tvarkos 
pasaulyje problema yra tiktai reglamento dalykas? 

Labudė buvo negyvas. Jį tai būtų sužavėję. Tai būtų atitikę 
jo planus. Fabianas sėdėjo laukimo salėje, mąstė kaip draugas 
ir liko abejingas. Ar jis norėjo, kad pagerėtų gyvenimas? Jis 
norėjo, kad pagerėtų žmonės. Kas jam buvo tas tikslas be ke- 
lio į jį? Jis norėjo, kad kiekvienas Žmogus galėtų išsivirti de- 
šimt vištų per dieną, norėjo, kad kiekviename klozete būtų 
garsiakalbis, norėjo, kad kiekvienas turėtų septynis automo- 
bilius, kiekvienai savaitės dienai atskirą. Bet ką galima tuo pa- 
siekti, jeigu tuo bus pasiekta tik tai? Ar jam norėta įkalbėti, 
kad žmogus bus geras tada, kai jis gerai gyvens? Tuomet naf- 
tos verslovių ir anglies kasyklų savininkai turėtų būti tikri 
angelai! 

Argi jis nesakė Labudei: „Tame rojuje, apie kurį tu svajoji, 
žmonės vienas kitam daužys snukius“. Argi Eliziejus su dvide- 
šimčia tūkstančių markių pajamų kiekvienam barbarui Žmo- 
gaus vertas galutinis tikslas? 

Kol jisai, sėdėdamas laukimo salėje, gynė savo dorovines pa- 
žiūras nuo konjunktūros tyrėjų, viduje vėl atgijo abejonės, jau 
seniai lyg kirminai graužusios jo sielą. Ar tie humaniški, pa- 
dorūs, normalūs Žmonės, apie kuriuos jis svajojo, iš tiesų verti, 

kad apie juos svajotų? Ar dangus žemėje, nesvarbu, pasiekia- 
mas ar ne, netaps pragaru jau vien vaizduotėje? Ar tokiame kil- 
numu paauksuotame amžiuje išvis būtų galima gyventi? Ar tai 
greičiau neprivestų prie suidiotėjimo? Galbūt nevaržomu sa- 
vanaudiškumu paremtas planinis ūkis būtų ne tik lengviau įgy- 
vendinamas, bet ir lengviau pakenčiama ideali būsena? Ar jo 
utopija turėjo vien reguliuojamąją reikšmę ir kaip tikrovė buvo 
tiek pat nepageidaujama, kiek ir nepasiekiama? Ar jis nesakė 
žmonijai vien kaip mylimajai: „Aš tau nuo dangaus prirašky- 
siu žvaigždžių!“ Pagirtinas pažadas, bet vargas, jeigu įsimylė- 
jėlis jį ištesėtų. Ką vargšė mylimoji darytų su tomis žvaigždė- 
mis, jei jis jas atitemptų? Labudė stovėjo ant žemės, tvirtai 
remdamasis į faktus, norėjo eiti į priekį ir suklupo. Jis, Fabia- 
nas, pleveno erdvėje, nes nebuvo pakankamai sunkus, ir liko 
gyvas. Kodėl jis dar gyvena, jei nežino kam? Kodėl negyvas jo 
draugas, kuris žinojo kam? Miršta tie, kurie turėtų gyventi, ir 
gyvena tie, kurie turėtų mirti. 

Bulvarinio laikraščio priede, gulėjusiame ant jo kelių, vėl 
išvydo Korneliją. „Teisininkė tampa kino Žvaigžde“, - didelė- 
mis raidėmis buvo parašyta po nuotrauka. „Panelę t. m. dak- 
tarę Korneliją Batenberg, - buvo rašoma toliau, - atrado Ed- 
vinas Makartas, žinomas kino pramonininkas. Artimiausiomis 
dienomis ji pradeda filmuotis juostoje: „Ponios Z. kaukė“. 

— Sėkmės, — sušnabždėjo Fabianas ir linktelėjo nuotraukai. 
Kitame laikraštyje vėl ją pamatė. Ji buvo su įspūdingais vasa- 
riniais kailiniais ir sėdėjo prie jam jau žinomo automobilio vai- 
ro. Šalia jos kiūtojo storas, didelis vyras, matyt, pats atradėjas. 
Parašas po nuotrauka patvirtino jo spėjimą. Jis atrodė šiurkš- 
tus ir suktas, kaip velnias be gimnazijos. Edvinas Makartas, vy- 
ras su stebuklinga vytele, tvirtino laikraštis; jo naujausias atra- 
dimas vadinasi Kornelija Batenberg. Kaip buvusi referentė ji 
įkūnija naują madingą tipą, išsilavinusią vokiečių moterį. 

— Sėkmės, - pakartojo Fabianas spoksodamas į nuotrauką. 


176 


Nematomos pamėkliškos žirklės buvo nukirpusios visus siūlus, 
siejusius jį su šiuo miestu. Darbas prarastas, draugas - negy- 
vas, Kornelija - svetimose rankose, ką jam čia daugiau veikti? 

Jis atsargiai išplėšė iš laikraščių nuotraukas, įsidėjo į užrašų 
knygelę ir išmetė laikraščius. Niekas jo nebelaikė, jis norėjo ten, 
iš kur buvo atkakęs: namo, į savo gimtą miestą, pas motiną. Jis 
jau seniai buvo nebe Berlyne, nors vis dar sėdėjo Anhalto gele- 
Žinkelio stotyje. Ar jis sugrįš čionai? Kai keli žmonės atsisėdo 
šalia, jis atsistojo, išėjo į peroną ir įlipo į traukinį, laukiantį sig- 
nalo išvykti. 

Kuo greičiau iš čia! Minutinė stoties laikrodžio rodyklė pa- 
sislinko. Kuo greičiau! 

Fabianas sėdėjo prie lango ir žiūrėjo pro jį. Laukai ir pievos 
sukosi lyg ant žiestuvo skritulio. Telegrafstulpiai tūpčiojo per 
kelius. Kartais šokančiame kraštovaizdyje stovėjo basi vai- 
kiūkščiai ir mechaniškai mojo rankomis. Pievoje ganėsi arklys. 
Palei tvorą mosuodamas galva šuoliavo kumeliukas. Paskui jie 
važiavo per tamsų eglyną. Kamienai buvo apaugę pilkomis ker- 
pėmis. Medžiai stovėjo lyg raupsuotieji, kuriems būtų uždraus- 
ta palikti mišką. 

Jam pasirodė, lyg kažkas ieškotų jo žvilgsnio. Jis atsigręžė 
ir apžvelgė kupė. Bendrakeleiviai, abejingi, abejingai sėdintys 
žmonės, buvo užsiėmę patys savimi. Kas į jį žiūrėjo? Bet to- 
liau, koridoriuje, jis pastebėjo Ireną Mol. Ji rūkė cigaretę ir šyp- 
sojosi jam. O kad jis nė nekrustelėjo, pamojo ranka. 

Jis išėjo į koridorių. 

— Tiesiog siaubinga, kaip mes lakstome paskui viens kitą, — 
pasakė ji. —- Kur tu važiuoji? 

— Namo. 

— Būk mandagus, - pasakė ji, - ir malonėk paklausti, kur aš 
važiuoju. 

— Kur jūs važiuojate? 

Ji prisiglaudė prie jo ir sušnabždėjo: 

- Aš nešu muilą. Vienas iš vyrukų pakišo mano pensioną. 

Šįryt aš tai sužinojau iš vieno policininko, kurio algą buvau pa- 
dvigubinusi. Ar važiuosi su manimi į Budapeštą? 

— Ne, - atsakė jis. 

— Aš turiu šimtą tūkstančių markių. Mums nebūtina va- 
žiuoti į Budapeštą. Gal per Prahą maunam į Paryžių? Mes 
gyventume „Kleridže“. Arba išsinuomotume nedidelę vilą Fon- 
tenblo. 

— Ne, - atsakė jis. - Aš važiuoju namo. 

— Važiuojam, - neatlyžo ji. - Aš ir brangenybių turiu. Kai 
viską išleisim, prispausim tas senes, kur lakstė pas mane barš- 
kintis su berniukais. Aš Žinau įdomių smulkmenų, durų aku- 
tės geras daiktas. O gal tu nori į Italiją? Kaip tau Beladžio, ką? 

— Ne, - atsakė jis, - aš važiuoju pas savo motiną. 

— Prakeiktas asilas, - piktai sušnabždėjo ji. - Gal man prieš 
tave atsiklaupti ir prisipažinti, kad myliu? Ką tu prieš mane 
turi? Gal aš tau pernelyg prityrusi? Tau labiau patiktų kvaila 
višta? Man nusibodo stvarstyti pirmas pakliuvusias kelnes. Tu 
man patinki. Mes vis susitinkame. Tai negali būti atsitiktinu- 
mas. — Ji suėmė jo ranką ir paglostė pirštus. - Maldauju tave, 
važiuojam. 

— Ne, - atsakė jis. - Nevažiuosiu. Laimingos kelionės. 

Ir norėjo grįžti į kupė. 

Ji sulaikė jį. 

— Gaila, labai gaila. Galbūt kitąsyk. - Ji atidarė rankinuką. - 
Ar tau reikia pinigų? 

Ji norėjo jam įsprausti į delną kelis banknotus. Jis sugniau- 
žė ranką į kumštį, papurtė galvą ir nuėjo į kupė. 


pro langą. Traukinys važiavo per kaimą. 


Kai atvažiavo, buvo apie šešias vakaro. Jis išėjo iš stoties ir 
pamatė Trijų Karalių bažnyčią. Jam atrodė, kad ji Žiūri į jį iš 
viršaus: „Kodėl tavęs šiandien niekas nepasitinka ir kodėl tu 
be lagamino?“ 

Jis patraukė per pylimą ir perėjo viaduką. Apačioje begali- 
nis prekinis traukinys bildėjo taip, kad gaudė akmeniniai via- 
duko skliautai. Namas, kuriame anksčiau gyveno mokytojas 
Šancė, buvo šviežiai nudažytas. Kiti namai stovėjo nepasikeitę 
kaip pilkas, jam nuo vaikystės pažįstamas frontas. Kampinia- 
me name, priklausiusiame pribuvėjai Šreder, buvo atidaryta 
nauja parduotuvė, mėsinė, vitrinoje dar stovėjo vazonai su gė- 
lėmis. 

Jis lėtai artėjo prie namo, kuriame buvo gimęs. Kokia sava 
jam ta gatvė. Jis pažinojo fasadus, pažinojo kiemus, rūsius ir 
aukštus, viskas čia buvo sava. Tiktai žmonės, išeinantys ir įei- 
nantys į namus, svetimi. Jis sustojo. „Muilo parduotuvė“ buvo 
parašyta virš vienerių durų. O lange priklijuotas popierėlis. 
Jis perskaitė: „Kainos sumažintos ir aukštų rūšių muilams. Le- 
vandos muilas dabar kainuoja dvidešimt, o ne dvidešimt du 
pfenigus. „Torpedo“ - dvidešimt penkis, vietoj dvidešimt aštuo- 
nių“. 

Jis priėjo prie durų. 

Jo motina stovėjo anapus prekystalio, o prieš ją dvi mote- 
rys. Motina kaip tik pasilenkė ir padėjo ant prekystalio skalbi- 
mo miltelių pakelį ir perpjovė perpus gabalą paprasto muilo. 
Paskui paėmė vyniojamojo popieriaus lapą ir medinį šaukštą,. 
pakabino iš statinės skysto muilo, pasvėrė jį ir suvyniojo. Jis 
užuodė muilo kvapą net gatvėje. 

Tada atidarė parduotuvės duris. Dzingtelėjo skambutis. Se- 

Jis priėjo prie jos ir drebančiu balsu pasakė: 

— Mama, Labudė nusišovė. 

Ir staiga jam iš akių pasipylė ašaros. Jis atidarė duris, ve- 
dančias į kitą kambarį, vėl jas uždarė, atsisėdo į krėslą prie lan- 

raudoti. 


DVIDEŠIMT ANTRAS SKYRIUS 
Apsilankymas vaikų kareivinėse 
Kėgliai parke 
Praeitis pasuka už kampo 


— Kas jam yra? - kitą rytą paklausė tėvas. 

— Neteko darbo, - atsakė motina. - Ir jo draugas nusižudė, 
žinai, tas Labudė, su kuriuo kadaise susipažino Heidelberge. 

— Aš nežinojau, kad jis turėjo draugą, - tarė tėvas, - man 
niekas nieko nesako. 

— Tu tik nesiklausai, - pasakė mama. 

Tuo metu suskambėjo parduotuvės skambutis. Kai ponia Fa- 
bian grįžo į kambarį, vyras skaitė laikraštį. 

— Be to, jam nepasisekė su viena jauna mergina, - kalbėjo ji 
toliau. - Bet apie tai jis nekalba. Ji studijavo teisę ir dabar perei- 
na į kiną. 

— Gaila studijoms išmestų pinigų, - burbtelėjo vyras. 

— Daili mergina, - toliau kalbėjo Fabiano motina. - Bet ji da- 
bar gyvena su vienu storuliu, filmų direktoriumi, fe, kaip bjau- 
ru. | 

— Kiek jis čia bus? - paklausė tėvas. 

Motina trūktelėjo pečiais ir įpylė kavos. 

— Jis man davė tūkstantį markių. Labudė jam tuos pinigus 
paliko. Aš juos padėsiu. Berniuką ištiko bėda, ir aš negaliu jų 
imti. Bet viskas ne dėl Labudės ir ne dėl kino artistės. Jis netiki 
Dievą, štai kas yra. Jis neturi į ką atsiremti. 

— Kai buvau toks kaip jis, aš jau buvau beveik dešimt metų 
vedęs, - pasakė tėvas. 


Fabianas Herštrase praėjo pro Įgulos bažnyčią ir kareivines. Ap- 
skrita Žvyruota aikštė priešais bažnyčią buvo tuščia. Kada gi tai 
buvo, kai jisai čia stovėjo, kareivis tarp tūkstančių kitų, su ilgo- 
mis kelnėmis, šalmu ant galvos, aptaisytas pilkai žalsvoms mi- 
šioms, septyniolikmetis, pasiruošęs išklausyti, ką vokiečių Die- 
vas pasakys savo armijoms? Jis sustojo prie buvusių artilerijos 
kareivinių ir įsikibo į geležinius tvoros strypus. Rytiniai ir vaka- 
riniai patikrinimai, artilerijos mokymai, rikiuotės prieš sargybas, 
paskaitos apie karines paskolas, algų mokėjimai - ko tik nebuvo 
šiame nykiame kieme. Jis čia girdėjo, kaip seni kareiviai trečią ir 
ketvirtą kartą ruošėsi į frontą ir ėjo lažybų iš duonos davinio, 
kuris greičiausiai sugrįš. Ir ar jie negrįždavo po savaitės sudris- 
kusiomis uniformomis, su grynai briuseliškos kilmės triperiu? 
Fabianas paleido strypus ir toliau ėjo pro senas pompastiškas 
grenadierių ir pėstininkų kareivines. Čia buvo parkas ir mokyk- 
la, kurioje jis daug metų sėdėjo ir gyveno, prieš supažindinamas 
su šautuvo graižtuvų, stereovamzdžių ir lafeto uodegos paslap- 
timis. Žemyn į miestą vedančia gatve vakarais slapčia bėgdavo 
namo, pas motiną, kelioms minutėms. Nesvarbu kas - mokykla, 
kadetų korpusas, ligoninė ar bažnyčia —- šio miesto pakraštyje 
viskas buvo kareivinės. | 

O štai ir didelis pilkas pastatas šiferiu dengtais smailiais 
kampiniais bokšteliais, lyg iki pat stogo pripildytas vaikiškų 
rūpesčių. Direktoriaus buto langai vis dar su baltomis užuo- 
laidomis, priešingai negu daugybė juodų plikų klasių, moki- 
nių gyvenamųjų patalpų, drabužinių ir miegamųjų langų. 
Anksčiau jis visąlaik manė, kad tas milžiniškas namas toje pu- 
sėje, kur buvo direktoriaus butas, turėjo nugrimzti giliai į žemę, 
toks svarus jam atrodė tas faktas, kad ten buvo užuolaidos. Jis 
įėjo pro vartus ir užlipo laiptais. Iš klasių sklido duslūs ir 
skardūs balsai. Jie buvo užpildę tuščią koridorių. Pirmuose 

aukštuose aidėjo chorinio dainavimo ir pianino garsai. Fabia- 
nas numojo ranka į plačius centrinius laiptus ir šoniniame fli- 
gelyje ėmė kopti į viršų siaurais laipteliais, jam priešais žemyn 
leidosi du mokinukai. 

— Heinrichai, - šūktelėjo vienas, — tu turi tučtuojau eiti pas 
Gandrą paimti sąsiuvinių. 

— Nieko, palauks, - atsakė Heinrichas tyčia lėtai eidamas prie 
stiklinių durų. 

„Gandras, - pagalvojo Fabianas, - niekas nepasikeitė“. Tie 
patys mokytojai, tos pačios pravardės. Tik mokiniai kiti. Čia 
auklėjamos ir mokomos vis naujos laidos. Anksti rytą sargas 
paskambina. Ir prasideda lėkimas: miegamasis, prausykla, dra- 
bužinė, valgykla. Jauniausieji dengia stalus, atneša iš šaldytuvo 
sviestines ir emaliuotus kavinukus iš virtuvės lifto. Lėkimas 
tęsiasi: bendrasis kambarys, dulkių valymas, klasė, pamokos, 
valgykla. Jauniausieji padengia stalą pietums. Lėkimas tęsiasi: 
laisvalaikis, darbas sode, futbolas, bendrasis kambarys, namų 
darbai, klasė, valgykla. Jauniausieji padengia stalą vakarienei. 
Lėkimas tęsiasi: bendrasis kambarys, namų darbai, prausykla, 
miegamasis. Vyresniųjų klasių mokiniams galima dar dvi va- 
landas nesigulti, ir jie rūko parke cigaretes. Niekas nepasikeitė, 
tiktai karta kita. 

Fabianas sustojo ketvirtame aukšte ir atidarė aktų salės du- 
ris. Rytinė malda, vakarinė malda, vargonų muzika, imperato- 
riaus gimimo diena, Sedano, Tanenbergo mūšių metinių dienos, 
vėliavos bokšte, pažymiai prieš Velykų atostogas, atsisveikini- 
mai su pašauktaisiais į armiją, karo dalyvių kursų atidarymas, 
ir vis vargonų muzika, šventinės, kupinos dievobaimingumo 
ir orumo kalbos. Vienybė, teisė ir laisvė tvirtai įaugusi į šios 
salės atmosferą. Ar dabar, kaip ir anksčiau, pro šalį einant mo- 
kytojui reikia atsistoti ramiai? Trečiadienį dvi, šeštadienį tris 
valandas buvo leidžiama į miestą. Ar ir dabar tuos, kurie nega- 
vo leidimo išeiti į miestą, inspektorius verčia žirklėmis karpyti 
laikraščius tualetui? 

O ar nebūdavo čia nors retkarčiais gera? Ar jis visuomet 
juto čia tik lyg šmėklą klaidžiojantį melą ir piktą slaptą jėgą, 
visas vaikų kartas verčiančią paklusniais valstybės tarnauto- 
jais ir bukapročiais piliečiais? Kartais, aišku, būdavo gera, bet 
tik, kai pažeisdavai tvarką. Jis išėjo iš aktų salės ir tamsiais 
įvijais laiptais užlipo į prausyklų ir miegamųjų aukštą, kur 
ilgomis eilėmis stovėjo geležinės lovos. Ant sienų kariškai ka- 
bojo naktiniai marškiniai. Svarbiausia tvarka. Naktimis vyres- 
niųjų klasių mokiniai ateidavo iš parko ir lįsdavo pas išsigan- 
dusius mažylius į lovas. O tie tylėdavo. Svarbiausia tvarka. 
Jis priėjo prie lango. Apačioje upės slėnyje savo bokštais ir te- 
rasomis blykčiojo miestas. Kiek kartų, kitiems miegant, jis ati- 
tykindavo čia, žiūrėdavo žemyn ir akimis ieškodavo namo, 
kuriame gulėjo jo serganti motina. Kiek kartų glaudė galvą 
prie lango tramdydamas ašaras. Nei tas kalėjimas, nei tram- 
domos ašaros jam nepakenkė, ir tai buvo teisinga. Tuomet jis 
nesugniužo. Keli jo bendraamžiai nusišovė. Per karą savižu- 
dybių buvo daugiau. Vėliau dar keli mirė. Šiandien pusės kla- 
sės nebėra. Jis nulipo laiptais žemyn, išėjo iš pastato į parką. 
Jie čia su šluotomis, kastuvais ir smailiomis lazdomis sekiojo 
paskui rankinį vežimėlį, šlavė krūvon nuvytusius lapus ir 
smaigstė numestus popierius. Parkas buvo didelis, jis leidosi 
prie mažo upelio. 

Fabianas ėjo senais pažįstamais takais, prisėdo ant vieno suo- 
masis apsiginti nuo to, ką mato. Salės ir kambariai, medžiai ir 
lysvės buvo ne tikrovė, o prisiminimai. Čia jis buvo palikęs sa- 
vo vaikystę ir dabar vėl ją rado. Ji nusileido ant jo nuo šakų, 
sienų ir bokštų ir užvaldė. Jis vis giliau grimzdo į liūdesio ke- 
rus. Priėjo prie kėgelbano, kėgliai stovėjo paruošti. Fabianas ap- 
sidairė, jis buvo vienas, paėmė iš dėžės rutulį, užsimojo, pabė- 
gėjo kelis žingsnius ir paleido mediniu taku. Rutulys kelissyk 
šoktelėjo į viršų. Takas vis dar buvo nelygus. Su triukšmu nu- 
virto šeši kėgliai. 

— Ką tai reiškia? — piktokai paklausė kažkas. - Svetimiems 
žmonėms čia nėra kas veikti. 

Ji užsipuolė direktorius. Jis buvo beveik nepasikeitęs. Tiktai 
asiriška barzda pasidariusi žilesnė. 

— Atsiprašau, - pasakė Fabianas, kilstelėjo skrybėlę ir buvo 
benueinąs. 

— Luktelėkite, - sušuko direktorius. Fabianas atsigręžė. - Ar 
jūs ne buvęs mūsų mokinys? - paklausė direktorius. Po to atki- 
šo ranką. - Na žinoma, Jakobas Fabianas! Džiaugiuosi maty- 
damas! Kaip malonu. Tai pasiilgote savo senosios mokyklos? — 
Jie pasisveikino. 

— Blogas metas, - pasakė direktorius. - Bedieviškas metas. 
Teisuoliai labai kenčia. 

— O kas tie teisuoliai? — paklausė Fabianas. - Duokite man 
jų adresą. 

— Jūs vis toks pat, - tarė direktorius. - Jūs visuomet buvote 
vienas geriausių mokinių ir vienas įžūliausių. Ir ko tuo pasiekėte? 

— Valstybė ruošiasi man mokėti nedidelę pensiją, - atsakė 
Fabianas. 

— Bedarbis? - griežtai paklausė direktorius. - Aš iš jūsų dau- 
giau tikėjausi. 

Fabianas nusijuokė. 

— Teisuoliai labai kenčia, - pasakė jis. 

— Jeigu tuomet būtumėte laikęs valstybinį egzaminą moky- 
tojo teisėms gauti, - tarė direktorius, - tai dabar nebūtumėte be 
specialybės. 

— Aš, šiaip ar taip, būčiau be specialybės, - susijaudinęs pa- 
prieštaravo jam Fabianas. - Nors ir būčiau išlaikęs. Pasakysiu 
jums vieną paslaptį: žmonija, be kunigų ir mokytojų, nebežino 
kas kur. Kompasas sugedęs, o čia, šiame name, to niekas nepa- 
stebi. Jūs kaip ir anksčiau savo liftu važinėjate aukštyn žemyn, 
nuo sekstos iki primos, kam gi jums kompasas? 

Direktorius pasikišo rankas po surduto skvernais ir pasakė: 

— Aš sukrėstas. Nejau neradote vietos gyvenime? Eikite ir 


184 


pasistenkite pergalėti save, jaunuoli! Kam gi mes tada mokė- 
mės istoriją? Kam skaitėme klasikus? Nugludinkite savo asme- 
nybę! 

ir šyptelėjo. Paskui tarė: „Ak jūs, nugludinta asmenybe!“ ir nu- 
ėjo sau. 


Gatvėje sutiko Evą Kendler. Ji ėjo su dviem vaikais ir buvo gan 
smarkiai pastorėjusi. Jis nustebo, kad ją išvis pažino. 

— Jakobai! - sušuko ji ir išraudo. —- Tu nė kiek nepasikeitei. 
Pasisveikinkite su dėde! 

Vaikai padavė jam ranką ir tūptelėjo. Tai buvo mergaitės. Jos 
atrodė panašesnės į savo mamą, negu ji pati į save. 

— Mes nesimatėme mažiausiai dešimt metų, - pasakė jis. — 
Kaip tau sekasi? Kada ištekėjai? 

— Mano vyras vyriausiasis Karolos namų gydytojas, - pasa- 
kė ji. - Tad didelės karjeros nepadarys. O atidaryti savo prakti- 
kai neužtenka pinigų. Galbūt jis su profesoriumi Vandsbeku 
važiuos į Japoniją. Jeigu ten bus gerai, tai ir aš paskui su vai- 
kais važiuosiu. 

— Tada buvo geriau, - tyliai pasakė ji. - Ar prisimeni, kaip 
mano tėvai buvo išvažiavę? Aš tada buvau septyniolikos. Kaip 
bėga laikas. - Ji atsiduso ir pataisė mažylėms jūreiviškas apy- 
kakles. — Tiktai pradedi savarankiškai gyventi ir jau esi atsa- 
kinga už vaikus. Šiais metais mes vėl nenuvažiuosim prie jūros. 

— Tai, žinoma, baisu, - pasakė jis. 

— Taip, - tarė ji, - na, tai mes jau eisime. Iki, Jakobai. 

- Iki. | 

— Paduokite dėdei ranką. 

Mažylės tūptelėjo, prisiglaudė prie mamos ir nuėjo su ja. Fa- 
bianas dar valandėlę pastovėjo. Praeitis pasuko už kampo, ve- 
dina dviem vaikais, susvetimėjusi, vos beatpažįstama. „Tu vi- 
sai nepasikeitei“, - pasakė jam praeitis. 

— Na, kaip pasivaikščiojai? — paklausė motina po pietų, kai 
jie stovėjo parduotuvėje ir ėmė iš dėžės baliklio pakelius. 

— Aš buvau nuėjęs prie kareivinių. Ir mokyklon. Po to suti- 
kau Evą. Ji turi dvi mergaites. Vyras gydytojas. 

Motina suskaičiavo pakelius, kuriuos buvo sudėjusi ant len- 
tynos. 

— Evą? Anksčiau ji buvo graži. Kas ten tada atsitiko? Tu dvi 
dienas neparėjai namo. 

— Jos tėvai buvo išvažiavę, ir aš turėjau su ja išeiti visą mo- 
kymo kursą. Aš buvau jai pirmas ir stengiausi viską padaryti 
kaip reikia. 

— Aš tada nerimavau, - pasakė mama. 

— Bet aš juk atsiunčiau tau telegramą! 

— Telegramos turi savyje kažką kraupaus, — pareiškė ji. - Aš 
daugiau kaip pusvalandį sėdėjau prieš ją ir nedrįsau atplėšti. — 
Jis davė pakelius, o motina krovė juos ant lentynos. - Ar nebūtų 
geriau, jeigu tu susirastum vietą? - paklausė ji. - Ar tau pas 
mus jau nebepatinka? Galėtum gyventi svetainėje. Merginos čia 
mielesnės ir ne tokios kvaištelėjusios. Galbūt susirastum žmoną. 

— Aš dar nežinau, ką darysiu, - pasakė jis. - Gali būti, kad 
liksiu čia. Aš noriu dirbti. Noriu kažką veikti. Pagaliau noriu 
turėti tikslą. Ir jeigu jo nerasiu, tai susigalvosiu. Taip daugiau 
negalima. 

— Mano laikais taip nebuvo, - pasakė ji. - Tada tikslas buvo 
uždirbti pinigų, vesti ir turėti vaikų. 

— Galbūt aš prie to priprasiu, - tarė jis. - Kaip tu visąlaik 
sakai? 

Ji atsitraukė nuo pakelių ir svariai pareiškė: 

- Žmogus yra įpročių vergas. 


DVIDEŠIMT TREČIAS SKYRIUS 


Pilzeno alus ir patriotiškumas 
Turkiškas bydermejeris 
Fabianas aptarnaujamas už dyką 


Pavakare Fabianas išėjo į senamiestį. Nuo tilto vėl išvydo visa- 
me pasaulyje garsius pastatus, kuriuos žinojo nuo to laiko, kiek 
siekė jo atmintis: buvusią pilį, buvusią Karališkąją operą, bu- 
vusią Rūmų bažnyčią, viskas čia buvo nuostabu ir mėnuo pa- 
mažiukais riedėjo nuo pilies bokšto smaigalio prie bažnyčios 
bokšto smaigalio, tarsi slysdamas viela. Upės kranto terasa bu- 
vo apaugusi senais medžiais ir garbiais muziejais. Šis miestas, 
jo gyvenimas ir kultūra išėję į pensiją. Panorama panėšėjo į 
brangias laidotuves. Senajame turguje sutiko Venckatą. 

— Kitą penktadienį klasės susitikimas rotušės rūsyje, - pa- 
sakė Venckatas. - Ar tu dar būsi čia? 

— Tikiuosi, - atsakė Fabianas. - Jeigu galėsiu, tai pasirody- 
siu. 

Jis jau norėjo eiti, bet Venckatas jį pakvietė išgerti. Jo žmo- 
na jau dvi savaitės esanti kurorte. Jie nuėjo pas Gasmejerį gerti 
Pilzeno alaus. 

Po trečio bokalo Venckatas ėmė politikuoti. 

— Taip daugiau negalima, - karščiavosi jis. - Aš priklausau 
„Plieniniam šalmui“. Ženkliuko nenešioju. Negaliu dėl savo 
civilinės praktikos. Tačiau tai nieko nekeičia. Reikia pradėti 
žūtbūtinę kovą. 

— Jeigu jūs pradėsite, tai jokios kovos nebus, - pasakė Fabia- 
nas. - Bus vien tik žūtys. 

— Galir tavo teisybė, - sušuko Venckatas ir trenkė kumščiu į 
stalą. - Tada visi užversim kanopas! 

— Aš nežinau, ar visa tauta to norės, - suabejojo Fabianas. — 
Nejau jums užteks įžūlumo pasmerkti pražūčiai šešiasdešimt 
milijonų Žmonių vien todėl, kad jūsų garbės jausmas kaip tų 
kalakutų, kuriems kad tik ką užpulti? 

— Pasaulio istorijoje visuomet taip buvo, - ryžtingai pareiš- 
kė Venckatas ir išgėrė bokalą. 

— Ta jūsų pasaulio istorija tiek iš priekio, tiek iš užpakalio 
vienoda! - sušuko Fabianas. - Gėda tokius dalykus skaityti, ir 
turėtų būti gėda tai kalti vaikams. Kodėl visada reikia daryti 
taip, kaip anksčiau buvo daroma? Jeigu istorija būtų tokia nuo- 
sekli, tai mes ir šiandien tebetupėtume medžiuose. 

— Tu ne partriotas, - pareiškė Venckatas. 

- O tu mulkis, - sušuko Fabianas. - Tai daug liūdniau. 

Po to jie užsisakė dar po bokalą ir atsargiai pakeitė temą. 

— Man kilo puiki mintis, - pareiškė Venckatas. - Nueinam 
trumpam į bordelį. 

— Ar jų dar yra? Maniau, kad uždrausti. 

— Kas be ko, - atsakė Venckatas, - uždrausti, bet dar yra vie- 
nas kitas. Tai skirtingi dalykai. Pamatysi, patirsi malonumą. 

— Man tai nerūpi, - numojo ranka Fabianas. 

- Išgersime su merginomis butelį šampano. Visa kita nebūti- 
na. Būk geras. Eime. Ir pasaugok mane, kad aš nepridaryčiau 
savo Žmonai nemalonumų. 

Bordelis buvo siauroje gatvelėje. Kai jie atėjo prie jo, Fabia- 
nas prisiminė, jog įgulos karininkai čia keldavo orgijas. Tai bu- 
vo prieš dvidešimt metų. Namas atrodė nepasikeitęs. Ką gali 
žinoti, gal ir merginos tos pačios? Venckatas paskambino. Pro 
durų skylę juos ėmė tyrinėti kažkieno akis. Durys atsidarė. 
Venckatas atsargiai apsidairė. Gatvė buvo tuščia. Jie žengė į 
vidų. 

Praėjo pro seną moteriškę, kuri sveikindamasi kažką sumur- 
mėjo, ir pakilo siaurais mediniais laiptais į viršų. Pasirodė šei- 
mininkė ir pasakė: 

— Labas, Gustavai, tai vėl pas mus atėjai? 

— Butelį šampano! - sušuko Venckatas. - Ar Lili pas jus dar 
dirba? 

— Ne, bet yra Lotė. Jos užpakalis irgi duok Dieve. Sėskitės! 

Kambarys, į kurį jinai juos įvedė, buvo šešiakampis ir įreng- 
tas turkišku bydermejerio stiliumi. Lempa degė raudonai. Sie- 
nos iškaltos medžiu ir papuoštos raštų intarsijomis ir nuogo- 
mis moterimis. Palei jas stovėjo žemi minkštasuoliai. Jiedu 
atsisėdo. 

— Kaip matau, reikalai nelabai eina, - pasakė Fabianas. 

— Niekas neturi pinigų, - paaiškino Venckatas. - Be to, šis 
verslas jau atgyvenęs. 

Į kambarį įėjo trys jaunos moterys ir pasisveikino su nuola- 
tiniu svečiu. Fabianas sėdėjo kampe ir viską stebėjo. Šeiminin- 
kė atnešė kibirėlį, įpylė šampano, sušuko: „Į sveikatą!“, ir visi 
išgėrė. 

— Lote, - paliepė Venckatas, - visos nusirenkite. 

Lotė buvo stora ypata linksmomis akimis. 

— Gerai, - sutiko ji ir išėjo su kitomis iš kambario. Paskui jos 
grįžo ir atsisėdo tarp svečių. 

Venckatas pašoko ir trenkė Lotei per užpakalį. Ta suspiegė, 
pabučiavo jį ir ėmė stumti kažką murmėdama iš kambario. Jie 
dingo už durų. 

Fabianas liko prie stalo su šeimininke ir dviem nuogomis 
moterimis, gėrė šampaną ir kalbėjosi. 

— Ar čia visuomet taip tuščia? —- paklausė jis. 

— Andai, per dainų šventę svečių buvo į valias, - atsakė blon- 
dinė, susimąsčiusi žaisdama su savo krūtų speneliais. - Per 
vieną dieną aš aptarnavau aštuoniolika vyrų. Bet šiaip tiesiog 
mirštam iš nuobodulio. 

— Kaip vienuolyne, - liūdnai atsiduso juodukė ir prisislinko 
arčiau jo. 

— Dar vieną butelį? - paklausė šeimininkė. 

— Manau, kad ne, - atsakė jis. - Aš įsidėjęs tik kelias markes. 

— Nesąmonė! - sušuko blondinė. - Gustavas pinigų turi kaip 
šieno. Be to, jis čia gauna skolon. 

Šeimininkė išėjo atnešti antro butelio. 

— Ar tu eisi su manim į viršų? - paklausė blondinė. 

— Aš jau, atrodo, sakiau, kad neturiu pinigų, - atsakė jis 
džiaugdamasis, kad nereikia meluoti. 

— Nors tu pasikark! - sušuko blondinė. - Argi tam aš ėjau į 
bordelį, kad vėl užakčiau? Eime, pinigus kitądien užneši! 

Fabianas atsisakė. 

Netrukus grįžo Venckatas ir įsitaisė šalia blondinės. 

— Dabar tau nėra ko prie manęs sėsti, - pasakė ji įsižeidusi. 

Čia pasirodė ir Lotė. Ji abiem rankom laikėsi susiėmusi sė- 
dynę. 

— Koks kiaulė! - dejavo ji. - Amžinai muša. Dabar aš vėl tris 
dienas negalėsiu atsisėsti. 

- Še tau dar dešimt markių paguodai, - pasakė Venckatas. 

Ji įsikišo banknotą į pusbatį; jai pasilenkus, jis vėl kirto per 
sėdimąją. Ji nutaisė piktas akis ir buvo bepuolanti jį. 

— Sėskis! - paliepė jis, paskui apkabino per liemenį blondinę 
ir paklausė: — Tai gal einam? 

Ji tiriamai nužvelgė jį ir pasakė: 

— Bet kad man nesimuštum. Aš tiktai normaliai darau. 

Jis linktelėjo. Ji pakilo ir išėjo vizgindama savo anatomiją. 

— Prašei, kad aš tave saugočiau, - priminė Fabianas. 

— A, - numojo ranka draugas, - kas bus, tą krikštysim. 

Ir išėjo paskui blondinę. 

Šeimininkė atnešė antrą butelį ir visiems įpylė. Lotė plūdo 
Venckatą ir rodė raudonus ruožus. Juodukė timptelėjo Fabianą 
už švarko ir sušnabždėjo: 

— Einam į mano kambarį. 

Jis pasižiūrėjo į ją, jos akys buvo išplėstos ir rimtai žvelgė 
iji. 

— Aš noriu tau kai ką parodyti, - ramiai paaiškino ji, ir jie 
abu išėjo. 

Tos mažos nuogos ypatos kambarys buvo taip pat turkiškai 
ir neskoningai įrengtas kaip ir svetainė, iš kurios jie atėjo. Lova 
visa gėlėta ir mezginiuota. Paveikslai ant sienų labai juokingi. 
Elektrinė krosnelė šildė orą. Langai buvo atviri. Ant palangės 
stovėjo trys gėlių vazonai. Juodukė uždarė langą, priėjo prie 
Fabiano, apkabino jį ir paglostė veidą. 

— Ką tu norėjai man parodyti? - paklausė jis. 

Jis draugiškai paplekšnojo jai per nugarą. 

— Aš juk neturiu pinigų, - pasakė jis. | 

Ji papurtė galvą, atsegė jam liemenę, atsigulė ant lovos ir 
laukiamai žiūrėjo nejudėdama. 

Jis trūktelėjo pečiais, nusirengė kostiumą ir atsigulė prie jos. 
Ji su palengvėjimu atsiduso ir apkabino jį. Ji labai atsargiai jam 
atsidavė, nenuleisdama rimto žvilgsnio nuo jo veido. Jis pasi- 
juto, tarsi įkalbėjęs nekaltą mergelę lengvabūdiškam žingsniui. 
Ji tylėjo. Tiktai vėliau jos lūpos truputį prasivėrė, ir ji sudejavo, 
bet labai santūriai. 

Po to ji atnešė vandens, įlašino į dubenį iš dviejų bute- 
liukų kažkokių chemikalų ir paslaugiai atkišo rankšluostį. 

Venckatas pavargęs sėdėjo tarp Lotės ir blondinės. Jis linkte- 
lėjo Fabianui. Jie baigė gerti butelį ir atsisveikino. Fabianas 
įspraudė juodukei į delną dvi dviejų markių monetas. 

— Daugiau dabar neturiu, - tyliai pasakė. 

Po to visi nuėjo prie laiptų. Venckatas vėl sklaidėsi, jis buvo 
įkaušęs. Staiga Fabianas pajuto savo kišenėje kažkieno ranką. 
Gatvėje patikrino ją ir vėl rado dvi dviejų markių monetas. 

— Klausyk, kas čia dabar? - paklausė jis draugo. - Aš daviau 
mažylei kelias markes, o ji vėl jas grąžino. 

Venckatas garsiai nusižiovavo ir pasakė: 

— Ką gi, meilė. Jai, matyt, to labai reikėjo. Beje, Jakobai, jeigu 

tu ateitum į klasės susitikimą, tai žiūrėk, kad nieko nepasako- 
tum! Nepamiršk, penktadienio vakarą rotušės rūsyje. 

Ir nuėjo. 

Fabianas dar truputį pasivaikščiojo. Gatvės buvo beveik 
tuščios. Tramvajai tušti važiavo į parkus. Ant tilto jis sustojo 
bintai ir atrodė kaip serija į vandenį įkritusių mėnuliukų. 
Upė buvo plati. Kalnuose, matyt, buvo liūtis. Ant miestą su- 
pančių kalvų degė mirksinčios šviesos. 

Jam čia stovint Labudė pašarvotas gulėjo Grunevaldo vilo- 
je, o Kornelija gulėjo šalia pono Makarto lovoje su baldakimu. 
Kaip toli jie guli! Fabianas stovėjo po kitu dangumi. Čia Vokie- 
tija nekarščiuoja. Čia jos temperatūra žemesnė už normalią. 


DVIDEŠIMT KETVIRTAS SKYRIUS 


Ponas Knoras turi nuospaudų 
Laikraščiui „Tagespost“ reikia sumanių žmonių 
Mokykitės plaukti! 


Kitą dieną jis iš duonos parduotuvės paskambino Venckatui į 
kontorą. Tas neturėjo laiko. Skubėjo į teismą. Fabianas paklau- 
sė, ar jis nežino kokios nors laisvos vietos. 

— Nueik pas Holcapfelį, - patarė Venckatas, - tas dirba „Ta- 
gespost“. 

— Ką jis ten veikia? 

— Pirma jis ten sporto redaktorius, be to, muzikos kritikas. 
Gal ką žinos. Ir primink jam apie penktadienį. Iki. 

Fabianas parėjo namo ir pasakė, kad ketina eiti į senamiestį 
pas Holcapfelį, kuris „Tagespost“ laikraštyje dirba redakto- 
riumi. Galbūt jis jam padėtų. Motina stovėjo parduotuvėje ir 
laukė klientų. 

— Tai būtų puiku, sūnau, - pasakė ji. - Eik su Dievu! 

Tramvajuje, ties posūkiu, jis atsitrenkė į ilgą kaip kartis poną. 

— Mes juk pažįstami, - pasakė ponas ir atkišo ranką. 

Tai buvo toks Knoras, buvęs atsargos vyresnysis leitenan- 
tas. Jis ruošė kuopą, kurioje tarnavo Fabianas, ir gyviems lupo 
kailį septyniolikmečiams naujokams, lyg mirtis ir velnias jam 
būtų mokėję tantjemą. 

— Tučtuojau atitraukite ranką, - pasakė Fabianas, - nes aš ją 
prispjausiu. 

Ponas Knoras, iš profesijos ekspeditorius, paklausė šio rim- 
to patarimo ir sutrikęs nusijuokė. Mat platformoje jie buvo ne 
vieni. 

— Ką gi aš jums padariau? - paklausė jis, nors puikiai žinojo. 

— Jeigu nebūtumėte toks ilgas, aš jums dabar trenkčiau 
per ausį, - tarė Fabianas, - bet kad nepasieksiu jūsų garbaus 
skruosto, tai padarysiu ką kita. 

Ir taip smarkiai užmynė ponui Knorui ant nuospaudų, kad 
tas sučiaupė lūpas ir išblyško kaip drobė. Aplinkiniai nusijuo- 
kė, Fabianas išlipo ir likusį kelią ėjo pėsčias. 


Holcapfelis, buvęs klasės draugas, atrodė be galo suaugęs, gėrė 
iš butelio alų ir tikrino hieroglifais išmargintą korektūrą. 

— Sėskis, Jakobai, - pasakė jis. - Man reikia peržiūrėti jojimo 
lenktynių programą ir informaciją apie fortepijono koncertus. 
Seniai nesimatėme. Kur tu buvai? Berlyne? Aš su malonumu 
tenai nuvažiuočiau. Bet vis nėra kada. Per tą darbą ir per alų. 
Nuospaudos ant smegenų, nuospaudos ant sėdynės, vaikai au- 
ga, draugės jaunėja, taip ir ligą gali gauti. - Šitaip plepėdamas 
jis taisė korektūrą ir ramiai gurkšnojo alų. - Kopelis išsiskyrė, 
mat sužinojo, kad jo žmona duodasi su dar dviem. Jis visada 
buvo geras matematikas. Bretšneideris pardavė vaistinę ir nu- 
sipirko dvariuką. Dabar augina vaisinius kisielius ir keptas bul- 
ves. Kiekvienam pagal kišenę. Va taip, o fortepijono koncertai 
palauks. 

Jis paskambino kurjeriui ir pasiuntė jojimo lenktynių ko- 
rektūrą į rinkyklą. Tada Fabianas pasakė, kad jis ieško vietos 
ir paskutiniu metu dirbo reklamos srityje. Bet jam nesvarbu, ką 
dirbti, kad tik galėtų užsikabinti mieste. 

— Apie muziką tu nenusituoki. Apie boksą irgi, - tarė Hol- 
captelis. - Galbūt galėtum dirbti literatūriniame priede, rašyti 
apie teatro spektaklius ar panašiai. 

Jis pakėlė ragelį ir pakalbėjo su direktoriumi. 

— Nueik pas jį, - patarė jis. - Papasakok jam ką nors įdo- 
maus. Jis, tiesa, labai riečia nosį, bet nekvailas. 

Fabianas padėkojo, priminė Holcapfeliui, kad penktadienį 
klasės susitikimas, ir nuėjo pas direktorių Hankę. 

— Daktaras Holcapfelis jūsų klasės draugas? - paklausė di- 
rektorius. - Jūs studijavote literatūros istoriją? Šiuo metu laisvų 
vietų nėra. Tačiau tai nieko nereiškia. Jūs, atrodo, sumanus 
žmogus, 0 sumanių Žmonių man visuomet reikia. Padirbėkite 
dvi savaites savo rizika. Aš jus supažindinsiu su literatūrinės 
dalies vedėju. Jeigu jis atmes jūsų straipsnius, vadinasi, bus ne- 
pasisekę. Tada galėsite būti mūsų neetatiniu bendradarbiu. - Ir 
jau norėjo paspausti skambutį. 

— Luktelėkite, pone direktoriau, - pasakė Fabianas. - Dėkui 
už suteiktą galimybę. Bet man labiau patiktų dirbti reklamos 
skyriuje. Pavyzdžiui, būtų galima įsteigti konsultavimo punktą 
tiems, kurie duoda į laikraštį skelbimus, siūlyti klientams ryš- 
kius, įsimenančius tekstus ir galbūt organizuoti ištisas reklamos 
kampanijas. Sumani ir sisteminga reklama padidintų laikraščio 
tiražą. Kartu su stambiais užsakovais būtų galima organizuoti 
naudingus konkursus. Rengti prenumeratoriams bokso vaka- 
rus ar panašias šventes. 

Direktorius įdėmiai jį išklausė. Paskui tarė: 

— Mūsų stambiausiems akcininkams Berlyno metodai ne- 
patinka. 

— Bet jie už tai, kad laikraščio tiražas didėtų! 

— Tačiau ne gudrių triukų pagalba, - paaiškino direktorius. — 
Šiaip ar taip, aš šnektelėsiu su mūsų skelbimų skyriaus vedėju. 
Galbūt ir galima nedidelėmis dozėmis naudotis priemonėmis, 
kurių mums ilgainiui vis tiek nebus galima išvengti. Ateikite 
rytoj vienuoliktą. Aš pažiūrėsiu, ką galiu padaryti. Atneškite 
kelis darbus. Ir kokių nors pažymų, jeigu turite. 

Fabianas atsistojo ir padėkojo direktoriui už parodytą dė- 
mesį. 

- Jeigu mes jus priimsime, - pasakė direktorius, - nesitikė- 
kite fantastinių sumų. Du šimtai markių dabar dideli pinigai. 

— Tarnautojams? - smalsiai paklausė Fabianas. 

— Ne, - atsakė direktorius, - akcininkams. 


Fabianas sėdėjo „Limbergo“ kavinėje, gėrė konjaką ir mąstė. Ko- 
kie vis dėlto beprotiški jo planai. Jeigu sulauks malonės ir bus 
priimtas, jis ketina padėti išsiplėsti dešiniajam laikraščiui. Ne- 
jau mano save įtikinti, kad jį domina tiktai reklama kaip to- 
kia, nesvarbu, kam ji tarnautų? Jis nori save apgauti? Ruošiasi 
už dvi šimtines per mėnesį diena po dienos chloroformuoti 
savo sąžinę? Tai gal jis jau priklauso Miunceriui ir kompanijai? 

Motina būtų patenkinta. Ji nori, kad jis taptų naudingu vi- 
suomenės nariu. Naudingu šios visuomenės nariu! Ribotos at- 
sakomybės organizacijos! Ne, nieko nebus. Jis dar ne taip nusi- 
stekenęs. Pinigai jam kol kas dar ne svarbiausias dalykas. 

Jis nusprendė nesakyti tėvams, kad galėtų įlįsti į „Tagespost“. 
Jis nenori ten lįsti. Velniop! Nešliaužios keliais! Jis nusprendė 
atsakyti direktoriui ir vos tiktai tam pasiryžo, jam pasidarė leng- 
viau. Jis galėjo paimti Labudės paliktus pinigus, nuvažiuoti į 
Rūdinius kalnus ir apsigyventi kokiame nors tykiame vienkie- 
myje. Pinigų užtektų kokiam pusmečiui, o gal ir daugiau. Jis 
galėtų iškylauti, kiek tai leistų nesveika širdis. Kalnus, jų vir- 
šūnes ir Žaislinius miestelius juose jis žinojo nuo mokyklinių 
išvykų laikų. Jis žinojo jų miškus, kalnų pievas, ežerus ir netur- 
tingus susigūžusius kaimus. Kiti Žmonės važiuoja prie Pietų 
jūrų. Rūdiniuose kalnuose pigiau. Galbūt tenai, aukštai, jis at- 
sipeikės. Galbūt tenai, aukštai, vėl pasidarys panašus į žmogų. 
Galbūt atokiuose miško takuose ras tikslą, dėl kurio verta steng- 
tis ką nors daryti. Galbūt užtektų tiktai penkių šimtų markių. 
Kitą pusę galėtų palikti motinai. 


Tad pirmyn, į gamtos prieglobstį, kuo greičiau! Kai Fabianas 
sugrįš, pasaulis jau bus Žžengęs žingsnį į priekį arba du at- 

gal. Nesvarbu, kurlink jis bus pasukęs, tada bus geriau negu 
dabar. Bet koks įvykių posūkis, ar lauktų kova, ar darbas, jam 
būtų palankesnis. Jis nebegali ilgiau stovėti šalia gyvenimo lyg 
vaikas prie kokios šiukšlių krūvos. Jis dar niekuo negali padė- 
ti, nežino ko griebtis, su kuo eiti išvien. Jam reikia tylos, nori 
klausytis laiko pulso kalnuose, kol išgirs starterio šūvį, skirtą 
jam ir į jį panašiems. 

Jis išėjo iš kavinės. Bet ar tai, ką jis ketina daryti, nėra bėgi- 
mas? Juk tas, kuris nori, visuomet ir visur ras ką veikti? Ko jis 
laukė metų metus? Galbūt suvokimo, kad gimęs būti ne stebė- 
toju, kaip ligšiol manė, o pasaulio teatro aktoriumi? 

Jis stoviniavo prie vitrinų, apžiūrinėjo drabužius, skrybėles 
ir Žiedus, bet nieko nematė. Atsitokėjo prie vienos korsetų par- 
duotuvės. Kaip bežiūrėsi, gyvenimas vis dėlto vienas įdomiau- 
sių užsiėmimų. Barokiniai Pilies gatvės pastatai tebestovėjo vie- 
toje. Jų statytojas ir pirmieji nuomininkai buvo seniai mirę. 
Laimė, kad ne atvirkščiai. 

Fabianas ėjo per tiltą. 

Staiga pamatė ant akmeninių turėklų balansuojantį ber- 
niuką. 
 Fabianas paspartino žingsnį. Pasileido bėgti. 

Berniukas susverdėjo, spigiai riktelėjo, parpuolė ant kelių, 
išmetė į viršų rankas ir griuvo nuo turėklų į upę. 

Keli išgirdę riksmą praeiviai atsigręžė. Fabianas persisvėrė 
per plačius turėklus. Jis pamatė vaiko galvą ir rankas, plakančias 
vandenį. Tada nusimetė švarką ir šoko iš paskos gelbėti vai- 
ko. Sustojo du tramvajai. Keleiviai išlipo iš vagonų ir Žiūrėjo, 
kas darosi. Krantu bėginėjo susijaudinę Žmonės. 

Berniukas garsiai bliaudamas plaukė į krantą. 

Fabianas nuskendo. Jis, deja, nemokėjo plaukti. 

